
Traducerea: Uncris 


Un roman care stimulează imaginaţia... Multe dintre 
episoadele acestei povestiri s-au întâmplat şi unele dintre 
personaje au existat... 


Dar altele nu... sau au existat...? 


„Niciodată în istoria conflictelor omenirii, 
atâţia oameni nu au datorat atât de mult unui 
număr atât de mic de semeni ai lor”. 


Winston Spencer Churchill, 


20 August 1940 


PROLOG 


Norfolk, Anglia 
Vara 1972 


Elizabeth Reynolds, Secretara  Onorifică a Filialei 
Taunton a Societății pentru Conservarea Avioanelor Spitfire, 
şedea tăcută în rulota sa uzată din micul sătuc Litcham, de 
lângă Dereham, Norfolk. Făcea notițe cu descrierea 
progresului făcut de mica sa echipă în timpul anualelor 
săpături din timpul verii. 

Tatăl ei fusese pilot pe Spitfire în Treble One (111) 
Squadron! în timpul Celui De-al Doilea Război Mondial şi a 
fost doborât de două ori în misiuni deasupra Canalului 
Mânecii. Drept consecință, Elizabeth şi soțul său erau 
arheologi amatori entuziaşti şi-şi petreceau fiecare clipă 
disponibilă căutând şi cercetând potenţiale locuri unde s-au 


prăbuşit avioane Spitfire. Acesta din Norfolk era consemnat 


1 Squadron - subunitate operațională în forțele aeriene, formată din 
două sau mai multe flights de avioane şi personal necesar întreținerii 
acestora. 


în documentele bazei RAF? Mahram şi în arhivele Muzeului 
Războiului Imperial. S-a raportat prăbuşirea unui Spitfire la 
sfârşitul verii 1940, iar Elizabeth a organizat o echipă de opt 
prieteni hotărâți să participe la cercetare timp de şase 
săptămâni pe timpul vacanței şcolare. Ea şi soțul ei erau 
amândoi profesori cu experiență la şcoala primară din 
localitate. 

Principala problemă a acelui loc era că se afla în mijlocul 
unei mlaştini cu multă apă, ceea ce făcea ca excavațţiile să 
fie dureros de lente şi foarte, foarte, ude. Totuşi, s-au făcut 
oarece progrese şi detectorul lor de metale, nou-nouţ, a 
semnalat ceva aflat nu foarte adânc îngropat; aşa că ea 
considera că se aflau aproape. Trebuiau să fie, pentru că 
erau nevoiți să se întoarcă sâmbătă în Somerset, la timp 
pentru începerea noului an şcolar. 

Era vremea prânzului şi săpăturile trebuiau să se reia 
curând, aşa că şi-a terminat de făcut însemnările în jurnal 
şi a ieşit din rulotă ca să se alăture colegilor ei la masă. 

— Crezi că vom găsi ceva înainte de a pleca, Jake? şi-a 
întrebat soțul, care supraveghea săpăturile. 


— Nu sunt sigur, Liz, dar mi se pare că suntem al naibii 


2 RAF - Royal Air Force - Aviația Militară Regală (a Regatului Unit al 
Marii Britanii şi Irlandei de Nord). 


de aproape. Detectorul a înnebunit toată dimineața, deci 
trebuie neapărat să fie ceva acolo unde săpăm. Cel mai 
probabil un motor de avion. 

— Fantastic, a replicat Elizabeth, hai să continuăm - n- 
are rost să stăm şi să pălăvrăgim doar. 

Toţi cei opt amici s-au ridicat şi au mers încet de-a latul 
câmpului, în partea opusă celei în care erau parcate cele 
patru rulote. Proprietarul terenului a fost de mare ajutor şi 
le-a permis să campeze gratis pe toată perioada cât 
investigau locul. În timpul războiului a zburat pe 
bombardiere Blenheim - aşa că era extrem de interesat şi 
emoţionat de perspectiva găsirii pe terenul său al unui avion 
de vânătoare din WW II. 

Săpatul a mai continuat cam un ceas. Făcuseră un soi 
de zid protector al zonei principale, astfel încât noroiul să nu 
se scurgă înapoi în groapa urât mirositoare pe care o 
degajaseră deja. 

Iar pe la ora trei după-amiază au dat de „aur”! 

— Liz, gaşcă - am găsit ceva! Sigur e din metal! Veniţi să 
mă ajutaţi, a cerut 

Jake. 

Trei dintre ei au coborât folosindu-se de scările proptite 


pe trei dintre laturile gropii. Au curățat cu grijă cât de mult 


noroi au putut punându-l în găleți ce le ridicau apoi celor 
rămaşi sus, pe margine. După vreo cincisprezece minute 
începu să se contureze o formă solidă în mocirlă. Cu 
siguranță nu era un motor şi nici ceva din lemn - aşa cum 
au avut Spitfire sau Hurricane. 

Pe măsură ce partea metalică ieşea la vedere, Jake a 
început să observe o inscripție - cu majuscule mari, roşii. 
Ceru un burete ud pentru a şterge mâlul şi a scos la iveală 
ceva absolut neaşteptat: 

A ZECEA ANIVERSARE 

Era blocat. A zecea aniversare a ce? Trebuia să vadă mai 
mult, aşa că a continuat să sape, după ce a făcut câteva 
fotografii şi a continuat să comenteze pentru ceilalți membri 
ai echipei, rămaşi sus. 

După încă douăzeci de minute de râcâială şi curățare a 
decopertat litere care l-au lăsat complet confuz, şocat chiar. 
— Liz, coboară şi tu să vezi asta. Eu nu pricep nimic. 

Elizabeth a coborât scara în timp ce cei trei se trăgeau 
mai deoparte pentru a-i face loc. 

— Ce ai găsit? a întrebat. 

— Ăă... aruncă şi tu o privire. În viaţa mea n-am mai 
văzut aşa ceva. Dacă ăsta e un avion - şi fără îndoială că 


este dacă crezi ceea ce scrie — atunci nu seamănă cu niciun 


avion construit în prezent! 

Elizabeth păşi înainte ca să poată citi cuvintele curățate 
de Jake: 

A ZECEA ANIVERSARE 

A RĂZBOIULUI DIN INSULELE FALKLAND SQUADRON 
XXX 1982-1992 

Nu-şi putea crede ochilor. 

Erau în 1972 iar mesajul era datat 1992. Douăzeci de 
ani în viitor. 

Era extrem de uimită şi destul de speriată. 


Ce naiba au găsit? 


Cabinetul de Război 
15 mai 1940 


— Gentleman, v-am convocat astăzi, înainte de 
reuniunea Cabinetului complet, pentru a vă afla punctul de 
vedere asupra unui pericol specific şi imediat pe care 
Luftwaffe? nazistă l-ar putea reprezenta pentru securitatea 
acestei țări. 


Primul Ministru a pronunțat nazz (st) — „narsee” aşa cum 


făcea de obicei. 

Cei patru oameni prezenți au rămas tăcuți, pentru ca 
noul Prim-Ministru de numai cinci zile, Winston Spencer 
Churchill, să continue în stilul său gângăvit, cu voce 
adâncă. 

— Sunt convins că pericolul imediat al unei invazii pe 
mare în acest moment este neglijabil şi că naziştii vor 
încerca să ne frângă prin bombardamente aeriene. Sunt 
sigur că principalul lor obiectiv este superioritatea aeriană 
asupra Marii Britanii şi cred că trebuie să ne pregătim cât se 
poate de bine pentru acest imediat şi masiv pericol. 

Archibald Sinclair, Noul Ministru al Forțelor Aeriene şi 
Sir Cyril Newall Şeful de Cabinet al acestuia, au aşteptat 
intervenția curajoasă a lui Air Chief Marshal? Sir Hugh 
Dowding care a încercat să pună problema Aviației de 
Vânătoare. 

— Domnule Prim-Ministru, sunt absolut de acord cu 
afirmația dumneavoastră, dar sunt extrem de preocupat în 
legătură cu numărul de avioane de vânătoare ce sunt 
trimise în Franța. Nu-mi mai pot permite să pierd alte 


Hurricane pentru ceea ce eu consider a fi o cauză pierdută. 


3 Luftwaffe — Aviația Militară Germană. 
+ Air Chief Marshal — grad militar în RAF (cod NATO OF-9); echivalent 


Am nevoie de fiecare avion pe care-l pot obţine, iar 
trimiterea lor în Franța va provoca o „gaură” serioasă în 
abilitatea de a ne apăra pe noi înşine în perspectiva unui 
atac hotărât al Luftwaffe. Cele 52 squadrons ce mi s-au 
promis au fost reduse deja la 36, iar la rata de pierderi din 
Franța, în două săptămâni nu voi mai avea nicio Aviaţie să 
comand. Şi, desigur, pentru fiecare avion de vânătoare cel 
pierdem în Franța adesea pierdem ceva chiar şi mai valoros 
şi aproape de neînlocuit — pilotul. 

— Air Chief Marshal, mi-am dat cuvântul lui Reynaud, 
Premierul francez. I-am promis atâtea avioane cât are nevoie 
ca să-şi apere țara împotriva naziştilor. Acum te aştepţi să 
nu-mi respect cuvântul dat? Beaverbrook, aici de față, 
construieşte noi avioane la o rată prodigioasă, iar în fiecare 
lună ies din programul de antrenament câte 200 piloţi. Ce 
vrei mai mult? 

Dowding vedea că duce o bătălie pierdută. Forțele sale de 
vânătoare se aflau cu mult sub minimul necesar pentru a 
face față cu succes a unui atac al Luftwaffe staționată în 
Franța. Totuşi, Churchill era evident gata să satisfacă 
cererile patetice şi total egoiste ale guvernului francez 


pentru şi mai multe avioane. 


general (4 stele). 


Comandantul Aviației de Vânătoare l-a privit pe Şeful de 
Cabinet al Ministrului Forțelor Aeriene, care-şi exprimă 
acordul dând din cap aproape imperceptibil. Dowding s-a 
uitat din nou la Churchill şi a jucat ultima sa carte. 

— Domnule Prim-Ministru, n-am decât aproximativ 500 
avioane cu care să apăr sudul Angliei împotriva atacurilor 
aeriene venite din Franța. Suntem cu totul depăşiţi de către 
Luftwaffe, care este mult mai bine antrenată şi echipată. 
Dacă ne atacă în următoarele trei luni nu avem nicio 
speranță să învingem dacă vom mai trimite avioanele 
noastre să lupte pentru o cauză pierdută în Franţa. Vă rog 
insistent, domnule Prim-Ministru, nu subțiați rezerva 
noastră de avioane de vânătoare. 

Churchill s-a lăsat pe spate, şi-a pus un trabuc între 
buze şi a tras adânc din el. Nu era prea sigur dacă îl plăcea 
pe omul acesta, Dowding, dar era al naibii de sigur că nu va 
permite să i se impună ceva în asemenea manieră. Privi în 
jurul încăperii la fețele oamenilor care acum aşteptau ca el 
să pună piciorul în prag. 

— Gentleman, mâine voi traversa Canalul pentru a 
continua discuțiile cu cei ce conduc Franța. Dacă voi 
considera că e necesar, atunci vor fi trimise în Franța mai 


multe avioane, dacă şi când vor fi cerute. Am fost bine 


înțeles, Air Chief Marshal? — a întrebat privindu-l în ochi pe 
Dowding. 

— Oh, desigur, înțeleg. Înţeleg că această ţară se 
aşteaptă să fie atacată de o forță masivă a aviației Germane 
cândva în viitorul foarte apropiat, iar Dumneavoastră 
propuneţi să eliminăm singura linie de apărare pe care o 
avem. Vă spun acum, domnule Prim-Ministru, dacă insistați 
cu acest plan de irosire a resurselor noastre în Franța, până 
în toamnă, cerul acestei țări va fi dominat de Luftwaffe. Şi 
aceasta nu este o amenințare, domnule Prim-Ministru, este 
un fapt! 

Churchill rămase neclintit, dar plin de mânie, şi s-a 
văzut această furie în răspunsul prompt la atacul insistent 
venit din partea C-in-C* Fighter Command. 

— Ei bine, Air Chief Marshal, va trebui să vă descurcațţi 


cât de bine puteți — sau să vă rugați pentru un miracol. 


* kk 


A doua zi, Churchill a călătorit într-adevăr în Franța, iar 


după patruzeci şi opt de ore a dăruit alte zece squadrons de 


5 C-in-C - Commander in Chief Fighter Command - Comandantul 
Aviației de Vânătoare engleze. 


vânătoare. 
Acum Dowding va avea nevoie de acel miracol pentru ca 


Britania să supraviețuiască. 


Kretinga, Lituania 


Iulie 1938 


— Nein, Herr Feldmarschall6. 

— Înseamnă că ne putem aştepta la oarece progrese, 
Herr Profesor. Führer-ul pretinde un răspuns. Extrem de 
multe lucruri depind de succesul proiectului. 

— Sunt deplin conştient de acest fapt, Herr Feldmarshall. 

— Trebuie să înțelegeţi, Herr Profesor, că nu putem 
aştepta la infinit. Sunt planuri de făcut şi Führer-ul devine 
tot mai nerăbdător. 

— Ja, ja, ja, Herr Feldmarschall, a intonat profesorul. 

— Deci când să ne aşteptăm la ceva rezultate, Herr 
Profesor? 

Binecunoscutul şarm al lui Hermann Göring părea să 


dispară pe linia telefonică. Adolf Hitler tocmai subliniase 


6 General Feldmarshall — grad militar în Wehrmacht şi Luftwaffe (cod 
NATO OF-10); echivalent general (5 stele). 


timp de patruzeci şi cinci de minute importanța Proiectului 
Kretinga. Ample fonduri şi timp au fost investite în 
dezvoltarea acestui aspect vital al planurilor sale pentru 
Europa, iar Hitler a devenit nerăbdător şi a început să pună 
la îndoială cuvântul lui Göring. Acesta promisese că 
prototipul şi modelele de preproducție vor fi gata până la 
sfârşitul lui 1939, iar acum acest termen părea cu adevărat 
nesigur. Întârzierea punea o presiune imensă pe umerii 
şefului suprem al Luftwaffe, iar el se asigura din plin că nici 
oamenilor de ştiinţă din Lituania nu le era mai uşor. 

— V-am spus şi mai înainte, Herr Feldmarschall, vom 
termina cât de curând posibil. Dar în această fază, nu ne 
putem permite să fim supra-zeloşi. Proiectul a ajuns într-o 
fază critică. O greşeală — un act de impetuozitate - şi ne va 
da înapoi cu trei ani. Britanicii țin aproape de noi — şi până 
acum doar lipsa de viziune a propriului lor guvern i-a 
împiedicat să aibă succes. 

— Ei bine, vă avertizez, Herr Proffesor, Fiihrer-ul nu poate 
aştepta prea mult - dacă nu vă puteți îndeplini sarcina 
avem întotdeauna soluții alternative. 


Era o mică amenințare voalată, făcută de multe ori până 


acum. Dar, în realitate, nu avea nicio alternativă. Junkers” 
fusese deja falimentat şi îndepărtat de către Milchă, în 1935. 

— Ne mişcăm cât de repede este posibil şi sigur să o 
facem, răspunse Herr Profesor pe un ton rugător, şi mi-ați 
dat doar treizeci şi cinci de ingineri - dacă Proiectul 1065 
este atât de vital, de urgent, de ce ați redus bugetul? 

— Ja, ja, Herr Profesor, poate că ne-am cam grăbit 
reducându-vă numărul de ingineri. Poate că putem să vă 
asigurăm mai mulți tehnicieni; şi aveți nevoie de mai mulți 
nenorociți de muncitori — spuneți-mi de ce aveți nevoie, iar 
eu am să încerc să vă dau. 

— Herr Feldmarschall, singurul lucru de care avem cu 
adevărat nevoie este timpul. 

— Herr Profesor, timpul este singurul lucru pe care nu-l 
puteți avea. Germania are nevoie ca proiectul 
dumneavoastră să reuşească şi încă repede. Ce să-i spun 
Fuhrer-ului? 

Ofițerul şef al proiectului ştiinţific de la Complexul de 


Dezvoltare Kretinga şi-a ţinut respiraţia. Mereu a primit 


7 Junkers Flugzeug und Motorenwerke AG - un producător major de 
avioane germane. Fondator Hugo Junkers, în 1895, îndepărtat de nazişti 
în 1934. 

3 Erhard Milch (1892-1972) — Feldmarschall german care a supervizat 
dezvoltarea aviaţiei germane ca parte a reînarmării de după WW I; 
director-fondator al Lufthansa (Aviația civilă germană). 


apeluri „mobilizatoare” precum acesta şi de fiecare dată a 
trebuit să-i mintă pe aceşti idioţi de la Berlin. El lucra în 
avangarda tehnologiei iar bufonii ăştia voiau o machetă de 
carton. Avea nevoie de timp. Încă vreo doi sau trei ani poate. 
Deja îi trebuise patru ani ca să ajungă aici şi nu putea - nu, 
nu voia — să fie grăbit de către Berlin. Motorul cu reacție s-a 
dovedit a fi extrem de greu de perfecționat - aliajele pentru 
el constituiau principala problemă. A apropiat telefonul de 
buze spunând: 

— Poate că încă trei ani, Herr Feldmarschall. 

Trecu o pauză lungă de zece secunde înainte ca Göring 
să replice. 

— Aveţi douăsprezece luni, Herr Profesor. Un an. Acest 
proiect va fi terminat până la întâi iulie 1939 şi mă aştept 
să-l văd zburând chiar în aceeaşi zi! Nicio zi mai târziu, 
pentru că veți regreta. M-am făcut bine înțeles? Milch şi 
Udet? vor veni peste două zile pentru a inspecta Complexul 
şi pentru a-mi prezenta un raport precis referitor la 
progresele făcute. 

Un an! Era imposibil! 


De ce dracu’ nu putea să înțeleagă? Nu puteai grăbi 


9 Colonel General Ernst Udet (1896-1941) — al doilea as al Aviației de 
Vânătoare germane din WW I (după Manfred von Richthofen, 


genul acesta de lucruri. Totul putea fi pierdut. Dar... nu 
avea de ales. Acum, amenințarea era pe față. 

— Jawohl, Herr Feldmarschall, verstehe!0. 

Înainte ca Herr Profesor să poată continua, convorbirea 
s-a întrerupt. Göring a transmis amenințarea lui Hitler şi 
acum vor urma şi mai multe reduceri bugetare. Munca sa 
viitoare — viitorul său - depindeau de asta. 

Geniul tehnic german s-a aşezat în scaunul rotativ uzat, 
precum toate cele din biroul său vetust. Era bolnav şi obosit 
de acest verdammdt!1 Projekt 1065 şi de acest loc îngrozitor. 
Ar fi trebuit să se afle la sediul principal din Germania — 
ceea ce i-ar fi permis să facă progrese mult mai rapide, într- 
un loc mai propice cercetării, unde avea dotări 
corespunzătoare. Cum era posibil să finalizeze acest proiect 
într-un loc uitat de Dumnezeu? Pur şi simplu nu avea 
tehnologia şi resursele adecvate. Securitatea şi aspectele 
secrete erau cele ce cauzau întârzieri care nu erau necesare. 

Prin comparație, îmbunătățirile planificate pentru Me- 


10912; aceasta era o chestiune diferită. Era un proiect fezabil 


comandantul său) cu 62 victorii. S-a sinucis în '41. 

10 Jawhol — da, afirmativ; verstehe — am înțeles (germ). 

11 Verdammdt - al naibii (germ). 

12 Me-109 — unul dintre cele mai bune avioane de vânătoare germane din 
WW II. 


şi mai vital important decât putea pricepe acest ignorant de 
la Berlin. Dacă ar putea completa upgrade-ul la 109 şi să-l 
facă competitiv cu britanicul Hurricane - atunci Luftwaffe ar 
stăpâni cerul. Acest proiect pentru un avion cu reacție a fost 
într-adevăr un concept grozav, dar avea nevoie de mai mult 
timp pentru a-l perfecționa. 

Cu toate acestea, până la urmă nu avea de ales. Hitler 
voia să arate lumii acest avion reactiv ca să sublinieze 
superioritatea tehnologiei naziste. Era o blestemată de 
manevră publicitară. Totuşi, indiferent de motive, era obligat 
acum să-şi concentreze mintea şi resursele asupra lui Me- 
26213, Adevărul era că probabil că ar fi putut respecta 
termenul impus de Göring, dar s-a gândit că devansarea 
planificării era benefică reputației sale — şi sănătății sale pe 
termen lung. 

Eşecul nu era o opţiune acolo unde Fiihrer-ul era 
preocupat! 

Iar acum va fi controlat de băgărețul bastard jidan Milch 
şi de puştanul pilot-vedetă Udet. Chiar n-avea nevoie de aşa 
ceva, mai ales acum. 


Se lăsă pe speteaza scaunului şi-şi frecă ochii obosiţi. 


13 Messerschmitt Me 262 Sturmvogel (petrel) — primul avion de vânătoare 
cu reacție operațional. 


Herr Profesor Willy Messerschmitt!* se simțea la capătul 


puterilor. 


Norfolk 


La mijlocul lui iulie 1940 

Willie Hutch era echipat la patru ace. A aşteptat aproape 
două săptămâni această întâlnire cu Sir Peter. Era agitat şi 
ar fi vrut să aibă ceva de făcut ca să-şi ocupe mâinile, care-i 
transpirau din ce în ce mai mult. Încercă să şi le ţină la 
spate. Ştia că Sir Peter Andrews era tipicar în ceea ce 
priveşte manierele, aşa că voia să-i facă o impresie bună. 

Trebuia să-l convingă. 

Sir Peter era un om ocupat cu datoria ce şi-o făcea la 
Ministerul Agriculturii plus toate presiunile aduse de război. 
Aceasta era singura şansă a lui Hutch şi trebuia să-şi 
prezinte versiunea sa asupra evenimentelor cât putea mai 
bine. 

Nu era deloc sigur că Sir Peter îl va crede şi cu atât mai 


puţin să ia vreo acțiune. Însă, el trebuia să încerce să facă 


14 Wilhelm Emil „Willy” Messerschmitt (1898 - 1978) — proiectant şi 
constructor german de avioane. 


ceva ca să oprească pierderile din fermă. Începuseră acum 
aproape trei săptămâni. O da, acum era mult mai bine ca la 
început, dar animalele continuau să moară iar el nu-şi 
permitea să mai moară niciuna. Ministerul nu a răspuns la 
niciuna dintre scrisorile sale, iar Consiliul local nu era 
interesat de problemele sale. 

— Este război, domnule Hutch, şi trebuie să te descurci 
aşa cum poți, a fost tot ce au putut spune. 

Prin urmare, a cerut să vorbească cu Sir Peter. Era 
ultima sa speranță. 

Apăru majordomul lui Sir Peter. 

— Intraţi, domnule Hutch. 

Willie l-a urmat pe majordom în camera de lucru a lui Sir 
Peter, unde acesta şedea în spatele unui birou enorm. Era 
plin cu teancuri de dosare, documente şi scrisori. În mod 
evident, Sir Peter era ocupat şi Hutch a înțeles că ar fi mai 
bine să se exprime scurt şi la obiect. 

Pe când majordomul închidea uşa, Sir Peter s-a răstit la 
Willie. 

— Ei bine, Hutch, ce este — vezi bine că sunt ocupat 
până peste cap? 

Lui Willie i s-a golit mintea. Încăperea s-a prăbuşit peste 


el, iar gura i s-a uscat. A început, bâlbâindu-se, să-şi spună 


discursul pregătit. 

— Sir Peter, vă mulțumesc foarte mult că m-aţi primit, 
este... 

— Treci la subiect, omule, n-am la dispoziție toată 
noaptea. Acolo se moare! 

— Deci! se răsti iarăşi Sir Peter. 

— Sir, se întâmplă de aproape trei săptămâni şi nu-mi 
mai pot permite să continue. Familia mea... ei sunt 
înspăimântați ca şi mine — şi nu e drept, sir. 

— Ce se întâmplă de trei săptămâni - vorbeşte, omule! — 
răbdarea-i era vizibil pe sfârşite. 

— Zegomotele, sir, şi luminile de pe cer. Cam de trei, 
patru ori pe săptămână. Chiar deasupra fermei mele - două 
lumini strălucitoare pe cer - albăstrii, albe şi galbene - 
precum coada unei rachete de artificii. Şi zgomotul, Sir 
Peter, este teribil, precum tunetul. Durează numai câteva 
secunde, dar toată casa se scutură şi copii se trezesc şi 
nevasta ţipă şi oile mor, Sir Peter, sir. 

Willie îşi dăduse drumul pe deplin, încât până şi 
Andrews a ridicat ochii de la hârtiile sale. 

— Unde-ţi este ferma, Hutch? 

În fine, o urmă de interes, se gândi Willie. 


— Cam la douăzeci de mile de aici, sir, lângă Fleckney. 


Sir Peter puse jos stiloul. Fleckney... iarăşi. 

— Credeam că zona aceea este proprietatea Ministerului 
de Război, Hutch, spuse pe un ton mai puțin agresiv. 

— Da, Sir Peter, este, dar familia mea deţine ferma acolo 
de peste două sute de ani şi am primit permisiunea să 
continuăm când a izbucnit războiul. Suntem singura fermă 
pe o rază de câteva mile, ceea ce face ca lucrurile să fie şi 
mai înfricoşătoare. 

Acum, Hutch acaparase întreaga atenţie a lui Sir Peter. 


— Stai jos, Hutch, şi povesteşte-mi totul... de la început. 


* kk 


Hutch a plecat după un ceas, deplin convins că Sir Peter 
Andrews îi va rezolva problema. Sir Peter a promis că va 
prezenta situația la Londra, în următoarea sa vizită, iar 
Hutch va fi complet despăgubit pentru pierderile avute. 
Hutch se simțea aproape fericit. 

Pe când Hutch pedala voios spre casă, Sir Peter a dat un 
telefon scurt. 


Se părea că toate grijile sale se vor termina curând. 


* kk 


Hutch a ajuns acasă trei ore mai târziu. Făcuse un drum 
lung cu bicicleta şi se oprise pentru câteva halbe la Vaca 
Roşie, care se afla convenabil în drum. Era nerăbdător să-i 
spună nevestei sale Mavis veştile bune. Ce Dumnezeu, avea 
nevoie de aşa ceva după ultimele luni. A muncit din greu ca 
să ridice ferma după ce s-au căsătorit. Ea merita ceva mai 
bun. 

Pe măsură ce se apropia de fermă, nu vedea nicio 
lumină. 

Ciudat; probabil s-a culcat, s-a gândit Willie. Nu contează. 
O să se trezească, iar eu am să-i dau veştile bune. 

Şi-a dus bicicleta în magazie, a încuiat-o şi a mers către 
uşa din spate. Era larg deschisă. 

— Mavis, a strigat-o, cu un prim licăr de îngrijorare. 

— MAVIS! 

Nimic. 

Se gândi să se întoarcă ca să-l cheme pe polițistul 
Merryweather, dar asta ar dura prea mult - Mavis ar putea 
avea nevoie de el acum. 

— MAVIS, unde eşti, ce se-ntâmplă? 

Intră pe uşa din spate şi se opri brusc. 


Nu-şi putea crede ochilor. 


În raza singuratică de lună ce strălucea trist prin ochiul 
jos în fața maşinii de gătit, toți morți. Erau îmbrăcaţi în 
cămăşi de noapte. 

Făcu doi paşi şovăitori către soția şi copiii săi şi 
îngenunche cu lacrimi în ochi. 

— Pentru numele lui Dumnezeu, cine a putut face aşa 
ceva? a murmurat. 

O voce înfundată venită din spate a replicat încet, pe un 
ton aproape înțelegător. 

— Nu vei afla niciodată, Willie. 

Willie Hutch şi-a întors capul şi numai ce-a prins 
imaginea unui om în haine stil militar şi cu o balaclava!’ 
neagră pe cap. Ultimul lucru pe care l-a văzut a fost flash-ul 
de la gura ţevii, iar ultimul lucru auzit a fost împuşcătura 
venită din arma pe care omul o ținea cu gentilețe în mâini. 


Într-adevăr, problemele lui Willie erau rezolvate. 


* kk 


Sir Peter Andrews stătea în camera de primire, 


degustând un cognac. Soția sa Rose se afla lângă dânsul. 


— Trebuia făcut, Rose. 

— Ştiu Peter, nu este vina ta, nu puteai face altfel, aveai 
de protejat propriile tale interese, ca să nu mai vorbim de ale 
întregii țări. 

— Şi Constance, i-a reamintit Sir Peter după câteva 
clipe. 

— Ştiu, dar putem doar să sperăm că se va recupera 
complet când toate astea se vor sfârşi. Nu-ţi poți petrece mai 
mult timp cu ea? 

— Nu pot, Rose, ştii asta. Churchill se bazează pe mine 
să rezolv toată această afacere blestemată. Cum puteam să 
ştim că va lua o asemenea turnură? 

A rememorat totul pas cu pas, dar nu a putut vedea o 
altă cale de urmat. 

A mai revăzut o dată totul împreună cu Rose. Au vorbit 
despre tot ce se întâmplase în ultimele săptămâni. Trebuia 
să fie limpede atunci când va vorbi mâine cu Primul 
Ministru. 

Într-un târziu, au fost cuprinşi amândoi de o tăcere 
stânjenitoare. 

Şi atunci, neştiută de niciunul dintre ei, Constance 


Andrews în vârstă de nouă ani, s-a strecurat de pe scări 


15 Balaclava - cagulă, mască de schi. 


înapoi în pat. 


Baza RAF Mahram, Norfolk 
Cartierul General al Squadron 619 
5 februarie 1992 


— Şedinţă de informare peste patruzeci de minute, Todd, 
să nu întârzii. 

— OK, boss, am să le spun tuturor celor din sala 
echipajelor. 

Squadron Leader! Todd Morrissey a pus telefonul jos şi 
s-a întors să se uite cine mai e în sală. Era vremea 
prânzului şi cea mai mare parte a echipajelor aranjase o 
mică gustare la botu’ calului înainte de valul de zboruri de 
după-amiază. Cine mai era? A aruncat o privire rapidă, 
circulară, cu un ochi experimentat pentru a găsi un 
„voluntar” pentru o sarcină. A pus ochii pe Klaus şi Frank. 


— Klaus, Frank, sunteți gata? Şedinţa de informare va fi 


16 Squadron Leader - grad militar în RAF (cod NATO OF-3); echivalent 


la ora 1300 în Operations Wing. Vă pot duce cu maşina, 
dacă vreți. 

— Bine, a replicat Klaus şi s-a concentrat din nou 
asupra sandvişului cu şuncă. Frank a dat aprobator din 
cap. 

Grozav, se gândi Todd, asta îmi dă destul timp. 

— Voi fi în biroul meu pentru cine va avea nevoie de 
mine. 

Todd s-a ridicat şi s-a dus repede în biroul aflat pe 
coridorul alăturat. În drum a trecut pe la secțiunea de 
administrare a squadron-ului şi a rugat adjutantul!” să-i 
aducă un dosar în birou, pentru consultare. 

Todd a descuiat uşa încăperii pe care o împărțea cu 
armurierul-şef, a tras jaluzelele pentru a-şi proteja ochii de 
lumina soarelui de iarnă şi s-a aşezat în spatele biroului. Îşi 
verifică ceasul. Treizeci de minute. Ridică ochii la auzul unei 
bătăi în uşă. Era adjutantul — sau „Adj” aşa cum îi spuneau 
toți. 

— Scuze că a durat atât de mult, sir, chemarea naturii. 


— E-n regulă, Patsy, trage uşa după tine. 


maior. 

17 Adjutant - o funcție militară. În armatele cu organizare anglo-saxonă 
este un ofițer care este asistentul unui alt ofițer mai mare în grad. În 
armatele cu organizare de inspiraţie franceză este un subofițer. 


Flying Officer!s Patsy Jackson era adjutantul squadron- 
ului 619 de aproape nouă luni. Era prima ei slujbă serioasă 
în RAF. Nu punea la socoteală cei trei ani lungi de la Baza 
RAF Fylingdales în Yorkshire unde s-a ocupat de fleacuri ca 
OC General Duties Flight!9. 

Squadron 619 însemna adevărata Aviaţie Militară şi îi 
făcea plăcere fiecare minut petrecut aici. Nemăritată şi 
foarte atractivă, cu păr lung, blond şi ochi albaştri 
nemaipomeniţi, era un fel de Brigitte Bardot. Vineri seara, la 
popota ofițerilor era un fel de „albinele la borcanul cu 
miere”, când toți celibatarii roiau în jurul ei încercând să 
atragă o cât de mică urmă de atenție. 

Morrissey s-a ridicat în picioare şi a ocolit biroul, 
ieşindu-i în întâmpinare. Ea se întoarse cu fața spre el, 
atingând marginea biroului cu picioarele-i lungi. A pus 
dosarul jos. Todd privea pierdut în ochii albaştri, 
pătrunzători, fără să spună nimic. Îşi cobori mâinile şi-i 
descheie uşor fusta militară. Purta un portjartier roşu ce 


susținea o pereche de ciorapi gri-albaştri - conform 


18 Flying officer — grad militar în RAF (cod NATO OF-1); echivalent 
locotenent. 

19 General Duties — îndatoriri legate de poştă, materiale papetărie, 
consumabile pentru imprimante / copiatoare /xerox etc. 


ordinelor OC WRAF20 — iar ochii i-au sclipit anticipativ. Todd 
şi-a deschis încet fermoarul de la costumul de zbor şi s-a 
dat mai aproape. 

Fără sărutări, fără îmbrățişări pasionate. 

Aşa nu puteau rămâne dovezi. Nu păr ciufulit, nu ruj pe 
obraz, nu urme de parfum. Amândoi au înțeles situația şi au 
acceptat-o - mai bine zis, Todd a făcut-o - fiind de acord să 
aştepte timpul potrivit. Era riscant, foarte riscant, acest 
comportament. Dacă ar fi fost prinşi, Patsy ar fi fost 
detaşată undeva, în alt post, iar cariera meteorică a lui Todd 
ar fi fost stopată abrupt. 

Dar prezența primejdiei făcea ca totul să fie mai excitant. 

Aceasta era plăcerea absolută a lui Todd. Pericolul, 
riscul,  impetuozitatea,  stupiditatea  ridicolă a acestor 
„intâlniri” care le făceau incredibil de meritorii. Viața era 
prea scurtă ca să spui Nu când ţi se oferea pe platou ca 
acum. 

Oricum, el nu putea să piardă. Chiar dacă oamenii 
suspectau legătura amoroasă - şi o făceau -— era precum 


aplicarea Regulii-2221. Dacă el nega legătura, băieții de la 


20 CO WRAF - Officer Commanding Women in RAF - ofițerul comandant 
al personalului feminin înrolat în RAF. 

21 Catch 22 - o situaţie frustrantă în care este prins cineva de reguli sau 
regulamente contradictorii. 


bar ar fi făcut toți cu ochiul atoateştiutori, iar scorul lui s-ar 
fi ridicat până la cer. Dacă ar fi recunoscut, ar fi primit 
huiduieli de miştocăreală, care nu l-ar fi deranjat. Atât timp 
cât soția sa n-ar fi aflat nimic. 

Dar l-ar fi castrat dacă afla. 

Oricum, în momentul de față, nimic din toate acestea 
nu-i treceau prin minte. Nemaipomenitele coapse ale blondei 
Patsy îi înconjurau strâns mijlocul şi episodul se îndrepta 
spre inevitabilul punct culminant... când a sunat 
nenorocitul de telefon. 

— Shit! a chicotit Patsy. 

Todd s-a aplecat precaut peste marginea biroului şi fără 
a se opri din ceea ce făceau, a ridicat telefonul şi a răspuns 
cu o veritabilă voce de Wing Commander??. 

Era Boss-ul. Suna din Operations Wing? şi voia ca Todd 
să aducă dosarul Flying Display când va veni la şedinţa de 
la ora 1300. 

Todd privi în jos. Se sprijinea de birou. CO 619 continua 
să vorbească, dar Todd nu mai asculta. În acest moment era 


trecut pe alt canal şi timp de câteva secunde n-a fost capabil 


22 Wing Commander - grad militar în RAF (cod NATO OF-4), echivalent 
locotenent-colonel. 

23 Operations Wing — sala de comandă a activităţii tuturor avioanelor 
dintr-o bază aeriană. 


să înțeleagă ceea ce spunea Boss-ul. 

— Mă auzi Todd? 

— Ăă... ăă... da, sir, vin imediat, şi Todd s-a întors brusc, 
din nou, în lumea reală. A pus telefonul în furcă şi s-a 
îndepărtat de Patsy, care era la fel de rece precum un 
castravete, ca de obicei. Nicio picătură de sudoare sau un fir 
de păr deranjat. Era o calitate a ei care-l îngrijora puţin pe 
Todd. O urmă de cruzime poate. 

A folosit o batistă din poşetă şi şi-a tras fusta la loc. 

— Mulţumesc foarte mult, sir, a murmurat, şi l-a lăsat 
pe Todd să-şi tragă la loc fermoarul costumului de zbor. 

— O, Doamne! oftă. E pentru ultima oară. 

Dar ştia că nu se va putea abține, din când în când, 


chiar dacă dorea cu adevărat să o facă. 


Operations Wing. 


Baza RAF 


Morrissey i-a întâlnit pe Klaus şi Frank în sala 


echipajului şi, cu maşina sa, s-au îndreptat către Operations 


Wing. Todd continua să se gândească la Patsy. Nu putea 
continua aşa. Chiar dacă ar fi dorit-o şi ar fi divorțat, şi-ar fi 
pus capăt carierei, iar aceasta era prioritatea sa numărul 
unu. 

Când ai un tată Air Vice Marshal?%, viața ta e sub o 
anumită presiune. 

Nu că Todd ar fi avut nevoie de metode de convingere. 

De la prima vizită pe Aeroportul Londrei făcută la 
unsprezece ani împreună cu prietenul său Warbie, s-a 
îndrăgostit de mirosul aviaţiei şi de ideea de a zbura ca mod 
de viață. A intrat în Air Training Corps? şi a profitat la 
maxim de influența tatălui său. A zburat la fiecare ocazie. 
Planorism la paisprezece ani, RAF Flying Scholarship?’ la 
şaisprezece - a putut zbura un aeroplan înainte de a avea 
voie să şofeze. A devenit Cadet Warrant Officer?” în timp 
record - gradul cel mai mare pe care-l putea obține — şi la 


şaptesprezece ani a fost admis la RAF University Cadetship. 


24 Air Vice Marshal - grad militar în RAF (cod NATO OF-7); echivalent 
general-maior. 

25 Air Training Corps (ATC) — organizaţie britanică de tineret 
sponsorizată de Ministerul Apărării şi de RAF. 

26 RAF Flying Scholarship — pentru mulți cadeți, aceste cursuri sunt paşi 
către obținerea PPL — Private Pilots' Licence — şi o potenţială carieră de 
pilot militar/civil. Unii obţin brevetul de pilot înainte de a avea voie să 
dea examen pentru permisul de conducere auto! 

27 Warrant Officer — grade militare fără corespondent în Armata Română. 


A trecut prin Fazele-A cu note maxim fără să depună mari 
eforturi. A reuşit chiar să aibă şi o viață socială rezonabilă, 
iar prietenele n-au fost niciodată o problemă. A mers la 
Cambridge şi a obținut First Class Honours Degree?8 în 
Inginerie Aeronautică. 

A întâlnit doar o singură „problemă” minoră - a fost 
selecționat ca navigator, nu ca pilot. Nimic din ce era în 
puterile tatălui său nu putea schimba acest fapt. Se pare că 
punctajul obținut la testele pentru aptitudinile de navigator 
a fost cel mai bun înregistrat vreodată, iar RAF a insistat ca 
el să devină un „back-seater”29. 

— Ar fi păcat să se irosească un asemenea talent, Todd, 
a zâmbit plin de sine pilotul Preşedinte al comisiei de 
selecție a echipajelor de la RAF Biggin Hill. 

Nu contează, se gândi Todd, ca navigator voi avea parte 
de mai puțină competiție. Aşa că a mers la Henlow ca 
Student Officer, a câştigat Sword of Honour“0, iar în noaptea 


de după absolvire a avut-o în pat pe comandanta WRAF. 


Mai mari decât subofițerii, dar mai mici decât ofițerii. 

28 First Class Honours Degree — cel mai înalt tip de diplomă universitară 
(după sistemul de clasificare englez). 

29 Back-seater — cel ce stă în scaunul din spate al carlingii (navigatorul) 
la avioanele militare biloc. 

30 Sword of Honour — premiu acordat de către Comandant celui mai bun 
cursant. 


A urmat RAF Fininglay şi instruirea ca navigator. 
Aceasta nu a reprezentat o problemă pentru tânărul 
Morrissey şi a absolvit cursul de departe primul, fiind 
desemnat Best Navigation Student pe anul 1980. 

A ales primul de pe lista cu repartiţiile la posturi — 
Reconnaissance Canberras, Baza Aeriană Mahram. Tatăl 
său s-a împotrivit, susținând că de fapt Buccaneers era 
calea potrivită pentru cariera unui tânăr promițător. Dar 
Todd a fost ferm şi a mers la Mahram. A avut o grămadă de 
învățat de la navigatorii cărunțţi care fuseseră toată viața lor 
în Reconnaissance. Vârsta medie a squadron-ului era dublă 
față de cei douăzeci şi patru de ani ai săi, dar a rămas cu ei, 
deşi viaţa sa socială a avut de suferit. În schimb, a călătorit 
în jurul lumii în misiuni de zbor şi şi-a învățat meseria. 

Ştia că Recce?! Tornado??? urma să intre în dotare, iar 
competiția pe locuri va fi strict limitată. Acum el se afla în 
poziția perfectă. 

După Mahram s-a calificat ca Staff Navigation Instructor 
- cel mai tânăr existent vreodată, şi a fost detaşat ca Aide- 


de-Camps** al Air Officer Commanding al Grupului 1. 


31 Recce — prescurtare pentru „reconnaissance” — recunoaştere. 

32 Panavia Tornado - avioane de luptă multirol, bimotoare, cu geometrie 
variabilă, realizate în cooperare de marea Britanie şi Germania. 

33 Aide-de-camp - asistent personal/secretar al unei persoane de rang 


Petrecu doi ani excelenți urmându-l îndeaproape, 
trăgându-i-o fiicei acestuia şi urmând unul dintre primele 
cursuri Tornado la Baza RAF Cottesmore TTTE34 în 1984. 

Se afla la începutul unei noi aventuri. 

Un tur în Germania la un squadron de bombardament 
nuclear a fost urmat de avansarea la gradul de Squadron 
Leader — şi nu avea decât douăzeci şi nouă de ani. O 
înaintare în carieră cum n-a mai fost vreuna - mai ales 
pentru un navigator — şi nici Războiul din Golf nu i-a stricat 
deloc perspectivele. A fost Flight Commander în Squadron 
Nr II (AC) pe timpul detaşării din 1990 şi i s-a acordat 
DFC36. 

Acum se afla înapoi la RAF Mahram la al doilea tur ca 
Flight Commander - dar şi ca ajutor al Squadron 
Commander. 


Tatăl său era întotdeauna gata să-l ajute, iar Todd avea 


înalt (ofițer superior/guvernamental, membru al familiei regale, şeful 
statului). 

34 'Tri-National Tornado Training Establishment (TTTE) — unitate aeriană 
multinațională bazată la RAF Cottesmore, Rutland, Anglia, între anii 
1981 şi 1999. Un program de pregătire pentru piloţi (4 săptămâni la sol 
+ 9 săptămâni de zbor). 

35 Flight — unitate militară compusă din 3-6 avioane+personalul de 
deservire de la sol (câteva wing formează un squadron). 

36 DFC - Distinguished Flying Cross - a treia medalie militară ca 
importanță acordată celor din RAF şi alte Arme pentru „fapte deosebite 
de curaj şi datorie în timpul operaţiunilor de zbor împotriva inamicului”. 


sentimentul clar că acesta avea o influență puternică asupra 
carierei sale. Şi, la urma urmei, nu avea niciun rost să 
muşti mâna care te hrăneşte. 

În Germania s-a căsătorit cu Fay -— o ofițer WRAF de la 
Air Traffic Control. Ea se afla la prima detaşare şi Todd a 
înhățat-o înainte ca restul adumelcătorilor din popotă să-şi 
pună degetele lipicioase pe ea. Tatăl său a fost de acord, iar 
lucrurile au mers bine... până la un punct. Aveau o fetiță 
minunată, Debbie, lumina din viața lui Todd. S-au mutat la 
Norfolk pentru încă un tur la Recce Squadron când acesta a 
fost înființat. 

Todd a devenit faimos şi respectat şi a obținut Air Force 
Cross3” pentru eforturile sale de a forma prima Tornado 
Reconnaissance Trening Unit. Staff Collège?8 din Canada îl 
aştepta, iar la întoarcerea la Mahram avansarea la gradul de 
Wing Commander’? ce se făcea cu ocazia Anului Nou. Cerul 


era limita. 


37 Air Force Cross (AFC) - medalie militară acordată celor din Forţele 
Armate ale Regatului Unit, pentru „fapte deosebite de curaj şi datorie în 
timpul zborului în misiuni care nu implicau inamicul”. 

38 Canadian Army Command and Staff College' (CACSC) — şcoală pentru 
ofițerii Armatei canadiene, destinată formării personalului de Stat major 
şi planificarea operațiunilor militare majore. Se află în Fort Fontenac, 
Kingston, Ontario, Canada. 

33 Wing Commander - grad militar în RAF (cod NATO OF-4), echivalent 
locotenent-colonel. 


Nu era un record de neglijat - mai ales pentru un 
navigator. lar acum, această sarcină cuprinsă în dosarul 


Royal flying display nu-i putea face deloc rău. 


Cei trei ofițeri de aviaţie au intrat în parcarea de lângă 
Station Operations Wing şi timp de câteva minute au 
încercat în zadar să găsească un loc liber. În cele din urmă 
au parcat ilegal, pe iarbă — evident se prefigura a fi o şedinţă 
de informare cu multă asistență. 

leşiră din maşină, grăbindu-se către sala de şedinţe. Mai 
aveau cinci minute disponibile, dar Todd voia să-i înmâneze 
dosarul Display şefului său, Wing Commander Andy Miller. 

Miller ar fi trebuit să se afle la comanda a ceea ce trebuia 
să se întâmple conform cu cele prevăzute în dosarul Display, 
dar fusese detaşat şi promovat în ultima clipă şi urma să 
preia o bază din Germania în ultima parte a lunii martie. 
Evident, treaba aceasta nu-i mai permitea să ia parte. 
Totuşi, nu-l împiedica să supervizeze întreaga operaţiune. Îl 
va ghida pe Todd prin fiecare etapă. 


Todd l-a găsit pe Miller şezând în primul rând al sălii de 


şedinţe. Conversa cu voce scăzută cu OC Operations Wing. 

— Aa, mulțumesc, Todd! Vom discuta imediat după ce 
comandantul bazei îşi va termina informarea. 

— OK, sir, replică Morrissey pe când se aşeza pe scaunul 
din rândul al doilea. 

Klaus şi Frank i s-au alăturat şi au aşteptat răbdători ca 
să înceapă comandantul bazei. Exact la ora 1300 uşa sălii 
s-a deschis şi boss-ul a intrat urmat de „Project Officer”, 
Squadron Leader Operations. 

Group Captain+0 Tony Edwards s-a oprit în spatele 
pupitrului din partea anterioară a sălii, a deschis mapa din 
piele în care se afla dosarul, şi-a aranjat hârtiile 
supraveghindu-şi cu atenţie audiența, apoi a început să 
vorbească. 

— Doamnelor şi domnilor, bună ziua. Astăzi, vă vom 
informa cu privire la aranjamentele făcute pentru 
ceremoniile organizate de FlyPast?! pentru Aniversare a Zece 
Ani de la Victoria din Războiul din Insulele Falkland ce vor 
avea loc aici, la baza Mahram, pe şaisprezece iunie, în 


prezența Majestății Sale Regina. Voi începe cu câteva reguli 


40 Group Captain - grad militar în RAF (cod NATO OF-5); echivalent 
colonel. 

+1 FlyPast is Britain's — cea mai importantă revistă lunară de aviaţie, cu 
recunoaştere mondială pentru atenţia acordată Istoriei Aviației. 


de bază apoi voi da cuvântul lui Squadron Leader Operations 
pentru detalii. Cu siguranță, această Aniversare va fi un 
eveniment pentru presa mondială şi multe, multe VIP-uri de 
primă mână vor participa. Trebuie să o facem aşa cum 
trebuie, doamnelor şi domnilor. Squadron Leader Operations 
va expune programul repetițiilor, iar eu vreau să subliniez 
cât se poate de clar că personalul selecționat pentru zbor nu 
va mai beneficia de nicio permisie din februarie 
cincisprezece până la terminarea acțiunilor consacrate 
Aniversării. 

La această informaţie, întreaga adunare a murmurat 
surprinsă şi dezamăgită. Totuşi, comandantul bazei a 
continuat sec, stopând orice protest. 

— Subliniez din nou, doamnelor şi domnilor, că această 
activitate este prioritatea noastră numărul unu pentru 
primăvara aceasta şi pretind cele mai înalte standarde. Nu 
ne putem permite un eşec având în vedere larga audienţă ce 
va fi gata să analizeze şi să critice fie şi cea mai mică 
greşeală. Înainte de a da cuvântul lui Squadron Leader 
Operations, există întrebări? 

Un moment de tăcere înainte ca Todd Morrissey să ridice 
mâna. 


— Da, Todd? 


— Sir, sunt zvonuri legate de o detaşare în Golf dacă 
situația de acolo se înrăutățeşte din nou. Credeţi că vom fi 
implicaţi în aceasta şi în acest caz va fi prioritară față de 
acțiunile de celebrare? 

Comandantul bazei a făcut o pauză de câteva secunde 
înainte de a răspunde, încercând să-şi elimine o urmă de 
iritare din voce. 

— După cât sunt informat, această bază nu este 
implicată în nicio detaşare în Golf sau în altă parte. Repet, 
FlyPast este prioritatea absolută. Alte întrebări relevante? 

Linişte. Comandantul bazei şi-a subliniat punctul de 
vedere, iar Todd s-a înroşit uşor la auzul mustrării. 

— Bine, voi ceda acum cuvântul lui Squadron Leader 
Operations care vă va da cele mai mici detalii referitoare la 
organizarea ceremoniilor. 

Comandantul bazei a luat loc în centrul primului rând 
de scaune, iar Squadron Leader Phil Wilcock a trecut la 
pupitru, a acţionat telecomanda pentru a prezenta primul 
diapozitiv şi şi-a început lunga şi extrem de detaliata 
informare. 

Ceremonia va avea loc pe 02 aprilie şi va implica 
participarea a câtorva duzini de avioane. Câteva formații 


separate for a survola aerodromul, iar Squadron Leader 


Todd Morrissey o va comanda pe prima, formată din patru 
bombardiere Tornado (IDS -  interdictor/strike = 
interdicție /atac), patru Tornado interceptoare (ADV - Air 
Defence Variant = superioritate aeriană), două Recce 
Tornado, unul Canberra? ECM, (Electronic Counter 
Measures), două Recce Canberra PR-9 s, un C-130 
Hercules+3 de transport şi o cisternă aeriană VC-10. 
Formatțiile vor survola tribunele cu spectatori la treizeci de 
secunde interval, se vor aduna şi forma în zone diferite, vor 
avea puncte de plecare independente, şi pentru realizarea 
tuturor scopurilor şi intențiilor vor fi entități absolut 
independente. Toată tehnica se va reuni pentru repetiţia cu 
costume în chiar ziua spectacolului. Factorul critic va fi 
sincronizarea şi, ca lider navigator al segmentului Mahram, 
Todd Morrissey va fi singurul responsabil. 

Va fi ori-ori. 

Dacă se descurca bine, putea ţine capul sus, iar 
avansarea în grad ar fi fost certă. Dacă o dădea în bară, îşi 


încheia cariera ca Operations Officer în Insulele Hebride. 


42 English Electric Canberra - prima generație britanică de bombardiere 
medii, cu reacție, fabricat în anii '50. Primul avion reactiv care a 
traversat Atlanticul fără escală. 

43 Lockheed C-130 Hercules — avion de transport, cuadrimotor, 
turbopropulsat. Poate folosi piste neamenajate. 


— Mai bine tu decât eu, a şoptit Klaus aflat la două 


scaune mai încolo. 


4 


Todd şi cei doi subordonați ai săi s-au înapoiat la 
Squadron şi l-au găsit gol, cu excepţia adjutantului şi a 
caporalului ei care făceau curățenie înainte de a pleca 
acasă. Klaus şi Frank au spus „noapte bună” şi s-au 
îndreptat spre căminul ofițerilor căsătoriți - probabil via 
popotă pentru o bere la botu’ calului. Todd a băgat capul pe 
uşa adjutantului şi a întrebat-o dacă l-a văzut pe Stumpy 
Stokes. 

— A plecat acasă, sir. Acum zece minute. 

— Fir-ar... Todd avea nevoie să vorbească cu pilotul său 
înainte de şedinţa de informare pe squadron, de mâine. 
Trebuiau să se întâlnească amândoi şi să schițeze un plan 
al Ceremoniilor. Comandantul bazei îl voia până săptămâna 
viitoare şi trebuia aprobat întâi de squadron boss. Avea 
nevoie de sfatul lui Stumpy - îl aprecia cu adevărat foarte 


mult. Stumpy avea peste 3.000 ore de zbor pe Tornado plus 


un tur cu Red Arrows??. Era un aviator extraordinar care 
putea zbura un Tornado şi cu ochii închişi. Todd l-a 
remarcat la puţin timp după ce a sosit în Squadron. Au fost 
două motive principale pentru care a făcut-o. În primul 
rând, voia un pilot competent care să nu-l omoare într-un 
stupid accident de zbor; al doilea, voia un tip deştept care să 
facă toată hârțogăraia de planificare a zborurilor atunci 
când Todd era ocupat să-şi execute îndatoririle de 
comandant cu Patsy. De aceea, Stumpy a fost candidatul 
ideal pentru slujba asta, iar Todd a întârziat intenționat 
avansarea acestuia, pentru un an sau doi, printr-o 
formulare ambiguă şi circumspectă a raportului confidențial 
anual. În secret, Stumpy era chiar mulțumit să rămână să 
zboare în squadron, iar Todd a profitat la maxim de situație. 

— Sună-l acasă, te rog, Patsy, şi roagă-l să se întoarcă la 
muncă -— imediat. Sau măcar să mă sune pe mine la birou. 

— Imediat, sir. Dar nu va fi deloc bucuros. 

— Asta nu e problema mea - tu doar sună-l, te rog! 

Patsy zâmbi spre Todd pe când ridica telefonul. 

Stumpy era „la o băută”, a raportat răbdătoarea sa soţie, 


şi va trebui să fie luat repede de acolo sau „va scăpa frânele” 


44 Red Arrows (the Royal Air Force Aerobatic Team) — echipa oficială de 
acrobație aeriană a RAF, cu baza la Scampton. 


cât de curând. Patsy sună la popotă şi un steward l-a adus 
pe pilotul euforic. 

— Îmi pare rău, amice, dar trebuie să vorbesc cu tine 
până mâine, despre Falkland FlyPass. Comandantul bazei 
ne-a informat în după amiaza asta şi avem nevoie de un 
plan de acțiune. 

— Şi nu se poate aştepta, bombăni Stumpy, am luat deja 
vreo două beri la bord şi nu pot conduce maşina aşa cum 
sunt. 

Todd nu a fost mulțumit de acest răspuns şi a spus-o. 

— Bună treabă, Stumpy, chiar îmi eşti de ajutor. Multam 
fain. Presupun că va trebui să aştept. Dar va trebui să te 
prezinți mâine fix la ora 7 am. Vreau să te pun în temă cu o 
serie de lucruri înainte de a informa restul echipei. 

Todd a trântit receptorul în furcă şi, furios, a început să 
facă unele note pentru a doua zi. 

Între timp, Stumpy s-a întors la bar în într-un cor de 
întrebări referitoare la acest apel telefonic. 

— Era doar şeful. Vrea să fiu prezent mâine la şapte ca 
să-l şterg la cur. Eh, o să aibă noroc. Şedinţa e la opt şi la 


ora aia am să fiu şi eu acolo. N-are decât să se cace pe el! 


* kk 


În dimineața următoare Todd şedea la biroul din 
Operations citind Raportul Meteo pentru zilele în care se va 
zbura. S-a uitat pentru a şasea sau a şaptea oară la ceas, 
începând să priceapă, corect, că Stumpy nu se va prezenta 
la timp, aşa cum îi ordonase. 

Stumpy Stokes începea să devină o durere de cap. 
Profita de felul generos de a fi al lui Todd, ceea ce însemna 
că Todd va trebui să facă el însuşi mai multe planificări şi 
pregătiri de zbor decât şi-ar fi dorit. Nu pentru asta îl 
alesese pe Stumpy drept coechipier în scaunul din față 
(pilot), iar acesta — cu siguranţă - luase o cale greşită. 


Iar Todd Morrissey era exact cel ce îl putea da de-a dura! 


* kk 


— Stumpy, la mine în birou, IMEDIAT! 

Zâmbetul a dispărut rapid de pe fața lui Stokes care 
pălăvrăgea cu cei din restul echipajelor ce aşteptau în sala 
de şedinţe a squadron-ului pentru informarea de la ora 
0800. În sală s-a lăsat un moment de linişte incomodă, în 
timp ce alți Flight Commanders ce şedeau în primul rând de 


scaune s-au uitat unul la altul schimbând priviri de auto- 


satisfacție. Ştiau cu toții că, mai devreme sau mai târziu, 
rahatu va da pe-afară... şi se părea că va fi curând. Doar 
boss-ul privea drept înainte, aruncând câte o privire la ceas 
şi aşteptând răbdător începerea şedinţei. Ar fi dorit să aibă 
cu Todd o discuţie între patru ochi. Voia ca nimic să nu 
prejudicieze ceremoniile FlyPast -— or situaţia de față era una 
cu adevărat explozivă. 

Între timp, Stumpy a mers clătinându-se pe coridor către 
biroul Ofițerului executiv, pregătindu-se pentru inevitabila 
punere la punct ce-l aştepta. Aproape că era tentat să o lase 
aşa cum pică - ca întotdeauna -— dar nu, de data aceasta îşi 
va arăta şi el „cărțile”. Morrissey l-a folosit - ba chiar a 
abuzat destul de el. 

— Intră, Stumpy. 

Todd spumega de furie şi a ignorat invitația obişnuită de 
a lua loc. Nu voia ca Stumpy să se simtă uşurat sau să 
creadă că va scăpa şi de data aceasta. 

— Unde erai la ora 0700, a întrebat Todd. De ce nu te 
aflai la squadron aşa cum am ordonat? 

Înainte ca Stumpy să poată găsi o scuză formală, Todd a 
explodat. 

— M-am săturat de atitudinea ta, Stokes. Luna aceasta 


este pentru a treia oară când mă ignori şi-mi subminezi 


autoritatea în squadron. Nu-ţi voi permite să-mi ignori 
intenționat ordinele şi apoi să te duci la amicii tăi să râzi pe 
socoteala mea. Nu vreau ca disciplina din acest squadron să 
aibă de suferit. 

Acum, Todd ajunsese să strige — ceea ce nu i se întâmpla 
mai deloc. Dar voia să fie sigur că Stumpy îl înţelege. 

— De câteva săptămâni mă iei intenționat peste picior, a 
continuat Todd, de la raportul anual confidențţial, iar eu m- 
am săturat. Când îți dau un ordin sau o instrucțiune mă 
aştept să fie executată. Nu dau prea des ordine în această 
unitate — nu este nevoie — majoritatea celor ce fac parte din 
efectiv îşi fac singuri treaba şi, de obicei, o cerere politicoasă 
este tot ce este necesar. Dar tu, Stumpy, ai depăşit limita. Ai 
greşit luând bunătatea şi prietenia drept slăbiciune. Ei bine, 
prietene, ai greşit amarnic. Mai întâi, eşti scos din detaşarea 
Red Flag de la Las Vegas din primăvară. 

Doi, eşti consemnat la sol timp de o săptămână - muncă 
de birou, şi ultima - dar nu şi cea din urmă - nu mai 
participi la ceremoniile FlyPast. 

Stumpy a făcut ochii mari. Nu-şi credea urechilor. Omul 
a dat direct cu barda. O reacție complet exagerată. Nu 
contează, se gândi, ciocu” mic - boss-ul va interveni şi va 


anula toate acestea —- aveau nevoie de Stumpy pentru 


FlyPast. Le lipseau patru piloți din efectiv. N-aveau de ales — 
Morrissey voia doar să-l sperie. Nu va face niciodată ceea ce 
a spus. 

— Nu vreau să aud scuze sau rugăminți să mă 
răzgândesc. Eşti scos din programare. lar dacă nu-ți 
schimbi atitudinea - radical - vei fi eliminat din acest 
squadron mai repede decât ai putea spune Machrihanish or 
RSO. 

Todd se referea la coşmarul aviatorilor numiți ca Range 
Safety Officer în timpul exerciţiilor de bombardament sau ca 
Operations Officer într-un mic orăşel pierdut pe meleagurile 
Scoției. Sinucidere pentru zbor şi carieră. 

— Acum, ieşi afară. Te vom scoate din program în cursul 
acestei dimineți. Moose se va ocupa de tine — e în birou. 

Stumpy s-a hotărât să tacă -— va scoate aşii mai târziu. A 
ieşit în tăcere, iar Todd s-a gândit că a manageriat situația 
foarte bine. Un ofițer superior nu are prea des ocazia să 
administreze un perdaf vreunui subordonat — dar s-a gândit 
că a fost totuşi extrem de reținut - doar atât de dur cât 
cerea situația. Cu toate acestea, trebuia să-l convingă pe 
boss de nevoia ca Stumpy să fie disciplinat, iar acest fapt s- 
ar putea dovedi a fi inconfortabil. Boss a fost liderul lui 


Stumpy în timpul detaşării la Red Arrows şi erau destul de 


apropiați. Dar la o analiză finală, nu-l putea susține pe 
Stumpy împotriva propriului său Executive Officer. Trebuia 
să accepte măsurile de pedepsire a lui Stumpy, indiferent 
dacă îi plăceau sau nu. Şi mai mult, dacă se făceau presiuni 
în acest sens, mai era şi Air Marshal în MoD“. 

— Totdeauna e bine să ai pe cineva acolo, sus, a 
murmurat Todd în barbă, în timp ce se auzea o bătaie la 
uşă. 

Era Wing Commander Miller. 

— Ai pierdut informarea Meteo, Todd. 

Se lega de un amănunt. Metoda obişnuită de a „sparge” 
garda subordonatului. 

— Iar Stumpy pare niţel posomorât. Ai un minut? Vrei să 
vii alături, în biroul meu? 

Todd s-a ridicat şi l-a urmat pe Andy Miller. De fapt, 
Miller nu era un tip rău. În afara faptului că era un expilot 
de Jaguar“6 — dintre care majoritatea erau nişte scârbe - el 
era un bun, nu, un excelent pilot care conducea squadron-ul 
prin proverbiala metodă a mâinii de fier în mănuşă de 
catifea. Metodă care funcționa bine. l-a lăsat pe Flight 


Commanders să-şi facă singuri treaba şi intervenea doar 


+5 Ministry of Defense - Ministerul apărării. 
+6 SEPECAT Jaguar - avion reactiv de atac. Construit în cooperare 


dacă era absolut necesar. Aşa că, vizita în biroul său nu era 
un semn bun. 

— Ia loc, Todd, şi spune-mi ce-i cu tine şi Stumpy. 
Credeam că eraţi foarte mulțumiți să zburaţi împreună. 

Tod a tras aer adânc în piept. 

— Eram, sir, dar de data asta Stumpy a sărit peste cal. 
Am fost obligat să iau măsuri. 

Şi Todd i-a povestit toată tărăşenia terminată cu 
pedepsirea lui Stumpy. 

— Stai niţel, Todd, dacă Stumpy lipseşte de la ceremonii 
cine o să conducă formațiile de avioane? Te-ai gândit bine la 
acest aspect? Nu e nimeni disponibil să-i ia locul — iar eu n- 
am să separ echipaje doar pentru a linişti gâlceava voastră 
de amorezi. Înainte de a aplica o sancţiune trebuie să fiu 
sigur că ai o alternativă viabilă. L-ai auzit ieri pe 
Comandantul bazei. Nu ne putem permite să o dăm în bară 
cu acest FlyPast - ăă, tu, cu siguranță nu-ți permiți! Deci, 
care este alternativa? 

Adevărul este că Todd n-a analizat foarte atent acest 
aspect, pentru că a crezut că poate convinge pe unul dintre 
piloții vechi participanţi la FlyPast. Dar, Boss-ul tocmai a 


interzis acest lucru, iar el trebuia să ia o hotărâre din mers, 


anglo-franceză. 


repede. 

Şi l-a fulgerat un gând. 

— Ei bine, sir, dacă vă amintiți şedinţa de săptămâna 
trecută cu Execs, am discutat despre oportunitatea 
avansării lui Tom Nolan de la comanda a două avioane, la 
patru. Cred că aceasta ar fi ocazia ideală de a-l pune în 
pâine. La urma urmei eu voi face 99% din planificare şi 
FlyPast ca lider navigator - el va trebui doar să stea şi să 
piloteze avionul. Ştim că e capabil s-o facă, şi un zbor de 
verificare cu patru avioane, săptămâna viitoare, poate 
oficializa situația. Nu văd nicio problemă. Avem o grămadă 
de timp să-l mai şlefuim până în iunie. 

Wing Commander Andy Miller OBE+' AFC RAF a rămas 
tăcut treizeci de secunde, timp în care încercă să se 
calmeze. Era livid. Morrissey era interesat de un singur 
lucru -— el însuşi — şi se părea că nu vrea să se abată de la 
această manieră. Comandantul bazei a subliniat foarte clar 
importanța acestui FlyPast, şi iată-l pe Morrissey punând în 
pericol tot show-ul din cauza unui mic conflict de 
personalitate. Nu-i plăcea să se bage peste ofițerii săi — dar 


în acest caz nu avea încotro. Nu i se putea permite lui 


+7 The Most Excellent Order of the British Empire - ordin cavaleresc 
înființat de regele George V la 4 iunie 1917. 


Morrissey să prejudicieze reputaţia squadron-ului de dragul 
mândriei sale. 

— Nu, Todd. Este o problemă. Nolan nu este suficient de 
experimentat pentru asemenea sarcină. Dacă nu-mi poți da 
o soluție viabilă... Stumpy va continua activitatea. 

Todd s-a ridicat în picioare. Nu putea să accepte aşa 
ceva din partea unui rahat venit dintr-un Jaguar. 

— Nu, sir, nu o va face. În primul rând, ori el, ori eu. Voi 
face publică această impardonabilă lipsă de suport pentru 
Exec-ul dumneavoastră şi, spunând lucrurilor pe nume, este 
o chestiune de demisie. În mod evident, nu-mi pot executa 
sarcinile într-un squadron al cărui boss nu-şi susține cu 
toată convingerea, 100%, Execs -— fie că e bine, fie că nu. În 
al doilea rând, şir, sunt sigur că Air Marshal Morrissey, 
ofițerul însărcinat cu organizarea ceremoniilor de celebrare 
în MoD va avea ceva de spus în această chestiune. M-am 
făcut bine înțeles, sir? 

Referirea lui Todd la potenţialul rol al tatălui său în toate 
acestea nu i-a scăpat lui Miller căruia i-a venit greu să 
creadă că tânărul Morrissey se poate comporta în această 
manieră. CO al Squadron 619 ştia ce putere se află în 
spatele carierei ameţitoare a lui Morrissey şi mai ştia că 


Todd a fost cerut în mod special pentru această sarcină. 


Indiferent ce decizie va lua, va pica de fraier. Se gândea la 
promovarea şi mutarea sa în viitorul apropiat la RAF 
Bruggen, pe care cu siguranţă nu voia să o rateze din cauza 
unui fleac şi a confruntării cu „spatele” lui Morrissey. În 
general navigatorii erau greu de suportat chiar şi în 
ceasurile lor bune, dar acesta era un veritabil avorton. Se 
auto-disprețuia pentru ce urma să facă, dar nu-şi putea 
permite nicio problemă sau vreun scandal în squadron cu 
atât de puțin timp înainte de plecarea sa. Cuvintele nu i-au 
ieşit uşor de pe buze. 

— Şezi, Todd. Te-aş ruga să nu mai ridici tonul în fața 
mea niciodată. Acesta este biroul meu şi trebuie să ai 
curtoazia de a da dovadă de respect. Dar, în mod evident, ai 
prea puţin respect pentru orice altceva în afară de exagerata 
ta opinie legată de propria persoană. Nu sunt de acord cu 
punctul tău de vedere şi nu voi accepta presiuni din partea 
unui arogant de mâna a doua care face carieră ținându-se 
de curul lui taică-su. Însă, nu-mi laşi loc pentru nicio 
alternativă. Ai obţinut ce ai dorit. Acum ieşi afară şi încearcă 
să ai curtoazia să te ţii cât mai departe de mine până ce voi 
părăsi squadron-ul, la sfârşitul lui martie. Trimite-l pe 
Stokes la mine. 


Todd a rânjit. 


— Vă mulțumesc, sir. Sunt sigur că nu veți regreta 
această decizie. 

— Dispari din fața mea, nenorocitule, şi închide uşa 
după tine. 

Andy Miller s-a aşezat luându-şi capul în mâini. Poate, 
se gândi, cu ajutorul lui Dumnezeu, Morrissey va face din 
FlyPast o enormă harababură. Era singura speranță pe care 
o putea avea. Se conturau a fi câteva săptămâni dificile 
până la plecarea sa din bază - iar Stumpy va trebui şi el să 
suporte. 

Într-adevăr, Stumpy a fost extrem de nefericit atunci 
când Boss-ul i-a dat veştile rele. A stat tăcut şi furios toată 
ziua, ba chiar s-a gândit şi la varianta PVR - Premature 
Voluntary Retirement  (pensionarea/trecerea în rezervă 
anticipată şi la cerere) — şi angajarea pe liniile aeriene civile. 
Sigur nu putea fi mai rău decât în căcatul ăsta! Totuşi, a 
decis să aibă o discuţie pe față cu Morrissey în seara acestei 
zile, chiar dacă singurul rost ar fi fost să dea afară din el 
toată frustrarea şi furia. Ştia că Morrissey lucra vinerea 
până la ora 5: 50 pm apoi ajungea la Happy Hour chiar la 


şase când toți ceilalți erau deja aghesmuiţi cu bere la juma 


48 Happy hour (Ora fericită) — termen de marketing: pe o perioadă scurtă 
de timp, un bar (de exemplu) oferă băuturi pe gratis. 


de preț. Aşa că era hotărât să tragă de timp prin sala 
echipajelor până ce plecau toți ceilalți şi apoi să-l înfrunte 


pe Morrissey fără martori. 


x kk 


La 5: 30 pm Stumpy şedea în sala echipajelor şi bea cea 
de-a treia sticlă de Heineken Export luată din frigiderul 
squadron-ului. Niţel curaj olandez nu numai că nu-i făcea 
rău, dar îi şi întărea încrederea pentru confruntarea ce 
urma. Ştia că Morrissey se afla în biroul său şi Adjutantul, 
ca de obicei, aştepta să încuie clădirea. S-a ridicat, a 
traversat sala şi a ieşit pe uşă. Şi-a luat bicicleta şi a pedalat 
până la fereastra biroului lui Morrissey, care se vedea de 


cealaltă parte a platoului curții. 


* kk 


Todd se afla în biroul său cu spatele la fereastră, iar 
Patsy, adjutanta, era aplecată peste birou, cu fața în jos. Se 
bucurau, ca-n fiecare vineri, de întâlnirea de după-amiază 
înainte de a se retrage la bar, bine dispuşi şi cu un 


sentiment de imensă auto-satisfacție pentru Todd. 


Deodată, i-a surprins o răpăială de lovituri la fereastră, 
şi când amândoi, Patsy şi Todd, au întors capetele către 
sunet, o mână a împins canatul şi în cadrul ei a apărut o 
față. Vocea era calmă, dar plină de o notă victorioasă. 

— Păi, cred că m-am întors în FlyPast, nu-i aşa, Todd? 

Stumpy Stokes a aruncat o privire la fundul gol al lui 
Patsy, s-a întors, a încălecat pe bicicletă şi a pedalat spre 


popotă. 


Următoarele câteva săptămâni au fost extrem de dificile 
pentru Todd Morrissey. Principala prioritate era ca nimeni 
să nu afle de aventura sa cu Patsy — care încă mai considera 
experiența cu apariția lui Stumpy la fereastră incredibil de 
stânjenitoare. Se înroşea teribil de fiecare dată când îl 
întâlnea prin squadron şi, mai mult, voia să aibă de-a face 
cât mai puţin cu Todd. A convins-o să-şi păstreze calmul şi 
să se poarte ca şi cum nimic nu s-ar fi întâmplat. Împotriva 
voinței sale, a fost de acord şi doar mult mai târziu şi-a dat 
seama că a ratat şansa de a-l avea pe Todd numai pentru 


ea. Cu toate că Todd a avut grijă să limiteze orice potențiale 


pagube în viitorul imediat, era clar că Stumpy domina 
situația. 

Todd a fost obligat să se ducă la boss, cu cascheta în 
mână, şi să-şi ceară multe scuze pentru comportamentul 
său anterior. Andy Miller a rămas uimit de evoluția situației, 
dar a acceptat scuzele cu bunăvoință, admițând chiar — în 
sinea sa - că la urma urmei, Todd are un fond bun. Stumpy, 
desigur, şi-a ţinut gura şi a aşteptat răbdător desfăşurarea 
evenimentelor aşa cum şi-a imaginat că vor decurge. Era 
adjunct la comanda ceremoniilor FlyPast şi era suficient de 
satisfăcut - momentan - că Morrissey trebuie să înghită 
plăcinta umilinței în fața întregului squadron. Dar, chiar 
dacă atmosfera era tensionată, n-a evoluat într-un război pe 
față aşa cum se amenințase. Toate părțile ar fi avut prea 
mult de pierdut. 

În următoarele două săptămâni Todd şi Stumpy au 
muncit intens la planificarea FlyPast. Prima sarcină a fost 
aceea de a stabili avioanele şi echipajele în cadrul 
formațiilor. Era vorba de patru Tornado-bombardament IDS 
(Interdictor Strike), patru Tornado-vânătoare ADV (Air 


Defence Variants), două Tornado Reconnaissance, două 


Canberra+” PR9 Reconnaissance, un VC105 Tanker (Re- 
fuelling), un Hercules’? de transport şi un Canberra ECM 
(Electronic Counter Measures). 

Acestea alcătuiau o frumoasă formație mixtă a 
avioanelor din RAF şi vor constitui o prezentare plăcută 
pentru Majestatea Sa - ca şi mahărilor din MoD. Totuşi, din 
punctul de vedere al lui Todd era o formație mare şi dificil de 
asamblat, cincisprezece avioane aparținând a şapte 
squadron diferite şi alte paisprezece echipaje cu care trebuia 
colaborat, plus alte şapte avioane de rezervă pentru caz de 
indisponibilitate a celor principale. Avioanele se aflau la 
baze diferite, a căror comandă, control şi coordonare putea 
fi un coşmar - deci pregătirea era cheia. De aceea, 
planificarea meticuloasă era prioritatea numărul unu. 

Ideea era să se citească cu mare atenție ordinea 
operațiunilor şi să se extragă paragrafele relevante 


referitoare la formaţia lor. Ei conduceau întreg spectacolul 


+9 English Electric Canberra - prima generație de bombardiere medii 
britanice fabricate pe scară largă în anii '50. A fost retras dein az abia ân 
2006. 

50 VC10 Tanker - avion de linie britanic reconvertit în cisternă 
zburătoare. 

51 Lockheed C-130 Hercules — avion militar pentru transport cu patru 
motoare turbopropulsoare. Capabil să utilizeze piste nepregătite pentru 
aterizare şi decolare, C-130 a fost iniţial construit pentru evacuare 
medicală şi ca avion de transport de marfă. 


ceea ce implica coordonarea a şaizeci de avioane, care 
urmau să survoleze aerodromul la o mie de picioare”? 
deasupra pistei, în interval de două minute - o sută 
douăzeci de secunde. Din fericire toate cele patru mari 
formaţii vor zbura în şir - una în spatele celeilalte — deci 
doar o singură trecere peste pistă trebuia planificată şi 
exersată. Cele cincisprezece avioane ale lui Todd, o Balbo53 
aşa cum erau numite afectuos formațiile mari, vor fi în raza 
podiumului regal la 1100 GMT pe doi aprilie 1992 şi i s-a 
atribuit numele de cod „Anson”. Următoarele trei Balbo vor 
urma la intervale de treizeci de secunde şi a fost desemnate 
„Blenheim”, „Canberra” şi „Dakota” — după nişte faimoase 
tipuri de avioane din cel de al Doilea Război Mondial (cu 
excepția bătrânei mârțoage de luptă - Canberra) şi 
convențional în ordine alfabetică. Fiecare subformație îşi va 
avea propriul lider şi doar ei vor răspunde controalelor 
liderului general, Todd, al cărui nume de cod era Purple. 


Todd şi Stumpy au petrecut multe ore deasupra hărților 


52 Picior — unitate de măsură pentru lungime. 1ft = 0,3048 m. 

53 Italo Balbo (1896 - 1940) — lider al Camicie Nere, Maresciallo dell'Aria, 
Guvernator general al Libiei, Comandantul Africa Settentronale Italiana 
şi aparentul moştenitor al dictatorului Benito Mussolini. A condus două 
raiduri transatlantice (primul cu 12 hidroavioane Savoia-Marchetti S.55, 
al doilea cu 24 hidroavioane. Termenul „Balbo” a intrat în uzul comun, 
desemnând o formaţie mare de avioane. 


familiarizându-se cu reperele terestre din jurul bazei aeriene 
Mahram, unde va avea loc ceremonia FlyPast. Ştiau unde 
urma să fie poziționat podiumul şi l-au marcat atenți cu 
markerul - şi desemnat „Obiectiv” - pe harta scala 1: 
50.000, cunoscută de drumeții civili drept Harta Turistică. 
De fapt au trebuit să lipească trei hărți între ele pentru a 
putea cuprinde întreg traseul către Obiectiv. Evident, nu li 
se va permite să survoleze adunarea regală, deci au fost 
instruiți să zboare drept în lungul pistei care, ca de obicei, 
se afla la 900 față de podium. Prima problemă rezolvată! 

Aşa că tot ce aveau acum de făcut era să urmărească 
către înapoi traseul de zbor, de la aerodrom până la o poziție 
numită IP (Iniţial Point). Acesta va fi un reper terestru, unic 
şi foarte uşor de identificat. Formaţia va zbura cu viteza de 
240 noduris* pentru a permite lui C-130 şi celorlalte avioane 
non-reactive să mențină formația. Puțin cam inconfortabil 
pentru jeturi dar realizabil. De aceea, la 4 mile/min (240 
noduri) ar fi bine dacă ar putea găsi un punct la exact 
douăzeci de mile de aerodrom, pe axul de zbor planificat. 
Mai aveau nevoie şi de vreo două puncte absolut fixe, perfect 
vizibile, pentru calibrarea echipamentului navigaţional, şi de 


încă unul bine evidențiat la marginea aerodromului. Asta îi 


dădea lui Stumpy reperul final de orientare. De asemenea, 
încă un reper evident aflat dincolo de obiectiv ar permite lui 
Stumpy şi celorlalți lideri de formaţie să traseze o linie 
dreaptă de-a latul aerodromului la distanța perfectă de 
Majestatea Sa. 

În consecinţă, au trebuit multe ceasuri de studiu pentru 
satisfacerea tuturor acestor criterii, iar după ce le-au schițat 
în planul inițial au comandat un avion şi au decolat pentru 
a verifica dacă teoria se confirmă şi din aer. 

— November 6-7, cer permisiunea de decolare. 

Stumpy a făcut cererea standard către Traficul aerian — 
turnul de control, în acest caz. 

— November 6-7, liber la decolare, vântul calm la sol. 
Viraj stânga după decolare, urcă la 1.500 picioare şi te 
înscrii pe direcția de repetiție a FlyPast, răspunse Fit Lt5 
Roger Taylor din Turnul de Control al Traficului Aerian. 

— November 6-7, liber la decolare, instrucțiunile înțelese. 
Puteţi confirma că radarul indică zonă liberă şi niciun alt 
avion nu va zbura în următoarele 3-0 minute? 

— Afirmativ, 6-7, întreaga zonă este liberă pentru o 


întreagă oră, de fapt. 


54 Nod - unitate de măsură a vitezei. 1 milă nautică (1.852)/oră. 
55 Flight Lieutenant - grad militar în RAF (cod NATO OF-2); echivalent 


— Rogers, Roger, 6-7 la rulaj. 

Stumpy nu rezista niciodată să facă mica sa glumă cu 
Roger Taylor, controlorul de Trafic Aerian al Squadron 619. 

November 6-7 a rulat pe pistă şi a decolat cu siguranţă, 
apoi a virat la stânga în urcare la 1.500 picioare aşa cum a 
fost îndrumat, a comutat pe frecvența approach“? pe care va 
fi monitorizat zborul lor, informându-i despre orice avion ce 
se apropie şi care ar putea prejudicia siguranța misiunii. 
Todd a preluat controlul radio, aşa cum făceau adesea 
navigatorii când avionul se depărta de aerodrom, astfel că 
Stumpy se putea concentra pe de-a-ntregul asupra zborului. 

— Radar, November 6-7 a decolat şi se îndreaptă spre 
zonă. Vă apelăm când vom veni la aterizare. 

— Roger, 6-7. 

Tornado şi-a început coborârea în minunata după- 
amiază însorită de primăvară timpurie şi Todd i-a dat lui 
Stumpy un reper pentru zborul înainte al avionului. Vor 
arunca o privire asupra IP propus şi a reperelor de pe traseu 


şi vor exersa de câteva ori apropierea pentru a se asigura că 


căpitan. 

56 Roger — termen-cod în traficul radiofonic prin care se confirmă /Am 
înțeles. Aici e un joc de cuvinte cu numele personajului. 

57 Approach - radarul care supraveghează evoluția avioanelor pe panta 
de aterizare către aeroport. 


totul este satisfăcător. Şi aşa s-a potrivit, că totul a fost 
perfect. IP ales era marginea unui mic sat aflat la douăzeci 
şi două de mile - cinci minute şi treizeci de secunde - de 
Obiectiv şi care avea o biserică cu cea mai înaltă clopotniță 
pe care a văzut-o vreodată Todd. Era perfectă. 

Mai era şi un mare lac artificial la treizeci de mile în zona 
căruia toate formaţiile puteau aştepta până ce le venea 
rândul să se înscrie pe traiect. Fiecare grup de avioane 
putea zbura în aşteptare la 2000 picioare interval pe 
verticală, şi să-şi urmeze liderul în picaj către IP — care era 
biserica cea mare. Direcţia de zbor către Obiectiv era 0850, 
iar când November 6-7 s-a apropiat de aerodrom, Stumpy a 
observat încântat că găsise reperul perfect de lângă acesta. 
Păduricea de pe hartă de forma unui L era reperul de care 
aveau nevoie piloții. Pista ajungea „la vedere” imediat, iar la 
capătul îndepărtat al aerodromului, cam la cinci mile 
distanță era un turn-antenă înalt de 1.300 picioare după 
care toate echipajele se puteau orienta ca să zboare drept în 
lungul pistei. Todd a găsit câteva poziţii fixe pentru radar — 
nu chiar ideale, dar îşi vor face treaba. Singura problemă 
minoră era Centrala Nucleară care se afla la cinci mile sud- 
est de lacul de acumulare. Evident, niciun avion nu va fi 


autorizat să o survoleze, de aceea Todd va trebui să 


informeze foarte atent despre acest aspect. 

Totuşi, în afară de aceasta a fost un zbor satisfăcător în 
care au exersat apropierea pe traiect de patru ori înainte de 
a apela Turnul de Control pentru a cere permisiunea de 
aterizare. Stumpy a făcut apelul către Mahram: 

— Turnul Mahram, November 6-7 gata pentru aterizare — 
run, break, land58. 

— November 6-7, Roger, pista 0-9. QFE59 1-0-1-3, vânt 
calm, zona degajată, liber la manevră. 

Stumpy s-a aliniat pe panta de aterizare de la 500 
picioare şi a redus puterea motoarelor pentru a avea viteza 
de numai 360 noduri. În timp ce se apropia de aerodrom, a 
marcat IP-ul, iar Turnul a confirmat. Deasupra centrului 
pistei a redus motoarele la ralanti, a tras tare de manşă şi a 
ridicat Tornado la 1.000 picioare, apoi în picaj pentru 
aterizare. A efectuat apelul către Turn ca pentru o SOP6 şi 
şi-a pus avionul uşor pe pistă. 


— Klumea, spuse Todd în timp ce rulau către locul de 


58 Run, break, land - manevră/tehnică de aterizare specifică avioanelor 
militare de mare viteză pentru evitarea venirii la aterizare pe o pantă 
lungă cu viteză mică. O aterizare „în forță”. 

59 Atmospheric pressure (Q) at Field Elevation - presiunea atmosferică la 
nivelul solului (la elevația aerodromului). 

60 SOP — Standard Operating Procedures — procedurile obişnuite, 
standard-regulamentare. 


parcare de lângă squadron. Tot ce mai avem de făcut este 
să-i învăţăm şi pe ceilalți cum să facă. Dar măcar avem o 


lună pentru treaba asta. Şi nu văd nicio problemă majoră. 


Baza RAF Mahram 
Martie 1992 


Următoarele două săptămâni activitatea Squadron-ului 
619 a fost dominată de FlyPast, Todd fiind ocupat cu 
informări şi antrenamente. Patsy s-a comportat din ce în ce 
mai rece, iar Todd a observat cu oarecare uşurare că a 
început să fie din ce în ce mai ataşată de un tânăr Flying 
Officer dintr-unul dintre celelalte squadrons. Totuşi, Todd 
lua în considerare situația în perspectiva ei şi credea că va fi 
mai bine, judecat pe termen lung, dacă „asocierea” sa cu 
Patsy se va sfârşi. Stumpy a continuat să se învârtă țanțoş 
prin squadron, cu un rânjet stupid pe față, care a stârnit 
ambiția arzătoare a lui Todd de a i-l şterge de pe chip -o 
dată pentru totdeauna. Totuşi, îşi putea permite să aştepte. 


La urma urmei... răzbunarea... etc etc etc! 


Dar lucrurile s-au înrăutățit la mijlocul lui martie. 
Problemele din Iraq au devenit amenințătoare, iar titlurile 
din ziare erau pesimiste şi lipsite de speranță. Se părea că 
NATO va fi din nou antrenată în protestele civililor, iar Todd 
a surâs în tăcere către sine însuşi amintindu-şi de negația 
Comandantului Bazei la informarea din februarie. În ciuda 
acestui fapt, MoD a menţinut FlyPast ca pe o certitudine la 
începutul lui aprilie. Todd şi echipa sa erau gata, şi - cu 
excepția unui dezastru adevărat — FlyPast trebuia să-i aducă 
avansarea la gradul de Wing Commander şi, inevitabil, 
propriul său squadron. 

Vineri seara Todd s-a oprit la Happy Hour pentru 
obişnuitele 4-5 halbe de bere înainte de a merge acasă şi să 
cineze cu soția. A plecat de la popota ofițerilor plin de o stare 
de bine şi mulțumire interioară, gândindu-se la următoarele 
săptămâni ce urmau. S-a culcat imediat după ora 11 pm şi 
a căzut într-un somn adânc în timp ce se gândea cum îşi va 
exercita noua sa comandă. 

— Todd; TODD;  TREZEŞTE-TE - răspunde la 
blestematul acela de telefon! 

Fay Morrissey îl zgâlțâia pe Todd ca să-l trezească, în 
timp ce telefonul de pe noptieră suna. Todd a întins mâna 


mormăind blesteme dure şi a reuşit să-l înşface la a treia 


încercare. 

— Squadron Leader Morrissey. 

— Hello, sir, se auzi o voce veselă. Este un apel de la 
bază, sir, tot personalul trebuie să se prezinte la datorie. 

— Ce se-ntâmplă, a izbucnit Todd, e pe bune? Ce dracu’, 
e sâmbătă! 

— Regret, sir, prezentați-vă la post, mai am să-i sun şi pe 
alții, şi legătura a fost întreruptă. 

— Shut! a zbierat Todd. Nici măcar nu sunt apt de zbor la 
fel ca marea majoritate a celor din squadron, după seara 
trecută. 

S-a dat jos din pat lovindu-şi degetele de la picioare de 
scăunelul de dedesubt. 

— Shit! Shit! Shit! De ce nu dau ordinul de anulare a 
alarmei? Nu-mi pot auzi nici măcar gândurile! 

Todd nu era deloc în toane bune. 

— Mai încet, Todd, ai să trezeşti copii, l-a admonestat 
Fay. 

— Mai dă-i în... pe copii! Dacă e o situaţie reală, suntem 
cu toții într-un mare rahat! 

— Todd, te rog — îmbracă-te odată şi du-te la treabă. 

— OK, OK, OK - unde mi-e costumul de zbor cel nou, 


celălalt e în maşina de spălat. 


— E agăţat în spatele uşii, acolo unde e întotdeauna. 

— A, da, iată-l! 

Todd s-a echipat în şaizeci de secunde, şi-a încălțat 
ghetele de zbor, a coborât alegând scările şi-a tras pe el 
jacheta, a înşfăcat cascheta şi a strigat „La revedere” în 
susul scărilor, apoi a năvălit pe uşă afară. S-a ciocnit pe 
iarbă cu vecinul de alături şi s-a oferit să-l ia cu maşina, 
ceea ce acesta a acceptat recunoscător. Todd avea la 
dispoziție o maşină de serviciu în care au intrat amândoi. 

Şapte minute mai târziu, Todd a parcat la Squadron 619, 
a coborât din maşină şi a intrat furtunos în birouri. Era 
primul care a intrat acolo, aşa că s-a întors spre camaradul 
pe care-l luase în maşină şi i-a ordonat să rămână în sala de 
Operaţiuni. El a intrat în sala echipajelor şi a fost surprins 
să-l vadă pe boss, Andy Miller, stând într-un colț cu un 
teanc de hârtii în mână. Dar şi mai surprinzătoare era 
prezența de lângă el. Complet echipat în costum de zbor era 


Air Vice Marshal Sir Henry Morrissey - tatăl său! 

Abia reuşind să-şi stăpânească uimirea, a înaintat şi i-a 


strâns mâna tatălui său în timp ce făcea un gest de salut 
către boss-ul squadron-ului. 

— O plăcere neaşteptată, sir, ce vă aduce la 619? 

Air Marshal s-a întors spre comandantul de Squadron, în 
mod evident exasperat de ceva. 

— Cred că ar trebui să ne retragem în biroul tău, Andy, 
unde putem discuta în privat. 

AVM era extrem de iritat de ceva sau cineva. Todd a 
sperat că nu el este subiectul mâniei tatălui său. Au trecut 
în birou şi, după ce s-au aşezat în jurul mesei pentru cafea 
a boss-ului, AVM Morrissey a deschis imediat discuţia. 

— Todd, mă tem că am veşti rele. În ultimele douăzeci şi 
patru de ore - după cum probabil ai aflat - Garda 
Revoluționară lragiană se ţine de prostii la granița cu 
Kuwait. Comandanții NATO se aşteaptă ca lucrurile să se 
înrăutățească - chiar foarte mult - şi au decis să 
suplimenteze forțele noastre din regiune. 

— Înseamnă că s-a terminat cu FlyPast, a izbucnit Todd. 

— Nu neapărat, a venit scurt replica. 

Mintea lui Todd lucra turată la maxim în încercarea de a 
înțelege cu adevărat ce se întâmplă. 


AVM a lămurit imediat situația. 


— L-am convins pe CAS (Chief of the Air Staff)s! că ne 
putem îndeplini obligațiile în Kuwait, dar şi să onorăm 
FlyPast. Va fi necesară multă muncă din partea ta, Todd, 
dar poate fi făcută — neapărat. 

— Da, sir, a confirmat Todd, sunt numai urechi — trebuie 
să mărturisesc că sunt oarecum confuz în acest moment! 

AVM a continuat să-şi expună planul. 

— Chief of the Air Staff este convins că lraq-ul îşi 
zăngăne săbiile doar ca să se bage în seamă şi, dacă ar fi 
după el, n-ar mişca niciun deget. Dar, nu e, iar experții 
noştri din NATO au insistat ca să ne întărim forțele din 
regiune — cât mai repede. În acest sens, intervenim noi cu 
următorul plan - şi aici intri tu în scenă, Todd. 

Va afla într-o clipă. Nu putea şti exact ce va spune tatăl 
său - şi faptul nu-i făcea nicio plăcere. 

— Todd, FlyPast va continua, conform planificării, pe doi 
aprilie, peste şapte zile de acum înainte. Se potriveşte, 
pentru că data de doi a fost ziua când argentinienii şi-au 
luat lumea-n cap. 

— Dar... a încercat Todd să obiecteze. 

— Ascultă întâi întreg planul şi atunci vei vedea ce sens 


are. FlyPast se va desfăşura pe doi, iar atunci contingentul 


61 Chief of the Air Staff - Comandantul RAF. 


relevant al pachetului zburător va tranzita direct la Brindisi, 
în Italia pentru a acționa ca element al nostru de 
suplimentare a forțelor. Presa va face reclamă la FlyPast în 
principal, aşa că marele public va fi încurajat să asiste. Este 
soluția perfectă. NATO apreciază importanța FlyPast şi a fost 
de acord cu planul. lar cireaşa de pe tort este că tu vei fi 
comandant de detaşament în Italia, cu gradul activ62 de 
Wing Commander. Acum poţi comenta, Todd. 

Acesta şi-a dat imediat seama că este un proiect 
ambițios. 

— Sunt o mie unu lucruri de făcut de acum până 
sâmbăta viitoare. Nu mi se poate cere să realizez FlyPast şi 
să organizez şi operațiunea de mutare în Italia! 

CO 619 interveni. 

— Ne dăm seama. Eu am fost însărcinat cu organizarea 
logisticii şi partea administrativă a mutării, deci tot ce-ţi 
rămâne ție să faci este să-ți duci echipa la Brindisi după 
FlyPast. Îţi voi preda responsabilităţile la sosire. Va fi o 
muncă grea, dar e posibilă - neapărat. Vom avea cooperare 
deplină din partea tuturor agenţiilor — acesta va fi proiectul 


numărul unu al RAF în următoarea săptămână. Putem 


62 Grad activ — desemnare militară ce permite unui ofițer să-şi asume 
temporar un grad superior, cu solda şi privilegiile aferente acestuia. 


împuşca două păsări dintr-un foc, şi cu minimum de deranj. 
Ce crezi, Todd? 

Mintea lui Todd lucra febril. La prima vedere părea 
posibil dar avea nevoie de o grămadă de ajutor. Totuşi, 
promovarea timpurie compensa cu vârf şi îndesat orice 
neplăcere cu care s-ar putea confrunta. A decis să 
gândească pozitiv, rezistând tentaţiei de a identifica în 
această fază orice posibile obiecții. 

— Ei, bine, sir, ar fi mai bine să încep. Să consider că 
alarma a fost dată pentru toți? 

— Da, Todd, toate unitățile implicate în FlyPast au fost 
alarmate în această dimineață - pe întreg teritoriul național 
- astfel încât avioanele şi personalul să poată fi transportate 
aici cel târziu până mâine. Întreg personalul bazei va fi 
alertat în legătură cu planul nostru prin stația de 
amplificare la ora 0600 -— peste treizeci de minute. Celelalte 
baze implicate în planul nostru - RAF Coningsby, Wyton, 
Lyncham şi Brize Norton sunt informate chiar acum. 
Evident, aceasta va crea unele inconveniente pentru 
personalul lor, dar mă tem că n-avem ce le face. Celelalte 
trei formații mari trebuie să acționeze independent, şi pot 
trimite elemente la Dharan în timp util - dar ei nu sunt 


problema ta. Doar asigură-te că liderii lor primesc esența 


procedurilor FlyPast şi planul de desfăşurare, iar ei vor 
exersa independent. Andy, poți aranja ca CO Ops al tău să 
coordoneze acest aspect? 

Andy Miller a dat din cap iar Todd a priceput că planul a 
fost fait accomplis, iar el este doar înştiințat că trebuie să-l 
accepte. Protestele ar fi fost inutile. 

— Desigur, sir, trebuie să mă retrag şi să mă gândesc la 
toate astea vreun ceas, doar ca să-mi adun ideile şi să 
schițez un plan-schelet. Putem adăuga „oasele” din mers. 
Sunt o mulțime de lucruri la care trebuie să ne gândim. 

Tom se ridică să plece, apoi se întoarse cu fața la tatăl 
său. 

— Înţeleg că vei rămâne aici în seara asta, sir. Dacă-i 
aşa, vii la noi la cină? Fay va fi încântată să te vadă. 

— Nu sunt sigur Todd; cum spuneai sunt o mulțime de 
făcut, aşa că nu sunt sigur că am să fiu liber —- dar am să 
mă străduiesc. 

— Adevărat — dar dacă poți, vino pe la 2030. 

Todd îşi puse cascheta, salută şi ieşi din birou aproape 
alergând. Trebuia să se gândească ceva timp la toată 


problema. Trebuia executată perfect. Când era gata să 


63 Fait accompli — expresie franceză, referitoare la o situație deja 
existentă. 


închidă uşa, l-a auzit pe Wing Commander chemându-l 
înapoi. 

— Prinde! a spus Andy Miller, avansarea ta începe de azi. 

Todd aproape că rată prinderea, dar reuşi să rețină cele 
două mici obiecte albastre care au zburat de-a latul 
încăperii. A zâmbit larg când şi-a dat seama ce erau - o 
pereche de însemne de grad de Wing Commander. 

Următoarele douăzeci şi patru de ore au fost cumplite, 
dar antrenante. 

Înainte de orice, Todd s-a dus direct în sala echipajelor. 
Întreg personalul disponibil din Squadron era adunat ca 
urmare a Alarmei dată mai devreme. Arome delicioase de 
sanvişuri cu şuncă, ce lăsau gura apă, adiau pe coridor 
atunci când Todd a intrat pe uşă. Exec a intrat direct în 
subiectul informării. 

— Bine, toată gaşca încetează ce face şi este atentă la 
mine — suntem în rahat până la gât — pe bune! 

A făcut o pauză pentru efect dramatic şi a putut vedea la 
fiecare cum apar semnele de îngrijorare în timp ce-şi 
imaginau orice, de la un test inopinat de Evaluare Tactică, 
până la declanşarea celui de Al Treilea Război Mondial. 

Todd a continuat. 


— Acum pot să vă dezvălui scopul acestei Alarme. Staţi 


liniştiți — Armageddon-ul nu a venit încă - dar e aproape la 
fel de rău. FlyPast va avea loc în această sâmbătă. 

Un oftat colectiv urmat de un vacarm de înjurături a 
invadat încăperea. 

— Şi asta nu e tot. Tot personalul implicat în FlyPast se 
va deplasa direct la Brindisi pentru sprijinirea a ceea ce de- 
acum se numeşte Operațiunea Endeavour, suport sporit 
pentru Kuwait. 

Alt val de înjurături - unele de-a dreptul buruienoase — 
au urmat neaşteptatei dezvăluiri. 

— Liniştiţi-vă, liniştiți-vă! Acum, că văd cât de bucuroşi 
sunteți că participaţi — pot doar să vă cer să vă aşezaţi din 
nou şi să ascultați mai departe. Cei dintre voi mai cu simț 
de observație vor fi observat schimbarea gradului meu - voi 
fi comandantul detaşamentului la Brindisi. 

Tăcerea uimită a fost urmată de strigăte politicoase dar 
entuziaste de „la mai mare, boss” şi „felicitări — eşti bun de 
cinste!” 

— Vă mulțumesc foarte mult - dau o bere când vom 
ajunge la bar! Totuşi, primul lucru pe care trebuie să-l 
facem este să facem un program până la FlyPast, sâmbătă. 
Toţi cei implicaţi în FlyPast mutaţi-vă în dreapta sălii, ca să 


pot vedea cinei disponibil pentru alte sarcini: Corectaţi-mă 


dacă greşesc, dar nimeni dintre echipajele FlyPast nu se află 
în permisie — nu-i aşa? 

O voce aproape patetică s-a auzit din spatele mulțimii de 
oameni. 

— Aşa e, sir, spuse Mike Wiggins, un Flying Officer aflat 
la prima sa detaşare. Dar mă însor sâmbătă şi plec două 
săptămâni în permisie. Dacă vă reamintiți... dumneavoastră 
mi-ați autorizat absența atunci când au fost selectate 
echipajele. 

— Mi se pare că avem un băftos, a strigat unul dintre 
amicii lui Wiggins din grămada de oameni. 

Toată sala a răsunat de replici de simpatie şi hohote de 
râs. Singurii doi oameni care nu zâmbeau erau Wiggins şi 
nou promovatul Wing Commander. 

— Se pare că ai ieşit din echipă, Mike. Desigur, în afară 
de cazul că vrei să te salvezi singur în ultima clipă? Nu? 
Perfect, voluntari pentru locul lui Mike. 

Iute ca fulgerul Bill Earle a ridicat mâna. A fost singurul. 

— Vă mulțumesc pentru sprijin, flăcăi — şi îți mulțumesc, 
Bill, ai intrat în echipă - iar pentru restul dintre voi - n-am 
să uit aceste lucruri! 

Bill Earle era un vechi navigator, cărunt, aflat la ultima 


sa detaşare şi cunoscut ca bun-la-toate. Nu fusese deloc 


bucuros când a fost lăsat deoparte la prima selecție pentru 
FlyPast. Oportunitatea de acum a fost trimisă de Dumnezeu 
- el nu avea familie care să-şi facă griji — deci putea să facă 
ce voia. 

Todd a reluat informarea. 

— În primul rând, nimeni nu părăseşte sguadron-ul până 
nu spun eu. Şi nimeni nu telefonează acasă. Acest plan este 
confidențial până ce va fi adus la cunoştinţa Presei, la 
prânz. M-am făcut bine înţeles? În al doilea rând, vreau ca 
cei trei navigatori, Jesse, Hoppy şi Bill să se asigure că 
planul şi informarea pentru FlyPast este gata pentru 
repetiţia de mâine - duminică — decolarea la 1100. 

Linişte. 

— Da, ce mai aşteptaţi — dați-i drumu”! 

La auzul comenzii cei trei navigatori au pierit pe uşă. 

— Altceva, vreau ca toți patru piloții şi Frank Field să 
vină peste o oră la mine în birou - adică la 1700 - pentru 
nişte discuţii. Trebuie să eliminăm orice eroare din acest 
plan. Veţi fi cu toții bucuroşi să aflați că în toate celelalte 
baze participante au loc chiar în acest moment informări 
similare. Toţi vor decola în această după-amiază şi vor 
ateriza aici înainte de ora 1700. Şi aici vor rămâne până ce 


vom pleca sâmbăta viitoare. Aşa că gândiți-vă cât de 


norocoşi sunteți voi - vă veți vedea familiile până sâmbătă 
dimineața! 

Adjutantul, Patsy Jackson, şi-a ales tocmai acel moment 
pentru a intra în sală. Şi... şi-a dorit să n-o fi făcut. 

— Bună ziua, Patsy, frumos din partea ta că ni te-ai 
alăturat. 

Ea n-a pierdut nota de sarcasm şi, dacă privirea ar fi 
putut ucide, Todd ar fi fost ţeapăn ca un bolovan. Începu să 
dea o explicaţie, dar Todd i-a tăiat-o. 

— N-avem timp pentru explicaţii jalnice, avem treabă de 
făcut — şi poți începe prin asigurarea cazării echipajelor ce 
vor sosi astăzi. Toate detaliile de personal sunt în Ordinul 
Operaţional. De asemenea, vreau să fii prezentă la şedinţa 
din biroul meu de la ora 0700. Da, eşti liberă. 

Todd s-a întors spre cei trei flight commanders, toţi liderii 
din squadron, şi le-a dat sarcini cu care să înceapă. Biroul 
Operaţiuni avea nevoie de oameni, mecanicii aveau nevoie de 
informare şi o mie de alte lucruri trebuiau făcute. Cu toții 
erau oameni cu experienţă şi nu era nevoie să li se spună de 
două ori. 

— În final, sublinie Todd, avem un milion de lucruri de 
făcut şi doar şapte zile la dispoziţie — deci este timpul ca toți 


să vă meritați soldele. Prin urmare, fără eschivare sau 


fofilare, mă bazez pe voi toți. 

Şi, cu acestea spuse, se îndreptă spre uşă. Sala a 
izbucnit într-o cacofonie de gemete, mormăială şi râsete. 
Majoritatea echipajelor mai trecuseră prin detaşări anunțate 
din scurt, aşa că, în mare, ştiau la ce să se aştepte. Totuşi, 
nu era uşor de ştiut că-i aştepta o vizită în Italia - deşi ar fi 
putut fi vorba de o locație mult mai puțin exotică! Singura 
persoană care chiar părea mulțumită, era Mike Wiggins. 


Pentru el războiul era terminat! 


* kk 


Todd s-a întors în biroul său şi s-a aşezat la masa 
uriaşă. Se frecă la ochi, îşi întinse oasele şi se apucă de 
munca sa copleșitoare. Înainte de orice trebuia să-şi clarifice 
în minte cine participa la FlyPast şi cine — dacă nu toți — 
trebuie adăugat pe lista pentru detaşare. S-a ridicat în 
picioare, s-a apropiat de tabla albă de pe perete şi, cu un 
marker, a început să scrie: 

IDS - 619 Squadron 

Red 1 & Purple Lead Fit Lt Stumpy Stokes / Wg Cdr Tom 


Morrissey 


Red 2 Major$* Klaus Jung / Flt Lt Jesse Green 

Red 3 Fg Off Moose Davis / Fg Off Hoppy Harris 

Red 4 Korvettenkapitän” Anton Fisher / Flt Lt Bill Earle 

Chiar dacă Klaus era olandez şi Anton era german, 
aveau permisiunea să zboare la Brindisi, conform 
Regulamentelor NATO. 

Air Defaence Tornados (ADV66) — Squadron XXX 

Blue 1 Wg Cdr Barclay Hunt / Flt LtEd Brown 

Blue 2 San Ldr John Hortin / Fit Lt Jon Holliday 

Blue 3 Capt” Pat Proby (USAF) / Sqn Ldr Rick Hill 

Blue 4 Flt Lt Dave Stewart / Fg Off Rocky Darren 

Reconnaissance Tornados (Recce) - XIII (PR) Squadron 
Green 1 Sqn Ldr Al McDonald / Fit Lt Anwar Salim Green 2 
Fit Lt Harry South / Fg Off Bob Walters 

Canberra PR9 —- Reconnaissance 39 (PR) Squadron Yellow 
1 San Ldr Al Norman / Flt Lt Steve Hicks Yellow 2 Sqn Ldr 
Phil Merry / Sqn Ldr Al Gibson 

Canberra ECM (Electronic Counter Measures) 360 


64 Major — grad militar în Koninklijke Luchtmacht - Forţele Aeriene 
Regale Olandeze (cod NATO OF-3), echivalent maior. 

65 Korvettenkapitän - grad militar în Marina Militară Germană (Deutsche 
Marine), cod NATO OF-3; echivalent maior. 

66 ADV - Air Defense Variant — variantă pentru superioritate aeriană. 

67 Captain - grad militar în US Air Force - USAF (cod NATO OF-2); 
echivalent căpitan. 


Squadron 

Yellow 3 Fg Off Glen Friedman / Lts Mike Scarffe (RN) / 
FIt Lt Andy Gabriel 

VC-10 Tanker 10 Squadron 

Yellow 4 Sqn Ldr Andy Faithfull / Fg Off Bob Garrett / 
San Ldr Nigel Howard / Sqn Ldr Norman King / Flt Lt Ranjit 
Singh 

C-130 Hercules Transport 47 Squadron 

Yellow 5 Fit Lt Phil Woods / Sqn Ldr Julie Grant / Fg Off 
Dave Sussex / Flt Zgte” Don St. John / Zgt'0 Sol Cole 

Acestea erau echipajele de bază cu care se repetase 
FlyPast în ultimele câteva săptămâni. Ei erau cei siguri. Dar 
cine altcineva mai trebuia implicat în zborul la Brindisi. Lui 
Todd i s-a cerut să se asigure că are întreaga echipă de 
sprijin la bordul lui Hercules, deoarece alt transport nu 
putea fi garantat. 

De aceea, a întocmit o listă provizorie a personalului 
suplimentar ce putea fi luat la bord în FlyPast: 


Tehnicieni: 


68 Lieutenant - grad militar în Royal Navy (Marina Militară Engleză) (cod 
NATO OF-2); echivalent căpitan. 

69 Flight sergeant — grad militar în RAF (Cod NATO OR-7), echivalent 
plutonier. 

70 Sergeant — grad militar în RAF (cod NATO OR-6); echivalent sergent- 
major. 


1 x ofițer IDS7! 

1 x ofițer ADV 

1 x ofițer Canberra 

1 x ofițer ATC 

1 x controlor avioane de luptă 

20 x echipaj la sol Tornado (minimum) 

10 x echipaj la sol Canberra 

Admin: 

1 x ofițer — adjutant — Patsy? 

1 x NCO”? junior 

1 x Met Man“ 

Ar trebui să fie suficient. Întăririle pot veni mai târziu, 
dacă şi când va decide Strike Command”?. De asemenea, C- 
130 Hercules va trebui să transporte întregul echipament 
necesar în primele câteva zile. Tehnicienii pentru celelalte 
tipuri de avioane îşi pot face propriile aranjamente pentru 


perioada următoare. Todd va trebui să-i informeze pe aceştia 


71 IDS - Intrusion detection system - sistem pentru detecția inamicilor 
infiltraţi în zona de responsabilitate. 

72 NCO - non-commissioned officer — ofițer provenit din rândul 
subofițerilor. 

73 Met Man - cel de la Serviciul Meteorologic. 

74 Royal Air Force's Strike Command - formaţiune militară ce 
controlează majoritatea bombardierelor şi avioanelor de vânătoare 
britanice. 


ASAP'5, iar asta voia să o facă după întâlnirea cu cei patru 
piloţi ai săi la ora 0700. În momentul când aceste gânduri îi 
treceau prin minte, s-a auzit o bătaie la uşă. 

Cu siguranţă, timpul zbura - era şedinţa ce trebuia să 


înceapă la 0700. 


Miercuri, 30 martie 1992 


— Turnul, Formaţia Purple — decolăm? 

Tornado-ul lui Todd şi Stumpy staţiona la intrarea pe 
pista de la Mahram. Vremea era perfectă - vânt uşor şi cer 
senin - exact cum trebuia pentru repetiţia finală a Royal 
FlyPast de sâmbătă. Toate celelalte avioane ale formației — 
trei alte bombardiere Tornado, patru Air Defence Tornado, 
două Recce Tornado, Canberra, VC-10 şi Hercules - erau 
aliniate în spatele Tornado-ului lider. Nu păreau să fie 
probleme tehnice cu excepţia unui Recce. Echipajul a 


trebuit să schimbe avionul cu cel de rezervă pentru că 


75 ASAP — As Soon As Posible — cât se poate de repede, urgent. 


pornirea unuia dintre motoare a eşuat. Totuşi, s-au mişcat 
repede şi şi-au ocupat locul în formaţie. Indicativul de apel, 
Purple, le-a fost atribuit de mahări pentru că toate Royal 
Flights7e zburau în regim de Purple Space?77. Chiar dacă 
avioanele Flypast nu aveau niciun membru al familiei Regale 
la bord, s-a considerat potrivit a li se aloca această culoare 
„regală”. Subformaţiile aveau şi ele atribuite culori cu care 
se identificau. 

Cele patru bombardiere erau RED, cele patru de 
vânătoare erau BLUE, cele două Recce erau GREEN, iar 
Canberrele, VC-10 şi Hercules erau YELLOW. Acest sistem 
permitea fiecărui lider de formație să-şi verifice propria 
echipă fără să „bruieze” frecvența radio pe care o va folosi 
Todd ca să coordoneze întreaga formaţie. 

— Turnul Mahram, Formația Purple - decolăm? repetă 
Stumpy cu oarecare iritare în voce. 

— Roger, Purple, liber la decolare. Vântul la suprafaţă 2- 
5-0/5 noduri, s-a auzit vocea lui Roger din Turnul de 


Control al traficului aerian. 


76 Royal Flights — misiunile de zbor ce implică transportul membrilor 
familiei regale britanice. 

77 Purple Space - în zona în care evoluează un avion cu un membru al 
familiei regale la bord toate celelalte avioane sunt restricționate de la 
zbor/consemnate la sol. 


— Roger, Turn. Purple liber la decolare — Purple verifică. 

— Red; Blue; Green; Yellow; au răspuns liderii celor 
patru subformațţii, aducându-i la cunoştinţă lui Stumpy că 
toți erau pe recepție. 

Primele patru avioane s-au apropiat încet de capătul 
pistei principale şi când au ajuns pe poziție Stumpy a 
ordonat decolarea. 

— Red, decolare. 

— Red, liber la decolare, virează dreapta şi schimbă pe 
frecvența radio 366, 9. 

Stumpy a repetat instrucțiunile şi imediat a început să 
accelereze motoarele - ca şi ceilalți trei ce-l însoțeau pe 
pistă. După completarea verificărilor motoarelor şi 
sincronizarea cu Todd, Stumpy a apelat: 

— Red, rulaj, şi a eliberat frânele. 

Principala sarcină a lui Todd în următoarele treizeci de 
secunde era să monitorizeze secvența de decolare a 
avionului. Tot ce se referea la repetiţia zborului în formaţie i- 
a ieşit temporar din minte. 

— Şaizeci de noduri, a raportat Todd. O sută noduri, 
apoi, EMBS! 

EMBS or Emergency Maximum Braking Speed era o 


viteză dincolo de care echipajul nu mai putea opri avionul în 


siguranţă, înainte de a se lovi de bariera de la capătul pistei 
de decolare. 

— 1-40, 1-60, 1-7-3 noduri! 

La care Stumpy a ridicat uşor roata anterioară de pe sol 
şi Tornado a început urcarea în albastrul cerului. În acest 
moment Todd a făcut apel. 

— Red 1 a decolat şi comută pe frecvența approach, a 
înştiințat ATC. 

Todd s-a pregătit să schimbe frecvenţa radioului în timp 
ce monitoriza restul secvenței de decolare. 

— Tren, flaps, aripi, era litania standard care-i amintea 
pilotului să escamoteze trenul de aterizare şi să ridice 
flapsul, urmate de retragerea aripilor înainte de a atinge 
limita de rezistență indusă de mărirea vitezei. 

Apoi, Todd s-a uitat peste umărul drept în timp ce 
Stumpy vira la dreapta la altitudinea de o mie de picioare. 
Putea vedea celelalte avioane rulând pe pistă şi următoarele 
patru Tornado gata de decolare imediat ce vor primi 
aprobarea. După ce şi al patrulea bombardier s-a desprins 
de pe pistă, pilotul a raportat: 

— Red 4 a decolat, şi imediat Todd a răspuns cu: 

— Roger, Turnul, Red este în aer — către Radar, bună 


ziua; Red 366, 9 — acum! 


Acesta a fost semnalul pentru formația Red să-şi treacă 
radiourile individuale pe 366, 9 MHZ. Todd le-a dat cinci 
secunde apoi i-a verificat. 

— Red, verificare. 

— 2, 3, 4, a venit replica aproape instantaneu. 

Stumpy trebuia acum să rămână la 250 noduri pe curs 
către Obiectiv, pentru a le permite celorlalte avioane să intre 
în marea formație. Nu era prea confortabil la această viteză 
dar nu aveau altă alternativă. 

Peste trei minute, Todd a primit confirmarea pe care o 
aştepta. 

— Yellow a decolat. 

Asta însemna că Hercules se afla în aer, iar formația 
Yellow a comutat pe frecvenţă. Todd a răspuns imediat cu: 

— Purple, verificare. 

La care formaţia a răspuns aşa cum era planificat. 

— BLUE - GREEN - YELLOW. 

— Îi aud pe toţi tare şi clar, Mahram Radar. Formaţia 
Purple se află în aer şi se îndreaptă spre zona de aşteptare. 

Mahram Radar a răspuns: 

— Roger, Purple, liber pentru zona de aşteptare conform 
planificării, niciun alt avion pe o rază de 2 - O mile. 


Apelează-ne când sunteți gata de aterizare. Vă vom 


monitoriza pe această frecvenţă sigură. 
Todd a confirmat scurt şi sec, apoi şi-a dirijat atenţia 


asupra FlyPast. 


x kk 


Flota celor cincisprezece avioane a zburat către punctul 
de aşteptare aflat cam la zece mile nord de Cromer şi şi-au 
ocupat pozițiile prestabilite, separate de o mie de picioare pe 
verticală. Tornadele lidere se aflau la o mie de picioare, în 
urcare către avioanele mai încete de la 5.000 picioare. 
FlyPast trebuia să se petreacă la anumite momente de timp 
care să coincidă cu alte evenimente de pe durata Vizitei 
Regale, aşa încât sincronizarea sosirii avioanelor odată cu 
urcarea pe podium a membrilor Familiei Regale era critică. 
IP era turnul bisericii din North Elmham cu un reper de 
navigație aflat la zece mile de podium. Todd a coroborat 
timpii cu precizie şi a avut grijă să menţină intervalul de 5 
secunde pentru TOT (Time on Target) la toate repetițiile 
anterioare. La timpul potrivit, dar asigurându-şi o rezervă de 
două minute pentru erorile datorate altor formații, a ordonat 
tuturor să coboare la o mie de picioare deasupra nivelului 


mării — începând cu cei din față spre spate. 


Când Yellow a raportat executarea, Todd a slobozit un 
oftat de uşurare şi a făcut apel către Flight Commander de la 
sol care era la radio şi asculta întreaga secvență de 
proceduri. Era sarcina sa ca să-l anunţe pe Todd cu zece 
minute înainte pentru a confirma că Majestatea Sa urma să 
ia loc, gata pentru ceremonia FlyPast. Nu o va face dacă ea 
era prinsă în trafic, nefiind prezentă pe podium. Operatorul 
radio a confirmat apelul lui Todd, privind către podium şi la 
maşina ce simula sosirea Familiei Regale pe pistă, cu Regina 
„de antrenament” făcând cu mâna către mulțime. 

— Purple — zece minute, a venit apelul. 

Todd a confirmat şi a setat timpul pe TV-TAB în funcția 
Time Early/ Late Function. Aceasta îi permitea lui Todd de a 
vedea dintr-o privire cu câte secunde în avans sau în 
întârziere se află într-un punct al traseului FlyPast. Dacă 
arăta o întârziere, putea mări viteza sau „tăia” un viraj — 
dacă era prea devreme, putea încetini sau făcea un viraj 
suplimentar pentru a pierde din timp. 

Verifică înscrierea formației Purple pe curs, şi în timp ce 
ceasul ticăia către secunda zero devreme/ târziu, a setat 
primul reper de verificare. Când formaţia a survolat linia 
țărmului erau chiar în termen şi, spre uşurarea sa, liderul 


>» 


Yellow a raportat „Toţi la bord”. Acesta era codul ce le 


spunea tuturor că toate cele patruzeci de avioane erau în 
formaţia lui Todd. 

Când au început marele viraj de 900 către IP, a sosit un 
apel de la sol. Todd a confirmat, şi-a verificat ceasul, a 
reverificat cu Time Early/Late şi i-a spus lui Stumpy să 
reducă viteza cu cinci noduri. Ceea ce acesta a şi făcut, 
după ce i-a avertizat pe ceilalți din formaţie. 

Zburând pe deasupra IP totul părea perfect. Traseul de 
apropiere era lipsit de nori şi Stumpy a raportat că are 
aerodromul la vedere. Restul traseului a fost drept înainte. 
Stumpy a coborât la 1.000 picioare, iar restul formaţiei l-a 
urmat încet. Cu un minut înainte de a ajunge la Obiectiv, 
Todd a avertizat observatorul de la sol. Acesta a replicat că 
are formaţia la vedere de la sol şi că totul arată bine. Todd 
vedea acum aerodromul şi podiumul. Nouăzeci de secunde 
mai târziu a survolat aşa-zisa adunare regală, iar în 
următoarele treizeci de secunde au dispărut către vest față 


de aerodrom. 


x kk 


— La mare fix, l-a complimentat comandantul bazei. 


Excelentă treabă, Todd. 


— Vă mulțumesc foarte mult, sir, dar lăsați felicitările 
pentru sâmbătă, doar atunci vor conta cu adevărat. 

— Absolut, Todd, i-a răspuns, dar chiar mai ai nevoie de 
o repetiție generală vineri? 

— Aşa cred, sir, zâmbi Todd. Practica duce la perfecțiune 
şi vreau să încerc cu întreg personalul la bord plus cât mai 
mult echipament pentru Italia încărcat. O repetiție generală 
finală cu toate patru formaţiile nu poate fi de prisos. 

— Da, probabil că ai dreptate, admise comandantul 
bazei. Deci, să mai facem o repetiție finală vineri dimineaţă, 
după care se întoarse, se urcă în maşină şi plecă înapoi 


către biroul său. 


x kk 


Constance Morrissey s-a întors spre soțul ei şi privindu-l 
intens, l-a făcut să tacă. Îşi exprimă din nou îngrijorarea: 

— Nu, nu, nu! Nu ne putem permite să schimbăm 
lucrurile acum. Todd nu trebuie să ştie — totul depinde de 
asta. Trebuie să respectăm planul. Dacă începem să 
schimbăm lucrurile acum, paradoxul ar putea distruge tot 
ceea ce am pus la cale de atâta timp. Todd nu trebuie să 


ştie! 


Deşi fără plăcere, AVM a fost de acord cu soția sa, dar a 
rămas de neclintit în hotărârea sa asupra acestui fapt. 
Depindeau atâtea de el. 

Constance avea şi ea planurile ei - pe care nu le 


dezvăluise nimănui — nici măcar soțului ei. 

Restul săptămânii s-a scurs cu pregătirile pentru FlyPast 
şi deplasarea în Italia. Todd a aprobat echipajelor ce nu 
aparțineau de Mahram să se întoarcă la bazele lor - cu 
maşina, autobuzul sau trenul - miercuri după-amiază, ca 
să-şi poată petrece o noapte cu familiile înainte de a 
dispărea vreme de trei luni. Trebuiau să se prezinte înapoi 
până joi seara la ora 2200, pentru a avea timp pentru 
repetiţia finală de vineri dimineața. 

Todd s-a întâlnit joi cu părinții, la o cină de rămas-bun. 
Comandantul bazei şi boss-ul Squadron-ului 619 au fost 
invitați, împreună cu soțiile, iar seara s-a dovedit a fi 
plăcută, chiar dacă nu foarte amicală. Todd şi CO 619 încă 
nu depăşiseră diferendul, iar conversaţia lor era politicoasă 


şi formală. Părinţii lui Todd erau mai tăcuți decât de obicei 


şi Todd punea explicaţia pe faptul că ei erau oaspeţi în casa 
sa — aşa se considerau ei — şi nu voiau să preia „conducerea” 
petrecerii din mâinile altora. Seara s-a terminat pe la miezul 
nopții şi, în timp ce Air Vice Marshal pleca, a aruncat 
bombita. 

— Sper că nu te deranjează prea mult, Todd, dar voi veni 
şi eu la repetiţia generală de mâine. Vreau să mă asigur că 
totul este OK pe partea de zbor. Ştiu că ai exersat destul şi 
ultima dată totul a mers şnur, dar trebuie să mă asigur eu 
însumi că totul va fi bine. La urma urmei capul meu va 
cădea dacă apare vreo disfuncție neaşteptată. Mă voi afla în 
cockpitul lui C-130 - ca simplu observator. Tu vei continua 
să deţii controlul complet. 

— Bine, se bâlbâi Todd, eşti boss-ul — ne întâlnim mâine 
la şedinţa de informare — 0900 fix. 

— Mulţumesc, Todd — ne revedem dimineață. 

Cu o scurtă strângere de mână şi un sărut pe obraz, 
părinții lui Todd s-au urcat în maşina de serviciu cu şofer. 

Ceea ce nu ştia Todd era că mama sa, Constance, îl va 
însoți pe soțul său în C130. Era o condiție asupra căreia ea 
nu a făcut niciun compromis — şi într-adevăr, era şi partea 
esențială a planului. 


— Bine, liniştiți-vă cu toţii. Verificarea timpului în 3-0 


secunde, când va fi 0900. 

Todd era complet pregătit pentru informare, pentru că 
venise la muncă la 0700. 

În acest moment, AVM a intrat pe uşă în sala de şedinţe 
din aripa operaţională a clădirii. Întreg personalul s-a ridicat 
în picioare, Todd şi-a întâmpinat tatăl şi i-a oferit un loc în 
mijlocul primului rând de scaune, apoi a continuat cu 
verificarea timpului. 

— Zece cinci, patru, trei, doi 0900... acum! 

În aceeaşi clipă, meteorologul s-a ridicat în picioare şi a 
început scurta sa informare referitoare la starea vremii din 
acea zi. 

— Bună dimineața, gentlemen. Vremea de astăzi va 
ridica câteva probleme. Această răbufnire de vreme bună va 
mai continua un timp. Sistemul de presiune ridicată se 
deplasează lent către sud-est şi un front atmosferic trece 
peste UK. Acesta a determinat formarea izolată de cumulo- 
nimbuşi şi au fost raportate furtuni însoțite de tunete şi 
fulgere deasupra nordului Angliei. În consecință, este posibil 
ca o cădere de ploaie să vină peste noi la prânz. Totuşi, cred 
că deoarece decolarea este prevăzută pentru ora 1100, veți fi 
aterizați înapoi înainte de prânz. Ca informaţie 


suplimentară, vremea pentru mâine pare a fi excelentă, la 


fel şi pentru tranzitul către Italia. Întrebări? 

— Vei participa la repetiție, Jim? 

Todd era sigur că va veni, dar Jim Charles, Meteorologul 
Şef de la Mahram, era binecunoscut pentru aversiunea sa 
pentru zbor. 

— Dacă trebuie neapărat, vin. Am să iau loc în spatele 
sălii şi voi lua notițe de la informare. 

Dar şi-a dat seama că ducea o bătălie pierdută. 

Todd a zâmbit, iar audiența a râs pe înfundate. 
Cunoşteau cu toții fobia lui Jim Charles. 

După ce Jim s-a aşezat, Todd a continuat informarea. O 
mai făcuse de multe ori înainte şi audiența era la curent, 
dar astăzi AVM era prezent, deci trebuia să o facă din nou — 
în întregime — şi cât mai coerent cu putință. Decolarea urma 
să fie la 1100, iar echipajele trebuiau să fie la avioane la 
1.000. Zece minute pentru schimbarea uniformei plus 
douăzeci pentru încheierea treburilor - această informare 
trebuia să se încheie la 0900. Prin urmare, Todd a 
continuat. 

Pe parcursul informării, ori de câte ori se ivea ocazia, 
AVM intervenea cu o întrebare scurtă. De fiecare dată 
răspunsul era dat fără ezitare. Era cât se poate de clar că 


echipa era bună, îşi ştia meseria şi era determinată să-şi 


facă treaba bine. 

La 0925, Todd a folosit formula de încheiere. 

— Mai sunt întrebări? la care s-a răspuns cu tăcere. 

— Bine, atunci să trecem la treabă. 

AVM s-a ridicat, întorcându-se cu fața către audienţă. 
Era normal ca să fie adresate câteva cuvinte de încurajare 
înaintea unei misiuni importante. Totuşi, AVM i-a surprins 
pe toţi din sală cu declaraţia sa scurtă şi oarecum tăioasă. 

— Sper că vă dați seama cu toții de importanţa acestei 
sarcini. Atât astăzi, cât şi în viitor va trebui să fiți cât se 
poate de concentrați posibil pentru a asigura succesul 
misiunii. Amintiți-vă cine este la comandă şi asigurați-vă că 
sunteți gata pentru orice schimbări neaşteptate de plan. 
Orice s-ar întâmpla - nu intrați în panică. Sunteţi cu toții 
echipaje experimentate aşa încât mă aştept să reacționațţi la 
cele mai înalte standarde de profesionalism şi loialitate. M- 
am făcut foarte clar înțeles? 

A fost gratulat cu tăcere. Personalul navigant a fost luat 
prin surprindere de aşa-zisul discurs de încurajare, încât la 
ieşirea lui AVM din sală se vedeau doar guri căscate. Todd a 
rămas, iar după ce uşa s-a închis în urma AVM, sala a 
erupt. 


— Ce mama dracu” a fost asta? a strigat o voce. 


Ceilalți au dat aprobator din cap şi Todd a fost 
bombardat cu comentarii din partea zburătorilor 
nemulțumiți. 

— Liniştiţi-vă, liniştiți-vă! AVM se află sub o mare 
presiune din partea MOD pentru ca misiunea să iasă bine 
şi, evident, doreşte să vă reamintiți responsabilitățile. Nu 
cred că e ceva nerezonabil. Nu-i aşa? 

În sală s-a făcut linişte pe măsură ce aviatorii se ridicau 
să părăsească sala, dar Todd i-a oprit. 

— S-aveţi o zi bună, băieți — scuze — şi fete, faceți-vă 
treaba şi nu vor fi niciun fel de probleme. Faceţi doar aşa 
cum ați mai făcut-o şi înainte. 

Echipa s-a dispersat pentru „problemele administrative 
personale” înainte de a se schimba. Todd a rămas în sală 
împreună cu Comandantul bazei şi CO 619. 

— Ce dracu” a fost asta? a izbucnit Andy Miller. 

— Habar nu am, replică Todd, nu l-am mai văzut aşa 


niciodată. 

RAF Mahram 


1 aprilie 1992 


Etapa de prezbor pentru FlyPast s-a desfăşurat fără 
incidente, cu excepția faptului că toţi au fost udațţi în timp 
ce se îndreptau spre autobuzele pentru echipaje. O aversă 
de ploaie a trecut de-a lungul aerodromului surprinzându-i 
pe toţi. Întreg personalul navigant a fost ocupat cu 
împachetarea lucrurilor personale în obişnuitele torpedouri 
din cockpit şi până la ora 1.000, ultimul pilot a raportat prin 
radio că este gata. Todd a cerut aprobarea pentru rulajul pe 
pistă şi fiecare avion s-a înscris la locul său - în ordine 
strictă — pe pista de decolare. Avioanele de rezervă au rămas 
în adăpost, doar pentru cazul că ar fi nevoie de ele în 
ultimul minut. Dar totul a mers conform planificării şi toate 
avioanele au decolat la timp. În timp ce virau către zona de 
aşteptare, Todd a privit spre nord la linia de patru sau cinci 
nori cumulonimbuşi (CB) aflați deasupra Wash. Arătau 
afurisiți dar nu păreau să afecteze ruta FlyPast. Cu toate 
acestea, a contactat prin radio Traficul Aerian. 

— Radar, aici Purple Leader. Îmi poţi spune ceva despre 
linia de Ci-Nimbs de la verticala zonei Wash? 

— Roger, Purple, radarul meu arată că se deplasează în 


direcţia est-sud-est cu viteza de cinci noduri. 


— Purple, am înţeles. 

— Shut! a mormăit Todd, dublat imediat de Stumpy aflat 
în scaunul din față în cockpit. 

— Trebuie să ne îndepărtăm de zonă şi să vedem dacă 
interferă cu noi. Dacă nu stau acolo la locul lor, vom trece în 
zona de standby de la Yarmouth. Am ambele rute în TV-TAB 
aşa că nu va fi nicio problemă. 

Todd a contactat celelalte echipaje şi i-a informat asupra 
situației. Pe când formația vira spre stânga către zona de 
aşteptare de lângă Cromer, avioanele au atins în treacăt 
frontul de vreme rea. A început să plouă şi vizibilitatea s-a 
înrăutățit. Totuşi Todd putea vedea un cer degajat deasupra 
Cromer, iar radarul meteo de la bord confirma. Todd i-a 
verificat pe fiecare în parte după executarea virajului şi le-a 
mai dat nişte informații. Dar, formaţiile Green şi Yellow 
aveau oarece probleme cu radiourile lor. Todd a trebuit să 
încerce de trei ori, până ce au reuşit să-l audă - aşa că s-a 
asigurat că erau pe frecvența corectă. 

Todd s-a uitat din nou spre înainte şi de data aceasta s-a 
îngrijorat. Activitatea Cu-Nimb se dezvolta spre sud-est. 
Acum era însoțită de căderi de ploaie, iar turbulenţele se 
întețeau din ce în ce mai mult. 


Todd i se adresă lui Stumpy. 


— Ce crezi — să mergem în zona standby? 

Era un gest elegant să împartă luarea deciziei. 

— Eu aşa aş spune — dar e hotărârea ta, boss. 

Stumpy nu-şi asuma nicio responsabilitate. 

— Mulțam fain, amice. 

Todd nu era impresionat. Ar fi avut nevoie de oarece 
suport, dar nu-l va căpăta. Totuşi, a luat el decizia. Vor vira 
la dreapta pe direcția 1-1-0 către Great Yarmouth. A 
schimbat ruta pe navigatorul TV-TAB şi a apelat din nou 
prin radio. 

— Purple, contact. 

Linişte. 

— Formaţia Purple, din partea liderului — contact. 

Nimic. 

— Ce dra... 

Şi chiar atunci: 

— Red 2 te aude tare şi clar şi sunt în contact cu Blue, 
Green şi Yellow - trebuie să le retransmit pentru tine, 
Purple? 

— Roger, Red 2. Nu-i pot auzi pe ceilalți. Transmite acest 
mesaj. Ruta alternativă, repet, ruta alternativă. Virăm peste 
3-0 secunde la 1109, Ai înțeles? 


— Roger, lead. Ruta alternativă. Virăm peste 3-0 secunde 


la 1109. 

Red nu a mai trebuit să repete, pentru că Blue, Green şi 
Yellow au confirmat cu un scurt: 

— Am înțeles. 

Red a repetat confirmarea către Todd şi s-a pregătit 
pentru virajul ce urma peste vreo zece secunde. Categoric, 
era decizia corectă. Deşi zona Cromer era degajată, era 
evident că aceşti CB erau vinovaţi pentru proasta recepție — 
iar ploaia devenea tot mai densă. 

Apoi a căzut şi bomba. 

— Purple, aici Yellow 5, mă recepționezi? 

Todd a recunoscut vocea şi a fost iritat de aparentul 
amestec al tatălui său. 

— Tare şi clar, Yellow 5, transmite mesajul. 

— Purple lider, continuă pe ruta originală, repet, nu 
schimba pe ruta alternativă. 

Todd a început să fiarbă. 

— Repetă, Yellow? 

— Purple lead, continuă pe ruta originală. Repet, nu 
schimba pe ruta alternativă. 

— Negativ, Yellow, vremea este prea rea. Schimbăm pe 
alternativă. 


AVM a ripostat imediat. 


— Acesta este un ordin, Purple lead. Continuă pe ruta 
originală; vom discuta despre asta la sol. 

Da, obişnuitul truc al aviatorilor pentru a evita 
argumentaţiile  stânjenitoare la radio, în auzul 
subordonaților. 

Todd a aşteptat zece secunde şi a replicat. 

— Am înțeles, Yellow 5, dar îți asumi responsabilitatea 
pentru aceasta. 

— Afirmativ, Purple lead, este decizia mea. 

Todd a comutat imediat pe frecvenţa echipei sale. 

— Purple, contact — ruta originală. 

Linişte, apoi Red 2 a confirmat: 

— Red 2 a retransmis; toate formațiile au recepționat — 
ruta originală. 

Todd era furios. De-a ce dracu’ se juca tatăl său? Era 
evident că decizia era foarte proastă. Acum, formația zbura 
direct către vremea rea şi periculoasă, radiourile erau 
inutilizabile şi — colac peste pupăză - tatăl său i-a subminat 
autoritatea în fața subordonațţilor. Cineva va plăti pentru 
asta după ce vor ateriza în siguranță - dacă vor ateriza în 
siguranță. Todd era sigur că vremea rea va provoca 
probleme severe - mai ales avionului-cisternă. Oricum, el a 


fost ignorat. Aşa că, acum s-a concentrat asupra sarcinii 


următoare. A vorbit din nou cu Red 2 şi i-a cerut să 
retransmită toate mesajele. Astfel vor câştiga timp. Formaţia 
se apropia acum de zona de aşteptare de lângă Cromer, iar 
avioanele au intrat în zbor conform planificării. 

Când Yellow a ajuns la poziția şi altitudinea desemnate, 
au făcut contactul. Todd putea auzi acum la radio pe toți 
membrii echipei ce se roteau deasupra sa. Cel puțin a 
scăpat de o grijă. Zborul de aşteptare va dura cam 
cincisprezece minute, aşa că Todd a decis să aibă o discuţie 
de la distanţă cu tatăl său. Era încă teribil de nemulțumit 
de această situație. Vremea rea se apropia ameninţător, 
Deci Todd va încerca încă o dată să schimbe planul. I-a 
spus lui Stumpy să monitorizeze frecvențele principale, în 
timp ce el a comutat pe o frecvenţă standby. 

— Yellow 5, aici Purple lead — comută pe 366, 7, acum. 

Ambele avioane au schimbat frecvența. 

— Yellow 5, contact. 

— Yellow 5. 

Todd voia o explicaţie din partea tatălui său. 

— Yellow, poţi, te rog, să-ți explici decizia de a rămâne la 
planul A? Vezi cum e vremea. Va fi un risc semnificativ în 
ceea ce priveşte siguranța zborului dacă mai stăm mult pe 


aici. De ce nu ai permis ruta alternativă? 


— Purple, execută întocmai şi nu-mi mai pune la îndoială 
ordinele. Ai înțeles? 

— Am înțeles, Yellow, dar doar pentru a fi consemnat, 
vreau să fie clar că... 

Todd nu şi-a mai terminat niciodată propoziția. 

În apropiere a izbucnit un zgomot uriaş urmat de un 
flash orbitor. Lumina a inundat întreg cockpitul. Todd s-a 
uitat în jos, la instrumente, doar ca să vadă că toate 
indicatoarele sunt la zero. 

— Fute-m-aş să mă! a răcnit Todd — exact ce i-am spus! 


— Trăsnet! 

Kretinga, Germania 


21 septembrie 1939 


Herr Profesor îşi rodea neliniştit unghiile de la mâna 
dreaptă. În mod normal nu ceda nervos, dar astăzi era ceva 
deosebit. Proiectul mersese neobişnuit de bine după 
telefonul amenințător dat de Göring vara trecută. Trebuia 


recunoscut meritul Partidului, care i-a dat tot ce a cerut. 


Cele mai de vază minți tehnice din Reich, echipament şi 
inepuizabile resurse de muncă forțată. Totuşi, au existat 
complicate dificultăți tehnice cu care Messerschmitt şi 
echipa s-a a trebuit să le depăşească. O problemă deosebit 
de acută a apărut prin lipsa unui aliaj adecvat, cu punct de 
topire suficient de ridicat încât să suporte temperaturile 
înalte implicate de funcționarea unui motor reactiv, o 
problemă care nici măcar până la sfârşitul războiului nu a 
fost rezolvată satisfăcător. Două prototipuri au fost deja 
pierdute în accidente provocate de probleme de motor şi au 
murit doi piloți experimentați (scaunele catapultabile nu 
fuseseră încă inventate!). 

Ca urmare, Herr Profesor era extrem de neliniştit. Nu 
putea garanta succesul imediat sau necondiționat - zborul 
demonstrativ de astăzi, executat în prezența Fiihrer-ului era 
un risc calculat! 

Proiectarea lui Me-262 a fost plină de probleme. Primul 
zbor reactiv al lui Me262 nu a fost triumful sperat de 
Messerschmitt şi pentru care se rugase. În sfârşit, prototipul 
a zburat la 25 martie 1939 — trei ani înainte de programarea 
pe care o propusese inițial. Echipa de proiectare şi producție 
a trebuit, de nevoie, să meargă pe scurtături şi a fost obligată 


să instaleze motoare care nu erau potrivite scopului. Göring 


a supus firma BMW unor mari presiuni pentru a dota 
„Projekt”-ul cu motoare reactive în timp foarte scurt, iar 
consecința a fost că exemplare sub standard au ajuns în 
Kretinga la Herr Profesor. 

S-a plâns plin de amărăciune, dar a fost ignorat în mod 
constant de Berlin. 

Totuşi, s-a dovedit a fi avut dreptate pentru că zborul 
inaugural a fost catastrofal. Ambele motoare au încetat să 
funcționeze în timpul decolării iar avionul a alunecat până 
la capătul pistei, şi, lovindu-se de un copac, a explodat 
ucigând pilotul. După cinci zile au încercat din nou cu 
acelaşi rezultat, dar, din fericire, pilotul de încercare Fritz 
Wendel a fost destul de îndemânatic pentru a controla 
aparatul ca să aterizeze în siguranţă. 

Un motor nou - Jumo 004 - a fost disponibil peste 
câteva luni, iar Wendel a decolat cu cel de-al treilea prototip 
pe 18 iunie 1938. Acest avion s-a prăbuşit de asemenea, dar 
nu s-a distrus la fel de rău şi motoarele au fost montate pe 
un alt prototip, care —- mare bucurie! — a avut succes. Pe doi 
august 1939, Adolf Galland, faimosul general al Aviației de 
Vânătoare (General der Jagdflieger), a zburat el însuşi cu 
avionul şi a fost extrem de impresionat. Deşi data la care 


urma să se facă demonstraţia era în toamna 1939, a fost 


devansată de Göring şi impusă lui Messerschmitt, astfel 
încât Herr Doktor Goebbles şi maşina sa de propagandă să 
se dezlănțuie în legătură cu superioritatea tehnică şi 
intelectuală a germanilor. Întreaga lume a fost informată 
despre această realizare a Germaniei. Comandantul RAF 
Dowding, era cuprins de un profund sentiment de 
neajutorare. Hitler a fost bucuros să învingă Polonia fără un 
avion de vânătoare cu reacție operaţional, şi s-a mulțumit să 
aştepte planificata invazie a Angliei până ce „Blaue-Tod” a 
dovedit că merită. 

Astăzi era prima demonstraţie practică a Kretinga Projekt 
1065. Însuşi Hitler era aşteptat să sosească peste o oră. Aa, 
da, până astăzi aveau mai mult de o duzină de zboruri-test — 
multe terminate cu succes - dar acesta era crucial. Avionul 
trebuia să trebuia neapărat să performeze - şi încă foarte 
bine. Führer-ul nu ar fi fost deloc bucuros să asiste la un 
eşec după ce a venit tocmai de la Berlin în această budă 
uitată de Dumnezeu în fundul Lituaniei. 

Profesorul a început să-şi roadă unghiile de la mâna 
stângă şi imediat s-a dojenit singur. 

Sigur că va funcționa. Sigur că va zbura. Sigur că va fi 
un succes. 


Desigur că va fi. Desigur? 


TREBUIE să fie! 


* kk 


Grupul ce urma să asiste la demonstrație era redus. Era 
Hitler însuşi însoțit de doi bodyguarzi cu aspect feroce din 
Garda sa SS personală, Göring cu al său ADCS, şase 
tehnicieni, vreo duzină de muncitori şi pilotul. 

Şi, desigur, eroul sau țapul ispăşitor - însuşi Herr 
Profesor Messerschmitt. 

Hitler era neobişnuit de tăcut - Anglia declarase de 
curând război, şi mintea sa probabil că era concentrată pe 
altceva. Flancat de cei doi bodyguarzi, s-a deplasat în 
fruntea grupului către turn. Göring întreținea conversaţia 
prin obişnuitele sale bufonerii. Dar Messerschmitt era prea 
preocupat pentru a fi fals jovial. Era sfârşitul - dacă 
demonstrația eşua se va prăbuşi şi el. Hitler îşi baza 
planurile de invazie a Angliei pe succesul proiectului. Dacă 
acesta eşua -— la fel se întâmpla şi cu invazia. 

— Ei, Herr Profesor, începem? Hitler era nerăbdător. Am 


aşteptat prea mult zborul lui „Schwalbe” (lăstun) al nostru. 


78 ADC - aide-de-camp - ofițer secretar/asistent al unui ofițer superior, 
sau cu o funcție importantă. 


— Jawohl, Mein Führer, răspunse automat profesorul. 

Acum, efectiv tremura. 

Luă un microfon şi-l apelă pe pilot. 

— Alpha 1, I-l-liber la motoare. 

— Liber pentru pornirea motoarelor, a fost confirmarea 
imediată. 

Observatorii din turn au rămas tăcuți. Trecură două 
minute interminabile. 

Apoi radioul a revenit la viață. 

— Alpha 1, secvența de pornire a motoarelor completă, 
solicit aprobare pentru rulare! 

Înainte de a răspunde, Messerschmitt a ridicat 
receptorul altui telefon şi a avut o scurtă convorbire cu 
controlorul militar aflat deasupra în micul turn ATC. 

— Major Kleiner, zona este liberă? 

— Da, Herr Profesor, complet degajată. 

Întreaga zonă pe o rază de treizeci de mile era controlată 
de militari pentru a se asigura că niciun spectator prea 
curios nu se afla prin apropierea câmpului de zbor. De când 
începuseră zborurile de încercare, peste o mie de oameni 
păzeau acest aerodrom - zi şi noapte - şapte zile pe 
săptămână. Rezidenţii locali au fost luați pe sus şi „relocaţi”. 


În această fază de progres avansat, o scurgere de informații 


către britanici ar fi fost o catastrofă. Dar, după câte ştiau ei, 
totul era în deplină siguranță. 

— Ja, Alpha 1, rulaj. 

Profesorul s-a întors către Adolf Hitler şi i-a arătat un 
hangar mare de beton aflat la vreo două sute de metri 
depărtare. Uşile se deschideau cu încetineală în timp ce 
patru lucrători slabi şi amărâți trăgeau de uriaşele mânere 
ce controlau mecanismul. Cam după două minute s-au 
oprit, apoi au alergat înăuntrul unei construcții învecinate. 
Un altul a rămas în afara hangarului ridicând şi coborând 
mâinile în lateral. 

Şi atunci s-a ivit. Cu încetineală dar bine stăpânit, Me- 
262 înainta centimetru cu centimetru în exteriorul 
hangarului. Când s-a aflat în întregime afară, omul care-l 
ghida s-a dat deoparte şi i-a semnalat să plece înainte. A 
luat viteză cam cinci noduri şi a virat dreapta către pistă. 

Hitler a luat un binoclu de pe masă şi l-a reglat pe 
minunăţia din faţa ochilor săi. Acest avion nu avea elice. În 
schimb, avea două uriaşe motoare cilindrice - câte unul pe 
subsecțiunea mijlocie a fiecărei aripi, cu deschideri circulare 
în față şi în spate. Avionul era vopsit cu un albastru foarte 
pal pe dedesubt şi gri-naval cu alb pe partea superioară, 


într-un fel de camuflaj. Era suplu, fără nimic care să-i 


afecteze forma aerodinamică, ceva ce nu semăna cu alte 
avioane văzute înainte. Desigur, a văzut fotografii - dar ele 
nu au putut reda cu adevărat această maşină minunată. 

— Sper că zboară la fel de bine pe cât arată, Herr 
Profesor! 

— Sper şi eu, a şoptit Messerschmitt abia respirând. 

Avionul a ajuns la capătul pistei şi a apelat pentru a cere 
permisiune pentru decolare. 

Din nou, Messerschmitt i-a răspuns lui Wendel având 
inima în gât. 

— Liber la decolare — şi noroc Fritz. 

— Liber la decolare, s-a auzit confirmarea de primire a 
ordinului şi aproape instantaneu zgomotul din turnul de 
control a devenit asurzitor. 

— Mein Gott! a strigat Fuhrerul punându-şi degetele în 
urechi. 

— Scuze, am uitat, Mein Führer, antifoanele - vă rog, 
puneţi-le. 

Instantaneu, cu toţii au luat câte o pereche de antifoane 
de pe o masă aflată în spatele lor, Până să se întoarcă cu 
fața către pistă avionul începuse să se mişte. La început mai 
încet, dar viteza i-a crescut rapid. Pe când avionul trecea 


prin fața turnului, Göring a răcnit panicat. 


— Când se va ridica în aer? Se termină pista! 

— Este ceva normal, Herr Reichsmarschall, avionul are 
nevoie de o pistă de decolare mult mai lungă decât un 
aeroplan convenţional, pentru că este mult mai greu, iar 
motoarele accelerează mai lent. 

Profesorul a avut grijă să se adreseze cu noul titlu al lui 
Göring, recent acordat de Hitler la Nürnberg. 

Hitler a dat aprobator din cap. Citise specificaţiile 
tehnice referitoare la prototip, deşi Göring nu o făcuse! 

Avionul continua să ruleze pe pistă şi chiar în momentul 
când toți s-au aşteptat să-i depăşească capătul, roata de bot 
s-a ridicat de pe beton, urmată imediat şi de roţile trenului 
principal. 

A decolat! 

Aproape imediat, pilotul a escamotat trenul de aterizare, 
a tras manşa şi s-a înscris într-un cabraj abrupt. Ceva cu 
adevărat impresionant! Era o zi senină, luminoasă cu doar 
câţiva norişori cumulus alunecând pe deasupra țărmului. 

Audienţța din turnul de control era înmărmurită. După 
şaizeci de secunde pilotul a raportat: 

— Cinci mii metri — încep atacul. 

Curând, spectatorii au pierdut din vedere avionul, aşa că 


pilotul a activat lansatorul de fum alb — un dispozitiv montat 


temporar de Messerschmitt special pentru această 
demonstrație. Cei de la sol au redescoperit imediat avionul 
îndepărtat. Dâra de fum alb se afla foarte sus şi şi-au dat 
seama că pilotul se îndrepta către ei. 

Göring îl privi oarecum alarmat pe profesor. 

— Ce se-ntâmplă, Făhrerul este în siguranță? 

— Sigur că da, replică Messerschmitt, pilotul ocheşte 
ținta de acolo. 

Tonul său era nerespectuos, susținut de încrederea 
crescândă. 

Toţi şi-a întors privirea către un convoi de şase camioane 
parcate pe o pistă nefolosită aflată în partea îndepărtată a 
aerodromului. Erau imobile şi fără şoferi. Avionul continua 
să se apropie pe panta de atac. 

— Două mii metri, o mie cinci sute, o mie, două sute 
metri, transmitea pilotul în timp ce se apropia de ţintă. 

Apoi... 

— FEUER! 

Adolf Hitler s-a dat înapoi surprins, aproape 
răsturnându-şi bodyguardul ce se afla în spatele său. Era 
totalmente uimit de ceea ce tocmai a văzut. 

Un zgomot în crescendo venea dinspre avionul ce ataca, 


iar cele şase camioane erau spulberate de Me-262. 


În două secunde, totul s-a terminat, iar avionul — 
minunatul avion - a trecut valvârtej în mare viteză către 
celălalt capăt al aerodromului. 

Hitler a privit din nou camioanele. Erau cuprinse de 
flăcări şi total de nerecunoscut ca fiind vehicule militare. 
Distruse dincolo de orice închipuire. 

Şi-a întors atenţia asupra avionului ce se re-apropia cu 
repeziciune şi l-a urmărit cum trecea „rău” şi victorios peste 
turn, Wendel clătinând aripile aşa cum fac triumfal, piloții 
victorioşi. 

— 550 noduri, Mein Führer. Nu e fantastic? 

Messerschmitt parcă strălucea de succes. Martorii erau 
absolut impresionați. 

— Am văzut destul, Herr Profesor. Adu-l înapoi la sol. 

Hitler se întoarse spre Göring şi-i spuse încet: 

— Câte asemenea avioane putem avea până anul viitor, 
în august? 

Messerschmitt a intervenit răspunzând primul, pentru 
că nu avea încredere în 

Göring. 

— Avem treizeci în construcție, în două hangare 
principale. Dacă ni se aduc motoarele din fabrica Junkers, 


multe pot fi gata pentru zborurile de încercare la primăvară. 


Hitler l-a privit ironic pe Messerschmitt. 

— Sunteţi plin de cutezanță, Herr Profesor. Autorizarea 
unui plus de treizeci de avioane la un asemenea cost, fără a 
avea autoritatea este un risc periculos - dar în acest caz 
riscul merită. Ai făcut bine, Messerschmitt. 

Înainte de a putea răspunde acestei laude rare din 
partea liderului său, Göring a intervenit. 

— Da, Mein Führer, eu i-am sugerat lui Messerschmitt că 
trebuie să ne încredem în judecata noastră, în acest caz. 

— Da, Heine, ştiu că nu vrei să-ți arogi întreg meritul. 

Hitler putea fi necruţător şi ştia că Göring voia cu orice 
preț să primească laudele, chiar şi atunci când nu le merita. 

Göring s-a înroşit puternic la față la auzul acestei 
remarci, dar se gândi că acum e mai bine să-şi țină gura 
închisă. 

Hitler se adresă din nou profesorului. 

— Bună treabă, cu adevărat, Herr Profesor. Proiectul 
trebuie păstrat în cel mai strict secret. Nimeni nu trebuie să 
părăsească zona fără autorizarea Berlinului. Două 
Geschwander”” dotate cu aceste avioane vor fi formate, iar 
piloții detaşaţi pentru începerea instruirii. Când Polonia va fi 


zdrobită, întreaga maşinărie logistică militară va fi dedicată 


acestui proiect. Va avea prioritate înainte de orice altceva. 
Orice! Vreau ca această forță să lovească Britania atunci 
când sunt eu gata. Iar atunci, când RAF va fi distrusă — 


Operația Seelöwe (invazia Angliei) va începe. 


12 


Biggin Hill, Kent 
25 iunie 1940 


— Vă spun, sir, exact cum s-a întâmplat! 

— Ei bine, este o poveste destul de exagerată şi 
adăugând lipsa ta de experiență, Wilson trebuie să fii de 
acord că-mi ceri prea mult - să trimit acest raport la 
Comandament! 

Pilot Officers? David Wilson a fost recuperat din apele 
Canalului în urmă cu mai puțin de două ceasuri, după ce a 
fost doborât în timpul unei ieşiri solo ca escortă pentru 


navele de suprafață. Adevărat, era lipsit de experienţă, 


79 Geschwander -— escadrilă. 
30 Pilot Officer — grad militar în RAF (cod NATO OF-1); echivalent 
sublocotenent. 


având mai puţin de patruzeci de ore la manşă, dar nu era 
prost şi nici înclinat spre exagerare. Totuşi, întâmpina mari 
dificultăți în a-l convinge pe ofițerul de la Informaţii asupra 
faptelor. 

— Hai, Wilson, ia mai spune odată şi Comandantului de 
Squadron ce s-a întâmplat. 

CO al lui Wilson li se alăturase, dorind să afle faptele 
direct de la sursă. 

— OK, sir, încă o dată. Patrulam în Sectorul 2-delta chiar 
lângă coasta Clacton. Vizibilitatea era mizerabilă. Atmosferă 
neclară până la o mie de picioare, iar eu eram mai jos de 
atât, în misiune de protecţie a navelor. Totul era în regulă şi 
puteam să monitorizez cu uşurinţă mişcările navelor chiar 
dacă vizibilitatea orizontală era de sub două mile. Mă 
învârteam pe-acolo cu viteza de 200 noduri pentru a 
economisi benzina şi atunci s-a întâmplat. Aproape că mi-a 
sărit inima din piept. În cockpit a apărut un zgomot brusc, 
incredibil de puternic şi care creştea - ca cel produs de 
unele pick-hammere pe care le folosesc muncitorii de la 
drumuri, dar de zece ori mai puternic. Următorul lucru pe 
care-l ştiu este că mă rostogoleam spre mare, aşa că am tras 
de coardă şi am căzut în apă după câteva secunde. În acel 


moment m-am uitat după Spitul meu. Nu mai era niciun 


Spit! Tot ce mai rămăsese din el cădea ca o ploaie în jurul 
meu. Bucăți din avion nu mai mari decât maşina asta de 
scris. Şi ceea ce era înfricoşător... nu se vedea niciun alt 
avion. În mod normal, poţi auzi avionul care se îndepărtează 
sau face tonoul victorios pe deasupra ta... dar n-a fost 
nimic, doar... 

— Doar ce, Wilson, haide omule, zi tot. 

CO era captivat de poveste, dar nerăbdător să afle care 
este poanta. 

— Doar un urlet — precum un tunet — ce descreştea 
odată cu distanța. Când m-am uitat spre Franța am văzut o 
lumină palidă. Sus, pe cer - un fel de... ca o flacără. Apoi a 
dispărut. Şi acesta e tot adevărul, jur. 

CO a încheiat sec discuţia. 

— Ok, Wilson, eşti liber — dar treaba asta o ţii numai 
pentru tine — înţelegi? Doar pentru tine! Celorlalți camarazi 
le spui că ai avut o pană de motor. Ţine-ţi gura despre 
treaba asta! 

Wilson a aprobat cu o înclinare a capului, s-a ridicat şi 
s-a întors la squadron. 

CO şi ofițerul de la Informaţii s-au îndreptat spre biroul 
Comandantului bazei. 


Acesta i-a întâmpinat sumbru. 


— Încă unul, Harris? 

Comandantul squadron-ului a dat din cap. 

— Bine, acesta este al treilea în ultima săptămână; toți 
în zone diferite, dar cam cu aceeaşi poveste. Şi ca supliment 
la problemele noastre, peste patruzeci de rapoarte de la 
locuitorii de pe coasta de est referitoare la zgomote 
tunătoare. Nu le putem ignora în continuare. E clar că 
Jerry8!l are un fel de armă secretă fantastică — şi pariez pe 
orice că e un avion de vânătoare cu reacţie. În această după- 
amiază mă voi duce din nou în audienţă la PM. Trebuie 
convins. 

Comandantul bazei a plecat la Downing Street după 
douăzeci de minute, unde a fost întâmpinat la sosire de C-in- 
C Fighter Comand Sir Hugh Dowding. Când au intrat în 
biroul Prim-Ministrului, l-au găsit pe acesta pufăind unul 
din obişnuitele sale trabucuri. 

După ce s-au aşezat cu toţii, PM a rupt tăcerea. 


— Ei bine, gentlemen, ce dracu’ se-ntâmplă? 

31 Jerry - una dintre numeroasele porecle date germanilor în timpul 


Pe un aerodrom din Danemarca, mai târziu, în 


aceeaşi zi. 


Pilotul privea îndeaproape filmul tras de camera de 
filmat de pe Me-262. Se confirma cu claritate că Spitfire a 
fost total distrus. 

Pilotul s-a întors spre Reichsmarschall Göring zâmbind 
larg. 


— Puteţi să-i raportați Fwhrer-ului că suntem gata! 


Undeva deasupra Norfolk-ului 


Data necunoscută 


— Ce dracu’ a fost asta? a strigat Stumpy din fața 
cockpit-ului. 

— Un fulger, Stumpy - şi adu dracului nenorocitu’ de 
avion la orizontală şi pe direcţie, deja am ajuns la şase sute 
de picioare şi coborâm rapid! 

Stumpy a reacționat imediat şi a readus cu precizie 


avionul înapoi la o mie picioare deasupra solului. Nu-i 


războiului: Dutch, Hun, Fritz, Heinie, Hermann, Kraut, Teuton, Boche. 


stătea în fire să-şi piardă concentrarea în asemenea hal, dar 
flash-ul fulgerului a fost incredibil. Nu mai avusese vreodată 
de-a face cu ceva asemănător. 

Tom a verificat rapid cockpitul şi i-a cerut lui Stumpy să 
facă şi el la fel. Totul părea în regulă, cu excepția 
compasului principal care se rotea înnebunit şi a 
computerului de bord ce acum era bun de reciclat. 
Echipamentul TACAN pentru navigaţie era nefuncțional, dar 
se puteau descurca şi fără el. Todd privi în afară şi se simți 
oarecum uşurat că vinovatul CB se îndepărta spre est, iar 
deasupra avionului său îşi vedea formația ce continua să se 
rotească în zbor de aşteptare. Era momentul să facă un 
scurt apel radio pentru a verifica dacă şi alt avion din 
formaţie a suferit avarii asemănătoare. 

— Purple, verificare? 

Tăcere. 

— Purple, VERIFICARE? 

Şi după cinci secunde de pauză, a urmat: 

— Red, Blue... Green... Yellow, cu toţii la bord. 

„Toți la bord” însemna că întreaga formaţie de 
paisprezece avioane era prezentă. Uşurarea sa a fost 
evidentă. 


— Roger, vă aud pe toţi tare şi clar. Sunteţi preveniți că 


Purple Leader a încasat o lovitură zdravănă de fulger. În 
prezent evaluăm avariile şi ne pregătim să ne întoarcem la 
bază. Blue leader, poţi să informezi controlul de la sol că e 
probabil ca zborul de repetiție FlyPast este posibil să fie 
anulat datorită potenţialei noastre stări de nefuncționalitate. 
Transmite pe frecvența de rezervă în timp ce eu verific restul 
formaţiei. Înainte de a comuta, poţi confirma că te afli în 
deplină stare de funcționare? 

Blue a replicat imediat. Dar nu aşa cum şi-ar fi dorit 
Todd. 

— Negativ, Purple Leader, am primit şi noi o lovitură, dar 
avionul continuă să zboare! 

Todd trebuia să se gândească o clipă. 

— Standby, Blue. 

Nu părea a fi chiar atât de rău. Formaţia nu mai putea 
continua zborul. Siguranța echipajelor şi avioanelor erau 
mult mai importante decât afurisitul de FlyPast. Trebuia să- 
şi ducă avioanele la bază - pe cât posibil întregi — şi să le 
pregătească pentru mâine. Dar înainte de asta, trebuia să 
verifice funcționalitatea tuturor celor din echipa sa. Era 
perfect posibil ca şi alt avion să fi suferit ceva asemănător. 

— Purple, verifică şi raportează starea de funcţionare, a 


formației şi individual, direct către Purple Leader, pe această 


frecvenţă. 

Echipajele au efectuat operaţiunile de verificare. 

— Red 2 — şi noi am fost loviți de fulger — se pare că 
suntem funcționali. 

— Red 3 — la fel. 

— Red 4 — şi noi, la fel. 

Şi tot aşa au raportat toţi din formație până ce Yellow 5 a 
făcut apelul final. 

— Yellow 5, lovit de fulger — doi răniți la bord -— doi care 
nu aveau centurile puse. Unul mort, celălalt în stare de 
inconştiență. 

Todd nu-şi putea crede urechilor. Un mort. 

— Yellow 5, fă-mi legătura cu Air Marshal. 

— Roger, wilco82, a răspuns Yellow 5. 

După cincisprezece secunde tatăl lui Todd a apelat prin 
radio. 

— Purple Leader, cum mă auzi? 

— Tare şi clar, Yellow 5. Este adevărat? Unul dintre 
oameni este într-adevăr mort? 

— Teamă mi-e că da, fiule. Dar nu te învinovăți singur — 


a fost responsabilitatea mea şi eu sunt cel ce am să duc 


82 Wilco - jargon aviatic pentru „will comply” — am înțeles, executăm 
ordinul. 


povara. 

Todd a ripostat cu furie: 

— Asta nu contează, spune-o familiei lui! Un om a murit 
din cauza ordinului tău nenorocit - această conversație va 
continua, FlyPast este anulat şi ne întoarcem cu toţii la 
Mahram. 

— Roger, Purple Leader — acum e decizia ta. 

Todd şi-a ţinut respiraţia, numărând în gând până la 
zece, dar nu şi-a putut stăpâni tremurul mâinii când a 
apăsat pe butonul radioului. 

— Mahram, Purple Leader. Nimic. 

— Mahram, sunt Purple Leader, mă auzi? Tăcere. 

— Blue 1, aici Purple — cum mă auzi? 

— Tare şi clar, Purple. Todd a încercat din nou. 

— Mahram, Purple Leader, mă AUZI? În continuare, 
linişte. 

Todd gândea rapid şi eficient aşa cum fusese antrenat să 
facă. 

— Formaţia Purple comută pe frecvența 3 — O — 2-virgulă- 
9, GO! 

Todd a aşteptat cinci secunde pentru ca formaţia să 
treacă pe frecvența de rezervă a controlului radar Mahram. 


— Purple, verificare? 


— Red, Blue, Green, Yellow -— toţi la bord. 

— Roger, Mahram, Formaţia Purple pe 312, 9 - mă auzi? 
Din nou nimic. 

Todd începea să se îngrijoreze. Poate că radioul său era 
nefuncțional. Dar nu, doar ce-l verificase. Toţi ceilalți din 
formație îl puteau auzi. Bine, atunci... va încerca altceva. 

— Blue 1, încearcă să apelezi Mahram în locul meu! 

— Roger, Purple Leader... Mahram, Formaţia Purple, MĂ 
RECEPŢIONEZI? Şi mai multă linişte. 

„E o nebunie”, se gândi Todd, confuz. „De-a ce dracu’ se 
joacă Mahram?” 

Blue Leader a repetat apelul, dar nici de data asta nu a 
primit un răspuns. 

Era timpul pentru o altă abordare a problemei. 

— Stumpy, încearcă cu radioul tău. 

Care, însă, nu mai era funcțional. 

Acum, Todd devenise extrem de îngrijorat. Dar trebuia 
să-şi mențină calmul. 

— Purple de la Purple leader, verificați şi confirmaţi dacă 
sunteți cu toții funcționali şi continuaţi să vă menţineţi la 
altitudinea şi poziția antestabilită! 

Avioanele Purple au confirmat. 


Bine, cel puţin, că avioanele erau în siguranţă. Dar tot n- 


avea contact cu Mahram. 

— Să încercăm altceva. Green 1, urcă la 15.000 picioare 
şi apelează Mahram de acolo. Încearcă şi pe frecvența 
Guard. 

Guard era termenul folosit de aviatori pentru 243, O — 
frecvența UHI internaţională pentru urgențe. Era precum 
echivalentul telefonului la 999 (UK), 911 (SUA), sau 112 
(RO), dar în mediul aerian. 

— Roger, Leader, wilco, a confirmat Green 1. 

În timp ce formaţia continua să se rotească, Todd a făcut 
câteva calcule aritmetice şi şi-a dat seama că mai pot 
rămâne sus, în aer, încă 75 minute, cel puţin. Deci 
problema combustibilului nu era presantă — deocamdată! 

Reconnaissance Tornado a reintrat în zbor orizontal la 
15.000 picioare şi a făcut apelul radio — dar, din nou niciun 
răspuns. A mai încercat de trei ori, de fiecare dată pe altă 
frecvență diferită - nimic. Formaţia Purple a auzit toate 
apelurile şi a aşteptat. 

— Încearcă pe VHI, Green 1, a ordonat Todd. 

Green 1 a încercat, dar degeaba. 

Todd nu mai avea nicio idee. 

L-a apelat pe Yellow 1. 


— Yellow Leader, ai cele mai bune radiouri — încearcă să 


contactezi pe careva! Orice stație, orice frecvenţă, pe oricine, 
dar obține o legătură! 

— Roger, Purple. 

Todd era complet bulversat. Ba - spus pe-a dreaptă — 
începea să intre în panică. Cum era posibil ca niciun radio 
să nu funcționeze? Totuşi cele de pe avioane erau OK, 
pentru că avioanele formației puteau comunica între ele. 

De ce nu venea niciun răspuns? 

Unde erau cu toții? 

Vorbi din nou cu Green 1, care continua să se rotească la 
15.000 picioare. 

— Green 1, Purple Leader, du-te la Mahram şi fă-i să 
înțeleagă ce se întâmplă şi că probabil vom efectua o 
apropiere fără ghidaj radio, cincisprezece avioane, la două 
minute interval. Să sperăm că radarul ne va putea ajuta. 
Blue 4, urcă la 5.000 picioare şi asigură oarece acoperire 
formaţiei. 

— Roger, Purple, Green 1 se îndreaptă către bază. Vă 
ținem la curent. Aşa, ca informație, nu suntem singuri aici, 
sus. Avem la vedere un flight de Spitfire care exersează figuri 
acrobatice pentru comemorarea Bătăliei pentru Anglia, la 
vreo douăzeci de mile nord-est de Scampton. 


Blue 4 a confirmat şi el instrucțiunile şi a început să 


urce. 

— Roger, Green 1 şi Blue 4, ţinem legătura. 

În acest moment, Todd a luat în considerare varianta de 
a lansa un apel PAN85, sau chiar MAYDAY38*. Dar, Green 1 se 
va afla la verticala Mahram în mai puțin de zece minute. 
Încă nu avea de ce să se panicheze. Dar se afla al dracului 
de aproape de starea asta! 

Todd a făcut un nou apel către formație. 

— Formaţia Purple, aici Purple Leader. Ai auzit 
instrucțiunile pentru Green 1. Când vom lămuri totul, vom 
face apropierea şi aterizarea la Mahram în următoarea 
ordine: Red, Blue, Green, Yellow. Largaţi combustibilul, dacă 
e necesar. S-a înțeles? 

Toţi Purple au confirmat. Green 1, care se apropia cu 
repeziciune de aerodromul Mahram, i-a raportat lui Todd că 
nu au reuşit să facă niciun contact, dar îşi continuau 
apropierea în vederea executării unui survol al bazei. Era 
vorba de o apropiere la mare viteză, un survol al pistei de 
aterizare la o mie de picioare urmată apoi de aterizare. 


Echipajul din Green 1 era destul de experimentat, dar 


33 Pan-pan (repetat de 3 ori) — cod radiofonic prin care se anunţă că a 
apărut o situaţie de urgenţă, dar care nu reprezintă un pericol imediat. 
84 Mayday (repetat de 3 ori) — cod radiofonic prin care se anunță 
existența unui pericol imediat ce pune viața cuiva în primejdie. 


această situație începea să fie de speriat. Se aflau acum la 
zece mile de câmp când navigatorul, Anwar Salim, a făcut o 
observație către pilot, Squadron Leader Al Mac Donald. 

— Cred că acolo era o proprietate nouă. Nevastă-mea şi 
cu mine am fost luna trecută să o vedem. Ne gândeam să ne 
cumpărăm o casă acolo. Dar acum nu pot să o văd. Ciudat. 

— Nu-ţi bate capul cu asta acum, Anwar, doar îndrumă- 
mă către pista de aterizare! 

— Ok, sir, e la şapte mile drept în față. Încă nu poţi 
vedea hangarele? 

— Nu. Anwar, eşti sigur că ai introdus coordonatele 
corecte în aparate? Nu văd nimic nici de-al dracu’. Doar nu 
ne-am rătăcit? 

— OK, voi re-verifica. Navigatorul Inerţial e niţel scuturat 
după lovitura de fulger, dar am fixat poziția noastră când 
eram deasupra țărmului. Mahram trebuie să fie acum drept 
în față la cinci mile. 

Al MacDonald începea să fie țâfnos. 

— Anwar, îți spun că nenorocitu’ de aerodrom nu e 
acolo, iar zona asta nu e famili... 

Al MacDonald s-a întrerupt brusc. 

— Jesus Christ... ce dracu” se-ntâmplă? 


Şi a înclinat aripa dreaptă pentru ca Anwar să poată 


vedea solul aflat direct sub Tornado. 


Nu-şi putea crede ochilor. 

Lady Rose Andrews a urcat scările pentru a-i duce un 
pahar cu lapte şi câțiva biscuiţi cu ciocolată fiicei sale, 
Constance. Soțul ei primise aceşti biscuiţi la minister, ca un 
gest de mulțumire din partea unui american. Era o trataţie 
rară în aceste vremuri dificile. Fiica sa era înnebunită după 
ciocolată, aşa că Lady Rose a păstrat toți biscuiţii pentru 
micuță. Constance se juca în camera sa, iar Lady Rose s-a 
apropiat pe furiş de uşă şi a întredeschis-o încetişor ca să o 
poată vedea neobservată pe puştoaica de nouă ani. 

Dar, Constance nu se juca deloc. Dormea, culcată în pat, 
complet îmbrăcată şi cu pantofii în picioare. Lady Rose a 
intrat în cameră şi a pus tava cu laptele şi biscuiții pe 
noptiera de lângă pat. Constance avea un aer atât de liniştit 


stând doar întinsă, încât i se păru că ar fi o dovadă de 


cruzime să o trezească. Aşa că Lady Rose 

i- a scos pantofii, a învelit-o cu o pătură luată din dulap, a 
sărutat-o cu gingăşie pe obraz şi a ieşit din cameră. Nu era 
rău să o lase să mai doarmă. 

Ceva mai târziu, când Lady Rose s-a întors din grădină 
şi a urcat din nou scările către camera lui Constance ca să 
vadă dacă i-au plăcut biscuiţii cu ciocolată. Spre surpriza 
sa, Constance continua să doarmă, iar gustarea era 
neatinsă. Ciudat, se gândi Lady Rose. Se apropie de patul 
lui Constance şi a scuturat-o uşor în timp ce o chema pe 
nume, ca să o trezească. Dar Constance dormea foarte 
adânc şi împotriva scuturatului tot mai hotărât şi a vocii 
ridicate, a rămas nemişcată de parcă se afla în comă. 

Acum, Lady Rose era extrem de alarmată. S-a întors şi a 
alergat pe hol. 

— Doris, DORIS! a strigat-o pe menajera devenită bonă. 

— Da, doamna, a venit răspunsul din încăperea de sub 
scări. 

— Doris, Constance a dormit tot timpul? 

Neliniştită, Doris a răspuns: 

— Nu înţeleg ce vreţi să spuneți, doamnă. Am fost aici, 
jos, toată dimineața, rearanjând camera, aşa cum ați 


poruncit. Ce... ce s-a-ntâmplat? 


— Doris, Constance nu se trezeşte. Respiră normal, dar 
nu se trezeşte! 

Doris a scăpat pămătuful de pene cu care „ştergea” 
praful şi a zbughit-o pe scară spre Lady Rose. Au intrat 
amândouă în dormitor şi au încercat din nou să o trezească 
pe micuță. Dar, Constance dormea atât de profund încât nu 
reacționa. Lady Rose era acum deosebit de neliniştită. 

— Doris, caută-l pe George şi spune-i să se ducă după 


doctor. 


* kk 


Doctorul a sosit după vreo două ceasuri şi a consultat-o 
cu atenție pe Constance. În prima clipă i-a dat să miroase 
săruri, dar degeaba. Era vie, dar nu reacționa. După treizeci 
de minute de eforturi exhaustive de a o trezi pe Constance, 
şi-a dat verdictul lui Lady Rose. 

— Teamă mi-e să o spun, doamnă, că deşi fiica 
dumneavoastră pare a fi în cea mai deplină stare de 
sănătate, se pare că a intrat în comă - iar eu nu pot 


determina cauza sau când şi cum va ieşi din această stare. 

Green 1, Tornado Reconnaissance, a virat stânga în 
urcare la o mie de picioare şi a redus viteza la trei sute 
noduri. Echipajul uimit voia să vadă mai bine aerodromul 
Mahram. Voiau să se asigure că acesta era într-adevăr 
Mahram, iar după confirmare - trebuiau să-i prezinte lui 
Purple Lead un raport concis. Ceea ce văzuseră ei — şi 
continuau încă să vadă -— era incredibil şi bulversant. 

— Anwar, eşti absolut sigur că acesta este cu adevărat 
Mahram? Pentru că dacă e aşa, suntem în căcat până la 
chelie! 

Navigatorul, deja oarecum iritat, şi-a confirmat opinia 
profesională. 

— Sir — se adresă el pilotului Tornado-ului pe care zburau 
- puţină încredere, vă rog; am verificat poziția noastră 
imediat ce am survolat țărmul; am făcut update la datele 
Navigatorului Inerțial şi pot semnala trei puncte de reper 
indiscutabile. Acolo, la ora patru, este satul Mahram. Puteţi 


vedea foarte clar Manners Arms - deşi nu ştiam că are 


acoperiş din stuf. Al doilea, Ferma Hutch e la ora unu, 
solitară, fără nimic în jurul ei pe o rază de zece mile. Şi, în 
sfârşit, Râul Ouse drept în față la ora douăsprezece curgând 
sub unghi corect. Da, sir, Acesta este cu siguranță Mahram 
— ceea ce înseamnă că suntem cu adevărat în căcat până la 
chelie. 

Pilotul fusese convins încă dinainte de diatriba din 
scaunul din spate, dar oricine poate greşi, aşa că a trebuit 
să reverifice. 

— OK, Anwar, nu-i nevoie să ceri Sindicatului 
Navigatorilor să te apere. Te cred. Am apucat să văd în 
treacăt o placă cu literele M-A-I pe peretele exterior al 
Turnului de Control. Însă problema imediat următoare este 
cum să-i raportăm asta lui Todd Morrissey? Pur şi simplu 
nu va crede. 

— Putem doar să încercăm să-l convingem, a răspuns 
navigatorul laconic. 

În acea clipă, Al MacDonald a lăsat să-i scape încă o 
înjurătură. 

— Acu, trag spre noi cu pistoale Verey&. 

O serie de rachete de semnalizare roşii s-au ridicat spre 


cer dinspre o clădire aflată aproape în centrul câmpului. 


— Mda, mai bine ne cărăm de aici şi ne reîntâlnim cu 
Purple. Situaţia depăşeşte gradul meu. Wing Commander 
Morrissey va fi extrem de şucărit! 

Tornado a accelerat la trei sute şaizeci de noduri, iar Al 
MacDonald a apăsat pe butonul de emisie a radioului. 

— Purple Leader, Green 1, mă auzi? 

— Afirmativ, Green 1, tare şi clar. Mahram este gata să 
ne primească? Aţi contactat pe cineva? 

Tonul lui Todd avea o notă din ce în ce mai 
nerăbdătoare. 

— Ăă... oarecum... şi da şi nu. 

Al MacDonald nu prea ştia de unde să înceapă. 

Todd Morrissey a răspuns sec. 

— Spune clar care-i treaba, Green 1, şi nu te mai învârti 
în jurul cozii! 

— Biiine, tu ai cerut-o, aşa că te rog să nu tragi în 
mesager. Am făcut update la Nav kit, am stabilit cu precizie 
coordonatele unde am survolat coasta şi am identificat cu 
precizie aerodromul cunoscut sub numele de Mahram. 

Al MacDonald făcu o pauză scurtă, apoi i-a dat lui Todd 
veştile neaşteptate: 


— Doar că RAF Mahram, aşa cum o ştim noi, nu e acolo. 


35 Pistol Verey — lansează rachete luminoase /de semnalizare. 


— Ce vrei să spui, Green 1 - „nu e acolo” — trebuie să fie. 

În acest moment, a intervenit Yellow 1. 

— Păstrează-ți mintea deschisă, fiule. 

Acum, Tod era cu desăvârşire confuz. De ce-şi băga 
nasul, din nou, afurisitul de tat-su? 

— Green 1, te rog să-ţi prezinți raportul clar şi concis. Nu 
avem timp pentru teatru de amatori. 

Al MacDonald a inspirat adânc şi a continuat. 

— Purple Leader, repet, RAF Mahram nu se află acolo 
unde ar trebui să fie. În locul ei este o largă zonă înierbată 
cu o pistă de beton de vreo cinci mii de picioare lungime. Se 
află doar un singur hangar, o dărăpănătură pe post de Turn 
pentru Controlul Traficului Aerian, fără căminul de ofițeri, 
fără adăposturile din beton pentru avioane, fără celelalte 
clădiri cunoscute ale bazei - doar câteva avioane din Al 
Doilea Război Mondial parcate pe iarbă. Ştim că cineva se 
află acolo pentru că au tras spre noi o serie de rachete roşii 
de semnalizare. Îmi pare rău, dar asta e realitatea — ori o 
accepti, ori te faci că plouă. 

Mai bine de douăzeci de secunde Todd a rămas fără 
cuvinte. Simţțea tonele de întrebări ce s-ar fi vrut puse din 
avioanele formației. Dar, antrenamentul intensiv şi calitatea 


acestuia au preluat controlul. 


— Formaţia Purple, ați auzit raportul lui Green 1? 
Confirmați pe secțiuni. 

Formaţia a confirmat. Acum erau cu toții la curent. 
Acum, principala întrebare rămânea - ce trebuia să facă 


Todd în continuare? 


* kk 


Nu a avut prea mult timp de gândire - radioul a dat 
semn de viață. 

— Purple Leader, sunt Blue 4 — suntem atacați — cineva 
trage în noi! Jesus Christ, e un Spitfire de la Bătălia pentru 
Anglia — şi are şi un wingman. Fac manevre evaz... 

Şi radioul a tăcut. 

— Blue 4, eşti OK? Ce se-ntâmplă? 

Todd era acum într-o stare vecină cu nebunia. Se gândea 
că ori visează, ori e pe cale să-şi piardă mințile. Nimic 
altceva nu avea sens! 

Dave Stewart, pilotul de pe Blue 4 striga din nou. 

— Suntem loviți, foc de mitralieră. Cred că Rocky a fost 
atins. Cupola este spartă — shit, iar se năpustesc asupra 
noastră — nu pot vira mai strâns ca ei. Shit, mă catapultez. 


Todd şi-a urlat ordinele. 


— Blue Leader, du-te să-l ajuţi. Blue 2 şi 3, asigură 
acoperire pentru restul formației. 

— Blue 4, mă auzi? 

Nimic. 

— Blue Leader ai contact vizual cu Blue 4? 

— Afirmativ, Purple Leader, jetul lui Dave este scăpat de 
sub control... Shit, a percutat apa! 

— Se vede vreo paraşută? 

Blue Leader a răspuns după vreo zece secunde. 

— Nu se vede niciuna, Purple Leader, cred că amândoi 


sunt morți! 

Lumea lui Todd Morrissey se prăbuşea în jurul său. Trei 
camarazi morți, radiourile nefuncționale şi un raport 
nebunesc din partea lui Green 1. Efectiv îl durea creierul. 

— Purple Leader, aici Blue 1, instrucțiuni? 


Todd şi-a adunat toată puterea încercând să pară calm şi 


a răspuns. 

— Roger, Blue 1, patrulează în zonă şi asigură-te că nu 
se mai apropie nimeni de noi. Şi stai cu ochii pe nemernicii 
ăia doi cu Spitfire. Când ajung la Scampton am să fac să-i ia 
mama dracului! 

Acum, prioritatea lui Todd era să calmeze situația şi să 
ducă la sol ASAP toate avioanele. Dar unde? Green 3 a spus 
că Mahram a dispărut. Nu-i rămânea decât un singur lucru 
de făcut - trebuia să se ducă el însuşi şi să vadă despre ce-i 
vorba. 

— Formaţia Purple, aici Purple Leader. Păstraţi-vă calmul 
şi menţineţi poziția în zbor de aşteptare. Secțiunea Blue, mă 
bazez pe voi pentru asigurarea protecției formaţiei. Eu mă 
duc la Mahram ca să arunc personal o privire. Red 2, preiei 
comanda. Toate Secțiunile, confirmaţi! 

Au făcut-o cu toții, în timp ce Todd şi Stumpy se 
îndreptau spre Mahram. Era un zbor de numai şapte sau 
opt minute, aşa că-şi vor primi rapid răspunsurile. 

Şi-atunci i-a venit ideea. Oare de ce nu se gândise mai- 
nainte? Putea apela pe frecvența Guard - frecvența de 
urgență pe care o monitorizau TOATE avioanele şi serviciile 
de Control ale Traficului Aerian. Ei puteau să-l recepționeze. 


Todd a comutat pe frecvența presetată şi a transmis: 


— Apel general, apel general, aici formația Purple — 
cincisprezece - corecție — paisprezece avioane în zbor de 
aşteptare la 2-5 mile nord-est de RAF Mahram. Suntem în 
situație de urgenţă şi cerem asistență. Mă recepționați? 

Răspunsul a fost aproape instantaneu. 

— Formaţia Purple, aici turnul Mahram, ce fel de 
asistență solicitați, care este aerodromul de pe care aţi 
decolat şi ce tipuri de avioane aveți. 

Todd a lăsat să-i scape un oftat de uşurare zgomotos. 

— Mulțţumescu-ţi Doamne! Turnul Mahram, de atâta 
vreme încercăm să obținem un contact cu cineva! Suntem 
treisprezece avioane cu reacție şi unul cu turbo- 
propulsoare. Eu mă aflu acum la trei mile de Mahram, pe 
panta de apropiere. Solicităm asistență radar pentru 
aterizarea la Mahram. Am pierdut un avion datorită focului 
ostil deschis de nişte Spitfire ce par să facă parte din flightul 
Bătălia pentru Anglia. Puteţi, vă rog, să informaţi toate 
unitățile că noi suntem Formaţia Royal FlyPast şi, mai ales, 
pe idiotul ăla turbat de pe Spitfire? Sugerez să alarmaţi pe 
careva care să-l „calmeze”! 

În acea clipă avionul lui Todd a survolat pista de la 
Mahram la cinci sute de picioare şi patru sute noduri. 


Amândoi, şi Todd şi Stumpy, au fost uimiţi de ceea ce au 


văzut. Green 1 a avut perfectă dreptate. Mahram pe care-l 
ştiau... pur şi simplu nu se afla acolo. O serie de rachete 
roşii de semnalizare au fost trase dinspre o baracă aflată 
lângă pistă. Evident, cei de acolo puteau vedea Tornado. 

— Formaţia Purple, aici Turnul Mahram, a venit CO aici 
şi va prelua controlul asupra situației. 

Todd a oftat şi mai uşurat. Acum, enigma urma să fie 
rezolvată. 

— Formaţia Purple, aici Group Captain Johnson, 
Comandantul bazei. Mă tem că nu vă înțelegem mesajul, 
flăcăule. Poţi să explici? Îți vedem zmeul, dar nu-l 
recunoaştem. Sunteţi britanici? 

Stumpy a vorbit primul. 

— Johnson? Unde dracu” este CO al nostru, Todd? 

— Taci, Stumpy, pentru numele lui Dumnezeu, încerc să 
mă gândesc. Ce dracu’ se-ntâmplă? Roteşte-te deasupra 
aerodromului în timp ce am să văd ce-i de făcut. 

Evident, ceva nu era deloc în regulă. S-a înțepat zdravăn 
cu un pix de la costumul de zbor. Nu, nu visa. Singura 
alternativă - nebunească şi absolut imposibilă — începea să i 
se strecoare în minte. 


— Mahram, te rog să rămâi în standby treizeci de 


secunde - BREAK, BREAK% — Yellow 5, ai recepționat? 

— Da, fiule. Ceea ce vezi este ceea ce te gândeşti că este. 
Ți-am spus să-ţi păstrezi mintea deschisă. În locul tău, eu i- 
aş aduce mai întâi pe băieți la sol şi după aceea putem 
discuta şi despre asta. Convinge-i pe cei de pe aerodrom să 
ne lase să aterizăm. 

Todd a mai primit un şoc. Se părea că tatăl său ştia 
despre ce era vorba. Acum începea şi el să priceapă o 
grămadă de lucruri. De aceea insistase să participe la 
această misiune şi-i obligase pe toți să intre în norii de 
furtună. 

Apoi l-a izbit un alt gând. 

„„„ohhh, sigur că da - era un fel de test ciudat asupra 
abilităților lui Todd. Mda, trebuia să-i dovedească ce fel de 
„marfă” este. Era unul dintre jocurile lor stupide... dar, oare 
chiar era un joc — cu trei morți? Sau, dacă nu erau morți, 
însemna că sunt cu toții implicați în treaba asta! 

Dar nu se putea să fie. 

Capul începea să i se învârtă şi paranoia se făcea 
simțită. 


— Roger, Yellow 5, BREAK, BREAK, Turnul Mahram, aici 


se BREAK - cod în traficul radiofonic prin care se atenționează 
schimbarea interlocutorului. 


Formația Purple. Afirmativ; suntem britanici, iar misiunea 
noastră este subordonată direct nivelului suprem de 
Comandă. Solicităm permisiunea de aterizare la Mahram. 
ASAP. 

— Purple, aici Group Captain Johnson. Îmi pare rău, 
flăcăule, dar am verificat şi nimeni nu ştie nimic despre voi. 
Nu vă pot permite să aterizaţi, bătrâne, ați putea fi nişte 
Gerry87. 

Pe când avionul său dădea a treia tură în jurul 
aerodromului, Todd începea să se înfurie. 

— Mahram, ce Dumnezeu, suntem britanici şi suntem în 
budă - lăsaţi-ne să aterizăm! 

— Îmi pare rău, flăcău, nu pot - aţi putea fi o forță de 
invazie — aşteptăm aşa ceva de destul timp. Blochez pista. 

Todd era tot mai furios şi îngrijorat. 

— Mahram, în mai puţin de 3-0 minute avioanele 
noastre şi echipajele vor începe să se prăbuşească şi să 
moară. Pentru numele lui Dumnezeu, lăsați-ne să aterizăm 
în siguranţă! 

CO Mahram nu s-a lăsat înduplecat. 

— Repet, îmi pare rău, flăcăule, dar alertez vânătorii ca 


să se ocupe de voi. 


Acum Todd era îngrijorat, furios şi începea să se 
panicheze. Deja pierduse un avion. Trebuia să gândească 
rapid. 

— Ascultă Mahram, ne poţi autentifica printr-o întrebare 
dacă suntem veritabili? Ceva ce numai un britanic ar putea 
şti. Vă rog, încercaţi — ce aveți de pierdut? 

— Roger, Purple. Să ne gândim la ceva. Revenim într-o 
clipă, amice. 

Todd s-a lăsat pe spate în scaunul său. Era ceva de 
povestit nepoților. Dar, până atunci, trebuia să-şi verifice 
formația. 

— Red 2, verificare status. 

— Roger, Purple Leader, toate avioanele sunt bine, în 
zbor de aşteptare. Combustibil critic în 4-0 minute. 

— Roger, Red 2, recepționat şi înțeles. 

Mahram a revenit la radio. 

— OK, Purple Leader, o întrebare la care niciun Gerry nu 
ar putea răspunde pe loc. Ai treizeci de secunde ca să-mi dai 
răspunsul corect. Pe care cinci terenuri de cricket joacă 
Anglia Turneul Ashes? 

Din păcate, Todd Morrissey detesta afurisitul de cricket. 


Aşa că s-a repezit la butonul radioului pentru a cere ajutor 


87 Gerry — una dintre poreclele dată nemților. 


camarazilor. Dar, înainte de a o face, Yellow 5 a intervenit. 

— Mahram, ai răspunsul: Old Trafford, Headingley, 
Edgbaston, Lords, the Oval. Cred că eşti mulțumit! 

Todd trase o înjurătură. lar tatăl său... dar, cel puţin, a 
răspuns blestematei de întrebare tip Almanah Sportiv. 

— Roger, Formaţia Purple, ai permisiunea să aterizezi pe 
aerodromul Middle Fleckney, care se află la şase mile sud de 
Mahram. Are o pistă de beton şi două hangare mari. Dar, te 
previn, flăcăule, că vă aşteaptă şi un comitet de primire, aşa 
că fără gesturi prosteşti. Aveţi permisiunea să începeți 
aterizarea peste treizeci de minute. 

— Mulţumesc, Mahram, vom începe aterizarea peste 3-0 
minute la Middle Fleckney. 

Todd n-auzise niciodată de acest aerodrom, dar Stumpy 
l-a întrerupt raportând că-l vedea bine spre sud, iar pista 
părea orientată est-vest. Todd i-a mulțumit, apoi a acţionat 
radioul pentru a transmite instrucțiuni şi celorlalți. 

— Formația Purple, aici Purple Leader. Începem 
procedurile de recuperare şi aterizare la Middle Fleckney — 
şase mile sud de Mahram. Pista 2-7. Eu aterizez primul şi 
am să vă previn asupra problemelor. Atenţie la FOD - s-ar 
putea să fie o mulțime. Nu va fi asistență radio şi radar. E 


timpul să dovediți că vă meritați solda, prieteni — confirmaţi. 


FOD erau Foreign Obiect Damage — mici piese, pietricele, 
resturi, rămăşiţe obişnuite pe vechile aerodromuri 
dezafectate. Acestea puteau fi absorbite de motoarele cu 
reacție cărora le provocau avarii masive. 

După ce toată formaţia a confirmat, Todd a cerut să afle 
presiunea atmosferică la nivelul aerodromului sau QFE88 şi 
a transmis-o şi celorlalți pentru a-şi regla altimetrele. Aşa, 
puteau executa corect zborul pe panta de venire la aterizare. 
Stumpy a virat spre sud şi a survolat Middle Fleckney. 
Mahram a avut dreptate. Exista o pistă betonată a cărei 
lungime a estimat-o la circa şase mii picioare, două hangare 
imense şi alte câteva construcţii. Pista era rezonabil de 
curată, dar pe bretelele de rulare crescuse iarba. La capătul 
pistei de aterizare era pictat un imens 7 ce arăta direcția 
(2700, deci direct est-vest). Aerodromul era liniştit. Sau aşa 
fusese. În timp ce-l survolau pentru a opta oară - Todd a 
văzut o mişcare amenințătoare. Vreo douăzeci de camioane 
mari au tras la marginea pistei şi au debarcat soldați 
înarmați care au ocupat poziții defensive. 


Aceştia erau, cu siguranță, comitetul de primire. 


88 QFE - referire, în codul Q utilizat de piloţi şi controlorii de trafic 
aerian, la presiunea atmosferică, respectiv setările altimetrului. 


17 


Middle Fleckney 
1 iulie 1940 


— Purple Leader, aici Yellow 5, mă auzi? 

Todd s-a străduit să-şi controleze mânia crescândă ce i-o 
provoca tatăl său. În mod evident, el ştia ceva - sau, mai 
degrabă, ştia totul legat de dezastrul acesta — şi în mod voit 
nu spunea nimic. Dacă nu poți avea încredere în propriul 
tată, atunci în cine mai poți crede? 

— Roger, Yellow 5, ce alte surprize mai scoţi din 
mânecă? 

Todd abia dacă îşi mai disimula sarcasmul din voce. 

— Purple Leader, din acest moment preiau eu controlul 
acestei formaţii. Fiecare flight Purple — confirmaţi. 

Toţi au rămas tăcuți câteva secunde. Evenimentele se 
desfăşurau prea repede pentru Todd. Într-un fel se simţea 
mulțumit că a fost eliberat de comandă - dar mândria... 
durea. Oricum, Todd a transmis prin radio: 

— Purple Leader, luat la cunoştinţă - Yellow 5 a preluat 


comanda - Formaţia Purple, confirmaţi. 


Instantaneu, au urmat răspunsurile celor douăsprezece 
avioane rămase. Yellow 5 - AVM Morrissey — era de-acum 
cel ce conducea show-ul. Ce va face în continuare? Todd n-a 
trebuit să aştepte decât câteva minute pentru a afla. 

— Formaţia Purple şi Mahram Controlul de la sol, aici 
Yellow 5, Air Vice Marshal Morrissey la comandă. Toate 
paisprezece avioane vor ateriza la Middle Fleckney, iar 
echipajele vor rămâne la bord cu motoarele oprite, până la 
noi ordine. Mahram, vă sugerez să contactaţi imediat 
Downing Street — vreau să vorbesc cu Prim-Ministrul cât se 
poate de repede. Over. 

E-he-hei! Tatăl lui Todd era băgat până la gât în treaba 
asta! Să fie o lovitură de stat militară? Nu, nu se putea! Idei 
care de care mai ciudate îi treceau prin minte lui Todd, în 
timp ce tatăl său vorbea din nou. 

— Purple Leader, aterizezi primul şi  coordonezi 
recuperarea celorlalte treisprezece avioane. Eu nu o pot face 
de aici. 

— Roger, Yellow 5, suntem pe finalul pantei, trenul de 
aterizare scos, pista 2-7, QFE 1-0-2-3. Vom rula afară de pe 
pistă la prima ieşire şi vom executa de acolo controlul 
aterizărilor celorlalți. Pare să existe o parcare cam la 


jumătatea pistei. Avioanele pot parca acolo, în ordinea 


sosirii. Fiți preveniți că avem un comitet de primire de vreo 
două sute de soldați echipați în uniforme de pe vremea lui 
babacu”. Băgați de seamă, sunt înarmați până-n dinți! 

Formaţia Purple a confirmat, iar Mahram a intervenit şi 
le-a alocat o frecvență discretă VHI pentru manevrele de 
aterizare. 

— Aceasta este frecvența voastră operațională 
secundară, Purple. Nimeni altcineva nu va auzi ce se- 
ntâmplă. 

Yellow 5 a vorbit din nou. 

— Mahram, aici Yellow 5. V-aş fi recunoscător dacă 
controlorii de zbor de la sol vor ține la distanță de noi 
avioanele Apărării Aeriene. Am pierdut deja un avion în 
friendly fire8?! 

— Roger, Yellow 5, acum zona este liberă! 

Mai bine mai târziu decât niciodată, se gândi Todd, pe 
când Stumpy ateriza avionul la capătul pistei 2-7 de la 
Middle Fleckney. Pista era mai puțin nivelată decât cele cu 
care era obişnuit, dar era largă şi aproape lipsită de FOD, 
ceea ce era surprinzător. Au cuplat reversoarele de 


tracțiune, încetinind rapid. Când Stumpy a ajuns la prima 


39 Friendly fire — foc de arme executat de proprii camarazi şi care poate 
provoca rănirea/moartea. 


bretea de ieşire de pe pistă, a virat stânga complet 1800, aşa 
încât botul avionului a ajuns către centrul aerodromului. De 
aici putea vedea avioanele ce veneau la aterizare, le putea 
dirija către cea de a doua bretea de ieşire şi îndruma către 
parcarea aflată acum în stânga sa. Era o suprafață largă, 
betonată, foarte convenabilă pentru acest scop. 

După ce Stumpy a oprit motoarele, a pornit APU 
(generator electric auxiliar) pentru a putea folosi radioul la 
îndrumarea celorlalți din formaţie la aterizare, fără a 
descărca bateriile. Când însă au oprit, douăzeci de soldați, 
bine înarmați, au încercuit avionul. Era o amestecătură de 
oameni, unii adolescenți, dar mulți alții erau soldați bătrâni, 
dotați cu o întreagă panoplie de arme. Todd nu a vrut să-şi 
asume niciun risc. A urmat sfatul tatălui său şi a rămas în 
cockpit, în siguranță. Dar trebuia să comunice cu aceşti 
oameni. A scris un mesaj concis, cu majuscule, pe spatele 
mapei pe care o avea în cockpit. 

„VĂ ROG SĂ NU VĂ ALARMAȚI. SUNTEM PRIETENI. 
SUNTEM MEMBRI RAF. ȚINEM GENERATORUL ELECTRIC 
AUXILIAR ÎN FUNCŢIUNE PENTRU A PUTEA COORDONA 
ATERIZAREA CELORLALTE AVIOANE. VĂ ROG, FACEŢI 
SEMN CU DEGETUL MARE DACĂ TOTUL ESTE OK”. 


Soldatul de jos — un sergent, după cum îl identifică Todd 


- a citit mesajul fără grabă şi a ridicat degetul mare. Apoi s- 
a îndepărtat alergând, iar după două minute a revenit cu 
propriul său mesaj scris. 

„NU ÎNCERCAŢI SĂ PĂRĂSIȚI AVIONUL SAU SĂ-L 
MUTAȚI. DACĂ O FACEŢI, DESCHIDEM FOCUL ASUPRA 
VOASTRĂ”. 


Prietenoasă gaşcă, se gândi Todd. Dar a făcut cu mâna 
un semn de încuviințare. Vor rămâne în aşteptare până la 
noi ordine. Oricum, trebuia să stea la radio pentru a 
transmite instrucțiuni stolului său, care începea manevrele 
de aterizare. Şi-a dat seama că echipa sa suferea, fiind 
probabil în stare de şoc şi dezorientare. Era bine să fie 
recuperați cât mai repede cu putință. Mai trebuia luată în 
considerare şi cantitatea de combustibil, care, la Tornado 
era desigur foarte scăzută. 

— Formaţia Purple, aici Purple Leader aflat la sol la 
Middle Fleckney. Pregătiți-vă pentru aterizare. 

Todd a transmis latitudinea şi longitudinea aerodromului 
împreună cu o scurtă informare privind situația. Formaţia 
va ateriza în ordinea Flypast. Tornado primele, urmate de 
Canberra, apoi de VC10, iar ultimul va fi C-130 cu tatăl său 
la bord. Echipajele au confirmat, estimând că primul 
Tornado va ateriza peste opt minute. Mahram a confirmat de 
asemenea. 

În următoarele cinci minute Todd a avut timp să se 
gândească la cele întâmplate în această dimineaţă. Şi-a 
reamintit avertismentul tatălui său „fii deschis la minte”, dar 
deşi putea vedea ce s-a întâmplat, pur şi simplu nu putea să 
CREADĂ! 


— Stumpy, eşti sigur că nu visăm? 

— Să fiu al dracu” dacă-mi pot da seama. Ar însemna că 
visăm cu toţii acelaşi coşmar. Nu, asta e realitatea şi dacă e 
ceea ce cred eu că este — suntem într-un mare rahat! 

Todd a fost de acord. Toată povestea era bulversantă, iar 
trei oameni muriseră deja. Ceva era sigur, tatăl său trebuia 
să dea o grămadă de explicaţii. 

Gândurile lui Todd au fost întrerupte de un apel radio. 

— Purple Leader, aici Red 2 pe pantă, trenul de aterizare 
scos. 

— Red 2, liber la aterizare, vânt calm. 

Todd a şoptit o rugăciune. Să sperăm că toți vor ateriza 


cu bine. 

Undeva sub Downing Street 10 
Luni, 1 iulie 1940 


Prim-Ministrul tocmai trăgea un pui de somn. Putea 
adormi instantaneu în orice clipă şi întotdeauna cu acelaşi 


efect. Chiar şi numai cincisprezece minute de somn îl 


revitalizau complet şi putea continua o activitate continuă 
de douăzeci şi patru ore dacă era necesar. 

A sunat telefonul. Se ridică din patul de campanie şi 
ridică receptorul. Rămase tăcut în timp ce interlocutorul îi 
transmitea mesajul ce a durat aproape două minute. Apoi, 
PM şi-a chemat secretara particulară căreia i-a dat ordine pe 
un ton răstit. 

— Adu o maşină, cu escortă de poliție. Informează 
aerodromul Croydon că avem nevoie de un avion cu care să 
zburăm la Norfolk imediat ce sosim acolo - probabil în mai 
puțin de un ceas. Sună-l pe Dowding şi spune-i că ne 
întâlnim la Croydon. Nu accept nicio scuză - TREBUIE să fie 
prezent acolo. Noi plecăm în cinci minute. 

Secretara a ieşit. Ştia că Prim-Ministrului nu-i plăcea să 
repete dispozițiile sau să i se pună întrebări. A învățat 
acestea chiar din prima sa zi de serviciu. 

PM s-a îmbrăcat repede şi a urcat la parter. Maşina 
aştepta împreună cu patru poliţişti pe motociclete. Maşina a 
întors cu 1800 şi a demarat în trombă în direcția 
aerodromului Croydon. 

Treizeci de minute mai târziu PM se afla într-un DC-3 
alături de Air Chief Marshal Dowding. Secretara lipsea, 


precum şi oricare alți oficiali locali. Cei doi au şezut tăcuți 


până la decolarea avionului. După alte cinci minute Winston 
Churchill s-a întors spre Air Marshal şi i-a şoptit cu un aer 
incredul: 

— Dowding, s-a întâmplat ceva extraordinar — ceva ce ar 


putea fi răspunsul la rugile noastre. 

Middle Fleckney 
1 iulie 1940 


Todd Morrissey se uita în stânga avionului său. 
Treisprezece avioane erau aliniate cu precizie militară în 
parcarea de lângă pistă. Fiecare avea motoarele oprite şi era 
înconjurat de soldați înarmaţi. Doar pe avionul lui Todd 
continua să funcționeze APU. C-130 Hercules era singurul 
care încă se mai afla în aer, iar Todd îi putea vedea luminile 
de aterizare la vreo trei mile depărtare, pe panta finală. 

Poate că acum va primi nişte răspunsuri din partea 
tatălui său. Todd avea de pus o grămadă de întrebări 
dificile, între patru ochi. 


C-130 a aterizat şi a rulat repede până la oprire. A urmat 


calea celorlalte avioane şi a parcat la capătul liniei. Şi-a 
oprit motoarele, urmat imediat şi de APU lui Todd. Acesta a 
verificat formaţia din punct de vedere al securității. 

Pilotul de pe Blue 2 i-a adresat întrebarea aflată pe 
buzele tuturor. 

— Ce mama dracu” se-ntâmplă, Purple Leader? 

— Al dracului să fiu şi eu dacă pricep ceva! Ştiu la fel de 
multe ca oricare dintre voi. Dacă vreți răspunsuri, cereți-le 
lui Air Marshal — are o grămadă de dat! 

Tatăl lui Todd a intervenit în eter pe un ton teribil de 
serios. 

— Formaţia Purple, aici Yellow Leader, comutaţi pe 
frecvența TREI. ACUM! 

Acesta era ordinul ca fiecare avion să comute radioul pe 
o frecvență prestabilită, pe care Mahram nu putea asculta. 
AVM a verificat echipajele şi a făcut o scurtă informare. 

— Formaţia Purple, aici Yellow 5. Toate echipajele vor 
rămâne în avioane până la noi ordine. Nu părăsiți avioanele, 
nici nu ridicați măcar cupola cockpit-ului. Nu faceți 
conversații cu personalul de la sol. Veţi primi răspunsuri la 
toate întrebările imediat ce rezolv situația securității. Şi sper 
că aceasta se va întâmpla imediat după ce voi vorbi cu Prim- 


Ministrul - care, probabil, se află la bordul lui DC-3 ce 


tocmai vine la aterizare. 

Toate capetele din fiecare carlingă s-au întors simultan 
către dreapta pentru a-l vedea pe Dakota% aterizând. 

DAKOTA! 

De ce dracu’ zbura PM cu o vechitură de Dakota? Cu 
siguranță că Queens Flight”! i-ar fi putut pune la dispoziție 
lui John Major ceva adecvat! Oamenii din echipaje deveneau 
tot mai confuzi. Ce mama dracului se întâmpla? 

DC-3 a rulat până la capătul pistei apoi s-a întors către 
rândul de avioane staționate în parcare. A oprit în dreptul 
lui C-130 şi şi-a oprit cele două motoare cu elice. Uşa s-a 
deschis şi o scară pliabilă s-a desfăşurat în jos, până la 
pista betonată. După zece secunde a ieşit o siluetă urmată 
de un tip înalt, în uniformă de Air Marshal. Dar toate 
privirile erau fixate pe omul din față. Uşor adus de umeri, cu 
pardesiu şi pălărie Homburg, fuma un trabuc gros. 

Todd clipi incredul. Dacă n-ar fi ştiut că e imposibil, ar fi 


putut jura că se holba la Winston Churchill. 


* kk 


9 Douglas DC-3 — avion de linie şi cargo, bimotor, cu elice. A fost în 
serviciu în anii WWII şi mult timp după aceea. 

91 Queens Flight — (The Royal) Squadron No. 32 RAF. Unitatea ce asigură 
transportul aerian al membrilor familiei regale britanice. 


Churchill şi ofițerul RAF s-au îndreptat spre cockpitul lui 
C-130 şi au schimbat câteva cuvinte cu echipajul. Apoi 
Churchill a dat roată avionului până la partea din spate şi a 
rămas nemişcat în timp ce rampa se deschidea încet. În 
acest timp se uita la formele aparatului, minunându-se de 
designul lui, de puterea motoarelor şi se gândea în sinea sa 
la avantajul pe care i l-ar fi dat la efortul de război. 

Când rampa din spate a atins solul, pe ea stătea o figură 
solitară în uniformă RAF de ceremonie - Sir Henry se 
pregătise pentru o asemenea eventualitate. Înainte de a face 
vreo mişcare un ordin strigat tare a venit din partea unui 
căpitan din Army. 

NU MIŞCA. PUNE MÂINILE PE CAP. EŞTI ÎNCONJURAT. 
AI ÎNŢELES? 

Air Vice Marshal Morrissey s-a conformat imediat şi le-a 
strigat la rândul său celor din C-130 să rămână aşezaţi. 
Dar, Churchill l-a întrerupt pe căpitan. 

— Căpitane, linişte, te rog. Mă ocup eu de toate astea. Tu 
doar acoperă-mă. Puteți să lăsați mâinile jos, sir, şi coborâți 
pe pistă, vă rog. 

AVM s-a liniştit şi a coborât de pe platformă. 


— Vă mulțumesc foarte mult, domnule Prim-Ministru. 


Nu avem intenții agresive. Toţi suntem membri în Royal Air 
Force şi suntem la dispoziția dvs. Vă rog să luați la 
cunoştinţă faptul că am la bord un decedat şi un rănit grav. 
Pot să cer asistență medicală pentru el? 

Churchill s-a adresat imediat căpitanului din Army. 

— Căpitane, ia doi oameni şi scoate-l pe rănit din avion. 
Acordă-i oricât prim ajutor poţi până ce-l preia un medic. 

Ordinul a fost executat rapid şi cu eficiență, după care 
AVM Morrissey s-a apropiat de PM. A salutat scurt, iar 
Churchill i-a întins mâna. Morrissey a scuturat-o ferm. 
Dowding rămăsese la doi paşi în spatele PM şi nu scotea o 
vorbă. 

— Bine ați venit! i-a urat PM. Cred că avem multe de 


discutat! 


* kk 


Morrissey la urmat pe Prim-Ministru în Dakota, urmaţi 
îndeaproape de Dowding. Patru soldați înarmați s-au 
apropiat de avion, luând poziții defensive. Apoi, după ce s-a 
aşezat, Churchill a pus prima întrebare. 

— Cine sunteți, Air Vice Marshall? 


Morrissey a inspirat adânc şi a început să vorbească. 


Aşteptase aproape treizeci de ani să-şi țină discursul şi-l 
repetase de multe ori. Dar acum nu-şi putea aminti niciun 
cuvânt. Cu toate acestea, a înghițit în sec, s-a calmat şi a 
început: 

— Sir, mă numesc Henry Morrissey. Sunt Air Vice 
Marshal în RAF şi comand această formație de avioane. Noi, 
domnule Prim-Ministru... suntem din viitor — din anul 1992 
ca să fiu mai exact. 

Dowding interveni pe un ton disprețuitor. 

— Ce povestioară abjectă. Din viitor. Ştim totul despre 
experimentele voastre cu avioane reactive. Sunteţi germani 
veritabili, iar asta este doar o altă şmecherie germană. 

Morrissey a încercat să continue, dar Churchill l-a 
întrerupt. 

— Linişte, Dowding şi lasă omul să continue. Şi nu fi 
atât de naiv. Cum pot fi explicate avioanele de acolo? Sunt 
mult mai avansate decât orice putem noi - sau naziştii — 
visa măcar!... Te rog, continuă, Morrissey! 

Dowding s-a înroşit la față şi s-a aşezat din nou în 
scaun, după mustrarea primită. 

— Sir, vă asigur că, după cum foarte bine se poate vedea, 
noi suntem din viitor. Am decolat în această dimineață, în 


1992, de la baza RAF Mahram într-un exercițiu de 


antrenament cu ceremonia FlyPast pentru Regina Elizabeth 
II, fiica Regelui dvs. Dar, am întâlnit o furtună puternică 
deasupra Mării Nordului, în apropiere de Cromer şi am fost 
trimişi înapoi în timp, aici, după o enormă lovitură de 
trăsnet. Am fost paisprezece avioane, dar unul a fost 
doborât de atacul unui Spitfire. Echipajul este dispărut, 
presupus mort. 

— Regret acest fapt, Air Marshal, dar nu poți învinui pe 
nimeni pentru cele întâmplate. Am fost atacați de multe ori 
în ultimele săptămâni de către un avion reactiv fantomă 
decolat din Germania. Piloții de pe Spitfire doar şi-au făcut 
datoria! 

— Suntem conştienţi de acest fapt, domnule Prim- 
Ministru, dar pierderea camarazilor este dureroasă şi poate 
doriți să ştiţi că în 1992 un avion Tornado - jetul mai mic — 
costă douăzeci de milioane de lire sterline. 

Churchill deveni absolut incredul. 

— Douăzeci de milioane zici. Sfinte Dumnezeule! Dar noi 
vom pierde mulți băieți şi avioane înainte ca războiul să se 
sfârşească, aşa că nu avem timp să ne plângem de laptele 
vărsat - nu-i aşa, Dowding? Oricum, ordonă ca Coastal 
Command să-i caute pe cei doi aviatori. 


Dowding a confirmat, în timp ce Morrissey continua. 


— Domnule Prim-Ministru, trebuie să vă mai spun ceva, 
pentru a putea înțelege pe deplin scopul acestui eveniment. 


Ştiam că aceasta urmează să se întâmple. 


x kk 


Puţine lucruri îl uimeau pe Winston Churchill. Avusese 
parte de o viață aventuroasă în care a văzut destule 
minunății şi oribilități. Cu toate acestea ultimul comentariu 
l-a surprins lăsându-l confuz. 

— Ştiaţi... cum ai putea şti... evident, ați fi evitat o 
asemenea calamitate, dacă ați fi ştiut. 

— Exact aceasta este problema, domnule Prim-Ministru. 
Britanicii din 1992 celebrează anual o mare victorie obținută 
de RAF împotriva Luftwaffe în iulie, august şi septembrie 
1940. Dar, în viitor există doi oameni care ştiu că această 
victorie a fost posibilă numai datorită unei incredibile 
succesiuni de evenimente - iar venirea noastră, domnule 
Prim-Ministru, este începutul. 

— Cine este cealaltă persoană? s-a repezit PM. 

— O fetiță, pe nume Constance Andrews, care locuieşte 
nu departe de aici. La Havelock Manor, lângă Feltwell. Dacă 


trimiteţi pe cineva acolo, veți descoperi că în această 


dimineaţă, cam pe la ora 11: 00, a intrat într-o misterioasă 
stare de comă. Vă rog să verificați — aşa se va adeveri şi 
povestea mea. 

Churchill medită câteva clipe, apoi se adresă lui 
Dowding. 

— Trimite o maşină sau un motociclist la Havelock 
Manor ca să verifice această afirmație. Imediat! 

Dowding se ridică, îndreptându-se spre uşă. După cea 
dat ordinele s-a întors la scaunul său. 

— Va dura cam 45 minute ca să aflăm răspunsul. 

Încă mai era foarte sceptic. 

— Între timp, domnule Prim-Ministru, a intervenit 
Morrissey, sunt câteva măsuri pe care ar trebui să le luați, 
referitor la securitate. 

Churchill s-a zburlit — nu era obişnuit să i se impună ce 
trebuie să facă. Voia întotdeauna să dețină controlul. 

— Ştiu, Air Marshal, ştiu! 

S-a întors din nou spre Dowding şi i-a dictat o listă 
lungă de instrucțiuni. 

— În primul rând, trebuie să menţinem secretul asupra 
chestiunii. Gerry nu trebuie să afle nimic -— şi nici opinia 
publică. Convoacă-l pe Comandantul Poliției Militare. Cere 


ASAP un detaşament de 100 oameni. Între timp nimeni, 


NIMENI, nu părăseşte acest aerodrom. Toate telefoanele de 
campanie trebuie confiscate şi aduse aici. Poliția Militară va 
înconjura aerodromul şi va aresta pe orice iscoditor. Va face 
uz de armă dacă este necesar. Apoi, personalul din Turnul 
de Control Mahram trebuie arestat şi închis la izolare. Voi 
reanaliza soarta lor. În sfârşit, trebuie să ascundem aceste 
avioane -— ai vreo sugestie Morrissey? 

Henry Morrissey lăsă să-i scape un oftat de uşurare. 
Churchill a reacționat aşa cum ştia el că va face. 

— Domnule Prim-Ministru, cele două hangare mari de pe 
acest aerodrom ar trebui să fie suficient de largi pentru 
toate avioanele noastre. Sunt la curent cu activitatea ce s-a 
desfăşurat aici. Ştiu şi că aceste hangare au fost folosite 
pentru operarea dirijabilelor. De aceea sunt ideale pentru 
noi. Piloții noştri pot duce avioanele în hangare - aşa că nu 
va fi nevoie de remorcare. 

— OK, aşa vom face. Dowding, vezi ce probleme mai apar 
şi rezolvă-le. Şi nu accepţi niciun NU ca răspuns. Problema 
are prioritate absolută. 

Churchill se afla acum în elementul său. Acum va avea 
mai mult timp pentru a-l interoga pe Morrissey ca să afle 
adevărul. Încă nu avea deplină încredere în acest om şi nici 


nu credea întru totul povestea sa neplauzibilă - dar ce 


altceva putea face? 


Privind întreaga activitate din prizonieratul temporar al 
carlingii, Todd Morrissey devenea clipă de clipă tot mai 
frustrat. De fapt, abia îşi mai putea stăpâni mânia. Deja se 
luase-n coarne cu Stumpy, care acum stătea tăcut şi 
morocănos în scaunul din față. Vorbise de câteva ori cu cei 
din avioanele celelalte şi ştia că şi ei sunt foarte iritați. Mai 
era îngrijorat şi pentru unii specialişti ceva mai bătrâni din 
echipajele de pe Canberra. Unii aveau aproape şaizeci de ani 
şi îşi făcea griji în legătură cu sănătatea lor. Trecuse mai 
mult de o oră de când aterizaseră şi, pe bune, chiar şi el 
ajunsese la limită. Dacă în zece minute nu va avea parte de 
ceva acțiune, va iniția el însuşi câteva măsuri preventive. 
Care anume, era de discutat. Ar trebui să încerce să coboare 
din avion? Poate că nu, pentru că soldații de afară aveau un 
aer foarte hotărât. Să pornească motoarele şi să decoleze? 
Nu, ar însemna că dezertează şi-şi abandonează oamenii. 
Nu putea face aşa ceva şi oricum l-ar fi doborât. 

Dar, chiar pe când Todd îşi analiza opţiunile, radioul a 


revenit la viață. 


— Formaţia Purple, aici Yellow 5, confirmaţi recepţia. 

Din fericire, toate avioanele îşi puteau folosi radiourile — 
acumulatorii nu se descărcaseră încă - aşa că au confirmat 
cu toții. 

— Roger, Purple, stand by pentru instrucțiuni. Toate 
avioanele pornesc motoarele şi rulează către hangarul mare 
aflat de cealaltă parte a pistei. Ordinea priorității - VC-10, 
Hercules, ECM, toate PR-9, Recce, ADV şi Bomber. Purple 
Leader trebuie să se dea deoparte pentru a permite accesul. 
După intrarea în hangar se manevrează boturile către ieşire. 
Este suficient loc înăuntru - acest hangar este de aproape 
trei ori mai mare decât cele cu care sunteți obişnuiţi. După 
aceea, toate echipajele opresc motoarele şi sistemele de 
bord, DAR RĂMÂN LA BORDUL AVIOANELOR până la 
semnalul meu. AȚI ÎNȚELES? CONFIRMAŢI! 

Deja oamenii se aflau într-o stare vecină cu şocul, deci 
au răspuns ca oile, la grămadă. Piloții au început să 
pornească motoarele, iar Stumpy a rulat din cale pentru ca 
să poată trece VC-10. El şi cu Todd au rămas liniştiți în 
timp ce avioanele rulau pe lângă ei unul câte unul spre 
hangarul cel mai mare dintre cele două aflate dincolo de 
pistă. Uşile acestuia erau complet deschise şi şase oameni 


din Hercules îl dirijau, supravegheați de gărzi înarmate. 


Fiecare dintre cei şase au făcut gesturi întrebătoare în 
momentul când au trecut pe lângă Todd, dar tot ce a putut 
face acesta a fost să zâmbească amar, dând din cap. Ştia la 
fel de multe ca şi ei. Când i-a venit rândul, Stumpy a 
eliberat frânele şi a rulat docil în vechiul hangar. În urma sa 
uşile uriaşe au început să se închidă şi până ce avionul a 
stopat şi şi-a oprit motoarele, AVM Morrissey se afla în față 
împreună cu cineva ce semăna izbitor cu Winston Churchill. 


Simțea că înnebuneşte! 

Înaltul Comandament German 


1 iulie 1940 


— Da, domnule, Kanalkapf”? decurge bine. Scufundăm 
vase la fiecare ieşire. Deşi avem resurse limitate, continuăm 
să testăm apărarea britanică. Avem o imagine bună a 


timpilor de răspuns, iar Bf-109 al nostru se dovedeşte a fi 


92 Kanalkapf - Bătălia pentru Canal - numele german dat unei serii de 
lupte aeriene dintre Luftwaffe şi RAF deasupra Canalului Mânecii, ce au 
reprezentat debutul Bătăliei pentru Anglia în iulie 1940. 


foarte eficient. 

Oberst? Theo Osterman transmitea la Comandament 
raportul săptămânal. Desigur, întotdeauna era transmis 
prin mesaj codificat, dar comandantului său îi plăcea să 
discute personal problemele. Iar lui Osterman nu-i displăcea 
să fie mesagerul unor veşti atât de bune. 

— Adevărat, domnule, bătălia pentru obținerea 
supremaţiei aeriene ne este favorabilă. Britanicii nu pot 
învinge. Dacă avioanele lor rămân la sol, le scufundăm 
multe nave fără probleme. Dacă decolează în alarmă, le 
doborâm sau le avariem. Radarul lor este inutil şi de multe 
ori noi îi surprindem şi închidem capcana. Stukas” îşi fac 
treaba admirabil. Într-un cuvânt, tactica noastră Freijagd 
(vânătoare liberă) este cea mai eficientă. Serviciul de 
Informații ne-a comunicat că piloții britanici au puțini 
înlocuitori. Este doar o problemă de timp până ce vor 
accepta înfrângerea. Şi, desigur, n-au niciun răspuns pentru 
„Spezial-Gruppe” a noastră. 


— Ai grijă ce scoţi pe goarnă, Osterman. Încă un cuvânt 


93 Oberst — grad militar în Germania şi alte câteva țări de limbă germană 
şi Scandinavia (cod NATO OF-5); echivalent colonel. 

9 Junkers Ju 87 - Stuka (Sturzkampfflugzeug = bombardier în picaj) — 
putea să intre în picaj controlat, având astfel ținta mereu în vizor şi 
trimițând bombele cu o precizie mult mai mare decât ar fi făcut-o oricare 
alt bombardier clasic. 


în plus şi ai să fii în budă. 

Telefonul de la Berlin a fost trântit în furcă, iar Osterman 
a fost lăsat să mediteze la scăparea sa prostească. Avionul 
reactiv secret Me-262 — poreclit Blaue Tod (Moartea albastră) 
- provoca o grămadă de pierderi în RAF. Iar ei habar nu 
aveau ce este sau de unde vine. Lovea cu precizie mortală şi 
dispărea înainte ca ei să ştie ce i-a lovit. Totuşi, 
Oberkommando era foarte secretos în legătură cu acest 
avion. Dacă britanicii ştiau mai multe despre el, ar fi făcut 
tot ce le-ar fi stat în putere să-i găsească bazele terestre şi 
să distrugă această puternică armă. În prezent existau şase 
avioane operaționale şi alte douăzeci şi patru urmau să intre 
în serviciu până la mijlocul lui iulie. Datorită acestei arme 


noi, fantastice, va cina în Londra înainte de Crăciun! 

Middle Fleckney 
1 iulie 1940 


Todd s-a ridicat din scaun, şi-a scos casca de zbor şi a 


lăsat-o să cadă în cockpit. O scară portabilă a fost sprijinită 


de laterala avionului, aşa că Todd a coborât cu uşurinţă pe 
podeaua hangarului. Pe când îl căuta din priviri pe tatăl 
său, cu intenţia de a-i spune pe şleau tot ce avea în minte, 
gentleman-ul mai în vârstă ce se afla lângă AVM a întins 
mâna spre el şi s-a prezentat. 

— Bună dimineața, Wing Commander, tatăl tău şi cu 
mine am avut o conversație extrem de lămuritoare... Nu vrei 


să ni te alături? 


Todd i-a prins mâna şi a scuturat-o fără vlagă. Pentru 
prima dată în viață Todd nu-şi găsea cuvintele. Acest 
gentleman în vârstă părea a fi marele Winston Churchill — 
Prim-Ministrul Marii Britanii în vremea războiului. Dar cum 
era posibil? Era mort de mai bine de douăzeci şi cinci de ani. 

Cu toate acestea, se părea că el este. 

PM se întoarse îndreptându-se către un birou aflat în 
colțul îndepărtat al hangarului. Todd l-a urmat pe tatăl său, 
după ce acesta i-a făcut un semn cu mâna. Li se alătură şi 
un ofițer superior din RAF. În timp ce mergea, Todd privea 
prin hangar şi-i putea vedea pe ceilalți camarazi ai săi că au 
fost adunaţi în grup şi forțați să se aşeze pe jos, la celălalt 
capăt al hangarului, cu mâinile pe cap şi păziți de soldați 
bine înarmați. 

Se uită înapoi la Stumpy la timp ca să-l vadă ignorând 
ordinul unuia dintre gărzi şi plasându-i un croşeu de stânga 
care îl trimise la podea pe soldat - tipic pentru omul ăsta! 
Imediat a urmat click-clack-ul închizătoarelor ce introduceau 
cartuş pe ţeava carabinelor, iar Stumpy a înțeles că e vorba 
de avertismentul final şi a ridicat mâinile în semn de 
predare. 

— Wing Commander, nu fi neliniştit, niciunul dintre 


oamenii tăi nu va fi rănit — atât timp cât sunt cooperanți. 


Nefiind sigur că aceasta se va întâmpla, a strigat un 
ordin către grupul aşezat pe podea. 

— Barcaly, preia comanda, foloseşte-l pe „Walter P” ca 
ajutor. 

PM s-a oprit din mers şi l-a prevenit pe Todd. 

— Wing Commander, apreciez eforturile voastre de a 
opune rezistență, dar te asigur -— niciunul dintre oamenii tăi 
nu va avea de suferit — îți dau cuvântul meu! 

Todd nu a putut rezista tentației... 

— Cuvântul unui mort, mişto! 

— Te asigur, Wing Commander, că sunt cât se poate de 
viu şi intenționez să rămân aşa în viitorul apropiat. 

Todd şi-a privit tatăl care-şi îndemna pe tăcute fiul să nu 
mai spună nimic. Şi-a acceptat înfrângerea şi a continuat să 
meargă spre birou. Hangarul avea cam patru sute de yarzi” 
de la un capăt la altul — mai mult decât suficient pentru 
avioanele sale. Dar de ce erau aici — şi, mai ales, ce căuta el, 
Todd, aici? 

Au ajuns în birou după un minut de mers. În interiorul 
golaş se aflau doar o masă cu patru scaune. După ce s-au 


aşezat cu toții, bătrânul gentleman a început să vorbească. 


95 Yard - unitate anglo-saxonă pentru măsurarea lungimii egală cu 3 
feet / 36 inches / 0,9144 m. 


— Înainte de a începe, Wing Commander, cred că aici 
este cineva cu care ai vrea să te întâlneşti. 

Todd s-a uitat dezorientat la PM, apoi la tatăl său. AVM a 
făcut un semn către uşa din spate. Acolo, mama sa, 
Constance Morrissey, stătea zâmbind fiului său. 

— Mamă, cum ai ajuns aici? Tată, ce se întâmplă? Ce 
dracu” se-ntâmplă? 

Air Marshal i-a cerut să se calmeze. 

— Todd, te rog să accepțţi realitatea că mama ta se află 
aici pentru un motiv foarte bun, care se va clarifica din plin 
în cele ce urmează. Dar să le luăm în ordine. Să-l lăsăm pe 
PM să-şi spună rolul său. Îți garantez că ceea ce facem noi 
aici este de o importanţă absolută. 

Air Marshal s-a întors spre Churchill, arătându-i că 
acum erau cu toții gata să-l asculte. Mama lui Todd s-a 
aşezat în spatele încăperii fără să vorbească. 

— Wing Commander Morrissey, sunt Winston Churchill, 
Prim-Ministrul Marii Britanii, iar astăzi este 1 iulie 1940. Fie 
că-ți place, fie că nu, aceasta este realitatea. Faptul că te 
gândeşti că visezi este irelevant. Eu sunt real, acest hangar 
este real şi situația în care tu însuţi te afli este FOARTE 
REALĂ. Poţi fie să accepţi dumneata realitatea, fie putem să 


te închidem noi într-un sanatoriu de boli mintale, pentru că 


acolo vei ajunge dacă vei încerca să explici situația unei 
terțe părți. Totuşi, mi-ar părea foarte rău să te pierd, dar n- 
am timp să aştept ca să raționalizezi situația. S-A 
ÎNTÂMPLAT - ACCEPT-O şi vom merge împreună umăr la 
umăr. 

Todd şi-a privit rugător tatăl, care făcu doar un scurt 
comentariu. 

— Todd, ascultă şi acceptă. Aceasta este cu adevărat 


realitatea. 


* kk 


Era prea mult pentru Todd. Ce căuta mama sa aici? 
Cum a ajuns aici? Prim-Ministrul a continuat încercând să 
răspundă întrebărilor sale. 

— Wing Commander, apariția mamei dumitale trebuie să 
fie şocantă, dar pot să-ți dezvălui că era destinată să fie aici. 
Dacă n-ar fi fost ea, niciunul dintre voi nu ați fi fost aici, iar 
în zece ani toți din această țară ar fi vorbit germana. 

Te rog, lasă-mă să continui, Wing Commander. Trebuie 
să fii pus la curent cu întreaga situație, deoarece avem 
nevoie de dumneata ca să-i convingi pe oamenii cei comanzi. 


Şi ca să scurtăm povestea, mama dumitale - şi tatăl - au 


conspirat ca să vă aducă pe toți aici. Tatăl dumitale a 
explicat situația ca fiind de tip „Cauză şi efect” — conform 
căreia o situaţie a fost cauzată de cineva ce interferează cu 
„linia temporală” — indiferent ce-o mai fi şi asta! În concluzie, 
ați fost aduşi aici pentru a face o treabă. Această țară se află 
în mijlocul unei încleştări teribile şi mortale. Şansele 
împotrivă sunt mari, marja de eroare este minimală, iar cele 
puse în joc au o valoare infinită. Avem nevoie de tot ajutorul 
pe care-l putem primi şi, ca să fiu sincer, apariția voastră 
este o mană cerească! Forțele răului se află la uşa noastră, 
iar noi trebuie să le înfrângem. Dar puterea lor este mult, 
mult prea mare pentru noi. 

Armata germană este pregătită să ne invadeze, iar aviația 
lor ne sugrumă încet căile de aprovizionare. Aviația noastră 
- şi aşa insuficientă - este continuu redusă în confruntările 
aeriene cu Luftwaffe, chiar şi în timp ce stăm de vorbă. 

— Scutiți-mă de lecţia de istorie, am învățat astea la 
şcoală, deveni Todd nerăbdător. 

— Lasă-mă să continui. Ceea ce probabil nu ai învățat la 
şcoală, Wing Commander, este faptul că germani au 
construit o armă nouă, teribilă - nume de cod Blaue-Tod — 
care surclasează de departe avioanele din dotarea RAF. 


Dowding, aici de față, este bulversat de acest diavol care 


loveşte şi dispare. Pe scurt, Germania a fabricat un avion de 
vânătoare cu reacție. Acum este operațional, iar până la 
sfârşitul lunii vor avea două squadrons cu care să se 
năpustească asupra noastră. Dacă reuşesc să distrugă RAF, 
atunci, cu siguranţă că va urma invazia şi Hitler va asista în 
Pall Mall” la Bonfire Night”. 

Şi acum e momentul în care tu intri în scenă — noi... de 
fapt, ţara ta... avem nevoie de tine şi de mica ta forță ca să 
ne ajute în luptă şi să înfrângă amenințarea nazistă. Trebuie 
să întârziem intrarea în producție curentă a acestui avion, 
ca să putem mobiliza toate forțele noastre în vederea 
atacului. Momentan nu avem resursele, şi se pare că forța 
ta trebuie să joace rolul îngerului Răzbunător. 

Todd era aşezat, cu capul între mâini şi doar a privit în 
sus, către PM, când acesta a terminat. 

— OK, OK, OK. Să presupunem că accept această 
situație de-a dreptul suprarealistă şi mă hotărăsc să vă ajut. 
Dar ce va fi cu oamenii din hangar? Ce va fi cu familiile lor — 
se vor întoarce la viața lor din 1992? Sau vă interesează 


doar să-i asmuțiți asupra lupilor? Este dreptul lor să decidă. 


9% Pall Mall — o stradă din City of Westminster din Londra. Numele 
provine de la un joc cu mingea, foarte popular în sec XVII. 

97 Bonfire Night - manifestări de celebrare a faptului că regele James I 
(1603-1625) a supraviețuit unui atentat (5 nov 1605). 


Nu-i aşa? 

AVM Morrissey a fost cel ce i-a dat răspunsul lui Todd. 

— Todd, problema este rezolvată. Un set de fenomene 
meteo similare va avea loc pe opt septembrie. Fenomenul 
meteo care ne-a adus aici ne va transporta înapoi la acea 
dată, la aproximativ ora 0945. Ne putem organiza ca la acel 
moment să fim decolați şi — cu ajutorul lui Dumnezeu - vom 
ajunge cu toții înapoi. Oricum, dacă nu reuşim, putem face 
avere pariind pe viitoarele rezultate sportive. 

Această ultimă remarcă l-a înfuriat şi mai mult pe Todd. 

— Cred că remarca aceasta „la mişto” este total 
nepotrivită — e vorba despre viețile oamenilor implicați. 

Mama lui Todd, care în tot timpul discuţiei rămăsese 
tăcută, încercă acum o explicaţie. 

— Todd, ascultă-mă cu atenţie. Tatăl tău şi cu mine ne- 
am pregătit întreaga viață de adulți pentru această zi. Ca 
adolescentă l-am căutat pe Henry şi am făcut tot ce mi-a 
stat în putință ca să-l cunosc social şi apoi să mă mărit cu 
el. Făcea parte din RAF şi a fost datoria mea să mă asigur că 
va ajunge pe o poziție ierarhică de unde să poată manipula 
evenimentele. Nu din întâmplare s-a aflat tatăl tău implicat 
în controlul Proiectului FlyPast. Treaba a fost aranjată cu 


grijă. Ca şi copil am fost implicată în activitatea desfăşurată 


de tatăl meu în timpul Bătăliei pentru Anglia. Pe parcursul 
acelor zile mi-am dat seama că mi-a fost destinat să 
coordonez acest plan. Este în joc viitorul lumii occidentale — 
iar eu una sunt pregătită să-mi sacrific viața pentru 
aceasta. Dar nu va fi necesar. Aşa cum a planificat lucrurile 
tatăl tău, ne putem întoarce cu toții înapoi pe opt 
septembrie. Cu siguranță, poți să aştepţi opt sau nouă 
săptămâni şi să ne dai o mână de ajutor! 

PM s-a ridicat în picioare şi i-a oferit locul lui Lady 
Morrissey, în fotoliul mult mai confortabil. Ea s-a aşezat, 
suspinând tăcut în batistă. 

PM continuă: 

— Ei, Wing Commander, acum ştii la fel de mult ca şi 
mine. Îţi vei face datoria patriotică? 

Înainte de a putea răspunde, l-a întrerupt zgomotul unui 
foc de armă venit din exteriorul biroului. Au alergat cu toții 
afară. Todd îşi jucase neatent jokerul. Îndemnul adresat lui 
Barclay Hunt, Wing Commander-ul echipajelor ADV l-a 
determinat pe acesta să acționeze „întocmai şi la timp” cu 
ajutorul lui „Walter” - mai bine zis „Walther” - şi să 
neutralizeze gărzile. Membrii echipajelor aflate în misiuni de 
luptă erau dotați cu pistoale Walther PPK ţinute sub vesta 


de salvare. 


Absolut pe neaşteptate, echipajul capturat şi-a scos 
armele din toc şi, la comanda lui Hunt, le-au îndreptat 
asupra gărzilor surprinse. Mai mult de două duzini de 
pistoale erau acum ațintite spre gărzi. Hunt trăsese un foc 
mai mult pentru a-l alerta pe Todd. 

Todd a venit în fugă de la celălalt capăt al hangarului. 
Dar cei doi care-l protejau pe PM i-au strigat să se oprească 
sau trag asupra lui. Todd s-a oprit scrâşnind, apoi s-a întors 
cu fața spre PM. 

— Se pare că suntem pe muchie, nu-i aşa? Poate că 
acum ne vei asculta? A spus Churchill ce-şi menținea 
aparent aerul calm. 

Dar, în acest moment, unul dintre oamenii din 1992 a 
sprintat din grămadă spre Todd, pe care apoi l-a depăşit, 
îndreptându-se spre grupul în care se afla PM şi, de la 
douăzeci şi cinci de yarzi, a ridicat pistolul ochindu-l pe 
Churchill. Două împuşcături au răsunat şi l-au doborât pe 
asaltator. 

Nu a mişcat nimeni - liniştea fiind asurzitoare, până ce a 
spart-o Todd. 

— În regulă, Barclay, lăsaţi armele. Domnule Prim- 
Ministru, sunt cu dvs. Dacă omul care a murit a putut 


reacționa în manieră emotivă şi violentă într-o astfel de 


situaţie, e clar că trebuie să-mi reevaluez poziția. 

PM, cu o căutătură confuză în ochi, i s-a adresat lui AVM 
Morrissey. 

— De ce ne-a atacat omul acela? De ce l-a ucis fiul 
dumitale? 

— Pentru că, domnule Prim-Ministru, acel om este 
Korvettenkapitän Anton Fisher, ataşat RAF din partea 
Marinei Militare Germane. Tatăl său a fost pilot în Luftwaffe 


în 1940. 

— Va fi înmormântat cu onoruri militare, Wing 
Commander, poţi fi sigur de asta. În mod evident, PM 
încerca să-l consoleze pe Todd. Dar acesta nu era în 
dispoziție de conciliere. Tocmai îşi ucisese unul dintre cei 
mai buni oameni. Realitatea l-a izbit cu toată puterea şi s-a 
aşezat în mijlocul hangarului - palid şi extenuat de toate 
cele întâmplate. 

PM a preluat iarăşi inițiativa. S-a adresat mulțimii de 
„prizonieri” ce se aflau la capătul hangarului. 

— Doamnelor şi domnilor. Nu aveţi de ce să vă temeți — 


v-aş sugera să predați armele pentru a preveni repetarea 


unui asemenea incident. Veţi fi conduşi cu toții la popota 
ofițerilor unde vă aşteaptă o masă caldă şi o explicaţie. 

Nimeni nu s-a mişcat. Soldaţii şi-au ridicat armele şi au 
încercat să le confişte pe ale echipajelor. Era o situaţie de 
Mexican standoff” până ce s-a ridicat Todd şi le-a cerut alor 
săi să facă precum li s-a ordonat. Le-a promis că va obține 
în curând nişte răspunsuri. Mulțimea s-a liniştit, au predat 
pistoalele şi, fără chef, s-au îndreptat către patru barăci 
antice în care au intrat tăcuțţi. 

PM s-a apropiat de Todd, vorbindu-i cu blândeţe. 

— Îţi mulţumesc sincer, Wing Commander, şi pentru 
aceasta, spuse arătând scurt către ofițerul german mort de 
pe podeaua hangarului. 

— Înainte de a discuta cu oamenii, cred că noi doi 
trebuie să mai vorbim niţel. Trebuie să fiu deplin convins de 
absoluta dumitale loialitate şi cooperare. 

Todd l-a privit pe PM drept în ochi, apoi pe Anton Fisher 
întins mort pe jos. 


— Oh, sir, cred că puteți fi sigur de aceasta! 


98 Mexican standoff — o confruntare între două sau mai multe părți în 
care nici un participant nu poate acţiona sau retrage fără a se expune 
pericolului. Ca urmare, se menţine o stare de tensiune strategică, până 
ce un eveniment extern face posibilă rezolvarea situației. 


x kk 


În timp ce toate acestea se petreceau în hangar, sistemul 
de securitate britanic a acționat în forță. Până în prezent, în 
jurul aerodromului fusese desfăşurat un cordon de două 
sute de poliţişti militari, bine înarmați. Personalul implicat 
în Traficul Aerian a fost ridicat şi adus la popota ofițerilor 
din Middle Fleckney. 

Cei doi piloți de pe Spitfire ce au doborât Tornado-ul au 
fost reținuți la baza lor şi aduşi şi ei pe acest aerodrom. Din 
fericire, tocmai aterizaseră când a sosit Poliția Militară şi i-a 
săltat înainte de a reuşi să povestească despre aventura lor. 
Soldaţii înarmați din Home Guard” care au păzit avioanele 
după aterizarea la Fleckney au fost adunaţi într-o baracă 
unde aşteptau ordine. Churchill deja a hotărât că aceşti 
oameni nu vor putea pleca de la Fleckney o bună bucată de 
vreme. Familiilor lor li se va spune că au fost trimişi undeva 
pentru antrenamente speciale. Explicaţia îi va mulțumi 
pentru moment şi va stăvili curiozitatea. Toată aparatura 


telefonică de la Fleckney era păzită şi nimeni nu avea 


9 Home Guard - (inițial „Local Defence Volunteers” - LDV) — organizație 
militarizată de apărare a teritoriului, între 1940-1944. Formată din 
voluntari inapți pentru serviciul militar regulat (prea tineri, prea bătrâni, 
rezervişti). 


permisiunea să iasă sau să intre în bază fără permisiunea 
personală a PM. 

Această bază militară a fost închisă şi cu accesul 
complet interzis! 

Dowding a ordonat ca Baza RAF Middle Fleckney să fie 
activată şi să funcționeze cu minimum de personal posibil. 
Aceasta va fi baza de operaţiuni pentru viitoarele misiuni de 
zbor ce vor implica avioanele Formaţiei Purple. Din fericire, 
Fleckney a fost folosită prin anii '30 ca aerodrom de rezervă 
pentru dirijabile. Avea câteva construcții potrivite, dar care 
aveau nevoie de o „cosmetizare” considerabilă. 

În cele din urmă, dar imediat, trebuiau să se asigure că 
niciun civil nu a văzut nimic. În anii '30, Fleckney a fost 
aleasă tocmai datorită locației izolate, astfel încât civilii 
curioşi să nu constituie o problemă majoră. Exista o fermă 
la vreo patru mile nord-est, dar asta în mod intenționat. 
Hutch, fermierul, era folosit ca un fel de gardian semioficial 
pentru a îndepărta curiozitățile inutile. A fost verificat şi 
prezenta încredere, la fel ca şi soția sa şi cei doi copii. 

Prin urmare, în această după-amiază umedă de început 
de iulie 1940, la Middle Fleckney se desfăşura o activitate 
febrilă. Churchill era mulțumit de stratul jos de nori şi 


ploaia care ţârâia, pentru că i-a ţinut departe pe curioşi şi, 


probabil, a acoperit sosirea avioanelor reactive. S-a ocupat 
de orice aspect neprevăzut la care s-a putut gândi în acest 
stadiu incipient al situației, iar o şedinţă cu personalul 
special selectat va avea loc mâine. 

Dar deocamdată, prioritatea sa imediată, vitală, era 
nevoia de a-şi subordona componenta umană al Formaţiei 
Purple. Oamenii erau dezorientaţi, confuzi şi extenuați de 
evenimentele zilei. Aceasta îi făcea labili şi potențial 
periculoşi. Acum era sarcina să le câştige încrederea şi 


suportul de neprețuit în lunile ce urmau. 

Paradoxul temporal 


Prim-Ministrul tocmai a explicat situația, timp de 
cincizeci de minute, grupului adunat. Aceştia serviseră un 
prânz improvizat şi nu se aflau într-o dispoziție în care să 
permită a fi duşi cu zăhărelul. Era evident că unii dintre ei 
pur şi simplu nu credeau ceea ce se întâmpla. Alţii erau 
uimiți şi tăcuți. Câţiva erau extrem de furioşi şi protestau 


zgomotos la abuzul straniu comis de PM. Ei socoteau că 


toată această punere în scenă era o şmecherie evidentă 
menită a le testa inițiativa -— iar atmosfera începea să se 
încingă. 

Todd a înțeles că trebuie să intervină imediat. Dacă nu-l 
susținea cu toată convingerea pe PM, situația se putea 
transforma într-un dezastru cu alte fapte sângeroase. Todd 
s-a ridicat tăcut, privindu-şi oamenii până ce hărmălaia a 
încetat şi a devenit clar că ochii şi urechile tuturor erau 
ațintite doar asupra lui. În acea clipă, Prim-Ministrul a 
realizat pe deplin că Todd Morrissey era o parte vitală a 
acestei operațiuni. 

— Doamnelor şi domnilor, vreau să vă spun câteva 
cuvinte şi poate veți avea curtoazia de a mă asculta. 

Făcu o pauză de efect. 

— Sunt la fel de speriat şi bulversat ca şi voi. Poate nu 
ați observat, dar tocmai am împuşcat şi ucis pe unul dintre 
colegii noştri — şi un prieten personal apropiat - care, cu 
siguranță, a înțeles ce se întâmplă şi a încercat să profite 
din plin de situație. Trebuie să înfruntăm realitatea dură în 
care ne aflăm. Dacă acesta este, cu adevărat, un vis, 
înseamnă că visăm toți — şi prin urmare ar fi bine fie să-l 
acceptăm, fie să ne trezim cu toții! Aceasta este primul 


obstacol pe care trebuie să-l depăşim. Deci, pot să vă întreb 


dacă este vreunul nepregătit să asculte mai departe, şi prin 
urmare, nepregătit să accepte palma bizară cu care ne 
provoacă soarta? 

Întreaga adunare rămase tăcută. Todd privi în jur, 
dorindu-şi ca toți camarazii să-l asculte în continuare. După 
ce a trecut un minut întreg, Todd a continuat să vorbească. 
Tatăl său, AVM, l-a aprobat pe tăcute, înclinând scurt 
capul. 

— OK, am să consider că, momentan, toți vor să asculte 
în continuare ce am de spus. Bine, atunci voi continua. Da, 
ne aflăm în anul 1940. Nu, nu înțelegem cum este posibil. 
Da, ne dăm seama că pare a fi ceva ieşit din Star Trek. Nu, 
nu credem în călătoria în timp. Ceea ce credem noi este 
irelevant. SUNTEM AICI - şi trebuie să acționăm cât mai 
bine. Nu, aceasta nu este vreo şmecherie sau vreun test sau 
altceva de genul acesta. E cât se poate de real. 

Din audienţă s-a ridicat o mână. 

— Sir, în legătură cu familiile noastre - le vom mai 
revedea vreodată? 

— Mulţumesc pentru această întrebare care, sunt sigur, 
este în mintea tuturor. Îi cer lui AVM Morrissey să 
răspundă. 


AVM s-a ridicat şi s-a străduit să explice cât a putut de 


bine cum au ajuns avioanele aici şi ce oportunitate de 
întoarcere există pe opt septembrie. A mai subliniat faptul 
că foarte puțini dintre cei prezenți erau născuți în 1940! A 
folosit termenul „paradox” şi timp de câteva minute a 
încercat să explice înțelesul acestui cuvânt. Nu prea a 
reuşit, pentru că majoritatea celor ce-l ascultau erau mult 
prea confuzi pentru a mai înțelege aşa ceva! Probabil că 


până la sfârşitul zilei vor avea nevoie de o vizită la psihiatru! 


* kk 


NOTĂ: 

Termenul „paradox temporal!” a fost utilizat pentru a 
infirma posibilitatea călătoriei în timp, pentru că teoretic 
poate rezulta un „paradox”. 

Definiţie „paradox”: 

1) Opinie sau lucru care vine în contradicţie cu 
adevărul general acceptat. 

2) Raţionament aparent just care duce la concluzii 
contradictorii, ce nu pot fi considerate nici adevărate, 
nici false; antinomie. 

Şi totuşi, s-a susținut că niciunul dintre presupusele 


paradoxuri formulate în povestirile cu călătorii în timp nu 


pot fi formulate la un nivel precis al fizicii: adică, orice 
situație dintr-o povestire cu călătorii în timp poate fi 
interpretată pentru a permite mai multe soluții consistente. 
Exemplul clasic de paradox temporal este cel al omului care 
călătorind înapoi în timp, îşi întâlneşte şi ucide propriul 
bunic pe când era doar un copil. Desigur, dacă face asta, el 
n-ar mai exista ca să călătorească înapoi în timp prima 
dată! Acesta este paradoxul. 

În episodul Star Trek „The City on the Edge of Forever”, 
căpitanul Kirk se întoarce în anii 1930 pentru a se asigura 
că Joan Collins, ce juca rolul unei activiste pacifiste, chiar 
moare într-un accident rutier care inițial fusese prevenit de 
unul din oamenii din echipajul său. Ei s-au întors în timp 
printr-un Portal Temporal de pe o planetă îndepărtată. La 
câteva secunde după ce doctorul de pe Enterprise plonjează 
nebuneşte prin portal, nava spaţială de pe orbită dispare. În 
consecință, Kirk şi Spok trebuie să călătorească şi ei înapoi 
în timp ca să prevină supraviețuirea lui Collins - pentru că 
ea ar fi prevenit intrarea Americii în război, iar Hitler 
probabil că ar fi cucerit Europa şi ar fi prevenit programul 
spaţial al SUA. 

Paradoxul este că odată ce doctorul a salvat viața lui 


Collins şi USS Enterprise a dispărut de pe orbită, niciunul 


dintre ei n-ar mai fi pe acea planetă îndepărtată! 

Todd, care se ruga să apară acel psihiatru, a intervenit. 

— Deci, dacă puteți accepta că ne vom întoarce peste 
nouă săptămâni, este evident că trebuie să ne menţinem 
avioanele în stare de funcţionare pentru a fi gata de plecare. 
Şi oare chiar ne-ar afecta cu ceva dacă ajutăm niţel 
prezentul efort de război? 

Squadron Leader Rick Hill din Air Defence Te-am s-a 
ridicat în picioare. 

— Aş vrea să spun ceva, Todd. Eu unul sunt de acord. 
Mi se pare că avem şansa unică de a reechilibra balanța 
istoriei. Dacă nu punem şi noi umărul, atunci vom fi irosit 
şansa de a schimba ceva. Iar dacă suntem ucişi făcând-o — 
asta e! Ne asumăm acest risc de fiecare dată când decolăm — 
am zburat în misiuni de luptă în Falkland şi Kuwait. Repet, 
eu sunt pentru. Regret că am pierdut deja un echipaj şi un 
avion datorită unei teribile neînțelegeri — dar ce a fost, a fost. 
Ne vom jeli colegii la timpul potrivit. 

Fără grabă, dar cu hotărâre, toți au aprobat dând din 


cap. Todd putea vedea că a reuşit. Se întoarse spre PM cu 


concluzia. 
— Cred că avem nevoie de unele ordine, domnule Prim- 
Ministru. Vă place sau nu - tocmai am devenit parte a 


Armatei Secrete a dvs! 

Următoarele douăzeci şi patru de ore au fost frenetice. 
Churchill şi-a întărit cele spuse anterior, aducând la 
cunoştinţă faptul că doar cu numai câteva ceasuri în urmă, 
pe 1 iulie, o formaţie de douăsprezece Spitfire din Squadron 
64 au fost spulberate de un atacator nevăzut. A venit din 
neant şi a dispărut fără urmă. Un Spit a fost pierdut, iar 
celelalte împrăştiate. RAF avea o problemă serioasă iar cei 
din Formaţia Purple erau singurii care puteau fi de ajutor. 
PM ştia că misterioasele atacuri erau efectuate de un tip 
nou de avion cu reacție şi a înțeles imediat că va fi nevoie de 
un alt avion cu reacție — unul superior, britanic - care să 
rezolve problema în avantajul Angliei. Această idee a fost 
confirmată de AVM Morrissey. 

Personalul Purple a fost împărțit în patru şi cazat în 
cantina-club a ofițerilor. Era cea mai convenabilă clădire şi 


avea spațiu pentru întregul detaşament şi mai era şi liberă 


de ceva timp. O armată de voluntari a fost adusă să facă 
curățenie şi să mobileze cu paturi, scaune, mese, dulapuri- 
vestiar etc. A fost recrutată o echipă de cantinieri adunată 
de la toate bazele din Anglia de Est — toți militari — şi li s-a 
spus că nu pot părăsi baza până la sfârşitul lui septembrie. 
Până la ora 8 pm a aceleiaşi zile, s-a produs un miracol de 
organizare. Totul era gata pentru venirea celor din Purple — 
iar după ce au făcut-o, o echipă de magazioneri şi croitori au 
trecut din cameră în cameră, luând măsurile pentru noile 
uniforme. Un reprezentant NAAFI100 a sosit cu cele necesare 
toaletei personale, bărbierit, spălat, iar câțiva psihiatri erau 
gata să ofere ajutor în caz de tulburări mentale induse de 
călătoria din 1992 - deşi habar nu aveau de conceptul 
călătoriei în timp! O ceremonie funerară a fost planificată 
pentru a doua zi la ora 10 am, în amintirea celor patru 
camarazi decedați. De asemenea, Todd şi-a convocat ofițerii 
superiori şi a inițiat infrastructura standard pentru un 
squadron RAF. L-au numit Purple pentru a evita confuziile. 
Todd era comandantul squadron-ului, tatăl său era 


comandantul bazei — un fel de - iar fiecare tip de avion avea 


100 NAAFI — Navy, Army and Air Force Institutes — organizaţie creeată de 
guvernul britanic în 1921 pentru a se ocupa de nevoile recreaționale ale 
Forțelor Armate Britanice, cluburi, baruri, magazine, restaurante şi alte 
facilităţi, în baze şi la bordul navelor. 


un ofițer în structura de comandă. Todd era adeptul 
principiului că o unitate strâns organizată era mai bună 
decât cinci sau şase grupulețe care trag în direcții diferite. 

O altă sarcină importantă a fost consilierea oamenilor. 
Cu toţii erau în stare de şoc şi dezorientare, aşa că a doua zi 
la ora 1100, ofițerii au fost instruiți să discute cu fiecare 
dintre cei aflați sub comanda lor directă pentru a se asigura 
că sunt OK. Şi prin OK, Todd înţelegea „ne dus cu pluta” ca 
urmare a călătoriei prin continuumul spațiu-timp. Era 
extrem de probabilă apariția unor consecințe psihologice şi 
emoționale, iar Todd dorea să le identifice cât mai repede 
posibil. „Doftorii de cap” trebuiau să se ocupe de această 
sarcină crucială. 

Era necesar ca Todd şi tatăl său să formuleze un plan de 
acțiune. Erau o mie de amănunte care trebuiau luate în 
considerare, unele dintre ele erau absolut urgente. Mai întâi, 
trebuia executat un inventar complet al echipamentului 
adus din 1992. Aşa că, AVM a prezidat o şedinţă cu Todd, 
câte un ofițer de pe fiecare tip de avion, un inginer, un ofițer 
de la Operații şi un controlor de trafic aerian. Mai erau 
prezenți şi reprezentanţii echivalenți ai celor din 1940. 

Era evident că cele două echipe trebuiau să lucreze în 


strânsă legătură pentru ca acest plan să funcționeze - sau 


măcar să aibă o şansă să funcționeze. 

Middle Fleckney 
2 iulie 1940 


O echipă numeroasă era aşezată în jurul mesei din 
antecamera biroului Comandantului bazei. Group Captain 
de la Mahram fusese detaşat la comandă la Middle Fleckney 
pe durata acestei misiuni. Era o măsură normală, deoarece 
el a fost omul care a inițiat primul contact cu Purple. Group 
Captain Wilfred Johnson avea o față rotundă, fiind genul de 
om vesel, în vârstă de vreo 35 ani. Un ofițer RAF tipic, aşa 
cum a fost portretizat în filmele de categorie B din anii '50 — 
dar nu era deloc fraier şi a aranjat lucrurile astfel încât să 
devină pionul principal al întregii operaţiuni. Avea o treabă 
de făcut şi s-a apucat de ea. Fără improvizații, fără pauze, 
fără trageri de timp. Aspectul său jovial şi zâmbetul simpatic 
îl ajutau să depăşească situațiile dificile, iar oamenii săi 
care-l cunoşteau l-ar fi urmat bucuroşi chiar şi-n iad şi- 


napoi. Era sprijinit de întregul personal de la Mahram ce 


fusese martor ieri la sosirea lui Purple, aşa că nu a fost 
necesară exercitarea nici unei presiuni - cu toții erau mai 
degrabă voluntari decât consemnați! 

Ştia exact care erau cerințele şi a stabilit necesarul de 
materiale care să completeze inventarul prezentat de 
Formaţia Purple, identificând rapid pe acelea absolut 
prioritare. 

Şedinţa inițială a condus-o cu abilitate. 

— Gentlmen, pentru cei ce nu mă cunosc, sunt Wilf 
Johnson. Ofițer de carieră cu o experiență de doisprezece 
ani. Mi-am făcut datoria în Orientul Apropiat şi în Extremul 
Orient - deci am ceva experienţă referitor la ceea ce am să 
vă cer să executaţi. În primul rând, cred că este important 
să ne cunoaştem între noi, pentru ca apoi să putem face 
primii paşi pe drumul încrederii unii în alții. Deci, am să rog 
pe fiecare dintre cei prezenți să se prezinte în câteva cuvinte, 
ca să ne facem cu toţii o idee despre ce am putea face şi ce 
responsabilități ne putem asuma. Şi ca să fie foarte clar, vă 
aduc la cunoştinţă că Prim-Ministrul mi-a dat deplinul 
control executiv asupra operaţiunilor acestei baze aeriene. 

„CONTROL EXECUTIV DEPLIN”, a repetat ca subliniere. 

— Asta înseamnă că toate deciziile operaţionale sau 


politice pleacă de la mine. Dar nu sunt doar o marionetă 


precum „amicii? noştri din Germania. Pe cele mai 
importante le voi discuta cu AVM Morrissey înainte de a fi 
implementate. Nu pot sublinia îndeajuns importanța şi 
caracterul secret al misiunii noastre. Gerry nu trebuie cu 
niciun preț să afle ceva despre asta. 

Întreaga audienţă aflată în jurul mesei a fost pe deplin 
impresionată de stilul său lejer. 

— Bine, acum că am băgat în voi frica de Dumnezeu, să- 
i dăm cuvântul mai întâi lui AVM aici de față. 

Fiecare membru al ambelor echipe s-a ridicat şi şi-a 
prezentat pe scurt cariera şi calificările. Cei din 1940 
rămâneau cu gurile căscate ori de câte ori venea rândul 
unuia din 1992 să dea detalii. Evident, cei din 1940 aveau 
probleme în a pricepe ce şi cum - tehnologia din 1992 era 
dincolo de puterea lor de înțelegere —- aşa că ambele părți 
aveau destule de învățat. 

Acest comitet executiv trebuia să lucreze strâns unit 
dacă se voia punerea în practică a orice. Echipa din 1940 
avea nevoie de puterea de foc, iar cei din 1992 voiau cu 
disperare să se întoarcă acasă pe data de 8 septembrie. Una 
dintre cele mai grele situaţii era evitarea punerii la curent a 
echipei din 1940 cu evoluția războiului ce urma să aibă loc — 


sau oferirea vreunui indiciu cât de mic referitor la viitor. 


Revelarea evenimentelor viitoare ar putea fi dezastruoasă, 
putând corupe ireversibil linia temporală. De aceea, s-a 
căzut de acord ca cei din 1940 să nu întrebe, iar cei din 
1992 să nu ofere informații. Era de sperat că acest 
compromis va funcționa. Trebuia! 

Fără îndoială că principalii actori vor deveni buni 
prieteni. AVM şi Comandantul bazei; Todd şi OC Ops (1940) 
— Wing Commander Rupert Browning; ATC Flying Officer 
Gloria King şi SATCO 1940 — Squadron Leader Don Cornell; 
Engineering Squadron Roy Byrd şi OC Eng 1940 - Wing 
Commander Sid Laine; Admin Officer Patsy Jackson şi OC 
Admin 1940 — Wing Commander George Carpenter. 

Şi în comitetul comun erau ofițeri superiori de la fiecare 
tip de avion, Wing Commander Barclay Hunt (ADV); 
Squadron Leader Al MacDonald (Recce); Squadron Leader Al 
Norman (Canberra); Squadron Leader Andy Faithfull (VC-10 
Tanker) şi Squadron Leader Julie Grant (C-130). Echipa din 
1940 îi mai includea pe Senior Medical Officer, Squadron 
Officer Hazel Donovan; OC Security, Flt lt Harold Ross şi 
Wing Commander Harry Humphries care vor asigura 
legătura directă cu HQ 11 Group - (Group Captain John 
Stead). 


Acest comitet de optsprezece membri părea a fi prea 


mare, dar toate părțile interesate trebuiau să fie pe deplin 
informate. Evident, PM şi Air Chief Marshal Dowding, AVM 
Park şi AVM Leigh-Mallory erau membri din oficiu, la fel şi 
unul dintre psihiatri. Aşa cum era normal, membrii acestui 
consiliu executiv vor transmite informaţiile şi sarcinile de 
zbor prin ierarhia de comandă obişnuită. Toate planificările 
strategice vor fi realizate de acest consiliu care se va reuni 
de două ori pe zi — la orele 0700 şi 1900. 

Prima lor sarcină a fost evaluarea capabilității şi a 
situației logistice. 

S-a constatat că, prin cine ştie ce miracol, toate cele 
paisprezece avioane rămase erau apte pentru operațiuni de 
luptă. Lt. Steve Worthington, care călătorise în C-130, îl 
înlocuia pe Anton Fisher ca pilot în echipajul 4 de pe 
bombardierele Tornado. Era un australian tânăr în detaşare 
şi foarte bucuros să-şi execute partea sa de misiune. 
Singura potențială problemă rămasă era Major Klaus Jung — 
un pilot olandez detaşat. Dar, precum Worthington, şi el era 
extrem de doritor să aibă şansa de a se confrunta cu 
germanii — mulți dintre înaintaşii săi suferiseră cumplit sub 
cizma nazistă! 

Mecanicii nu constituiau nici ei o problemă. AVM 


Morrissey prevăzuse cu înțelepciune şi C-130 transporta 


destui mecanici pentru fiecare tip de avion care să se 
descurce în Italia timp de câteva zile. Cei treizeci şi patru de 
oameni vor fi reuniți într-un flight de mecanici, comandat de 
Squadron Leader Roy Byrd. 

Restul de personal urma să se afle sub comanda lui 
Todd - inclusiv uluitul Met Man Jim Charles - care era 
absolut debusolat de explicația lui Churchill asupra 
evenimentelor - unele aspecte critice referitoare la linia 
temporală nu erau corecte. În consecință, s-a hotărât să 
solicite o întrevedere cu Todd pentru a discuta anumite 
nepotriviri privind evenimente istorice — atunci când situația 
se va mai potoli. 

Şi dacă situația personalului s-a lămurit, cum rămâne 
cu echipamentul şi — mai ales — cu gazul? VC-10 era plin cu 
combustibil de aviaţie, dar nu va ajunge pentru opt 
săptămâni de operaţiuni, iar ei aveau nevoie de o anumită 
cantitate pentru ultimul zbor spre casă. Deşi transporta 
aproape 70.000 kg de combustibil în cele opt rezervoare, 
acesta ajungea doar pentru aproximativ cincisprezece 
misiuni de zbor pentru Tornado. Mai mult, C-130 utiliza alt 
tip de gaz. Totuşi, consiliul nu prevedea niciun motiv pentru 
care C-130 şi VC-10 să zboare înainte de opt septembrie. Ar 


fi fost supuşi degeaba focului inamic - aşa că una dintre 


probleme a fost rezolvată uşor. 

Cu toate acestea, tot vor avea nevoie de ceva combustibil 
suplimentar procurat de pe undeva - şi aici putea PM să fie 
de ajutor. Le-a adus la cunoştinţă că RAF experimenta şi ea 
propulsia reactivă - iar combustibilul utilizat ar putea fi 
bine adaptat pentru uzul avioanelor din 1992. S-a hotărât 
formarea unei echipe separate care să se ocupe de această 
sarcină. Uleiurile precum şi alte fluide necesare se găseau 
din plin, iar oxigenul lichid nu era nici el o problemă. C-130 
avea la bord şi un alt tip de „consumabile” precum rachete 
aer-aer, proiectile şi bombe - iar echipa 1940 a precizat că 
se pot adapta bombele lor la avioanele 1992. Una peste alta, 
era o situație satisfăcător de rezonabilă şi, cu multă muncă 
şi efort, putea fi posibilă neutralizarea amenințării 
Germaniei naziste. 

Imediat ce problemele de logistică şi personal au fost 
identificate şi repartizate spre rezolvare, venise timpul 
pentru securitate şi tactici. RAF Middle Fleckney se afla la 
şase mile sud de RAF Mahram. Mahram era o bază mică, 
doar pentru misiuni de recunoaştere şi pentru zborurile 


ciudatelor  Lysanderi0i ce decolau de pe pista sa 


101 Westland Lysander - a fost avion britanic de legătură / observaţie. 
Deoarece necesita o pistă neamenajată şi extrem de scurtă pentru 


neamenajată. Avea doar personalul minimal, redus şi mai 
mult prin detaşarea multora la Middle Fleckney. Mai mult, 
pista de la Middle Fleckney era aproape paralelă cu pista 
principală de la Mahram, aşa că avioanele 1992 nu ar fi fost 
niciodată nevoite să o survoleze. Deci, RAF Mahram nu 
constituia o problemă de securitate serioasă şi putea fi 
lăsată să-şi continue activitatea sa de bază. Singura 
schimbare minoră în Operaţiuni trebuia să fie introducerea 
unei proceduri stricte la sosire/plecare care să ţină ochii 
curioşi departe de activitatea de la Middle Fleckney. 

Cu toate acestea, ruta de plecare de la Middle Fleckney 
trebuia să fie aleasă cu grijă deosebită. Deşi în 1940 nordul 
Norfolk-ului era destul de nepopulat, avioanele din 1992 
erau foarte zgomotoase şi uşor de observat. N-ar fi durat 
prea mult până ce ar fi început să se adune reclamațiile. 
Middle Fleckney nu trebuia să atragă asupra sa o atenție 
nedorită. A fost aleasă datorită locației sale izolate în anii '30 
când Britania făcea experimente cu dirijabile. Drept urmare 
avea în jurul ei o zonă liberă de 12 mile în care nu locuia 
nimeni. Această zonă era patrulată acum de o Forță 


Specială din Poliția Militară absolut hotărâtă să ţină la 


decolare/ aterizare a fost folosit intens în operațiunile clandestine din 
Franța ocupată. 


distanță pe băgătorii de seamă prea curioşi. Familiilor lor li 
se spusese că poliţiştii au fost trimişi pentru trei luni în 
Scoţia la o instruire specială. Poliţiştilor li se spusese că 
trebuiau să protejeze un proiect vital pentru efortul de 
război. Ceea ce, desigur, chiar făceau. 

Singurul locuitor din raza celor 12 mile era un fermier- 
pădurar pe nume Willie Hutch. Trăia în ferma sa aflată la 
vreo opt mile de aerodromul Middle Fleckney şi era angajat 
de Ministerul de Război ca să se asigure că nimeni nu se va 
aventura în josul drumului lângă care se afla ferma sa. Era 
singurul drum către Middle Fleckney şi era blocat cu o 
poartă imensă de lemn. Acum, zona era patrulată şi de 
poliţişti solizi. Se luase decizia ca Willie şi familia sa să fie 
lăsați să rămână pentru că mutarea lor ar fi stârnit zvonuri 
nedorite. 

Un alt avantaj era faptul că şoseaua ce se îndrepta spre 
vest avea 6589 picioare (2000 m) şi era potrivită pentru uzul 
tuturor avioanelor din 1992. Însemna că traiectoria de zbor 
se extindea la 16 mile în care nu se apropia la mai puţin de 
5 mile de vreun sat sau fermă. Deci, atât timp cât avioanele, 
după decolare, se înscriau pe o pantă puternic ascendentă, 
existau puține şanse să fie detectate vizual. La fel, dacă la 


aterizare veneau în picaj abrupt din aceeaşi direcție, 


expunându-se cât mai puţin posibil. Direcţia vântului putea 
fi o problemă, dar pentru că era mijlocul verii, şansele unei 
brize puternice erau mici. Faptul a fost subliniat de Jim 
Charles - Met Man în 1992 - care a confirmat că în sudul 
Angliei s-a înregistrat o vară fierbinte. Totuşi, pe cât îşi 
aducea aminte cea mai mare parte din iulie a fost umedă şi 
cețoasă - aşa că vremea s-ar putea să asigure şi ea ceva 
camuflaj pentru primele zboruri ale avioanelor 1992. 

Din nefericire vremea bună ridica şi ea probleme. 
Plafonul jos de nori putea fi camuflajul perfect pentru 
avioanele 1992 şi ultraperformantele lor sisteme radar de 
bord. S-a făcut sugestia ca operațiunile de zbor să fie 
restricționate doar la perioada de noapte - dar a fost 
respinsă pe motivul că majoritatea atacurilor germane au 
avut loc pe timpul zilei. Zborurile de bombardament şi 
recunoaştere urmau să fie executate numai noaptea — dar 
avioanele de vânătoare probabil că vor trebui să zboare ziua. 
Însă, situaţia va trebui să fie reevaluată pe măsură ce 
luptele vor progresa. 

Până la sfârşitul celei de-a doua zi, a fost efectuată o 
grămadă de muncă utilă. Cea mai mare parte din personalul 
1992 s-a obişnuit cu situația şi aştepta să vină 8 septembrie 


când vor încerca să se întoarcă acasă. Consiliul executiv a 


schițat un plan pentru acţiunile de luptă şi spera să-l pună 
cât de curând în practică operațională. Tehnicienii au 
solicitat o zi pentru a pregăti avioanele şi s-a hotărât 


lansarea unei patrule de vânători poimâine - pe 4 iulie 1940. 


* kk 


Chiar dacă Todd a lăsat-o mai moale începând să-şi 
accepte soarta temporară, nu se putea abține să nu se 
gândească la infernul pe care l-a lăsat în urmă, în 1992. 

Evident, când 15 avioane, toate având IFFI02 în 
funcțiune pentru a ajuta monitorizarea prin radar a poziției 
lor, dispar brusc şi inexplicabil, rahatu e cât casa. Timp de 
câteva săptămâni sunt, au fost desfăşurate căutări 
extensive. Royal Navy a cercetat adâncurile mării pe o arie 
largă dar n-au descoperit nimic. Presa a avut un subiect 
gras. Teoriile ce mergeau de la o dezertare în grup la răpirea 
de către extratereştri ca în Triunghiul Bermudelor, sau 
muşamalizarea de către Guvern, au umplut ziarele multe 
luni, dar până la urmă, toți membrii Formatției Purple au fost 


declarați morți. Familiile lor au beneficiat de măsuri 


102 IFF — Identification Friend or Foe — sistem de identificare a avioanelor 
amice/inamice. 


administrative, au fost activate clauzele de asigurare, dar 
numai după intervenţia guvernamentală. 

Un serviciu de comemorare a fost organizat şi unul 
dintre cele mai mari mistere ale timpurilor moderne a fost 
pretext pentru multe cărți şi romane pline de speculații. 

Însă, Todd şi camarazii lui au fost binecuvântaţi neştiind 
nimic despre durerea şi suferința familiilor lor — deşi, AVM 
Sir Henry Morrissey avea o imagine destul de bună a ceea ce 


s-a întâmplat. 

3 iulie 1940 


Ziua precedentă din 1940 a fost una ghinionistă pentru 
forțele aeriene de apărare şi mai ales pentru încercările de 
tranzit ale Canalului, în principal al transportoarelor de 
cărbune. Deşi radarul a detectat o formaţie de atac ce se 
îndrepta spre un convoi plecat din Dover, Spitfire au fost 


interceptate de Bf-109163, unul fiind chiar doborât. Germanii 


103 Messerschmitt Bf 109 a fost un avion de vânătoare german din cel de 


au şters-o fără a suferi vreo pierdere. Era evident că cineva 
din structura de Comandă germană a dibuit o cale de a 
înşela radarul, şi profita de ea. 

Churchill a fost bulversat când a aflat de la Dowding că 
s-ar putea ca Aviația de Vânătoare să fie complet distrusă 
până la sfârşitul lui august dacă pierderile nu se vor 
diminua imediat. Cele întâmplate pe 17 iulie au întărit 
această probabilitate. După o confruntare scurtă, germanii 
au pierdut cinci avioane - dintre care doar unul a fost de 
vânătoare. Dar RAF a pierdut zece avioane — şase fiind nişte 
vechi Defiant Mk I... Doar aceste barabafte afumate mai 
erau disponibile ca Aviaţie de Vânătoare! Unele dintre ele au 
reuşit să scape datorită sosirii Hurricanelor din Treble-One. 
Nici schimbarea tacticilor de luptă nu au avut efectul dorit, 
iar pierderile au continuat să crească. 

Personalul de la Middle Fleckney a lucrat întreaga zi de 3 
iulie şi întreaga noapte pentru a se asigura că avioanele vor 
fi gata de zbor pe patru iulie. Echipajele au petrecut multe 


ceasuri în sălile de planificare stabilind cu precizie 


al Doilea Război Mondial, proiectat de Willy Messerschmitt în anii 1930. 
La vremea sa a fost unul dintre cele mai moderne avioane de vânătoare, 
având construcție monococă complet metalică, carlingă închisă şi tren 
de aterizare escamotabil. Bf 109 a fost produs în cantități mai mari 
decât orice avion în decursul istoriei, fiind coloana vertebrală a aviaţiei 
de vânătoare a Luftwaffe. 


momentele  decolărilor şi procedurile de recuperare, 
adnotând hărți şi grafice. O frecvenţă radio VHI separată a 
fost alocată tuturor avioanelor Purple şi chiar dacă puteau 
asculta şi pe frecvențele obişnuite ale RAF, puteau transmite 
doar către ai lor. 

Todd a analizat programul de zbor. Cine trebuia să 
participe la primele ieşiri? Şi care ar trebui să fie obiectivele? 
Ar trebui ca bombardierele să lovească în adâncul 
Germaniei? Ar trebui ca Recce să zboare primele pentru a 
updata informaţiile? Ar trebui ca vânătorii (ADV) să-i 
însoțească pe Recce pentru a-i proteja? Desigur, Tornado 
Recce puteau fi echipate cu bombe şi rachete - aşa că 
puteau îndeplini cu succes rolul de rezervă-standby - în 
plus se puteau proteja singure în misiuni solo, neescortate. 
„Înarmat, Singur şi Fără Frică era moto-ul lor. Erau multe, 
multe opţiuni ce treceau prin mintea lui, iar în final, şi-a 
întors atenţia către planificatorii din 1940 pentru a stabili o 
soluție. Ei cunoşteau cel mai bine situația. Ştiau cele mai 
bune obiective ce trebuiau atacate. Ei trebuiau să-i 
furnizeze informaţii lui Todd, a cărui echipă de planificare 
tactică le vor converti în misiuni şi le vor aloca echipajelor 
potrivite. 


Totuşi, o greşeală pe care Todd căuta să o evite era aceea 


de a-şi supune oamenii unui risc inutil. Cu toții voiau cu 
disperare să se întoarcă acasă, iar Todd era hotărât să facă 
tot posibilul ca cei mai mulți dintre ei să supraviețuiască şi 
să reuşească să revină. A vorbit cu mama sa în legătură cu 
subiectul şi aceasta l-a reasigurat. Era sigură că fereastra 
oportună pentru reîntoarcere va fi acolo pe opt septembrie. 
I-a mai explicat că fereastra îi va readuce în propria lor linie 
temporală la exact acelaşi moment şi zi în care au dispărut. 
De fapt, aparent vor fi trecut doar câteva secunde şi nimeni 
din 1992 nu le vor observa absența. O uşoară pâlpâire pe 
radar - pusă pe seama furtunii va fi tot ceea ce se va 
detecta. 

În realitate, ea mergea la cacealma. Nu avea cum să ştie 
cu exactitate când va reapărea Purple - putea nici să nu fie 
în 1992! Dar, nu vedea ce ar fi câştigat dezvăluindu-i 
această posibilitate lui Todd şi oamenilor săi. 

Cu toate acestea, înarmat cu această „informație” pe care 
o credea a fi corectă, Todd a devenit mai încrezător că-i va 
putea duce pe toţi, nevătămați, înapoi în 1992. 

Totuşi, mai trebuia să facă față şi realității crude că 
patru dintre ai săi erau deja morți şi că era mai mult decât 
probabil că vor urma şi alte pierderi. 


Todd trebuia să pună deoparte această incertitudine din 


mintea sa şi să se concentreze asupra sarcinii principale. 
Avea o echipă excelentă care să-l ajute şi era foarte hotărât 


să facă tot ce depindea de el pentru a-i duce pe toți acasă. 

RAF Middle Fleckney 
4 iulie 1940 


Prin consens, s-a decis ca inamicul să fie atacat pe două 
fronturi. În primul rând, căutarea şi distrugerea avioanelor 
de vânătoare cu reacție germane - atât în aer, cât şi la 
bazele lor de pe continent. În al doilea rând, interceptarea 
bombardierelor şi avioanelor de vânătoare convenționale 
pentru a preveni atacarea aerodromurilor din sud-estul 
Angliei. Conducerea detaşamentului 1992 l-a informat - cu 
subtilitate — pe Churchill despre probabilitatea ca germanii 
să atace bazele avioanelor de vânătoare în încercarea de a 
câştiga superioritatea aeriană ca preludiu al invaziei - 
Operaţiunea Seelowe. Ceea ce nu le-au dezvăluit a fost 
faptul că germanii îşi vor schimba inexplicabil tacticile — fapt 


ce, practic, a schimbat cursul războiului. Todd a înțeles că 


cei din 1992 nu trebuie să influențeze sau să schimbe 
această decizie a lui Hitler - căci această Bătălie pentru 
Anglia ar fi fost pierdută - iar participarea lor ar fi fost o 
şansă irosită. 

De aceea, pentru a găsi bazele din Europa ale avioanelor 
de vânătoare cu reacţie germane, erau necesare unele 
misiuni de recunoaştere, pentru că nimeni din echipa 1992 
nu era suficient de expert în istoria WW II pentru a şti unde 
erau localizate aerodromurile pentru Me 262. Prin rețeaua 
lor de spioni din Germania, britanicii descoperiseră că jet- 
urile au fost proiectate şi construite în Lituania, la Kretinga. 
Dar, raza de acţiune a noului tip de jet era limitată, aşa că 
avioanele au fost repoziționate într-o locaţie ultrasecretă din 
Danemarca. Britanicii nu erau foarte siguri asupra locului 
exact unde se afla aerodromul şi câteva misiuni Recce 
eşuaseră în încercarea de a-l localiza. Avantajul lui PRO era 
camera de filmat cu vedere laterală adaptată pentru 
infraroşu, ce putea fi utilizată în întunericul nopții, 
împreună cu F82, camera cu vedere verticală. Pilotul mai 
putea folosi şi camera F95 pentru joasă altitudine — care, de 
fapt, începuse să fie folosită de Spitfire în WW îi aşa că 
tehnica de rezervă nu constituia o problemă! Dar, PR9 era 


neînarmat, cu excepţia unei improvizații de ultim moment 


prin care s-au adaptat două rachete aeraer AIM-9 cu cap de 
căutare a căldurii/în infraroşu, aşa că era nevoie de 
acoperire aeriană. Două Tornado de vânătoare vor însoți 
prima misiune. 

Era o călătorie de aproape opt sute de mile dus-întors 
până în Danemarca - aproape două ore — şi se afla în raza 
de acțiune a ambelor variante de avioane. Oricum, Tornado 
putea lua rezervoare suplimentare de combustibil. Acestea 
le-ar fi făcut mai puțin manevrabile, dar cu radarul tip look- 
down/ shoot-down104 ar avea un mare avantaj. În plus, ora 
0300 aleasă pentru decolare urma să-i ia prin surprindere 
pe germani pentru că majoritatea dintre ei ar fi dormit, sau 
cel puţin ar fi fost foarte obosiţi şi nu atât de atenţi pe cât ar 
fi trebuit să fie. La ora sosirii deasupra obiectivului, 0500, 
va fi lumină, deci înregistrarea imaginilor de la sol cu 
camera F49 nu era o problemă. 

Echipajele s-au autoselectat. Wing Commander Barclay 
Hunt va fi liderul ADV împreună cu Ed Brown, navigatorul 
său. Squadron Leader John Hortin şi Jon Holliday vor fi Nr. 
2. Aceştia doi zburau împreună de câțiva ani şi erau 


cunoscuți sub porecla amicală John2 (John la pătrat). 


104 Look-down/shoot-down - capacitate a radarelor de bord moderne de 
a detecta ţintele aflate mai jos de altitudinea de zbor a avionului, pe 


Echipajul Recce va fi Squadron Leader Al Norman şi Flt Lt 
Steve Hicks. Erau extrem de experimentați, adunând 
împreună aproape şaizeci de ani de experienţă. 

Cele trei avioane vor urca rapid la treizeci şi cinci de mii 
de picioare şi se vor îndrepta direct către Danemarca. 
Tornado vor proteja Canberra şi se vor confrunta cu 
vânătorii de noapte înainte ca aceştia să aibă ocazia de a se 
apropia. Dar, fie spus pe a dreaptă, germanii nu aveau în 
dotare nimic care să-i poată atinge la o asemenea altitudine. 
Recce Canberra va fi vulnerabil doar în fazele de 
decolare/aterizare. Era vorba de o misiune destul de simplă, 
dar care avea nevoie de condiții meteo bune, cu doar puţini 
nori deasupra Danemarcei, altfel camera verticală ar fi fost 
inutilă. Jim Charles, Met Man, a informat echipajele că 
vremea deasupra Europei de Nord va fi favorabilă, dar exista 
şansa să apară formaţiuni de nori cumulus la joasă 
altitudine. Deci, erau şanse mari de executare cu succes a 
misiunii, aşa că au hotărât să o execute. 

Întreaga bază era cuprinsă de entuziasm cu gândul la 
această primă misiune, aşa încât întreg personalul a lucrat 
precum castorii să aducă avioanele în cea mai bună condiție 


de zbor. Zona obiectivului fotografiată de la mare altitudine 


fondul reflexiilor produse de sol. 


era de 40/60 mile şi necesita zece survoluri fiecare durând 
opt minute. Aceasta nu va fi o problemă pentru Canberra, 
dar va fi la limită pentru avioanele de luptă pentru că 
rezerva lor de combustibil era mult mai mică. De aceea s-a 
stabilit că dacă formația nu va întâmpina nicio rezistență pe 
calea de întoarcere, un Tornado va reveni imediat la Middle 
Fleckney pentru realimentare pentru ca apoi să acopere 
aterizarea celorlalți. Al doilea Tornado va rămâne în aer la 
viteza care asigură maximum de autonomie până la 
terminarea misiunii de deasupra Danemarcei, apoi să o 
şteargă către bază. Părea a fi cel mai bun compromis şi 
toate părțile au fost de acord. Aşa cum adesea era cazul, 
managementul combustibilului va fi cheia succesului. 

Pe măsură ce ora 0300 se apropia nervii începeau să 
vibreze. Toată activitatea de pregătire se terminase până la 
ora 2200, iar acum era doar o chestiune de aşteptare a 
decolării. Echipajele de la sol au pictat logo-uri aducătoare 
de noroc pe lateralele fiecărui avion, iar pe rachete au scris 
mesaje precum „la d-aici, Fritz” pentru viitoarele victime. 
Toate astea au fost de ajutor pentru relaxarea nervilor, iar la 
0215, echipajele au urcat la bord pentru a face preparativele 
finale în vederea atacului. 


La 0245, cei de la sol s-au asigurat că primul avion — 


Canberra - a fost remorcat către mijlocul hangarului şi 
paravanul mobil a fost plasat (pentru siguranță) în urma sa. 
Un jet reactiv este zgomotos şi extrem de puternic şi ultimul 
lucru pe care şi l-ar dori cineva ar fi avarierea hangarului şi 
a celorlalte avioane de către acesta. Planul era să se 
pornească doar un singur motor, să se ruleze afară, şi abia 
acolo să se pornească şi al doilea în timp ce se deplasează 
spre capătul pistei. Aşa s-ar câştiga timp şi s-ar diminua 
zgomotul. Ca măsură adițională pentru mascarea 
zgomotului, RAF 1940 a zburat o formaţie de patru 
bombardiere într-o falsă misiune de antrenament pe 
deasupra Middle Fleckney, adăugând cacofoniei şi cele 
şaisprezece motoare. Localnicii au cam fost iritați... şi ce 
dacă? La război ca la război. 

După deschiderea uşilor hangarului şi ieşirea avionului 
Canberra PR9, personalul de la sol s-a grăbit să aducă 
primul vânător în mijlocul hangarului. Acesta şi-a pornit 
imediat motorul nr. 1 şi a început să înainteze. La fel a 
procedat şi al doilea Tornado, iar după patru minute toate 
cele trei avioane erau afară şi rulau către punctul de 
plecare. Uşile hangarului au rămas deschise doar cinci 
minute şi, desigur, nicio lumină din interior nu a fost 


aprinsă. 


Todd şi tatăl său se aflau în turnul ATC împreună cu 
comandantul bazei. Păstrau cu toţii o tăcere împietrită în 
timp ce avioanele se aliniau pe poziţiile de decolare. Patru 
bombardiere RAF se roteau într-un du-te-vino monoton pe 
deasupra Middle Fleckney, şi era greu de distins şuieratul 
motoarelor cu reacție pe fondul zgomotului făcut de 
cvadrimotoare. Totuşi, la decolare era altă situație. 

Reactoarele au rulat fără lumini cu o viteză de vreo 
treizeci de noduri şi au ajuns pe pistă în două minute, adică 
de şase ori mai repede decât maximul recomandat pe timp 
de pace. Când Canberra a intrat pe pista de decolare, 
controlorul local ATC a ordonat celor patru bombardiere ce 
survolau aerodromul să se îndepărteze imediat către est. 
Canberra a oprit câteva clipe pe pista 09. 

— Purple 1-0: GATA DE decolare. 

— Purple 1-0, liber la decolare, vântul: 2-4-0, cinci 
noduri - a venit replica promptă a Flying Officer Gloria King, 
ATC 1992. 

Canberra a rulat şi înainte de a se îndepărta cu o sută de 
metri ambele Tornado erau deja aliniate la capătul pistei. 

— Purple 5 & 6, decolăm - şi nu era nicio urmă de 
încordare în vocea lui Barclay Hunts. 


— Purple 5 & 6, liber la decolare, a confirmat Gloria. 


Ideea era ca decolările să fie executate atât de apropiate 
unele după altele încât să se audă doar un singur boom 
deasupra ținutului. Era bine că PRO avea motoare atât de 
puternice, încât vânătoarele nu au fost nevoite să aştepte 
după decolarea acestuia. 

Barclay Hunt i-a mai lăsat zece secunde apoi a apăsat de 
două ori pe butonul de emisie — semnal pentru ca ambele 
avioane să elibereze frânele. În mod normal, toate trei 
avioanele şi-ar fi turat motoarele la maximum înainte de a 
începe rularea — dar zgomotul puternic şi îndelungat a fost 
considerat un risc inacceptabil. Ca atare, reactoarele 
trebuiau să mențină motoarele la regim normal, dar să aibă 
grijă să nu depăşească capătul pistei. Aceasta era cam cu 
două mii de picioare mai scurtă decât cea pe care o foloseau 
de obicei - dar calculele fuseseră verificate şi răsverificate. 
Puteau decola în siguranţă - dar era posibil să fie nevoie de 
catapultare dacă un motor ceda în timpul rulajului, pentru 
că nu exista nicio barieră modernă care să-l oprească şi nici 
sistem cârlig-cablu ca pe portavioane. 

Privind înainte, Wing Commander Hunt a văzut 
strălucirea aurie a celor două jeturi reactive de la Canberra 
şi a hotărât că poate continua în siguranță. PR9 s-a 


desprins de la sol şi a început o urcare abruptă până la 


35.000 picioare. În patruzeci de secunde avionul se afla cu 
totul dincolo de raza de vedere şi audibilitate. Perechea de 
Tornado au urcat împreună până la 1.000 picioare unde au 
decuplat postcombustia. O urcare mai lentă şi mai puţin 
abruptă ar fi economisit combustibil preţios. Cu toate 
acestea, la zece minute de la pornirea motoarelor în hangar, 
toate trei avioanele au dispărut în noapte. Acum mai era de 
verificat dacă cineva i-a auzit. Dacă nu, atunci misiunea 
continua, iar Purple Squadron îşi putea „juca” întreaga 
partitură. 

Zece minute mai târziu Purple 5 a raportat că toate trei 
avioanele au atins altitudinea de zbor 3-4-0 şi că Tornado- 
urile supraveghează Canberra cu radarele de bord. ATC 
Mahram le-a urat un scurt „Noroc şi drum bun!” 

Desigur, Mahram va continua să asculte pe frecvența 
operațională - dar de acum se va aplica cu strictețe tăcerea- 
radio. 

Todd s-a uitat în adâncul nopții. Şi-ar fi dorit să poată fi 
cu ei în această primă misiune, dar a înțeles că va veni şi 
vremea lui. Încet-încet începea să aprecieze adevăratul 
înțeles al acestei experienţe. Indiferent dacă era un vis sau 
nu, iar acum era convins că era ceva real, el şi ai lui 


trebuiau să depună un efort total în luptă - deoarece dacă 


nu o făceau, întregul curs al istoriei ar fi fost schimbat. 

Undeva deasupra Mării Nordului 
4 iulie 1940 


Wing Commander Barclay Hunt urmărea Canberra PR9 
în timpul zborului de croazieră către zona de atac ce se afla 
cam la treizeci de mile dincolo de coasta daneză. Asta era 
partea plictisitoare. Timp de o oră şi-a tot rotit degetele mari 
unul în jurul altuia, în timp ce navigatorul său, Ed Brown, 
supraveghea radarul pentru eventuale contacte. Nu era 
niciunul şi adevărul este că nici nu se aştepta să vadă 
vreunul. Era un caracter flegmatic, cu diplomă First Class 
Honours Degree! obținută la Oxford şi cu un accent pe 
măsură. Înainte de această nenorocită gaură-temporală a 
avut o ascensiune de succes în carieră. Avansarea la gradul 


de Group Căpitan în iulie următor era certă, omul fiind 


105 First Class Honours Degree (cunoscută şi ca First or 1st) — este cel 
mai înalt nivel de diplomă acordată de universităţile britanice. Este 
obținută de cel mult 10% dintre absolvenți. 


destinat unor fapte mari. Avea în față desfăşurat covorul 
roşu şi-l aştepta un viitor strălucitor. lar acum, asta! Pentru 
prima dată în viața sa era realmente furios. Tot ceea ce 
construise a fost distrus -— şi era recuperabil doar dacă se 
puteau întoarce prin aşa numita „fereastră” de pe opt 
septembrie. Nu credea nicio iotă despre asta şi era gata să 
îndure în tăcere întreg coşmarul. Acesta urma să fie ultimul 
său zbor. Nu avea de gând să rişte ratând şansa de a se 
întoarce - aşa că se va da bolnav sau va născoci o altă scuză 
care să-l țină pe el şi avionul său „personal!” în siguranță, 
până la călătoria de întoarcere. 

Mda, pentru el, războiul se va sfârşi curând. 

— Nimic pe monitor, sir. 

Ed Brown îl ţinea la curent cu situația, precum orice bun 
navigator. 

— Surpriză, surpriză, a fost răspunsul sarcastic al lui 
Wing Commander. Ştiam că misiunea aceasta va fi pentru 
noi doar o risipă de timp. O risipă de combustibil şi un risc 
inacceptabil pentru noi şi avion. 

Ed Brown şi-a ţinut gura. Era prea deştept ca să-şi 
contrazică superiorul. Ed era navigator specialist cu o 
experiență de zbor de aproape 35 ani. Se afla în ultimul său 


tur de misiuni înainte de pensionarea de la vârsta de 55 ani. 


Casa sa era plătită, avea în perspectivă o pensie frumuşică 
şi unele gratuităţi, iar de la moartea soției sale din urmă cu 
cinci ani trăia singur. Situația prezentă era o neplăcere, dar 
învățase de-a lungul timpului să accepte orice viață şi RAF 
ar arunca asupra sa. Îşi făcea treaba şi spera că va fi cât 
mai bine. Poate că se vor întoarce în septembrie, sau poate 
că nu. Oricum, nu prea-i păsa — n-avea cine să-i simtă lipsa. 

— Cinci minute până la punctul de începere a pantei de 
coborâre, îi reaminti Ed pilotului. 

— Roger, Ed, am să-l apelez pe Purple 1-0. 

— Purple 5, apel pentru Purple 1-0; cinci minute. 

De pe Canberra s-a răspuns doar printr-un dublu click 
pe butonul de emisie. Aşa era evitat traficul vocal inutil. Din 
păcate, era prea târziu pentru păstrarea securității. 

Un caporal german de la o îndepărtată stație radio de la 
sol, aflată în nordul Olandei, era plictisit şi pentru a mai 
sparge monotonia, baleia frecvențele ascultând diverse alte 
staţii. La ora 0352 dimineața stătea cu picioarele ridicate pe 
marginea mesei ascultând ceva muzică venită de departe, 
când apelul lui Hunt a erupt brusc din difuzoare. Caporalul 


aproape că a căzut de pe scaun. A notat ora şi frecvența şi a 


năvălit în dormitor ca să-l trezească pe Obergefreiter196. 
Efortul a durat ceva timp deoarece acesta se îmbălsămase 
bine seara cu nişte schnapps olandez. Caporalul a înțeles 
repede că obergefreiter-ul nu se va deştepta prea curând şi 
chiar dacă ar face-o ar fi ignorat raportul ca fiind lipsit de 
importanță. Aşa că tânărul operator radio a decis de unul 
singur. A alergat înapoi în compartimentul radio, a ridicat 
telefonul şi i-a învârtit telefonul de două ori. Când a primit 
răspunsul, a transmis mesajul, apoi a urmat un lanț 
dezastruos de evenimente. 

PRO şi-a menținut altitudinea de zbor 3-0-0 (treizeci de 
mii de picioare) şi a început primul tur de fotografiere 
deasupra Danemarcei. Aceste tururi au fost planificate să fie 
executate de la vest spre est pentru a uşura munca 
echipajului. Un Tornado ADV a rămas la nivelul de zbor 3-5- 
O, rotindu-se pe deasupra. Hunt nu considera că există vreo 
amenințare şi a transmis celuilalt Tornado codul RTB 
(Return to base - întoarcerea la bază). Aceştia au confirmat 
primirea ordinului prin două click-uri cu butonul de emisie 
radio şi au plecat către vest. Când vor fi aterizat la Middle 


Fleckney, al treilea ADV va fi gata să decoleze dacă va fi 


106 Obergefreiter — grad militar în Wehrmacht (Armata Germană) (cod 
NATO OR-2); fără echivalent în Armata Română. Se plasează 


necesar. Însă în acest moment al misiunii Wing Commander 
Hunt aprecia că nu va fi nevoie. Ba chiar considera că 
propriul lui avion era mai mult decât suficient, pentru a 
asigura singur traseul de întoarcere. 

Echipajul Canberra şi-a continuat bine dispus drumul şi 
erau bucuroşi că pătura de nori de dedesubt acoperea doar 
zece la sută din suprafața solului. Excelent pentru misiunea 
curentă. După ce se vor întoarce acasă şi filmul va fi 
developat, interpreţii fotografiilor vor realiza un colaj 
elaborat din care vor extrage toate informaţiile relevante. Era 
esența muncii pentru echipajul de pe PR9 şi chiar dacă 
aveau nevoie de o precizie a altitudinii față de sol de sub o 
sută de metri, oricum era floare la ureche pentru ei. 

Când au început al zecelea tur, de la est la vest, au 
transmis codul RTB. Hunt la recepționat şi a confirmat 
primirea printr-un dublu click. Dar, ei nu erau singurii 
interesați care ascultau. 

PRO şi-a terminat survolul şi a urcat la nivelul de zbor 3- 
5-0, iar ADV i s-a alăturat pentru a face drumul înapoi la 
bază. Până aici totul a decurs bine, se gândi Hunt, nu s-a 
arătat niciun inamic prin apropiere şi probabil nici nu va fi 


vreunul. Până şi vremea parcă le zâmbea, pentru că luna 


aproximativ între gradul de caporal şi cel de sergent. 


ieşise de după nori şi erau învăluiți de lumina ei 
strălucitoare. Vânătorul a rămas mai în urmă, la circa opt 
sute de metri, aşa încât să poată sta mai relaxaţi dar şi să 
țină ochiul pe PR9. 

Purple 6 a transmis un mesaj prin HI prin care le aducea 
la cunoştinţă că a aterizat cu bine. Zburaseră pe curs direct, 
pe o pantă planată, apropiindu-se aproape în tăcere, apoi 
avionul a rulat direct în hangar fără ceremonii suplimentare. 
Se stabilise anterior că cel de-al treilea vânător va decola 
numai dacă va fi necesar. Hunt a confirmat, după care s-a 
făcut comod pentru zborul plictisitor înapoi la Middle 
Fleckney. 

Momentul când Ed Brown a ştiut că sunt atacați a fost 
explozia canopiei în milioane de țăndări de perspex. Aproape 
imediat, tot ce nu era bine fixat în cockpit a zburat în afară. 
În urechi îi răsuna un zgomot atât de puternic încât nu 
putea comunica cu pilotul. Şi-a coborât capul aproape până 
în poală, gest reflex la explozia neaşteptată. Ed a întins 
mâna către butonul din partea sa ce cobora scaunul de 
catapultare şi l-a apăsat. Scaunul a coborât până la nivelul 
maxim posibil, în timp ce el încerca să strige către Barclay 
Hunt. Imediat şi-a dat seama că era imposibil să comunice 


cu acesta deoarece curentul de aer era asurzitor. S-a 


concentrat asupra respirației, iar regulatorul de oxigen 
încerca să compenseze dramatica schimbare de presiune din 
carlingă. Aceasta scăzuse de la echivalentul unei altitudini 
de 19.000 picioare, cât era normal să fie în cockpit, la cea a 
altitudinii curente de zbor de 35.000 picioare unde oamenii 
aveau nevoie de ajutor pentru a supraviețui. Şi-a ridicat cu 
greu capul şi a privit înainte peste TV-TAB încercând să 
vadă ce s-a întâmplat cu pilotul. Avionul a intrat într-o vrie 
lentă pe stânga, iar botul a coborât în jos. Ed continua să se 
lupte cu efectele decompresiunii rapide şi nu putea vorbi. 
Însă ochii îi spuneau întreaga poveste. Capul pilotului 
dispăruse, sângele ţâşnind din rana rămasă. 

Nu putea crede această oroare. Acum avionul se rotea 
rapid pe stânga şi a aruncat o privire rapidă spre altimetru. 
23.000 picioare. Şi atunci Ed a luat acea decizie de o 
fracțiune de secundă care a salvat mulți aviatori prinşi în 
scenarii catastrofice asemănătoare. 

Se va catapulta! 

S-a forțat să se ridice în scaun şi a pus mâinile pe 
maneta aflată între genunchi. 

18.000 picioare. Respirația devenise mai uşoară, dar 
acum îl cuprindea panica. 


12.000 picioare. 


Trebuia să tragă maneta ACUM! Şi-a adunat întreaga 
putere ce o mai avea şi s-a ejectat. 

Dar... n-a fost să fie o zi bună pentru Ed. 

În clipa în care scaunul tocmai începea catapultarea, 
Tornado a explodat, şi un nor de oţel, o mie de bucăți de 
avion amestecate cu resturi din trupurile celor doi aviatori 
ghinionişti a căzut în apele Mării Nordului. 

Barclay Hunt avusese dreptate. Aceasta va fi fost ultimul 


său zbor. 


* kk 


Dramatica distrugere a Tornado a venit pe neaşteptate 
pentru echipajul de pe Recce, care ignoraseră total situația 
dificilă în care se afla îngerul lor păzitor. Pilotul şi-a întors 
capul către ceea ce fusese Tornado aflat mai jos de el. A 
înclinat aripa stângă urmărind rămăşiţele avionului ce se 
prăvăleau spre apa mării. Navigatorul strigă către pilot: 

— Ce mama dracu” a fost asta? 

Al Norman era stupefiat. Dar Steve Hicks insista. 

— Al, ce dracu” a fost asta? 

— Tornado, Steve, e terminat. 


— Ce vrei să spui cu „terminat”? 


— Tu ce crezi? Terminat, explodat, distrus... Terminat. 

Amândoi au căzut într-o tăcere profundă. Apoi, lui Steve 
Hicks i-a picat brusc fisa. S-ar putea ca şi ei să fie sub atac. 
Probabil că germanii decolaseră în regim de alarmă un 
vânător reactiv care ar putea la fel de bine să-i doboare şi pe 
ei. Trebuiau să degajeze cât se putea de repede. Erau 
neînarmați şi acum singuri. 

— Al, bagă gaz la maxim, trebuie să ne cărăm de aici. 

În fine, Al Norman şi-a revenit şi a confirmat apelul lui 
Steve. 

— Bine, urcăm sau coborâm? Putem urca la mai mult de 
50.000 picioare şi nu cred că mai există cineva capabil să 
ajungă la asemenea altitudine. 

— OK, gândim amândoi la fel. Am fost atacați de un 
Gerry-jet. 

— Aşa este. Şi ne aflăm încă la treizeci de minute de 
bază. 

Steve Hicks gândi cu repeziciune. 

— Care sunt condițiile meteo în fața noastră. 

— Nori şi plafon compact deasupra coastei. 

— Asta e, eu propun o coborâre de urgență şi 
ascunderea în nori. Tactica asta ne-ar aduce şi mai repede 


acasă, iar dacă este vreun jet pe-aici, probabil că va rămâne 


fără combustibil. Ce zici? 

— Păi să intrăm în picaj. 

Şi el a înscris avionul într-o coborâre de urgenţă. Între 
timp Steve manevra radioul. 

— Mike Fox aici Purple 1-0. Mayday, Mayday, Mayday!107 
Purple 5 a fost distrus de focul unui inamic. Suntem la 1-8- 
O mile nord-est de bază, pe pantă de coborâre de urgență 
pentru a ajunge în plafonul de nori. Cerem ajutor. 

Grupul de oameni ce aşteptau în ATC întoarcerea din 
misiune s-au uitat unul la altul într-o tăcere uimită. Ce se- 
ntâmpla? Gloria King preluă inițiativa. 

— Standby, Purple 1-0. 

Se întoarse spre Todd întrebând: 

— Scramble!9 Purple 7? 

Todd a aprobat cu o înclinare a capului, iar Gloria a 
continuat: 

— Purple 7, Turnul, Scramble! Poziţia bandit-ului!09 este 
0-5-0/ 1-9-0 mile — altitudine necunoscută. M-aţi recepționat 


Purple 7 şi 1-0? 


107 Mayday - termen-cod internaţional în radiofonie prin care se anunță 
o situație de pericol iminent. Folosit mai ales de marinari şi aviatori, se 
repetă întotdeauna de trei ori pentru a evita confuziile. 

108 Scramble — decolare în regim de alarmă. 

109 Bandit — termen-cod prin care este indicat un avion inamic. 


— Roger, Turnul, Purple 7, Scramble! 

Acum PRO era bine pitit în nori la trei mii de picioare 
altitudine şi zbura cu 550 noduri. Habar nu aveau dacă mai 
sunt urmăriți, dar nu îndrăzneau să rişte nimic. Se 
îndreptau spre casă cu maneta de gaze în plin, fără să se 
mai gândească la combustibil. 

Treizeci de secunde uşile hangarului au fost deschise. 
Tornado a ieşit afară şi după două minute era la punctul de 
decolare. A fost în aer în mai puțin de cinci minute şi a 
urcat în forțaj la 30.000 picioare. Navigatorul, Squadron 
Leader Rick Hill avea multă experiență. Manevra radarul cu 
profesionalismul unui adevărat maestru. În două minute l-a 
avut pe PRO pe radar la 100 mile. Scană spațiul aerian 
dincolo de Canberra căutând avionul pirat. La început, nu a 
găsit mimic. A încercat din nou la puterea maximă a 
radarului său şi... DA! Avea un contact acolo, la 130 mile 
distanţă şi la 18.000 picioare altitudine, pe direcția 2-2-0. 

— Mike Fox, contact bogey110 0-4-0/130 mile pe curs de 
apropiere. Instrucţiuni? 

În Turnul de la Middle Fleckney, Todd Morrissey a 
înşfăcat microfonul de la Gloria. 


— Purple 7, aici Mike Fox. Spulberă-l pe nemernic! 


Purple 7 a confirmat şi a mărit viteza. Navigatorul a 
stabilit vectorul de interceptare şi a transmis instrucţiuni 
pilotului. 

— OK, PL, în patru minute îl ajungem, atacăm din spate 
şi apoi ne îndreptăm direct înapoi spre bază. 

— Roger, să-mi spui doar când. 

„PL” Proby era un pilot american din Marine Corps 
detaşat în schimb de experiență la britanici. Poreclit PL 
după cântărețul din anii '60, era cât se poate de flegmatic. 
Nu vorbea niciodată decât dacă chiar avea ceva de spus, iar 
când o făcea, îl ascultau cu toții. 

În următoarele trei minute echipajul a acţionat în linişte, 
exceptând fluxul de informaţii ce venea din scaunul din 
spate al cockpit-ului. La comanda lui Rick, Tornado a 
început faza de interceptare. Jetul german zbura cu patru 
sute cincizeci de noduri, dar nu în direcţia lui PR9. În mod 
evident, habar nu avea de prezența Tornado şi a fost luat 
complet prin surprindere când racheta aer-aer autoghidată 
în infraroşu AIM-9 l-a lovit în motor. 

Jetul german s-a poticnit izbindu-şi pilotul cu capul de 
panoul cu aparatele de control. Acesta era deja mort când 


avionul s-a lovit de suprafața apei la patruzeci mile de 


110 Bogey — termen-cod ce desemnează un avion neidentificat. 


coasta Norfolk. 

PL a raportat scurt şi la obiect. 

— Mike Fox, Purple 7. Fox-21l!. Spulberat un jet. 
Revenim la bază. 

Turnul ATC a izbucnit în urale la această primă victorie. 

— Roger, Purple 7, vino al doilea la aterizare. 

Tornado a confirmat, iar PRO a transmis un scurt: 

— Mulţumesc, prietene! 

Aterizarea a fost lipsită de evenimente, ambele avioane 
executând o planare joasă cu motoarele la putere minimă. 
Până la ora 0600 toate avioanele se aflau înapoi în hangar — 
desigur, cu excepţia lui Purple 5. A plătit prețul suprem 
datorită autosuficienţei. Todd a jurat în sinea lui că niciunul 


dintre oamenii săi nu va mai face aceeaşi greşeală. 


111 Fox — prescurtare de la foxtrot (cod radiofonic pentru litera F — 

Fire/ Foc). Este codul prin care piloţii îşi anunţă coechipierii că au lansat 
o rachetă (pentru a se evita accidentele de tip friendly fire). Cifra arată 
tipul de rachetă lansată: 

Fox 1 — rachetă semiactivă ghidată radar (AIM-7 Sparrow). 

Fox 2 — rachetă autoghidată în infraroşu (AIM-9 Sidewinder). 

Fox 3 - rachetă activă radar ghidată (AIM-120 AMRAAM, AIM-54 
Phoenix). 

Fox 4 - foc aer-aer, aer-sol executat cu tunurile de bord. Uzual se 
foloseşte codul „Guns, Guns, Guns!”. 

Middle Fleckney 
5 iulie 1940 


Un scurt ceremonial funerar a fost ținut a doua zi la ora 
1400. Todd a profitat de situație pentru a face un rezumat al 
situației actuale, reamintind tuturor că ceea ce se întâmplă 
este foarte real şi că oamenii vor muri - au murit — pentru 
că, poate, nu şi-au luat suficient de în serios 
responsabilitățile. (Todd era oarecum la curent cu atitudinea 
negativă a lui Barclay Hunt şi se gândea că n-ar fi trebuit 
să-l lase să zboare în prima lor misiune aici. Todd greşise şi 
el!). Mesajul a fost înțeles şi un grup foarte posomorât de 
oameni s-au întors la datorie. 

Totuşi, nu erau numai veşti proaste. Misiunea principală 
din noaptea anterioară a fost aceea de a obține fotografii ale 
zonei din Danemarca suspectată a găzdui proiectul 
avioanelor cu reacție germane. Interpreţii fotografiilor au 
analizat materialul obţinut în infraroşu şi cu ajutorul 
profesioniştilor din 1992 au reuşit să extragă o seamă de 
informații extrem de utile. Pe un aerodrom aparent 


dezafectat de pe o insulă de lângă coasta Danemarcei erau 


vizibile amprentele cozilor unor avioane reactive. Atunci 
când un avion cu reacție îşi accelerează motoarele în timp ce 
este parcat pe aerodrom sau la punctul de decolare, lasă o 
semnătură în infraroşu. Pământul din jurul jetului este mai 
rece, aşa că jetul fierbinte lasă o urmă albă pe un film 
infraroşu, iar avionul o umbră specifică pe beton. Patru 
asemenea amprente erau vizibile pe aerodromul de pe insula 
Fohr, aflată chiar lângă coasta daneză. 

Ei nu numai că şi-au descoperit prada, dar au reuşit să 
şi modeleze în 3D versiunea germană a avionului reactiv 
bazată pe forma acelor umbre. Acest fapt îi putea ajuta pe 
aviatorii britanici să identifice inamicul şi să-l evite. 

Churchill a fost încântat când i s-au prezentat noutăţile 
şi a ordonat un atac aerian imediat asupra insulei. Singura 
întrebare la care trebuia să se mai răspundă era cine 
trebuia să o facă? Bombardierele din Bomber Command sau 


Tornado din Purple 1992. 

Jim Charles - Met Man 


Todd a fost abordat de Jim Charles imediat după 
serviciul funebru. Acesta a solicitat câteva minute din 
timpul Wing Commander-ului pentru a discuta despre unele 
fapte năucitoare referitoare la situaţia lor unică şi ciudată. 

Destul de intrigat, Todd l-a invitat pe Jack în biroul său 
pentru a discuta în particular. L-a invitat pe Jim să ia loc şi 
i-a oferit un ceai. 

— Ce te frământă, Jim? a întrebat Todd prevenitor. 

A priceput că Met Man era un solitar — aşa era, nu avea o 
specializare de echipă, încât să aparțină vreunui grup — 
astfel încât devenise un suflet oarecum singuratic. Todd se 
întreba totuşi, dacă nu cumva devenise chiar prea 
singuratic. 

— Păi, sir, poate că ar trebui să vă reamintesc mai întâi 
nişte fapte înainte de a vă aduce la cunoştinţă teoriile mele 
care mă neliniştesc. Îmi dau seama că situaţia este extrem 
de bizară, dar ceva nu prea este în regulă - chiar dacă 
acceptăm pe deplin că ne aflăm în 1940. 

Todd sorbi din ceai, apoi îl rugă pe Jim să continue. Met 
Man reuşise să-i capteze întreaga atenţie. 

— M-am născut în 1934 şi-mi amintesc războiul foarte 
bine. Ca puştan de şase ani am privit avioanele ce zburau 


peste Maitistone, unde locuiam, iar dârele albe de condens 


de pe cer mă fascinau teribil. Cred că atunci s-a născut 
pasiunea mea de-o viață pentru meteorologie. 

În fine, după război mi-am continuat studiile şi am mers 
la universitate. Tatăl meu a fost militar, pilot de bombardier 
în RAF, şi a rămas şi după 1945 să-şi continue cariera. 
Până la mijlocul anilor '50, am absolvit la Cambridge cu o 
medie bună şi am intrat în serviciul civil. Eram hotărât să 
mă implic în Meteorologie — spre dezamăgirea părinților mei 
— şi să-mi fac o carieră. Am ajuns prezentator TV la BBC la 
începutul anilor '80 — dar, desigur, cunoaşteţi toate acestea. 

Mi-am menţinut curiozitatea referitor la război şi în 
special la partea despre rolul jucat de aviaţie în Bătălia 
pentru Anglia şi la efectul bombardamentelor asupra duratei 
războiului. Am cercetat şi studiat mult despre Bătălia pentru 
Anglia şi în 1972 am publicat o carte — o lucrare istorică — 
referitoare la acțiunile din vara şi toamna 1940. 

Todd îl urmărea pe Jim cu multă atenție. 

— Deci, discut cu un expert! 

— Cred că da. Şi tocmai despre această cunoaştere a 
Bătăliei aş vrea să discut cu dvs - în particular. Nu vreau să 
alarmez pe nimeni din personalul din 1992. 

Acum Todd devenise el însuşi destul de îngrijorat. 


— Care-i problema, Jim? 


Met Man a inspirat adânc şi a continuat. 

— Ceva nu e foarte în regulă cu datele istorice din 
această linie temporală. 

— Concret, la ce te referi, Jim? 

— Păi, sir, datele nu sunt corecte. Totul pare a fi aşa 
cum credem că trebuie să fie, dar totul e niţel desincronizat. 

Todd devenise nerăbdător aşteptând cu nerăbdare 
concluzia. 

— Concret, Jim? 

— De exemplu, să luăm informația pe care o avem 
despre noul avion de luptă cu reacţie german. Va deveni 
cunoscut sub numele de Me 262 - aţi auzit de el — dar faptul 
că l-a doborât pe Wg Cdr Hunt noaptea trecută nu este în 
regulă. 

— Aştept, Jim! 

— Ei bine, să începem cu data de azi, 5 iulie 1940. În 
linia noastră temporală prototipul Me 262 al naziştilor nici 
măcar nu şi-a făcut primul zbor până la 25 martie 1942 şi 
abia în aprilie 1943 Oberkommando der Wehrmacht!12 însuşi 
Adolf Galland - a zburat şi aprobat designul. Mai mult, 


varianta vânător de noapte nici măcar nu s-a ridicat de la 


112 Oberkommando der Wehrmacht (OKW) - Înaltul Comandament al 
Forțelor Armate Germane. 


sol înainte de noiembrie 1944 — iar operaţional a fost şi mai 
târziu - aşa că îmi pun o întrebare simplă... pe care ar 
trebui să v-o puneţi şi dvs! 

Ce anume l-a doborât pe Wg Cdr Hunt noaptea trecută? 
În universul nostru, în timpul nostru, Me 262 german pe 
care-l ştiu că încă nu există nu putea să execute atacul. 


Ceva nu este în regulă... ceva oribil! 

Methwold, Norfolk 
10 iulie 1940 


Philip Andrews avea 12 ani şi precum mulți băieți de 
vârsta lui, îi plăcea să plece cu bicicleta în căutarea 
aventurii. Locuia într-o casă mare şi veche din Mehwold şi 
pentru că familia sa nu avea vecini, pleca adesea de unul 
singur cu bicicleta. Făcea asta mai ales în perioada vacanței 
de vară, când venea acasă de la şcoala sa cu internat din 
Dorset. 

În această dimineaţă de iulie, Philip se aprovizionase cu 


un pachet pentru prânz, ce conţinea sandvişuri cu şuncă, 


un măr, biscuiţi şi un bidonaş cu suc de portocale. 
Bucătăreasa i-a făcut cu mâna în timp ce el pedala pe aleea 
ce ducea către poartă. Nu se aştepta să-l mai vadă decât 
după ora ceaiului de după-amiază, ştiind că un băiețel 


foarte obosit se va întoarce flămând din aventura acelei zile. 


* kk 


Era la două săptămâni după fractura temporală şi ivirea 
avioanelor din 1992 în 1940. Constance Morrissey, născută 
Andrews, soția lui AVM, era ocupată. Ea nu era nici pe 
departe interesată de bătălia pentru supraviețuire ce se 
desfăşura cu violență pe cerul Britaniei. Şi-a lăsat soțul şi 
fiul să se ocupe de organizarea cotidiană şi de menținerea 
legăturii cu administrația Churchill. 

Agenda sa personală era mult, mult diferită. 

Da, ea conspirase împreună cu tatăl său încă din 1956, 
când şi-a întâlnit pentru prima dată viitorul soț - Henry 
Morrissey — la un dineu de la popota RAF Mahram. Acesta 
era un pilot de 23 ani ce-şi făcea o carieră în RAF. Ceea ce 
acesta habar nu a avut niciodată a fost faptul că Constance 
l-a căutat în mod special pe Henry, folosind contactele 


tatălui său din guvern pentru a-l identifica pe Morrissey şi a 


afla unde este alocat. De fapt detaşarea la Mahram a fost o 
parte a conspirației. S-a „lipit” singură de tânărul pilot, care 
a fost teribil de flatat de atenţia acordată de această tânără 
debutantă. Perioada de curtare a fost scurtă şi când Sir 
Peter Andrews a consimţit cu entuziasm, cuplul s-a 
căsătorit în biserica locală. Henry avea doar 24 ani. Faptul 
era în sine neobişnuit, deoarece în acele vremuri, căsătoria 
înainte de a împlini 30 ani nu era încurajată. Totuşi, îngerii 


săi păzitori i-au vegheat cariera cu deosebită grijă. 


* kk 


Tânărul Philip Andrews a virat spre dreapta, ieşind de pe 
şosea, şi a pedalat cam o juma de milă pe un drumeag până 
ce a ajuns la o deschizătură în gard, iar în spatele acesteia 
se întindea un drum cu făgaşe de căruțe bine umblat şi 
aproape uscat după vremea rea din ultimele zile. S-a 
strecurat pe lângă barieră şi a pedalat către nord, unde se 
afla ferma lui Hutch. Îl cunoştea destul de bine pe Willie 
Hutch şi deseori îşi planifica raidurile astfel încât să 
sosească acolo fie la gustarea de la ora 11: 00, fie la ora 
ceaiului de la ora 17: 00, când era sigur că d-na Hutch îl va 


trata cu o limonadă rece şi o bucată de plăcintă cu fructe. 


Îşi va petrece o oră sau două la fermă, apoi îşi va continua 
raidul spre casă -— dar întotdeauna pe un traseu nou. Avea 
un simț înnăscut al orientării şi nu se rătăcea niciodată. 
Cunoştea foarte bine zona şi părea să găsească oricând 
dorea o potecuță pe care să pedaleze în timp ce-şi mânca 
prânzul din pachet. 

Azi a fost o zi aproape ca oricare alta. A plecat de la 
ferma lui Hutch pe la ora 12: 30 îndreptându-se spre nord- 
vest, către satul Nordelph. Ştia că era prea departe ca să 
ajungă până seara, dar mai ştia o scurtătură care îl va duce 
spre sud pe lângă Little Fleckney şi apoi acasă la Methwold. 
Pe la ora 14: 00 s-a oprit ca să-şi mănânce prânzul într-un 
crâng mărişor aflat în vârful unei coline nu foarte înalte. 
Vederea era limitată, totuşi putea vedea hangarele de la 
Middle Fleckney. Avioanele îl fascinau întotdeauna - dar el 
ştia că aerodromul Fleckney era închis şi azi n-ar fi trebuit 
să zboare niciun avion. Aşa că s-a întins pe spate 
bucurându-se de căldura soarelui de vară... şi a văzut 
dârele de condensare a două avioane de vânătoare ce se 
înfruntau în înaltul cerului. Vreo două minute a urmărit 
lupta, până ce au dispărut din raza vizuală. Acum se făcuse 
aproape 15: 30 şi ştia că mai are cel puţin două ceasuri de 


pedalat zdravăn dacă voia să ajungă acasă la vremea 


ceaiului. S-a ridicat, şi-a împachetat resturile de la prânz, a 
aruncat o privire cercetătoare în jur pentru a se asigura că 
nu a lăsat nimic pe jos, apoi a încălecat în şa. 

Chiar atunci, a aruncat o privire către Middle Fleckney 
surprinzând momentul în care uşile hangarului tocmai se 
deschideau. Cobori din şa, lăsând bicicleta să cadă la 
pământ. Da, uşile se deschideau şi putea vedea destul de 
bine un avion din interior, aflat chiar în fața intrării 
hangarului. Îl privi vreo cinci minute încercând să-l 
identifice, dar era prea departe şi prea multă umbră în 
interiorul hangarului. Bine, se va duce chiar lângă gard ca 


să poată privi mai de aproape. 


* kk 


Constance şi tânărul Henry Morrissey s-au bucurat de o 
viață fericită în cadrul 

RAF, prin Malta, Orientul îndepărtat şi Germania. 
Avansările lui au fost rapide şi consistente şi până în 1976 a 
fost numit Group Captain. A fost implicat şi în Războiul din 


Falklands unde a comandat escadrila de Harrieri13 de la 


113 Harrier — singurul avion cu decolare verticală operațional. 


bordul portavionului HMS!!4 Ark Royal. În 1960 s-a născut 
Todd, urmat la intervale regulate de două surori. Todd s-a 
înrolat în RAF în 1981 şi de atunci, tatăl său şi-a manevrat 
propria carieră în aşa manieră încât să ajungă într-un post 
la RAF Upavon, de unde putea urmări şi influența profesia 
fiului său. Până în 1992, tatăl a fost avansat AVM, iar Todd 
Squadron Leader la RAF Mahram. 

Ani de conspirație, intrigi şi înțelegeri secrete au modelat 


rezultatul final. 


* kk 


Tânărul Peter Andrews putea vedea gardul din jurul 
aerodromului până la o depărtare de trei sferturi de milă. 
Era înalt de şase picioare, iar sus avea sârmă ghimpată. I-ar 
fi luat cam zece minute ca să traverseze câmpul până la 
marginea aerodromului — şi de acolo ar fi avut vedere directă 
în interiorul hangarului. 

A fost începutul unei aventuri deosebite. Să vezi ce va 
avea de povestit bucătarului de la Methwold! 


În timp ce încăleca din nou pe bicicletă, fără să ştie, un 


114 HMS - His/Her Majesty's Ship - Navă a Majestății Sale — prefix la 
numele navelor din Marina Militară britanică. 


om în uniformă a dus la gură un radio şi a transmis un 
mesaj scurt: 

— Alpha HQ, aici Alpha 3-4. Puştiul se îndreaptă spre 
gardul perimetrului. Cred că poate vedea că uşa e deschisă. 
Cer instrucţiuni, over. 

Controlorul din HQ a gândit rapid. Alpha 3-4 l-a urmărit 
pe băiat timp de aproape trei ore şi atât timp cât acesta nu 
s-a apropiat prea mult de aerodrom, s-a mulțumit să lase 
sentinela să-l observe doar şi să raporteze. Dar, acum 
puştiul era o problemă. Trebuia să-l repoziționeze repede pe 
3-4 către sud. 

— Roger, Alpha 3-4, aici Alpha HQ, abordează-l pe băiat 
şi îndepărtează-l de aerodrom. Raportează după executare, 
over. 

Alpha 3-4 s-a ridicat în picioare şi a pornit pe urmele lui 
Phillip. Tânărul era deja la o depărtare de vreo 200 m şi 
avea şi bicicleta. Când Phillip a ajuns în mijlocul câmpului 
omul în uniformă a strigat un avertisment. 


— Hei, flăcăule, vino la mine! 


* kk 


Constance a decis că poate avea încredere în soțul ei 


pentru a se confesa imediat după naşterea lui Todd. Pe 
vremea când a avut nouă ani, şi-a auzit părinții discutând 
despre ciudățeniile ce se petrec pe aerodromul Middle 
Fleckney şi-şi amintea foarte bine războiul. O revedea pe 
mama sa vorbind despre moartea tragică a fratelui său 
Phillip în crângul de lângă Middle Fleckney, iar până la 
sfârşitul războiului a înțeles destul cât să i se înfiripe o idee 
extraordinară. A discutat-o cu tatăl său, care fusese 
devastat de moartea singurului său băiat şi moştenitor. 
Fetiţa de paisprezece ani a propus un plan atât de îndrăzneț 
şi riscant încât, inițial, tatăl său a fost copleşit de 
consecințele implicate. Dar, după o gândire aprofundată a 
fost de acord că planul poate „ar fi posibil”, dar numai dacă 
ar exista şansa de a influența evenimentele — ceea ce ştia 
deja că se poate — şi doar aşa ar trebui încercat. 

De aici a pornit strategia lor ce a durat 47 de ani. 

Nu ştiau şi nici nu înțelegeau că ceea ce plănuiau se 
numea „paradox temporal!” — iar în acele vremi subiectul era 


departe de a putea fi înțeles de către oricine. 


* kk 


Phillip s-a oprit brusc. A privit roată şi l-a văzut pe 


soldatul cu armă alergând spre el. Îl cuprinse panica. A 
sprintat pe bicicletă, schimbându-şi direcția cu 900 spre 
adăpostul oferit de un pâlc de copaci aflat la 500 metri 
depărtare. Poate că va reuşi să o şteargă după ce va ajunge 
printre copaci. Omul a strigat din nou. 

— Hei, flăcăule. Stai pe loc! 

Phillip nu a întors capul şi a pedalat cât puteau de 
repede picioarele-i scurte. A ajuns primul sub copaci cu un 
avans de vreo 80 m înaintea soldatului. Nu cunoştea 
păduricea, aşa că şerpuia prin terenul denivelat, ferindu-se 
de crengi. Soldatul continua să strige după el, dar era 
evident că obosise după o alergare de câteva sute de metri 
într-o zi caniculară şi cu echipament militar complet pe el. 
Phillip privi înapoi şi abia de-l mai putu vedea pe soldat 
printre frunze. Acesta se oprise, iar Phillip a răsuflat uşurat 
şi a continuat să alerge înainte. 

În momentul când Phillip a întors capul, drept în fața sa 
ceva sau cineva s-a ridicat dintre tufe. Nu a mai putut să 
evite silueta a ce sau a cui o fi fost, reuşind doar să strângă 
frânele în încercarea de a opri înainte de a se izbi de acest 
nou inamic. Roata din față s-a blocat, dar cea din spate a 
mai întârziat o fracțiune de secundă. Bicicleta s-a răsturnat 


prinzându-i piciorul sub ea şi a continuat să alunece pe 


pământ către obstacolul nedesluşit. 

Prea târziu! 

Roţile au lovit puternic silueta, trântind-o la pământ. 
Aceasta a scos un strigăt de durere când i-au fost secerate 
picioarele. O parte a corpului lui Phillip a fost serios zgâriată 
de vegetația aspră de pe sol, iar când l-a văzut pe om că se 
prăbuşeşte peste el, a dat drumul l-a ghidon şi şi-a dus 
mâinile la cap încercând să se protejeze. Dar omul a căzut 
greu peste băiat, scăpând carabina din mână, apoi au 
alunecat grămadă până s-au oprit la rădăcina unui copac. 

Primul soldat, Alpha 3-4, a apărut şi el aproape imediat. 
Cel de al doilea soldat, ce stătuse culcat în pădure, în ținută 
de camuflaj, s-a ridicat uitându-se la băiatul nemişcat la 
pământ. Alpha 3-4 a îngenuncheat lângă el, verificându-i 
semnele vitale. 

Apoi, polițistul militar s-a ridicat şi a apelat prin radio 
HQ. 

— Alpha HQ, aici Alpha 3-4. Puştiul reținut. Cer 
asistență medicală urgentă - cred că... s-ar putea să fie 


mort! 


* kk 


Exact acest moment era aşteptat de Constance Morrissey 
de aproape jumătate de secol. Ştia cu aproximaţie unde 
murise fratele său în 1940 şi-şi organizase propriul său 
picnic cu bicicleta pe câmpurile din apropierea 
aerodromului. Îşi căuta fratele timp de aproape un ceas 
când l-a descoperit pedalând către gardul aerodromului. 

Inima i-a bătut cu putere. 

Dar l-a văzut şi pe soldatul înarmat care-l urmărea pe 
Phillip care încerca să scape pitindu-se în pădurice. 

Constance ştia că trebuie să se mişte repede, sau şansa 
va fi irosită. A sprintat pe urmele soldatului către liziera 
pădurii, unde acesta s-a oprit o clipă pentru a-şi trage 
răsuflarea. Era o zi de vară foarte călduroasă şi sărmanul 
om avea echipament complet — şi în acele vremi uniformele 
erau confecționate din barathea, un material inferior din fire 
aspre de lână, total nepotrivit pentru sezonul călduros. 

S-a strecurat şi ea în pădure după soldat, destul de agilă 
pentru cei 60 de ani. După ce a alergat cincizeci de paşi, a 
auzit căderea bicicletei, un strigăt puternic, urmat de 
raportul trimis de celălalt soldat prin radio. 

— O, Doamne, am ajuns prea târziu - după atâţia ani — 
am ajuns prea târziu. 


S-a grăbit către locul accidentului, l-a dat deoparte pe 


idiotul în camuflaj şi a ridicat bicicleta de pe fratele ei. 
Acesta era inconştient, aşa că l-a întors şi i-a verificat 
pulsul. 

Constance s-a pregătit şi a lucrat ca asistentă medicală 
timp de 25 de ani exact în vederea acestui moment. 

Băiatul încă mai trăia, dar fața-i începea să se 
învinețească. 

Şi-a înghițit limba când a căzut. 

Evident, nu a înghițit-o efectiv, ci doar îi obtura gâtul. 
Fără ajutor, băiatul se va sufoca în câteva minute. 

Constance şi-a folosit abilitățile de asistentă pentru a-i 
degaja glota, l-a întors pe o parte şi l-a aşteptat să înceapă 
să respire normal - ceea ce a şi făcut aproape imediat. 
Culoarea i-a revenit în obraji, iar după alte câteva minute 
Phillip s-a ridicat. Era amețţit şi dezorientat — dar în viață! 

Cei doi soldați au asistat doar nemişcați, cu gurile 
căscate, la scena ce se petrecea în fața lor. Constance i-a 
zâmbit băiatului, îmbrăţişându-l uşor şi sărutându-l pe 
frunte. Apoi s-a ridicat şi s-a adresat celor doi. 

— Pe viitor, vă recomand să fiți mai blânzi când aveți de- 
a face cu copii. Acum, duceți-l pe acest băiat înapoi la 
Merhwold. Este fiul lui Sir Peter Anthony, Phillip. Nu un 


afurisit de spion german, pentru numele lui Dumnezeu! 


L-a sărutat din nou pe copil, care acum stătea în 
picioare, confuz, dar fizic destul de bine, cu doar câteva 
zgârieturi şi julituri. 

Constance s-a îndepărtat surâzând. Cincizeci de ani de 
jelanie, anxietate, îndoială şi ridicări din umeri, tensiunea şi 


stresul îi secătuiseră sufletul. 

8 iulie 1940 


Veştile despre salvarea în ultima clipă a băiatului nu au 
ajuns niciodată la urechile personalului de la Middle 
Fleckney. Ei şi-au continuat munca de întărire a forțelor de 
apărare britanice fără a-şi face cunoscută prezența 
germanilor. Echipajele încă se mai adaptau la stilul de viață 
din 1940 şi dădeau dovadă de o extraordinară ingeniozitate 
la adaptarea echipamentului din 1992 cu standardele din 
1940. C-130 şi VC-10 erau parcate în fundul hangarului şi 
planul era de a le reduce încărcătura de combustibil la cât 
să asigure o autonomie de zbor de circa 60 minute. Aceasta 


le va fi suficientă să stea în aer pe opt septembrie, aşteptând 


în zonă să fie retrimişi în 1992. 

Tehnicienii au conceput un sistem de conducte care 
permiteau avioanelor Tornado să fie realimentate direct de la 
VC-10. Între timp, cele trei Canberra îşi epuizaseră propriile 
lor rezerve de combustibil transferându-l jet-urilor. PR-9 
aveau suficiente cartuşe de start pentru cel puţin o lună, iar 
C-130 transporta o mulțime. Chiar dacă combustibilii din 
diversele avioane aveau specificații diferite, practic erau 
interschimbabili — însă echipajele trebuiau să monitorizeze 
îndeaproape performanțele şi să fie în temă referitor la 
indicatorii modificaţi. 

Todd şi tatăl său au avut nevoie de această perioadă de 
consolidare pentru a planifica atacul propus asupra 
aerodromului din Danemarca. S-a decis un bombardament 
stil covor-de-bombe lansat de Lancastere11* care să slăbească 
inamicul, apoi un atac executat de două GRIA Tornado şi un 
survol cu un Tornado Recce pentru a obține imagini ale 
avariilor cauzate de atac, pentru interpretare şi informare. 
Atacul a fost planificat pe 11 iulie cu decolarea la ora 2100. 
Lancaster-elor le va trebui două ore pentru a ajunge 
deasupra obiectivului şi alte două ca să revină la bază. 


Desigur, Tornado-urile puteau executa zborul în circa 30 


minute şi reveni acasă înainte ca Lancaster să ajungă la 
jumătatea drumului de întoarcere. Timpul de ajungere 
deasupra țintei (time on target - TOT) era 2300 pentru 
vechile bombardiere şi 2310 pentru jet-urile 1992. Recce va 
executa survolul la 2312 fix. 

Marea problemă era vremea. O zonă largă de ploaie 
mocănească, ceață, plafon de nori jogi şi descărcări electrice 
acoperea Canalul. Deşi în acea zi germanii atacaseră 
succesiv în câteva valuri, ambele părți au suferit pierderi în 
confruntări confuze. Spitfire începeau să-şi cucerească 
faimoasa reputație având mai mult noroc în fața 
adversarilor. Totuşi, era foarte dificil pentru ambele părți şi 
se raportase că RAF a doborât din greşeală unul dintre 
proprii camarazi din Navy. Însă Met Men au promis vreme 
bună pe ziua de 11 iulie şi pe baza previziunii lor a 
planificat Todd misiunea. 

AVM, tatăl lui Todd, era şi el foarte ocupat. A fost 
îndepărtat de către Primul Ministru - în cel mai mare secret 
— şi cooptat la întâlnirea cu principalii „jucători” din bătălia 
ce urma. Desigur, Churchill a ghicit că AVM Morrissey are şi 
un interes personal în ceea ce priveşte participarea la 


războiul dezlănțuit în 1940, şi voia să stoarcă cât mai multe 


115 Avro Lancaster — avion-bombardier britanic în WWII, cvadrimotor. 


informații putea. L-a prezentat din nou pe Morrissey lui 
Dowding, Park şi Leigh-Mallory ce comandau forțele aeriene 
de vânătoare din sudul şi estul Angliei. Totuşi, Morrissey 
trebuia să fie prudent. Avea studii tehnice şi cunoştea bine 
evenimentele ce urmau să devină Bătălia pentru Britania. 
Dacă dădea prea multe informaţii — sau chiar şi mai puţine — 
oare cât de mult va afecta viitorul intervenția sa? S-a 
hotărât să intervină numai atunci când vedea că cei din 
1940 sunt pe cale să adopte tactici greşite. Sigur că 
Churchill nu era prea mulțumit dar până la urmă a trebuit 
să fie de acord cu propunerea lui Morrissey. La urma urmei, 
nici nu prea avea ce face. 

Aşa că AVM Morrissey a fost pus în custodia a încă 
scepticului şi evident neprietenosului Air Chief Marshal 
Dowding pe toată durata urmând să supravegheze acțiunile 
întreprinse de HQ al acestuia. Echipa de la Middle Fleckney 
îl va întâlni foarte rar în săptămânile ce urmau să vină. 

În acelaşi timp, a ieşit la iveală şi problema doamnei 
Morrissey, mama lui Todd. Ea ştia foarte bine că al ei „alter 
ego” trăia şi locuia la numai douăzeci de mile de Middle 
Fleckney. Mai ştia şi că micuța Constance era în comă şi 
devenea din ce în ce mai agitată pe măsură ce treceau zilele. 


Nu i-a dezvăluit niciodată soțului planul ei secret de a-şi 


salva fratele şi nu a povestit evenimentele din săptămâna 
anterioară. Nimeni nu a descoperit vreodată cine l-a salvat 
pe băiat în pădure în acea zi de vară. Nu a fost găsită 
niciodată vreo urmă a misterioasei femei. 

În cele din urmă, doamna Morrissey s-a culcat în patul 
său de la Middle Fleckney şi cu fiecare zi ce a trecut, a 
devenit din ce în ce mai slăbită. Evident, Todd şi tatăl său 
erau teribil de preocupaţi dar nu prea aveau ce face. 
Doamna Morrissey părea să-şi cunoască destinul final şi era 
hotărâtă să se supună acestuia în ciuda a tot ce încercau 
ceilalți să facă. S-a făcut tot ce era posibil pentru doamna 
Morrissey, iar o soră medicală a fost adusă ca să aibă grijă 
de ea non-stop. Todd o vizita cât de des a fost posibil şi era 
întristat văzând cum o părăseşte viața. Pe 5 august 1940, 
Constance Morrissey a intrat în comă din care nu şi-a mai 
revenit. Patruzeci de minute mai târziu, tânăra Constance 
Andrews a deschis ochii. Doica sa, Catherine, a năvălit pe 
uşa dormitorului strigând către mama lui Constance: 

— Doamnă, DOAMNĂ, s-a trezit! Constance s-a trezit! 


Paradoxul temporal s-a terminat. 

Oberkommando der Luftwaffe115 
10 iulie 1940 


Planul ca Kesselring cu a sa Luftwaffe să alunge navele 
de transport britanice din Canal funcționa. 

Messerschimtt  Bf-109 zburau la mică altitudine 
provocând vânătorii englezi. Curând ambele tabere 
rămâneau fără combustibil şi trebuiau să se retragă din 
luptă. Aceasta permitea Stukas-urilor să atace navele 
practic fără nicio împotrivire. Totuşi, apărătorii britanici au 
reacționat cu istețime la această stratagemă. Şi-au dat 
seama că dacă ridică în aer un număr de avioane egal cu al 
atacatorilor, curând vor rămâne fără vânători. Aşa că 
decolau doar un mic număr de Spitfire care aveau misiunea 
de a dispersa atacurile, în loc să fie preocupate de doborârea 
avioanelor germane. Strategia a funcționat bine şi chiar 
dacă atacurile au continuat aproape nediminuate, pierderile 
germane au început să crească. De asemenea, Amiralitatea 
Britanică a hotărât ca navele să traverseze Strâmtoarea 


Dover numai la adăpostul întunericului. Însă pierderile RAF 


116 Oberkommando der Luftwaffe — Înaltul Comandament al Aviației 
Militare în cel de-al Treilea Reich. 


din ultimele trei luni au fost ridicate, iar numărul de misiuni 
ale piloților se apropiau de punctul la care aceştia puteau 
ceda nervos. De aceea Churchill dorea cu disperare să-şi 
regrupeze forțele pentru a-l ține pe Hitler la distanţă. 
Germanii au declarat public că vor ajunge în Londra până la 
mijlocul lui august. Dar ei nu erau la curent cu arma 
secretă din arsenalul britanic - Forța 1992. 

Herman Göring se ocupa personal de proiectul avionului 
cu reacție. Treizeci de Me-262 fuseseră fabricate cu costuri 
enorme. Mulţi dintre cei mai buni tehnicieni germani au fost 
alocați acestei misiuni, iar Göring i-a promis lui Hitler că 
RAF va fi distrusă în câteva săptămâni. Dar pierderea 
misterioasă a unui avion „Blaue-Tod” era îngrijorătoare. Ca 
şi curiosul incident ce a dus la prăbuşire. Avionul reactiv 
german a depistat un obiect ce se deplasa cu mare viteză 
atunci când contactul radio cu pilotul a fost pierdut. Era 
posibil ca şi britanicii să aibă un vânător reactiv? Sigur, 
agenţii germani din Anglia nu au raportat nimic - dar 
Göring era suficient de îngrijorat pentru a lua măsuri active. 
A ridicat telefonul şi a apelat baza reactoarelor din 
Danemarca. 

— Galland, aici Göring - am instrucțiuni noi pentru tine. 


— Jawohl, Her Reichmarschall, vă ascult. 


— Trebuie să-ți muţi imediat escadrila la o bază nouă. 
Pregăteşte avioanele, piloţii, echipele de la sol şi tehnicienii. 
Prioritate maximă. Voi asigura resurse, iar destinația va fi 
trimisă în cod, prin curier. Trebuie să fiți mutați azi, înainte 
de miezul nopții. Nu accept nicio scuză, Galland - du 
misiunea la bun sfârşit. 

Galland a rămas perplex, dar nu a îndrăznit să 
comenteze. 

— Aştept curierul, Herr Reichmarschall — şi puse în furcă 
telefonul. A aşteptat zece secunde apoi a trecut la acțiune. 

— Gefreiter117! La mine! 

Gradatul, uimit, a venit alergând în birou. 

— Broeker, convoacă o şedinţă informativă pentru ora 
1.000. Participă întreg efectivul. 

Apoi Galland s-a aşezat gândindu-se la misiunea ce 
urma. Escadrila abia se formase, iar piloții se pregăteau 
pentru primele lor misiuni reale împotriva RAF. Şi acum 
această mutare. Poate că avea de-a face cu pierderea lui 
Muller în noaptea trecută. Poate că britanicii ştiu de 
existența lor. 


Oricum, mutarea se va executa, iar el şi camarazii săi 


117 Gefreiter — grad militar în armata germană (cod NATO OR-2); fără 
echivalent în Armata Română: s-ar situa între gradul de soldat şi cel de 


trebuiau să reacționeze cu rapiditate. 

Middle Fleckney 
Ora 1800, 11 iulie 1940 


Detaliile finale ale planului de atac au fost completate. 
Echipajele se aflau în cantină, servind o masă uşoară şi 
conversând despre misiune. Dacă reuşeau un atac bun, 
decisiv, asupra acelui aerodrom din Danemarca, ar fi ajutat 
cu adevărat la echilibrarea forțelor oponente. Aşa cum 
stăteau lucrurile acum, Germania îşi putea permite să ducă 
un război de uzură şi foarte curând RAF va rămâne fără 
avioane. Dacă jet-urile de vânătoare Germane intră în plină 
acțiune, bătălia şi războiul vor fi aproape cu siguranță 
pierdute. Şi Hitler putea într-adevăr să fie în august la 
Londra. Echipajele erau agitate, dar şi foarte încrezătoare. 
Pierderea camarazilor în ultima misiune îi adusese pe toți la 


realitate şi de acum înainte nimeni nu va mai subestima 


fruntaş. 


sarcina ce le revenea. 

Todd era şi el planificat să participe la prima sa misiune. 
Stumpy se va afla în scaunul din față, iar wingman va fi 
Klaus Jung şi Jesse Green. Erau nişte parteneri de nădejde, 
iar despre Klaus se ştia că are pata pusă pe boshi. Bunicii 
săi fuseseră amândoi ucişi de germani, aşa că era pregătit 
pentru o mică răzbunare. Pe Todd nul deranja absolut deloc 
- dar era hotărât să țină ochii pe el, doar pentru cazul în 
care s-ar fi lăsat dus de val. 

Jetul Recce va avea ca echipaj pe Harry South şi Bob 
Walters. Erau ei tineri dar bine antrenați, iar Todd ştia că 
toți vor fi implicaţi în diverse etape, deci de ce să nu-i scoată 
la înaintare încă de la început? 

Relaţia dintre Todd şi Stumpy se îmbunătăţise 
considerabil. Situaţia scosese la suprafață tot ce era mai 
bun în Stumpy, aşa că preluase planificarea şi problemele 
operaționale de la Todd, iar acesta se putea ocupa acum de 
probleme mai importante. O înțelegere nescrisă se stabilise 
şi Todd era mulțumit de acest status — la fel şi Stumpy. 

Dar... relația lui Todd cu adjutantul, Patsy Jackson, era 
în impas. Patsy a avut mari dificultăți cu tranziția la 
Britania anului 1940. Majoritatea serilor le petrecea în barul 


improvizat la popota ofițerilor unde bea puţin cam mult. Aşa 


cum era cutuma, Hercules fusese bine aprovizionat cu tărie 
în regim duty free, ceea ce le permitea britanicilor să tragă 
totuşi câte o duşcă în atât de „uscata” Arabie Saudită. 
Accesul la o asemenea cantitate de scotch a încurajat-o să 
cam scape frânele şi curând camarazii au început să-i evite 
compania. În câteva rânduri a venit mangă la uşa 
dormitorului lui Todd - în mijlocul nopții — şi acesta a 
petrecut multe ceasuri consolând-o, iar chiar dacă mai 
făceau sex, partea romantică a relației era ca şi moartă — 
deşi Patsy accepta cu greu această realitate. Ea a început să 
facă la popotă aluzii referitoare la relația sa cu Todd, în 
1992 - ceea ce l-a făcut pe Todd să nege în unele discuții 
particulare -— iar tatăl său a fost deosebit de lezat de această 
situație. Relaţiile familiale au devenit şi mai încordate şi 
Todd vedea în perspectivă necazuri şi mai serioase. 
Psihiatrul de serviciu a preluat cazul lui Patsy, fapt ce l-a 
degrevat pe Todd de o mare problemă, fie măcar şi pentru că 
ea putea să plângă pe umărul altuia şi nu pe al lui. 

Însă, toate acestea nu l-au împiedicat pe Todd să se 
culce cu Patsy de câteva ori, după venirea în 1940. S-a 
întâmplat în momente de slăbiciune, când Patsy era beată, 
aproape isterică, iar Todd era singur şi vulnerabil. Au făcut 


sex, discret, din când în când, în încercarea de a o linişti şi 


de a o face să-şi țină gura la popotă. De fapt, Todd a trebuit 
să promită tot felul de lucruri pentru a o face să tacă, dar 


totul va răbufni oricum peste câteva săptămâni. 


x kk 


La ora 2200, Stumpy a făcut din mână semnalul pentru 
mecanicul ce monitoriza secvența de start pentru Tornado 
lider. Decolarea fusese stabilită pentru 2215 - dându-le 
celor două bombardiere 55 minute necesare pentru a ajunge 
la obiectiv. Pe tot timpul zborului, Recce se va afla la două 
minute în spatele lor. 

Serviciul Operațiuni din bază a confirmat că 
bombardierele Lancaster au decolat la timp şi totul decurgea 
conform planificării. Adrenalina a început să se reverse. 
Chiar dacă Todd zburase în misiuni în Golf, experiența nu-i 
uşura situația. În sinea sa Todd era înțepenit de frică - iar 
ca să ascundă această stare față de cei din jur, se prefăcea 
că prea puţin îi pasă. A râs şi a glumit cu cei din echipele 
tehnice de la sol pe când îl ajutau să se instaleze în cockpit 
şi s-a străduit să-şi mențină zâmbetul pe toată perioada 
etapelor de planificare. Pe hârtie, era o misiune relativ 


simplă. Ar trebui să fie înapoi la sol în ceva mai mult de 


două ceasuri şi se aşteptau la puţine probleme din partea 
inamicului. Acest atac surpriză trebuia să-i surprindă pe 
germani cu pantalonii pe vine — şi să asigure pentru RAF din 
1940 răgazul de timp de care aveau nevoie. 

La 2205 uşile giganticului hangar au început să se 
deschidă. În interior luminile au fost stinse pentru a 
împiedica eventualii ochi curioşi să vadă prea multe. Todd a 
recomandat ca întreaga misiune să fie desfăşurată în totală 
tăcere radio. Măsura era adresată urechilor străine. 

Stumpy a eliberat frânele şi a rulat înainte urmat de al 
doilea bombardier şi apoi de Recce. Toţi aveau farurile de 
decolare/aterizare şi luminile  verzi/roşii stinse, iar 
indicatoarele de pe tabloul de bord aveau luminozitatea 
redusă la minim. Au rulat fără incidente către punctul de 
decolare, timp în care uşile hangarului au fost închise. Când 
au ajuns la breteaua pistei, Stumpy a privit către turnul 
ATC şi a văzut flash-ul slab al unei lanterne verzi ce 
semnifica că formația avea liber la decolare. 

A existat o discuţie aprinsă dacă Tornado trebuie să 
decoleze simultan sau pe rând. Unii susțineau că decolarea 
în formație ar limita zgomotul la aproximativ 30 secunde. 
Alţii subliniau pericolul unei decolări de noapte în formație 


strânsă şi considerau că trei lansări succesive la intervale de 


zece secunde ar prelungi durata zgomotului cu numai 
douăzeci de secunde, reducându-i însă intensitatea şi 
volumul. 

Cei ce susțineau decolarea succesivă au câştigat, aşa că 
Stumpy a rulat pe pistă de unul singur şi s-a lansat către 
cerul întunecat. S-a potrivit să fie o noapte rece şi cețoasă 
cu plafon de nori coborât, deci o decolare în formație ar fi 
fost extrem de dificilă. După patruzeci şi cinci de secunde 
cei din al treilea avion au click-at de două ori butonul 
radioului pentru a semnaliza că au decolat în siguranță - şi 
cele trei avioane şi-au început urcuşul către altitudinea de 
30.000 picioare. Expunerea la zgomot a durat cam un minut 
şi de fapt, nimeni dintre cei aflați în interiorul hangarului nu 
au auzit nimic mai mult decât un huruit. 

Stumpy a spart plafonul de nori cam la 17.000 picioare. 
lar după alte patruzeci de secunde Recce a dat semnalul 
radio prestabilit că toate trei avioanele se aflau deasupra 
plafonului şi adunate în formaţie corectă. Echipajele au 
conectat luminile de navigaţie pentru a-şi uşura zborul, dar 
nu şi stroboscopul. Cu toate că se aflau la mare altitudine, 
căutau să atragă cât mai puțină atenție asupra lor. 

Tranzitul către obiectiv a fost lipsit de evenimente şi la 


distanța de 70 mile de aerodrom Stumpy a semnalizat 


celorlalte două avioane că intră pe panta de coborâre către 
insula daneză. A glisat oarecum spre înapoi, începând o 
manevră preplanificată ce urma să-l distanțeze la două 
minute de bombardiere. În cockpitul din spate, Todd a 
identificat insula pe radar şi a reverificat selectorul de 
armament. Intenţia era de a distruge orice avion aflat pe 
câmp cu bombele-container BL775, iar Stumpy, în funcție 
de oportunități, trebuia să spulbere cu tunul de bord orice 
țintă ratată de Lancaster. Al doilea bombardier va ţinti 
singurul hangar de avioane, enorm, aflat pe aerodrom şi era 
de sperat că cele 4 bombe de 1.000 livre îl vor desființa. 

Cele două avioane au intrat în formație de atac — în linie 
- la circa 500 m unul de altul şi la 500 picioare deasupra 
solului. Tocmai când Todd îşi verifica ceasul, Stumpy a 
înjurat surprins. 

— Shiiit! Lancaster-ele alea rad totul acolo! 

— Exact la timp! a confirmat Todd când bombele au 
explodat pe mica insulă ce se afla acum la cinci minute şi 
patruzeci de mile în față, la 480 noduri viteză de atac. 

— Să sperăm că toți vor fi încă pitiți când vom ajunge şi 
noi. 

— Eu sper doar că toate exploziile vor fi terminate, 


replică Todd. N-am chef de avarii provocate de fragmente din 


chiar bombele alor noştri. 

Stumpy a mormăit şi şi-a aplecat capul spre tabloul de 
bord concentrându-se pe direcția de atac. Todd a consultat 
radio-altimetrul şi a reglat presiunea barometrică locală 
pentru a putea alinia altimetrul principal. Odată 
operațiunea efectuată, echipajul a început să desfăşoare 
formalitățile de preatac. 

— Trec în modul Fix/Atac, confirmă Todd. Am obiectivul 
şi reglez scalele pe radar. 

Asta însemna că Todd vedea aerodromul şi convertea 
scala de pe radar astfel încât să obțină o imagine clară. 

— Trei minute, confirm MASS. 

— MASS selectat, a răspuns Stumpy. 

Adică bombele erau armate şi gata de lansare. Todd a 
mai aruncat o privire prin cockpit pentru a se asigura că 
toate comutatoarele erau în poziție corectă. Erau, aşa că a 
mai verificat încă o dată ceasul. 

— Două minute. 

— Totul e bine, ne îndreptăm direct către strălucirea 
lăsată de bombele de pe Lancastere. 

— Roger. Late Arm. 

— Roger, a confirmat Stumpy. Selectat Late Arm, e bine. 


Asta însemna: toate comutatoarele în poziție corectă, 


bombele armate şi activate, gata de lansare. Tot ce avea 
Stumpy de făcut era să urmeze „crucea” generată de Todd 
pe Heads-Up display şi să apese pe butonul de lansare de pe 
manşă la momentul potrivit. Astfel bombele vor fi largate 
automat, iar impactul lor la sol va fi acolo unde a marcat 
Todd. 

— Un minut, toate comutatoarele active - totul e pe 
mâna ta, Stumpy, ce vezi? 

— Văd bine aerodromul. E destul de bine luminat - sunt 
incendii peste tot. Dar, nu văd niciun avion în aer liber. 
Nimic, doar o construcție masivă la capătul estic al 
aerodromului. 

Pe neaşteptate, avionul a fost zguduit violent spre 
dreapta. Stumpy a răcnit: 

— Preiau comenzile! şi a acționat comutatorul ce-i 
acorda controlul asupra crucii ce ochea obiectivul. 

— Văd hangarul principal, uşile sunt deschise şi pot 
vedea în interior. Îl atac. 

— Roger, a strigat Todd, dar ce-i cu Klaus? Ăsta e 
obiectivul lui. 

Stumpy a apelat prin radio: 

— Purple 2, degajează şi atacă dinspre est. Lansează 


bombele după mine. 


Klaus Jung, în celălalt cockpit, a click-at butonul radio 
de două ori şi s-a îndreptat imediat spre nord-est. Jesse 
Green, în scaunul din spate, şi-a verificat butoanele şi a re- 
selectat informaţia nouă despre ţintă. 

În acest timp Stumpy a redresat avionul şi se îndrepta 
direct către hangarul deschis. A coborât până la vreo 300 
picioare - altitudine pe care, acum, Todd o monitoriza foarte 
strict. N-ar fi fost pentru prima oară când un pilot s-a înfipt 
în pământ pentru că a fost prea concentrat pe țintă. 

— Afară, în fața hangarului, e o grămadă de echipament, 
vehicule şi un avion uşor. Putem să distrugem totul, plus 
hangarul. ACUM! 

Todd a simţit un clanc liniştitor făcut de bombele ce se 
desprindeau de burta avionului. Stumpy a cabrat imediat şi 
a virat strâns la dreapta înapoi pe direcţia de unde venise, 
către casă. La o mie de picioare a redresat şi au privit către 
aerodrom tocmai când în jurul hangarului exploda ultima 
dintre cele 140 de subbombe. 

— Delta Hotel, presupun, a strigat Stumpy entuziasmat 
de aparentul succes al atacului. Recce trebuie să confirme şi 
să fotografieze! (Delta Hotel - DH - era codul RAF pentru 
Direct Hit — lovitură în plin — asupra unei anumite ținte). 


— Şi eu aş crede la fel, a răspuns Todd, acolo n-a mai 


rămas mare lucru întreg. Dar unde sunt Klaus şi Jesse? 

— Purple 2, verificare. 

— Purple 2, 30 secunde, pe direcţia 2-7-0, obiectivul la 
vedere şi voi la ora zece. 

Deodată, Todd şi-a adus aminte de Recce. În focul 
misiunii a uitat că cel de-al treilea avion se îndrepta cu 
viteză din direcţie opusă către Purple 2. 

Şi chiar atunci, în momentul când se pregătea să dea 
instrucțiuni noi, Purple 9 a năvălit în scenă. 

— Purple leader, sunt „9”, decalez sosirea cu două 
minute pentru a permite lui „2” să-şi finalizeze atacul. 

Todd a scos un oftat de uşurare care a fost întrerupt de o 
imensă serie de flashuri în spate, pe aerodrom. Şi el şi 
Stumpy s-au uitat înapoi peste umărul drept. 

— La dracu” — la sol e un iad, spuse Stumpy. 

Todd nu a răspuns. Era prea ocupat cu căutarea celor 
doi camarazi. L-a identificat mai întâi pe Klaus care a urcat 
la 1.000 picioare se apropia cu repeziciune de Purple leader, 
ce încetinise la 420 noduri. Dar încă nu-l putea vedea pe 
Purple 9. Şi tocmai când era să-l întrebe pe Stumpy dacă-l 
vede pe Recce, s-a auzit apelul radio. 

— „9” degajat de la obiectiv, viraj dreapta, hai acasă! 


Stumpy a confirmat cu două click-uri de radio şi toate 


cele trei avioane s-au îndepărtat spre sud-vest, urcând spre 
o altitudine mare, sigură. 
Misiune îndeplinită. 


Cel puţin aşa credeau! 

Aerodromul Esbjerg, Danemarca 


Miezul nopţii, 11 iulie 1940 


Au sosit rapoartele de la aerodromul Föhr. Nu erau veşti 
bune. Se părea că un atac surpriză a distrus complet 
infrastructura acestuia. Galland era pe linia telefonică cu 
Berlinul. 

— Galland, Galland, ce se-ntâmplă acolo? 

Reichsmarschall-ul era cuprins de teamă şi presimțiri. 

— Câte avioane am pierdut? Doamne, e un dezastru. 
Fuhrerul va fi furios. Te rog, spune-mi, Galland - avioanele — 
au fost mutate toate de acolo? 

Lui Galland îi făcea plăcere acest apel telefonic şi s-a 
hotărât să mai prelungească niţel disperarea lui Göring. 


— Domnule, aerodromul Fohr a fost complet distrus, şi 


sunt multe victime. 

Göring l-a întrerupt sec. 

— Nu-mi pasă de victime. Avioanele, omule, avioanele 
sunt în siguranță? 

— Deci, aşa cum spuneam, domnule, aeroportul este 
complet distrus şi toate avioanele aflate la sol au avut 
aceeaşi soartă. 

În Berlin, Göring a căzut în scaun şocat, cuprins de cea 
mai neagră disperare. Era un om mort. 

— Toate distruse, toate distruse... nu, nu se poate. De ce 
nu le-ai evacuat aşa cum ţi-am ordonat, Galland? Vei fi 
spânzurat pentru asta, idiot incompetent! 

Göring îşi găsise deja țapul ispăşitor. 

— Spânzurat, Herr Reichsmarschall, de ce? Blaue-Tod 
sunt în siguranţă la Estberg, aşa cum personal aţi ordonat. 

Göring a înțeles imediat miştoul pe care i-l făcea 
Galland. 

— Destul, Galland, şi-a restabilit Göring autoritatea. 
Raportează! Câte avioane şi echipaje sunt la Estberg? 

— Domnule, avem 27 avioane şi 39 piloți în siguranţă, la 
sol. În mod regretabil, a trebuit să lăsăm în urmă două 
avioane nefuncționale. Echipamentul nostru tehnic este pe 


drum, plecat din Fohr. Vom fi operaţionali mâine, la prânz. 


Mă pot bizui pe asistența dvs în continuare, Herr 
Reichsmarschall? 

Acum, Göring era realmente furios. 

— De ce... da, poţi Galland. Prezintă-te la mine, în 
Berlin, cât de repede este posibil. Eşti eliberat din funcție. 
Herr Major Koffer va prelua imediat comanda! 

Galland parcă a fost lovit de trăsnet. A replicat cu un 
şuvoi de scuze şi o bâlbâială provocată de panica abjectă şi 
de teroare. 

— Dar... Herr Reichsmarschall, am salvat avioanele... aşa 
cum ați ordonat... evident, nu aveţi de ce să mă eliberați din 
funcție! Doar am raportat, aşa cum aţi ordonat! Vă rog, 
domnule, nu-mi luați comanda, sunt cel mai bun pilot 
pentru această funcție! 

— Ei, Galland, acum pricepi ce-nseamnă să fii victima 
unei farse. Nu e prea amuzant, nu-i aşa, Galland? Până 
mâine la ora zece să-mi raportezi că escadrila este 
operațională. 

Acestea fiind zise, Göring a trântit telefonul în furcă. 

Galland s-a prăbuşit în scaun. Broboane de sudoare l-au 
acoperit când şi-a dat seama cât de aproape de plutonul de 
execuţie l-a dus îngâmfarea sa. Însă escadrila era salvată, 


iar el va mai apuca să lupte şi în viitor. Chiar dacă însemna 


să-şi disipeze forțele peste întreaga Danemarcă, era hotărât 
să contracareze această nouă şi formidabilă amenințare 
aeriană a RAF. A presupus corect şi că e vorba de avioane 
cu reacție. 

Cât despre amenințarea în sine... „Puterile” de la Berlin 
trebuiau să identifice cine a trimis această puternică armă 
distrugătoare... şi de unde? 

Dacă ei puteau afla baza pe care staționa această forță 


britanică... atunci putea şi el să riposteze, ca pedeapsă. 

Undeva deasupra Mării Nordului 
12 iulie 1940 


Cele trei Tornado au intrat în formaţie de zbor şi au urcat 
la 15.000 picioare. Erau entuziasmați şi adrenalina pompa 
prin vene. Todd era încântat de misiune şi ştia că şi 
Churchill va fi extrem de satisfăcut de munca lor de noapte. 

Pe când se apropiau de punctul de intrare pe panta de 
coborâre, Todd nu a mai rezistat tentației unui apel radio 


scurt. 


— Mike Foxtrot, aici Purple 1, misiune îndeplinită. 

Doar tăcerea a salutat transmisia sa neautorizată. 
Turnul ATC de la Middle Fleckney respecta întocmai regula 
tăcerii radio, şi poate că şi Todd ar fi făcut mai bine dacă-şi 
ținea gura închisă. 

Pentru că într-o casă mică din Norwich, o blondă 
atractivă de vreo 28 ani, a notat cele şase cuvinte ale lui 
Todd şi s-a pregătit să le transmită mai departe contactului 


ei. 


* kk 


Pe Todd îl aştepta o surpriză neplăcută. Cele trei avioane 
s-au Întors cu bine la bază şi acum erau adăpostite în 
siguranță în hangar. Echipa de mecanici de la sol şi-a 
început activitățile de întreținere, iar echipajele şi-au scos 
echipamentul de zbor, şi după ce au luat câte o cupă de ceai 
s-au dus agale să vadă rezultatele bombardamentului 
înregistrate de Recce. Filmul fusese developat şi era pregătit 
pe masa luminoasă. Interpreții fotografici erau adânciți în 
studiul cadrelor filmului, căutând indicii care să confirme 
rapoartele echipajelor. Era evident că avioanele au cauzat 


avarii considerabile. Primul val de Lancastere au ratat 


structurile principale, distrugând doar pista şi turnul ATC. 
Avionul lui Todd a creat o pârtie de distrugeri printr-o zonă 
în care se aflau camioane, maşini şi câteva avioane uşoare. 
Hangarul a fost distrus în întregime de cele 4 bombe de 
1.000 livre lansate de Purple 2. Incendiul intens a făcut ca 
acoperişul să ardă cu ferocitate şi să se prăbuşească, lăsând 
la vedere cea ce se afla în interior. 

Şi acum, adevărul dur i-a lovit în față. Oricât de atent 
studiau, interpreții nu reuşeau să găsească nicio urmă a 
avioanelor cu reacţie ce au fost principalul obiectiv al 
atacului lor. Puteau distinge doar rămăşiţele a două posibile 
Me 262 printre ruinele hangarului - şi erau absolut siguri că 
nu sunt mai multe — cea ce i-a convins că păsările îşi 
luaseră zborul -— la propriu. 

Sigur, nu aveau de unde şti că Blaue-Tod au fost mutate 
la o altă bază cu doar câteva ore mai înainte. Atacul a ratat 
distrugerea reactoarelor germane, iar RAF se afla în aceeaşi 
situaţie ca la început. Încă o dată, a fost clar că Serviciul 
German de Informaţii a acționat perfect. Şi-au pus la 
adăpost arma secretă într-o singură noapte şi acum 


britanicii vor trebui să o caute din nou peste tot. 

Middle Fleckney 
15 iulie 1940 


Un nor de deznădejde s-a aşezat peste Middle Fleckney. 
De la încrederea absolută că au contribuit decisiv la efortul 
de război, au trecut la extrema cealaltă când şi-au dat 
seama că erau din nou în situaţia de la început. 

Singura „consolare” pentru Purple Force era că au redus 
aviația cu reacție germană de la treizeci la douăzeci şi şapte 
avioane. Două - probabil temporar nefuncționale - au fost 
distruse noaptea trecută, iar un altul la începutul 
săptămânii. Cu toate acestea, 27 asemenea avioane 
constituiau o forță formidabilă cu care trebuiau să se 
confrunte. 

În timpul unui dineu, o nouă personalitate a fost 
prezentată celor veniți din 1992. 

Churchill şi-a dat seama că nu putea acorda tot timpul 
necesar Forței de la Middle Fleckney, aşa că a rugat un vechi 
prieten de încredere, Sir Peter Andrews, să preia legătura 
permanentă cu aceasta. Andrews era şi parlamentarul ales 


în circumscripția Bury ST. Edmunds, ceea ce însemna că 


putea să menţină contactul cu personalul de la Middle 
Fleckney fără a stârni prea multe suspiciuni pe plan local. 
Churchill îl cunoştea de-o viață pe Andrews şi era convins 
că-şi putea îndeplini sarcinile cu eficiență şi, dacă era 
necesar, cu duritate. Şi se putea ajunge la asta. Dacă 
situația de la Middle Fleckney începea să scape de sub 
control, Peter Andrews era omul de încredere care să ia 
măsuri rapide şi efective. 

În acea zi, Sir Peter a prezidat o întâlnire cu personalul 
de comandă al bazei şi a ascultat tăcut, dar foarte atent, 
comentariile şi sugestiile venite din jurul mesei. A înțeles că 
apărarea cerului Marii Britanii a început să fie disperată şi 
că trebuie să fie sarcina sa să pună la punct un plan care să 
distrugă amenințarea aeriană germană. Aceste Blaue-Tod, 
nume sub care erau cunoscute, ar putea fi o forță 
devastatoare şi aproape de neoprit, dacă se vor năpusti 
asupra deja decimatei RAF. Începuseră să sosească rapoarte 
de la Informaţii referitoare la locul relocării reactoarelor 
germane. Însă, rapoartele erau confuze, iar dacă datele 
cuprinse erau adevărate, atunci RAF urma să se confrunte 
cu peste o sută de avioane şi nu cu douăzeci şi şapte. 

Britanicii au presupus, corect, că înaltul Comandament 


German şi-a divizat forțele. Probabil că Göring s-a convins 


că de acum britanicii sunt la curent cu pericolul reprezentat 
de Me 262 şi că Luftwaffe abia a evitat dezastrul — efectiv „la 
mustață”. Era normal ca Blaue-Tod să fie dispersate pe trei 
sau patru aerodromuri diferite, pentru a preveni repetarea 
unui bombardament catastrofic. 

— Ei bine, gentleman, ce putem face referitor la acest 
pericol deosebit de serios? Le căutăm noi pe ele sau 
aşteptăm să vină ele la noi? a pus Sir Peter prima întrebare. 

AVM Morrissey a replicat: 

— Câte puţin din ambele metode, sir. Putem utiliza 
Canberra pentru zboruri de recunoaştere la mare altitudine 
ca să le căutăm în Danemarca şi ADV Tornado ca protecţie 
pentru vânătorii convenţionali, cu elice, care se confruntă cu 
inamicul deasupra Canalului. 

— Şi când le găsim - pardon, dacă le găsim - Blaue-Tod, 
le atacăm din nou? a adăugat Sir Peter. 

— O, da, sir, le sărim direct la gât! a confirmat Sir Henry 
fără ezitare. 

Un murmur de aprobare s-a auzit din jurul mesei. 

— Atunci, gentleman, să pregătim un plan de acţiune şi 
să-l transpunem într-o operaţiune cât mai curând posibil — 
propun un termen de maximum două zile. Mulţumesc, atât 


pe ziua de azi. Ne întâlnim mâine la aceeaşi oră. 


În timp ce toți ceilalți plecau la treaba lor concretă, Todd 
i-a şoptit tatălui său la ureche. 

— Ei, omul nu prea pierde timpul cu fleacuri, nu-i aşa? 

— Da, Todd, aşa este. Şi mai bine ai învăța să-i urmezi 
exemplul. 

— Mulțam pentru dovada de încredere, tată. Eu cred că 
am făcut o treabă foarte bună până acum. 

— E de discutat, ținând cont de încălcarea procedurilor 
radio, Wing Commander. Cu pălăvrăgeala ta, i-ai pus pe toți 
în pericol! 

La auzul reproşului obrajii lui Todd s-au înroşit de 
ruşine, aşa că a încercat să dreagă busuiocul. 

— Aş vrea să mai rămâi câteva minute ca să vorbim cu 
Met Man, Jim Charles. Are de spus ceva interesant. Pe Sir 
Peter l-am rugat să aştepte după întâlnire la mine în birou. 
Probabil că acum ne aşteaptă... mergem? 

— Sper că n-ai să mă faci să pierd timpul degeaba, Todd. 
Trebuie să plec înapoi la Londra la ora 1400. 

Todd a oftat neauzit şi şi-a condus tatăl în biroul său, 
unde Sir Peter conversa amabil cu Jim Charles. Toţi cei 
patru bărbați au luat loc, iar Todd a deschis discuția. 

— Jim, spune-le ce mi-ai spus mie săptămâna trecută. 


Met Man devenit expert istoric şi-a relatat povestea unei 


audienţe devenite din ce în ce mai interesată şi a sfârşit cu 
anomaliile referitoare la Me 262. 

Urmă o scurtă tăcere întreruptă de AVM. 

— Eşti sigur de ceea ce spui, Charles? 

— Absolut, sir. Am găsit câte ceva de citit prin bază şi 
evenimentele istorice ce duc către momentul prezent din 
1940 nu se prea potrivesc cu ale noastre. 

— Dă un exemplu! ceru Sir Peter. 

— De exemplu - care sunt datele calendaristice ale 
războiului din 1914 în care a fost implicată Britania? 

Sir Peter nu a ezitat deloc. 

— Aşa cum ştie oricine, noi am declarat război Kaiser- 
ului în 1914, dar a durat doar cincisprezece luni pentru că 
s-a căsătorit cu una dintre fiicele regelui Edward. Războiul 
s-a terminat practic imediat — în 1915. 

Ceilalți trei s-au privit consternați unul pe altul. 


Într-adevăr, aveau încă o problemă. 


* kk 


Întâlnirea s-a terminat, iar lui Jim Charles i s-a ordonat 
să păstreze confidențialitate absolută asupra subiectului. 


AVM şi Sir Peter s-au ridicat şi au părăsit încăperea. În 


timp ce plecau, AVM i s-a adresat cu voce joasă lui Todd. 

— Wing Commander, nu e cazul să subliniez cât de 
sensibile şi ce potenţiale probleme ridică revelațţiile acestui 
om. Ţine-le pentru tine până ce vom vorbi data viitoare. În 
acest moment nu comentez nimic. Trebuie să plec la 
Downing Street. 

Pentru prima oară de la sosirea în 1940, Todd a început 
să înțeleagă enormitatea sarcinii ce-i aştepta. Viitorul lumii 
vestice depindea de câştigarea acestei bătălii. Cărţile de 
istorie au dovedit acest fapt. 

Sau măcar câteva! 

Dacă germanii vor câştiga această luptă nimic nu-i va 
mai opri să traverseze Canalul şi să mărşăluiască în Pall 
Mall. Acesta nu era doar un exercițiu — era ceva cât se poate 
de real — şi depindea de Todd şi oamenii săi din 1992 să fie 
impactul vital care să schimbe cursul bătăliei. 


Indiferent de linia temporală în care se va desfăşura! 

Bătălia începe la Earnest 


25 iulie 1940 


Deasupra Canalului confruntările dintre forțele opozante 
au continuat cu aceeaşi intensitate — deşi condiţiile meteo 
erau anormal de rele pentru această perioadă a anului. 
Spitfire şi Hurricane erau lansate pentru a opri inamicele Ju- 
88 şi Bf-109 ce le apărau. Treptat, RAF a început să 
înregistreze succese — atât de mari încât germanii au fost 
forțați să trimită avioane amfibii în Canal pentru a-şi salva 
echipajele doborâte. Era şi un semn de disperare crescândă 
- ordinul Ministerului Aerului ca aceste avioane să fie 
atacate dacă sunt întâlnite în zonele de operaţii. Două chiar 
au fost doborâte în ultimele zile, fapt ce a ridicat o problemă 
de moralitate care i-a frământat pe mulți piloți RAF. 

Duminică 28 iulie vremea s-a îmbunătățit considerabil şi 
a permis unele confruntări prelungite. A fost şi ziua când 
Todd a hotărât să rişte lansarea avioanelor sale în timpul 
zilei. RAF era mereu depăşită în aceste raiduri, iar mulți 
piloți susțineau că dacă sqguadron-ele germane ar fi separate 
şi împrăştiate, Spitfire şi Hurricane s-ar fi descurcat cu 
uşurinţă şi le-ar fi înfrânt. 

De aceea, Todd i-a convocat pe cei de pe cele două 
Tornado ADV rămase şi a ordonat o misiune CAP (Combat 


Air Patrol) deasupra Canalului Mânecii, la est de Lowestoft, 


unde să-şi folosească radarele de bord pentru a identifica 
marile formaţii de zbor ale atacatorilor germani. De 
asemenea, ei puteau asculta transmisiile radio ale 
britanicilor şi obține informaţii de la noile staţii radar de 
avertizare timpurie. Planul era ca atunci când descopereau 
inamicii, Tornado să transmită un mesajscramble către 
controlorii RAF de la Apărarea Aeriană care vor lansa 
avioanele chiar la timp pentru a-i surprinde pe nemți pe 
nepregătite. Tornado vor ataca formaţiile de avioane de 
vânătoare de la distanţă şi din spate, făcând doar o singură 
trecere devastatoare cu tunurile de bord înainte de a urca 
înapoi la altitudine mare - şi la adăpostul oricărui nor pe 
care-l vor putea găsi şi care, din păcate, erau destul de 
puţini. 

Scopul era de a provoca confuzie, de a împrăştia şi 
înfricoşa inamicul care să-şi disperseze formaţia de zbor. 
Forța 92 Tornado nu dispunea de suficiente rachete cu care 
să doboare un număr semnificativ de avioane germane. 
Trebuiau să le economisească pentru misiuni mai complexe. 
Dacă controlorii RAF de la sol îşi făceau bine treaba, 
avioanele britanice trebuiau să ajungă chiar la timp pentru 
a „mătura” avioanele Luftwaffe dezorientate şi dezorganizate. 


Era o oarece îngrijorare legată de eventualii spectatori de 


la sol care ar fi putut „identifica” avioanele Tornado. Dar, s-a 
argumentat că marea majoritate a civililor se pricep prea 
puţin la tipurile de avioane şi pentru un ochi neantrenat, un 
mic punct aflat departe, în înaltul cerului semăna cu oricare 
altul! 

Însă, cei din Royal Observer Corps!18 erau cu totul 
altceva. Aceştia erau bine instruiți, entuziaşti şi vor 
identifica avioanele din 1992 ca fiind „necunoscute”, implicit 
inamice. Acest fapt va crea confuzie, aşa că a fost transmis 
un ordin către controlorii de trafic aerian să „ignore” 
rapoartele ROC care vor semnala avioane rapide 
neidentificabile. Era un risc — pentru că avioanele semnalate 
puteau la fel de bine să fie Me 262 - şi acest ordin va avea 
implicaţii viitoare pentru Purple Force. 

„Pare o treabă simplă” se gândi Todd. Şi chiar era - 
pentru câteva zile. Dacă Tornado puteau distrage atenția 
germanilor pentru câteva momente vitale, tinerii şi 
neexperimentații piloți RAF ar putea să acționeze împotriva 
lor şi să le dejoace planurile. 

Şi astfel, în această după-amiază de vară, două Tornado 


ADV zburau în CAP deasupra Canalului Mânecii. Au estimat 


118 Royal Observer Corps - (ROC) — organizaţie britanică de apărare civilă 
(1925-1995). Compusă mai ales din voluntari civili ce purtau uniformă 


că pot rămâne în aer mai mult de două ore înainte de a 
trebui să se întoarcă la bază. În primele zile lucrurile au 
mers neaşteptat de bine. Pe la ora 2 pm, la cea de a doua 
misiune din acea zi, Squadron Leader John Hortin şi 
navigatorul său, Flt Lt Jon Holliday, patrulau împreună cu 
celălalt ADV în care se aflau pilotul Captain „PL” Proby şi 
Squadron Leader Rick Hill în scaunul din spate. N-au avut 
mult de aşteptat. Rick Hill a depistat pe radar o formaţie de 
patruzeci de avioane. Se aflau mult mai jos decât ei şi se 
îndreptau spre Dover. Rick a transmis informaţia pe un 
canal radio securizat către coechipierul său, iar acesta a 
pasat detaliile controlorului de la sol. Acesta a calculat 
mintal când trebuie executat atacul, ținând cont de faptul 
că Tornado vor împrăştia formaţia inamică cu circa 30 
secunde înainte ca Spitfire alarmate să ajungă şi să 
angajeze inamicul confuz, apoi a transmis TOT (Time on 
Target) către echipajele ADV. 

Din înalturi - doar nişte mici scânteieri pentru germanii 
de dedesubt, dacă s-ar fi preocupat să privească în sus — 
Tornado au continuat să monitorizeze avioanele inamice 
aşteptând TOT. La momentul precis, ambele avioane şi-au 


armat tunurile şi au năvălit peste avioanele inamice. S-au 


RAF. 


apropiat sub un unghi de picaj foarte abrupt şi de la 300 
lateral din spate, cu viteza de circa 500 noduri. Formaţia 
germană continua să zboare către Dover, imediat 
dedesubtul unei pături de mici norişori izolați, fără ca măcar 
să le dea prin cap că inamicul s-ar putea apropia de ei 
venind din spate. Supravegheau doar spațiul din fața lor şi 
de deasupra, căutând vânătorii RAF decolaţi de pe 
aerodromurile engleze. Cu siguranță nu se aşteptau la ceea 
ce a urmat. 

Efectul a fost devastator. Ambele Tornado au deschis 
focul simultan - trecând chiar prin mijlocul formaţiei de 
bombardiere. Germanii nici nu au ştiut ce i-a lovit. 
Proiectilele explozive de mare calibru au străpuns avioanele 
fără avertisment. Şapte Bf 109 au explodat. Alte cinci au 
suferit avarii fatale şi au căzut neajutorate în marea de 
dedesubt. Alte opt au încasat multiple lovituri şi au trebuit 
să se întoarcă imediat la bază. Douăsprezece au fost 
implicate în coliziuni aeriene. Restul s-au dispersat, cu 
piloții confuzi şi terifiați. 

Ambii piloți de pe Tornado au făcut apelul radio standard 
post-atac: 


— Fox-1! codul de confirmare a unei victorii executate cu 


tunul! 19. 

Germanii nici măcar nu au văzut avioanele Tornado care 
i-au atacat şi care acum se aflau deasupra norilor şi urcau 
abrupt către 30.000 picioare de unde s-au îndreptat rapid 
spre Middle Fleckney pentru realimentare. În chiar acest 
moment Spitfire şi Hurricane au intrat în scenă. Piloții lor 
nu-şi puteau crede ochilor. Avioanele germane erau 
împrăştiate pe cer, unele prăbuşindu-se în mare cu o coadă 
de fum - şi piloţii în paraşute - o harababură dezastruoasă. 
Băieţilor din RAF nu le-a trebuit mult ca să desăvârşească 
carnagiul pus moka în braţele lor de către Tornado. Au mai 
fost doborâți opt vânători de către RAF înainte ca rămăşiţele 
formației inițiale să fugă spre casă. 

A fost cea mai profitabilă zi de când a început conflictul. 
lar frumusețea situației era că nimeni din cele două părți 
habar nu avea ce s-a întâmplat. Piloții RAF 1940 erau 
confuzi ca şi adversarii lor germani, ceea ce a iscat 
numeroase rapoarte false şi mult exagerate referitoare la 
numărul de avioane doborâte. Germanii erau înmărmuriți. 
Mai mult de 30 avioane dispărute — presupus distruse - fără 


explicație erau o mare problemă pentru Oberkommando, iar 


119 Fox 1 — eroarea autorului: codul NATO pentru foc executat cu tunul 
de bord este „Fox 4” (iar uzual se foloseşte „Guns! Guns! Guns!”). 


Göring s-a implicat personal în investigații. Era o zi 
catastrofală pentru Luftwaffe şi Göring a decis că Forțele 
SALE Aeriene nu vor mai suporta niciodată o asemenea 
umilință. 

Era timpul ca Blaue-Tod să fie folosite pentru atacuri în 


forță. 


* kk 


Herr Profesor Willy Messerschmitt a fost foarte ocupat. 

De la mijlocul anilor '30, când a primit aprobarea să 
dezvolte avionul Me 262, întreaga sa viață a fost închinată 
acestui Proiect. 

A fost transferat în Lituania la Kretinga în 1937 şi — în 
cele din urmă - i s-a asigurat întregul sprijin tehnic pe care 
l-a cerut. Mâna de lucru nu constituia o problemă - naziştii 
aveau resurse inepuizabile — iar tehnicienii erau recrutați de 
pe tot cuprinsul Reich-ului şi a vecinilor cotropiți. 

În tot acest timp Hitler ar fi trebuit să acorde sprijin, dar 
„distracţii” precum invadarea regiunii Sudetenland l-au 
preocupat mai mult, în detrimentul dezvoltării noului avion 
reactiv. Dar a revenit mereu asupra subiectului, împins de 


Göring, Milch şi Galland care aveau un uriaş interes în a 


aduce Me 262 cât mai curând posibil în activitate. 

După succesul zborului-test al lui Adolf Galland cu un 
prototip timpuriu la care a fost martor însuşi Hitler, 
resursele au crescut considerabil. Sute de tehnicieni şi 
muncitori au fost expediați la Kretinga, iar fabricanții 
motorului - BMW şi Jumo (Junkers) —- au fost presați să 
livreze produsul asupra căruia insista Messerschmitt. Ca 
rezultat, producţia de avioane convenționale a avut de 
suferit din plin. 

Cu toate acestea, în 1939, patru variante de Me 262 se 
aflau în perfecționare - Interceptor, Vânător-Bombardier, 
Recunoaştere şi, cel mai important, Vânător-de-noapte. 

Au fost aduse îmbunătăţiri notabile la radar, puterea 
motorului, distanța de zbor, altitudinea operațională, 
armament şi manevrabilitate. Chiar şi piloții experimentați 
au trebuit să treacă printr-un program de instruire în nouă 
etape care să-i facă apți să stăpânească un asemenea 
complex operațional. 

Totuşi, una dintre probleme nu a putut fi rezolvată, până 
la mijlocul anului 1940. Au fost necazuri cu aliajele pentru 
construcția motorului reactiv datorate temperaturilor înalte 
implicate. Din fericire, un inginer ceh colaborator la proiect 


a avut o contribuţie decisivă care a avut ca efect ieşirea de 


pe liniile de producţie germane a tot mai multe motoare 
fiabile. 

Lotul inițial de 30 avioane Me 262 a fost construit şi 
livrat — zece Interceptoare, zece Vânătoare-Bombardiere, cinci 
Vânătoare-de-noapte şi cinci Recce. Până la sfârşitul lui iulie 
1940 multe altele se aflau în construcție şi curând va fi 
nevoie de ele, datorită pierderilor ce au început să crească. 

Cu toate acestea, Herr Profesor era extrem de mulțumit 
de activitatea sa, la fel ca Göring şi Hitler. 

Războiul împotriva  aerodromurilor britanice  — 


Adlerangriff (Operaţiunea „Atacul Vulturului”) — putea începe. 

Downing Street 
25 iulie 1940 


Conversațiile cu Jim Charles şi Todd l-au distras pe AVM 
şi a discutat problema cu Prim-Ministrul. 

— Oricum, întreaga situație este suprarealistă şi nu cred 
că trebuie să permitem ca unele mici discrepanțe istorice să 


ne distragă de la sarcina principală. Nu văd niciun motiv ca 


oamenii din 1992 să fie informaţi, pentru că le-ar distrage 
doar atenţia de la scopul principal al vizitei noastre în 1940. 

— Sunt întru totul de acord, Air Marshal şi vă sugerez să 
păstrăm - cum să spun - această informație „delicată” 
numai între noi. Prioritatea noastră trebuie să fie această 
linie temporală - pe aceasta trebuie să o protejăm. Vă puteți 
descurca cu fiul dvs? Voi vorbi cu Sir Peter - nu va avea 
probleme să accepte şi să ignore toate aceste revelații 
irelevante. Rămâne doar Charles. Ce trebuie să facem cu el? 
Este de încredere? Sau e necesară o „soluție permanentă”? 

AVM a făcut o grimasă. 

— Presupun că prin „permanentă” vă referiți la un 
accident nefericit şi fatal întâmplat prietenului nostru Met 
Man? 

— Depinde de dvs, Air Marshal. Dacă putem avea 
încredere în el şi va coopera, atunci e în regulă. Dacă nu, va 
trebui să luăm unele precauțiuni, oricât de neplăcute ar fi. 
Trebuie să avem în vedere binele suprem. 

— Voi vorbi cu el la întoarcere. Acum, pot menționa alte 
câteva probleme vitale referitoare la radar şi tacticile pe care 
le folosiți. Ar mai trebui să vorbim despre Me 262 şi prea 
timpuria sa apariție pe cerul de deasupra Britaniei. Despre 


acest aspect al descoperirilor lui Charles, cu siguranţă că va 


trebui să discutăm serios. 


38 


Methwold, Norfolk 
Iulie 1940 


Sir Peter Andrews a aflat despre funeraliile şi serviciul 
memorial pentru soția Air Vice Marshal Morrissey şi a 
întrebat dacă poate participa ca dovadă de respect pentru 
noul său aliat. 

A fost o sarcină simplă şi la întoarcerea sa la Methwold, 
îl aştepta o scrisoare pe birou. Era scrisă de mână, adresată 
personal lui Sir Peter şi sosise cu poşta de dimineaţă. 

A deschis plicul şi a citit şi recitit atent conţinutul 
scrisorii, de câteva ori. 

Când a lăsat-o jos, îi curgeau lacrimi din ochi: 

Dragă tată. 

Îți scriu nu ca să te stresez, ci mai degrabă ca să te 
lămuresc referitor la prezența mea în 1940. 

Ţi-ai dat seama că l-am însoţit pe soțul meu, Henry, în 


această perioadă temporală şi acum sunt moartă. 


Din anumite motive se pare că nu este posibil pentru ca 
acelaşi „suflet” să existe în aceeaşi linie temporală, iar 
pentru ca tânăra ta fiică Constance să se trezească din 
comă, trebuie ca eu să mor. 

Nu regret nicio clipă acest fapt pentru că am realizat în 
întregime scopul vizitei mele în lumea ta. 

Vei fi surprins şi întristat să afli că în 1940 „al mew”, 
acum 52 ani, fiul tău şi fratele meu, Phillip, a fost omorât 
accidental în timp ce se afla cu bicicleta într-una dintre 
„aventurile” sale. Doi soldați ce păzesc Middle Fleckney şi 
avioanele din 1992 aflate acolo, au comis o greşeală tragică, 
iar el a murit. 

Nimeni nu poate fi învinovăţit, dar întreaga familie a fost 
complet devastată de această pierdere. Dumneata nu ai 
depăşit niciodată situația, ca de altfel niciunul dintre noi. 

Ca urmare, am pus la cale un plan de acțiune care 
trebuia să-mi ofere mie oportunitatea de a schimba urmările 
accidentului şi să salvez viața lui Phillip. 

Ca să scurtez istorisirea, am complotat, planificat şi 
manipulat până ce mi-am atins scopul şi am ajuns aici, în 
1940, pe 1 iulie. 

L-am aşteptat pe Phillip să vină în crângul unde se avea 


loc accidentul şi l-am ajutat atunci când avea cea mai mare 


nevoie de mine. 

Eu sunt femeia ce i-a salvat viața în această după- 
amiază. 

Răsplata mea este că Phillip, dumneata, mama şi 
Constance vă puteți trăi vieţile în pace şi armonie. 

Poate că într-o zi îi poți arăta această scrisoare lui 
Constance. 

Cu toată dragostea, pentru totdeauna. 


Constance 

Middle Fleckney 
1 august 1940 


În următoarele câteva zile vremea a fost nefavorabilă şi 
au fost posibile doar contacte sporadice cu inamicul. 
Germanii au continuat să testeze apărarea britanică şi 
pierderile de război au continuat. Britanicii au înțeles că nu 
vor putea câştiga astfel războiul, dar nu puteau lăsa fără 
răspuns atacurile Luftwaffe. 


În duminica precedentă cele două Tornado ADT au 


acționat pe nevăzute, dar, din nefericire, acum, ambele 
avioane zăceau nefuncționale în hangarul de la Middle 
Fleckney. Unul dintre avioane avea probleme CSAS 
(controlul zborului), iar celălalt o problemă la radar. Lipsa 
pieselor de schimb era o mare problemă, deşi tehnicienii din 
1992 făceau tot ce era omeneşte posibil în aceste 
circumstanțe neobişnuit de dificile. 

Todd şi comitetul executiv trebuia să ia o decizie. Era 
oare timpul să fie sacrificat unul dintre Recce pentru piese 
de schimb, pentru ca celelalte şase Tornado să poată zbura? 
Era un argument solid pentru că Canberra PR9 erau în 
bună stare şi puteau face aceeaşi treabă ca şi Tornado Recce 
- ba chiar puteau zbura mai mult şi la altitudine mai mare 
dacă era necesar. Evident, echipajele de pe Recce nu erau 
deosebit de mulțumite de această propunere, dar — aşa cum 
a explicat Todd - puteau opera ca echipaje de rezervă pentru 
bombardiere. În cele din urmă, după multe discuţii aprinse 
s-a decis convertirea unui Tornado Recce într-un „Hangar 
Queen”. Acesta era termenul argotic ce desemna un avion 
abandonat în hangar, folosit ca sursă pentru piese de 
schimb. 

Dar decizia a avut şi ramificații. Ce se va întâmpla cu 


piesele de schimb şi cu avionul dezafectat atunci când 


echipa 1992 se va întoarce în propriul timp - sau măcar va 
încerca să se întoarcă - pe opt septembrie. Sir Peter 
Andrews a venit cu soluția. 

— Să ambalăm ceea ce rămâne şi stocăm în loc sigur. 
Depozitul va fi accesat peste zece — douăzeci de ani. Inginerii 
noştri din viitor vor putea utiliza tehnologia aceasta pentru a 
asigura Britaniei un avantaj în proiectarea şi construcția de 
avioane de luptă cu reacție. 

Todd a răspuns în numele tuturor celor prezenți. 

— Nu sunt sigur că e cea mai bună soluție. N-ar 
constitui o interferență cu linia temporală şi o schimbare a 
cursului istoriei? Adică, nu cumva ar însemna să trişăm 
destinul şi să ne asigurăm un avantaj incorect? 

I-a răspuns tatăl său. 

— Dar acum ce crezi că facem, Todd? Crede-mă când 
spun că depozitarea lui Tornado Recce pentru folosință în 
viitor este exact ceea ce trebuie făcut. 

AVM Morrissey s-e întoarse către Sir Peter Andrews cu o 
solicitare concisă. 

— Sir Peter, recomand ca acest avion să fie ambalat şi 
stocat, în secret, pe un mic aerodrom de lângă Preston, 
numit Warton. Va fi bine ascuns şi păzit. În plus, recomand 


ca locaţia sa să fie dezvăluită doar celui al cărui nume îl voi 


pune într-un plic sigilat ce va fi păstrat la biroul Prim- 
Ministrului până la data de 1 ianuarie 1960. 

Le-a picat fisa. Cei mai isteți dintre cei aflați în jurul 
mesei au înțeles imediat sensul acestei solicitări. Recce va fi 
păstrat pentru a fi bine utilizat în viitor. Warton era sediul — 
în anul 1992 — uneia dintre cele mai mari firme britanice 
producătoare de avioane - British Aerospace! 

Într-adevăr, vor moşteni un avantaj incredibil de 


necinstit! 


* kk 


Şedinţa a continuat cu analiza rolului avioanelor 
disponibile rămase. Patru bombardiere, doi vânători, un 
Recce, două Canberra Recce şi un Canberra ECM (Electronic 
Counter Measures). A mai fost şi problema deloc minoră a 
moralului echipajelor. 

Cei de pe VC-10 şi C-130 nu au zburat de la sosirea în 
1940 şi era puțin probabil să o facă până la 8 septembrie. 
Ca urmare, era important să fie menținutți activi, implicați în 
alte îndatoriri - să li se dea un scop, ca să simtă că 
contribuiau şi ei la efortul comun. Un om eficient este un 


om fericit — şi viceversa - aşa că Todd a numit-o pe 


Squadron Leader Julie Grant, din echipajul de pe C-130, să 
conducă echipa de planificare a zborurilor, managementul 
oamenilor şi, mai ales, să se ocupe de menținerea moralului. 

Ea se va asigura că fiecare ofițer neimplicat direct în 
misiunile de zbor, va avea de făcut ceva concret. De la 
serviciul la cantină, până la organizarea de activităţi sportive 
şi consiliere profesională. Julie Grant avea o chemare nativă 
către asemenea gen de îndatoriri şi până la 1 august nu a 
existat niciun ofițer sau subofițer cu care ea să nu fi stat de 
vorbă. A avut discuţii individuale cu întreg personalul şi a 
stabilit îndatoriri secundare pentru fiecare, conform 
preocupărilor, calificării şi capacităţii fiecăruia. A fost 
cooptată în echipa executivă şi participa la şedinţele zilnice, 
unde-şi ținea superiorii informați asupra problemelor cu 
moralul. Era o mare greutate luată de pe umerii lui Todd, 
care acum se putea concentra pe problema principală, 
coordonarea misiunilor de zbor. 

Prognoza meteo pe termen lung era bună. Arăta că o 
zonă de presiune mare se apropia dinspre Atlantic, iar 
deasupra Canalului Mânecii erau de aşteptat condiţii 
excelente de zbor în următoarele câteva săptămâni. De fapt, 
acestea nu prea ajutau echipa 1992, deoarece ei preferau să 


se ascundă în vremea rea, pentru ca germanii să nu 


descopere prezenţa lor. Sir Peter Andrews era convins că 
germanii cam ştiau ce se-ntâmplă - aşa cum şi britanicii 
ştiau despre Blaue-Tod. Dar era esenţial ca adevărul despre 
echipa 1992 să nu fie descoperit niciodată. Trebuia să 
recunoască, era un secret dificil de ţinut, dar dacă reuşeau 
să-l mențină până la 8 septembrie, nu va mai exista nicio 
probă concretă, ci doar speculaţii, rapoarte neverificabile şi 
dovezi circumstanțţiale. 

Todd a fost nevoit să ordone zboruri de recunoaştere şi a 
descoperit baze noi pe care erau staționate avioanele 
reactive Blaue-Tod - pe numele real Me 262 - informații 
absolut necesare pentru cazul în care ar mai încerca 
distrugerea lor la sol. În ultimele câteva zile Me 262 
şicanaseră RAF. Au însoțit forța principală, dar rămâneau 
pititi şi pândeau de la mare altitudine, dinspre soare. 
Camuflajul albastru deschis de pe burtă le făceau aproape 
nedetectabile. În timp ce adversarii se încăierau deasupra 
Canalului, Me 262 îşi aşteptau rândul, şi după ce Spitfire 
degajau datorită terminării combustibilului, reactoarele 
Luftwaffe năvăleau asupra lor provocând RAF-ului pierderi 
semnificative.  Cincisprezece Spitfire şi douăsprezece 
Hurricane au fost astfel pierdute în ultimele trei zile. 


Britanicii nu puteau să facă nimic. Avioanele Tornado ADV 


nu erau de niciun ajutor fiind temporar nefuncționale, aşa 
că nu puteau repeta succesul misiunii lor din 28 iulie. Spits 
şi Hurricane RAF nu puteau înfrunta reactoarele naziste, 
pentru că nu puteau egala incredibila viteză orizontală şi 
ascensională furnizată de puterea motoarelor acestor 
avioane formidabile. 

Dar pierderile RAF nu mai puteau continua. De aceea, s- 
a hotărât lansarea bombardierelor Tornado şi EDM Canberra 
care să încerce alarmarea timpurie a RAF 1940 de sosirea 
avioanelor Me 262. Canberra trebuia să execute zbor de 
patrulare la mare altitudine, în afara razei de acţiune a 
germanilor. Putea rămâne pe poziție timp de câteva ore fără 
realimentare. Urmau să asculte cu echipamentul lor 
sofisticat şi când depistau sosirea Me 262, echipajul 
Canberra trebuia să facă două lucruri. 

Mai întâi, vor bruia transmisiunile radio între avioanele 
germane, saturându-le frecvențele cu înnebunitorul zgomot- 
alb. 

În al doilea rând, trebuiau să alarmeze cele patru 
bombardiere dotate cu tunuri şi rachete aer-aer (AAM) Aim- 
9. Bombardierele Tornado adaptate vor intercepta Me 262 
înainte ca acestea să intercepteze avioanele RAF ce reveneau 


acasă, prevenind un nou carnagiu. Teoretic era un plan 


excelent — dar oare va funcționa? 

Între timp, Canberra PR9 va executa zilnic câte două 
misiuni deasupra coastelor olandeze şi daneze încercând să 
identifice bazele de staționare ale avioanelor Messerschmitt. 
Planul a fost elaborat şi primele zboruri urmau să fie 


executate în ziua următoare — 4 august. 

Deasupra Mării Nordului 
4 august 1940 


Dimineața în care trebuia executată misiunea a sosit 
aducând vreme bună. 

Aceasta era o veste proastă pentru echipa 1992, dar erau 
hotărâți să acționeze conform planului. Câţiva cirrus aflaţi la 
foarte mare altitudine, între 25.000 şi 30.000 picioare, ar 
putea asigura o oarecare protecție avioanelor moderne, dar 
nu prea multă. Trebuiau să aibă foarte multă grijă ca să nu 
poată fi văzuţi de vreun pilot inamic cu ochi de vultur. Todd 
făcea rugăciuni ca cele două Tornado ADV să fie reparate cât 


mai curând - pentru că era ceva neobişnuit pentru 


echipajele de pe bombardiere să opereze la o asemenea 
altitudine. Atacurile de la joasă înălțime erau mediul lor 
natural şi a se afla la 30.000 picioare sau chiar mai mult era 
ca şi cum bombardierele ar fi zburat într-un mediu 
extraterestru -— exceptând cazurile când zburau către o bază 
aeriană aflată la mare depărtare sau realimentau în zbor. 

Canberra au decolat la ora 1.000. De obicei, primele 
atacuri ale germanilor aveau loc la jumătatea dimineţii, deci 
avioanele ECM trebuiau să se afle pe poziţie în jurul orei 
1020, la o altitudine oricât de înaltă era necesar, folosindu- 
se de nori pentru acoperire, dar având grijă să nu producă 
dâre de condens care ar fi dezvăluit oricui prezența lor. 
Când echipajele vor fi detectat venirea atacatorilor, vor 
informa Controlul de la sol, care la rândul său va alarma 
aerodromurile vânătorilor RAF din Kent ca să decoleze la 
timp pentru a-i intercepta. Această alarmare timpurie 
acorda piloților suficient timp ca să câştige avantajul 
altitudinii şi prevenea dispersarea formațiilor Luftwaffe 
pentru atacarea aerodromurilor şi a navelor. 

La fel a fost şi cu această ocazie. Cele două grupuri de 
vânători au executat interceptarea mult în largul mării, iar 


germanii au fost luaţi prin surprindere. În încăierările 


dogfights120 ce au urmat, RAF era mai avantajat, dar ca de 
obicei, ambele tabere au început să rămână fără 
combustibil. Un al doilea val de Spitfire a fost lansat pentru 
a înfrunta bombardierele germane ce veneau, dar în timp ce 
primul val de vânători venea la aterizare, Me 262 au intrat în 
acțiune. Un Staffeli21 de opt vânători cu reacţie au năvălit 
dinspre coasta Franţei şi au vânat avioanele RAF ce se 
dispersaseră pe drumul de întoarcere către bazele lor. Piloții 
Luftwaffe erau încrezători şi siguri de sine. Nu vor mai 
exista atacuri misterioase după această duminică fatidică 
aşa că savurau din plin perspectiva unei prăzi uşoare. Dar, 
habar nu aveau ce-i aştepta. 

Cele două Tornado au fost lansate exact la timp. Au 
urcat rapid la 30.000 picioare şi au format CAP zburând pe 
direcția nord-sud. Aproape imediat au primit apelul radio pe 
care-l aşteptau. Canberra ECM a depistat oarece 
pălăvrăgeală în germană pe una dintre frecvențele 
monitorizate. A fost clar că Me 262 tocmai survolau coasta 
la altitudinea de 24.000. Privind în jos, era uşor de observat 
formația de opt avioane ce se detaşau net pe suprafața mării 


calme. Imediat, Canberra a început să bruieze frecvența 


120 Dogfight — luptă aeriană între avioanele de vânătoare adverse. 
121 Staffel — formaţie de avioane echivalent squadron. 


radio germană. Dar, germanii au comutat instantaneu pe 
alta, de rezervă. Canberra a descoperit-o şi pe aceasta şi a 
bruiat-o cu promptitudine. Aproape că era palpabilă 
nedumerirea ce invada cockpitul piloților germani. Totuşi, 
fiind vorba de militari cu mult antrenament, avioanele 
Luftwaffe au continuat să zboare pe curs, apropiindu-se 
rapid de prada lor. Însă au fost nevoiți să reducă la 
minimum volumul sonor al radiourilor, pentru că zgomotul 
alb generat de Canberra ECM britanic le spărgea timpanele 
şi le îngreuna concentrarea. 

Acesta a fost momentul când cele două Tornado au intrat 
în acțiune. 

Amândouă au glisat pe aripa dreaptă şi s-au îndreptat 
spre interceptarea avioanelor Me 262 într-un punct aflat 
cam la zece mile de coasta engleză. Au putut identifica cu 
uşurinţă formaţia inamică, chiar şi prin haosul de avioane 
împrăştiate ce se întorceau atât la aerodromurile din Anglia, 
cât şi din Franța. Era evident că germanii se îndreaptă către 
două zone principale. S-au separat în două Schwărme122 de 
câte patru - unul îndreptându-se către Sheernes şi celălalt 
spre Folkstone. Todd şi Stumpy au preluat grupul sudic, iar 


Steve Worthington şi Bill Earle, din celălalt Tornado, s-au 


luat după grupul nordic. Germanii habar n-au avut ce i-a 
lovit. Mereu plini de sine şi probabil dezorientațţi şi iritați de 
asurzitorul zgomot alb transmis de Canberra, germanii pur 
şi simplu nu se aşteptau să fie atacați de o forță superioară 
tehnologic. 

Stumpy era în elementul său. Un pilot de bombardier nu 
prea avea ocazia să lanseze în luptă o rachetă aer-aer, iar el 
era „flămând” de acțiune. Aşa cum spun americanii — a fost 
ca şi cum a-i fi tras într-un curcan. Stumpy s-a aliniat în 
spatele formației germane şi s-a apropiat cam la trei 
kilometri. A ochit ultimul avion, a comutat pe o rachetă 
AIM-9 căutătoare de căldură, i-a pus „botul” pe ajutajul 
motorului, aşteptând ca electronica să confirme fixarea pe 
sursa caldă, apoi a lansat. 

Racheta s-a desprins din suport şi a sprintat spre ţintă. 
Stumpy a reacţionat imediat, ochind următorul avion şi 
completând secvența de tragere chiar mai înainte ca prima 
rachetă să lovească. A doua AIM-9 aproape că ajunsese la 
victima sa când prima rachetă a lovit în coada reactorului 
german. O minge de foc a învăluit Me 262 care imediat a 
început să se rostogolească spre apa mării. Aproape 


simultan, al doilea avion a avut aceeaşi soartă, doar că a 


122 Schwärme - formaţie mică de avioane (flight, celulă). 


explodat în milioane de bucăți. Niciunul dintre piloți n-a 
avut nici cea mai mică şansă de supraviețuire. 

Todd a fost sigur că piloții germani rămaşi trebuie să fi 
auzit exploziile şi că vor reacționa, dar nu a făcut-o 
niciunul. Ambele avioane au continuat să zboare pe direcția 
vest către coasta engleză. Lui Stumpy nu-i venea să creadă 
că are un asemenea noroc. A fixat a treia rachetă pe al 
treilea Me 262 şi a inițiat secvența de tragere. Racheta a fost 
lansată şi chiar în aceeaşi clipă liderul german a degajat 
violent în sus. Dar jocul era făcut. Pentru coechipierul său 
era prea târziu. Racheta a izbit în laterala motorului şi 
avionul şi-a început căderea spre mare. 

Însă Stumpy a rămas cu o luptă aeriană pe cap. Era 
evident că liderul german ştia că se-ntâmplă ceva. A urcat în 
forță şi a început să vireze către Tornado. Dar, curând a 
devenit clar că piloții germani nu aveau nici măcar 
deprinderi elementare în lupta cu avioanele cu reacție. 
Stumpy doar ce şi-a cabrat niţel botul către Me-262 ce 
flutura prin fața sa şi a tras cea de-a patra şi ultima rachetă 
AIM-9. Pilotul inamic habar nu avea ce trebuie să facă. Me 
262 era complet neajutorat. A încetinit până aproape de 
viteza de angajare şi racheta a lovit fuselajul la încastrarea 


aripii, explozia rupând avionul în două. Stumpy a degajat 


din atac, a redus viteza şi s-a îndreptat spre nord pentru a-i 
ajuta pe Steve şi Bill. Raportul radio i-a fost scurt: 

— Fox-2 de patru ori! a transmis el codul pentru 
doborârea inamicilor cu rachete. 

Nu trebuia să se deranjeze. Celălalt echipaj s-a descurcat 
aproape la fel de eficient ca şi Stumpy cu cele patru victime 
ale sale. Singura diferență a fost că cel de-al patrulea avion 
a evitat racheta şi acum era în picaj către apa mării, 
încercând să câştige viteză şi distanţă. Steve Worthington s- 
a lansat în urmărire, dar se părea că micul Me 262 era pe 
cale să scape. Însă n-avea el asemenea noroc! A trecut chiar 
pe sub nasul lui Stumpy, care se îndrepta spre punctul de 
întâlnire cu coechipierul său. Stumpy a selectat tunul de 
bord, a virat strâns dreapta şi în picaj, a dat gaz şi s-a 
năpustit după el. Tornado era mult prea puternic față de 
jetul german şi în douăzeci de secunde a fost în raza de 
tragere. S-a aliniat cu Me 262 şi a tras o rafală cu tunul 
aflat în dreapta fuselajului. 

Ratare. Sus-dreapta. Stumpy îşi pierduse 
antrenamentul! Germanul continua să zboare. Stumpy a 
tras din nou. 

Dacă pilotul Luftwaffe ar fi încetinit doar şi ar fi executat 


un dublu viraj în „S”, Tornado ar fi trecut în viteză pe 


deasupra lui. Dar nu a făcut-o. Şi astfel, cele paisprezece 
proiectile ale celei de-a doua rafale au percutat fuselajul la 
nivelul cockpit-ului. Pilotul a căzut peste tabloul de bord cu 
sângele țâşnind din rana enormă de la ceafă. Capul, 
aproape retezat, se clătina peste aparate în timp ce micul 
avion cu reacție accelera în ultimul său zbor. Trebuie să fi 
atins aproape viteza sunetului în picajul său către apă. Dar, 
nefiind proiectat să suporte asemenea sarcini aerodinamice, 
ambele aripi s-au desprins când avionul a ajuns sub 1.000 
picioare. Restul s-a împrăştiat sub privirile lui Todd şi 
Stumpy. Pe cursul de întoarcere spre casă, Stumpy a 
raportat din nou: 

— Fox-]! 

Jubila - cinci victorii în cinci minute era visul oricărui 
pilot de vânătoare, iar adrenalina îl copleşea. Însă Todd era 
ceva mai reținut. 

— N-aş zice că mă bucură uciderea a cinci piloți buni, 
dar a trebuit să o facem. 

Şi cred că data viitoare nu va mai fi la fel de uşor. 

— Şi de ce dracu” să nu fie? a strigat Stumpy. Habar nu 
au ce i-a lovit. Ştim că nu au transmis niciun mesaj din 
cauza bruiajului, deci naziştii nu au niciun indiciu. 


— Nu fi chiar atât de naiv, Stumpy. Chiar crezi că 


germanii vor ignora întâmplarea? Opt dintre cele mai bune 
avioane ale lor şi opt piloți de top tocmai au dispărut din 
aer. Sigur că-şi vor da seama că s-a întâmplat ceva teribil de 
rău. OK, astăzi am dat o lovitură notabilă pentru ai noştri, 
dar sunt sigur că data viitoare va trebui să fim deosebit de 
atenţi. 

Această notă de prudenţă a început să-l irite pe Stumpy. 
Tocmai a înregistrat cinci victorii — inclusiv una cu tunul — şi 
nu voia nimic care să-i strice buna dispoziţie. 

— Pentru numele lui Dumnezeu, Todd, las-o baltă! Tu 
eşti cel care spune că trebuie să facem tot posibilul în 
această situație. Păi asta am şi făcut azi — de ce trebuie să 
minimalizăm? 

Todd nu a replicat şi avionul a zburat către Middle 
Fleckney în tăcere. l-au urmat pe Steve şi Bill la aterizare, 
iar după cincisprezece minute au coborât din avion. 

Primirea care li s-a făcut a fost de necrezut. Aproape 
întreg personalul bazei se afla în hangar. Au fost bătăi pe 
spate şi cuvinte măgulitoare, iar în două minute mecanicii 
au pictat svastici pe lateralele celor două Tornado. Cu toţii 
erau nerăbdători şi dornici să vadă filmul HUD al distrugerii 
staffel-ului german. A fost o zi deosebită pentru efortul de 


război — acum erau un total de unsprezece Me 262 distruse, 


iar PRO a localizat unul dintre bazele de dispersie ce erau 
aerodromuri temporare pentru Blaue-Tod. AVM şi Sir Peter 
erau într-o dispoziție super-entuziastă. 

Prim-Ministrul a transmis felicitări personale, odată cu 
acordarea imediată a DFC123 pentru cei patru. 

În plus, RAF a făcut un regal cu avioanele inamice ce au 
survolat coasta engleză. Bombardierele germane lipsite de 
protecţie au fost spulberate cu uşurinţă şi fără pierderi în 
rândul RAF. A fost o zi semnificativă în desfăşurarea 
Bătăliei, şi mai rămăseseră doar puțin mai mult de patru 
săptămâni până ce Forța 92 putea pleca acasă. Aceasta era 
ceea ce voia Todd ca oamenii săi să aibă mereu în minte. 
Dacă lucrurile vor merge rău în septembrie, ar putea 
rămâne blocați aici pentru veşnicie — iar Todd, evident, nu 
mai voia să piardă pe nimeni. Simţea că contribuția lor era 
aproape terminată, dar - şi a fost efectiv şocat să afle — 


Prim-Ministrul considera că abia a început. 

123 DFC - Distinguished Flying Cross — medalie militară (a treia ca 
importanță) acordată celor din forțele armate ale Regatului unit pentru 
fapte deosebite de curaj, bravură în operaţiunile împotriva inamicului. 


8 august 1940 


Euforia zilei de 4 august s-a împrăştiat. Exaltarea lor de 
moment a fost temperată de sinuciderea unuia dintre 
oamenii lui Todd. S-a spânzurat în dormitorul pe care-l 
împărțea cu alți trei camarazi. Prietenii săi nu au fost prea 
surprinşi pentru că toată săptămâna precedentă afişase 
semne de nefericire, aşa că Todd şi-a revărsat mânia asupra 
lui Julie Grant, ofițer responsabil pentru menţinerea 
moralului. A cerut cât se poate de clar ca asemenea incident 
să nu se mai repete. Majoritatea dintre cei din 1992 au 
activat sub un stres deosebit şi voia ca relațiile de amiciție 
să fie întărite între toți membrii personalului. Nimeni — 
inclusiv ofițerii — nu va fi lăsat singur pe perioade prea lungi 
de timp. Orice comportament suspicios sau semne de 
depresie vor fi raportate imediat şi se vor lua măsuri 
pozitive, adecvate. 


Acest suicid trebuia să fie ultimul. 


* kk 


Opt august a fost un moment de cotitură în bătălia 


pentru superioritatea aeriană. Englezii au ținut neapărat să 
trimită un convoi de douăzeci de nave ce transportau 
cărbuni prin Strâmtoarea Dover către Swanage, în Dorset. 
Germanii au considerat acest fapt ca fiind o provocare şi au 
hotărât să le scufunde pe toate. Atacurile au început în zori 
cu un număr mare de Bf-109, Bf-110 şi Ju-88 decolate din 
Franța. Pe lângă acestea, patrule de nave torpiloare au 
atacat la suprafață, iar Stukasurile se năpusteau fără 
contenire în picaj asupra convoiului. Condiţiile meteo erau 
destul de rele, dar n-au putut împiedica pierderea a 
şaisprezece nave sub focul inamicului. 

În ciuda acestei catastrofe oribile, a fost o zi bună pentru 
RAF care a doborât mai multe avioane inamice decât a 
pierdut. Cu toate aceste, războiul de uzură avea efecte. Mai 
mult de două sute de piloți RAF experimentați au fost 
pierduţi numai în iulie — nu în dogfights, ci în misiunile de 
escortare a convoaielor de nave de la Dover. lar acum, RAF 
depindea de ofițerii din rezervă şi auxiliari pentru a avea pe 
cine să urce în cockpit. Deşi ambele tabere au clamat mari 
victorii - dar s-au raportat adesea un număr umflat de 
avioane inamice doborâte - a fost evident că RAF se afla sub 
o mare presiune. Guvernul a făcut public numărul 


pierderilor inamicilor ca şi cum acestea ar fi fost confirmate, 


pentru a ridica moralul. Dar, Dowding şi Churchill şi-au dat 
seama că, în continuare, vor depinde şi mai mult de Forța 
1992. 

Însă călătorii temporali deveneau neliniştiţi. Euforia 
succeselor precedente a început să se risipească. Escadrila 
Me 262 era bine ascunsă, iar germanii (fapt ignorat de 
britanici) mai aveau rămase încă 19 reactoare — şi multe 
altele se aflau pe linia de asamblare - şi dacă RAF voia să 
supraviețuiască până la sfârşitul lui septembrie, aceste 
avioane trebuiau distruse. Dar germanii deveniseră extrem 
de precauți. Niciun avion cu reacție nu a mai zburat după 
episodul de deasupra coastei Kent-ului şi era clar că se 
regrupau. Un atac care să implice şi reactoarele germane era 
iminent - dar când? Mai mult, Herr Profesor Messerschmitt 
a accelerat producţia a câteva sute din aceste futuristice 
avioane mortale. 

Principala preocupare pentru Todd şi comitetul executiv 
era asigurarea supraviețuirii avioanelor sale la Middle 
Fleckney. Germanii trebuie să fi priceput ce s-a întâmplat — 
deşi niciun pilot de pe Me 262 nu a supraviețuit pentru a 
povesti despre cum a fost doborât. De asemenea, după câte 
ştiau ei, niciun alt avion nu a observat Tornado-urile aflate 


în zbor. Totuşi, cineva ar fi naiv dacă s-ar aştepta ca 


Luftwaffe să nu încerce un atac asupra Middle Fleckney — 
imediat ce vor avea confirmarea că este baza avioanelor cu 
reacție ale RAF. Tocmai un asemenea atac era Todd hotărât 
să prevină şi cea mai bună metodă care i-a venit în minte a 
fost lansarea unei lovituri preventive asupra bazei sau 
bazelor Me 262. 

Însă, Prim-Ministrul avea alte gânduri. Fusese atât de 
impresionat de rezultatele ultimei misiuni încât era hotărât 
să-şi încerce din nou norocul. Dacă a mers o dată... trebuie 
să meargă încă o dată. RAF din 1940 se afla sub presiunea 
unui stres imens şi avea nevoie de mai multe victorii pentru 
a menține moralul național la cele mai înalte cote posibile. 
Churchill ştia că Luftwaffe a slăbit acțiunea asupra Britaniei 
pentru că se pregătea invazia, aşa că voia să pocnească 
Germania peste bot atât de dur încât să o determine să-şi 
modifice, întârzie sau chiar anuleze aceste planuri. 

Multe discuții au avut loc în acea zi, dar în final, aşa 
cum se întâmpla adesea în timp de război, Prim-Ministrul a 
ieşit învingător. Purple Force 1992 va executa o misiune 
similară pe 11 august, apoi o va repeta la fiecare trei zile. În 
plus, Canberra PR9 îşi va continua zborurile de noapte 
pentru a cerceta şi descoperi baza principală a Me 262. Cele 


două Tornado ADV rămase erau acum funcționabile, iar 


echipajele vor putea fi rotite conform necesităților. Regula 
celor trei zile a fost impusă pentru că Churchill nu voia să-şi 
joace toate cărțile dintr-odată. Tornado vor fi utilizate 
selectiv chiar dacă au dovedit ce pagube serioase pot 
provoca aviației cu reacție germane. Era posibil ca 
reactoarele germane să nu se mai aventureze în misiuni, 
temându-se de posibila distrugere totală a Blaue-Tod. Dacă 
aceasta era situația, atunci Forța 1992 şi-a atins scopul şi 
putea în continuare să asiste şi să sprijine Spitfire şi 
Hurricane până la 8 septembrie, aşa cum se cerea. Dacă 
însă Me 262 vor ataca din nou, Tornado vor fi pregătite să le 


înfrunte. 

Cartierul General al Luftwaffe 
9 august 1940 


Göring era complet debusolat. Nu putea obține 
răspunsuri nici de la Statul său major, nici de la Informații, 
nici chiar de la aviatori. Opt Me 262 aşa-zis „invincibile” au 


fost pierdute într-o singură misiune. 


Dispărute! 

Evaporate în aer! 

Şi nimeni nu ştia ce dracu’ s-a-ntâmplat cu ele! 

Fără îndoială că au fost doborâte, dar de ce anume? 

Voia răspunsuri şi le voia repede. Fiihrer-ul a planificat 
invazia pentru data de 15 august, dar acum părea ceva 
îndoielnic. RAF nu a fost distrusă, aşa cum promisese 
Göring. lar ca adaos la problemele sale, unsprezece dintre 
prețioasele sale avioane cu reacție erau pierdute. Hitler 
pretindea şi el nişte răspunsuri, iar Göring — din nefericire — 
nu avea niciunul. 

În consecinţă, au continuat atacurile convenţionale, fără 
ajutorul reactoarelor, dar pierderile germane au început să 
crească. Piloții RAF păreau a fi mereu pe fază şi Spitfire 
distrugeau tot ce trimiteau germanii împotriva lor. Ca şi 
cum ar fi ştiut întotdeauna unde şi când venea atacul. 
Luftwaffe a continuat să atace staţiile radar, dar nu a reuşit 
să scoată din funcțiune niciuna. Hitler îl presa pe Göring 
atât de tare, încât acesta a intrat în panică. Schimba 
tacticile aproape zilnic încercând să-i surprindă pe britanici, 
dar degeaba. 

De aceea, a revenit asupra Me 262. Deşi aceste 


reactoare-minune aveau un evident călcâi al lui Ahile, ştia 


că trebuie să ia o decizie crucială. Trebuia să mențină 
Blaue-Tod la sol până ce va fi sigur de victorie, sau să le 
arunce din nou în luptă. În final, a luat hotărârea altcineva 


în locul său. 

Middle Fleckney 
9 august 1940 


Canberra PR9 Recce a coborât de la altitudinea de 
operare de 50.000 picioare, unde patrulase peste Canalul 
Mânecii. Timp de câteva ore, echipajul a urmărit înfruntările 
ce aveau loc mult sub plafonul lor de zbor, ştiind că sunt în 
siguranță deoarece toate avioanele implicate în dogfights şi 
bombardamente puteau ajunge la o altitudine ce era doar 
jumătate din cea la care operau ei. 

Erau în totală siguranță față de un atac, nevăzuți şi 
liberi să fotografieze orice dorea muşchi lor. Au patrulat în 
susul şi în josul coastei franco-daneze fotografiind până ce 
au rămas fără film. În 1992 nu se foloseau dispozitive 


electronice - de fapt, camerele de fotografiat pe care le 


foloseau fuseseră proiectate în timpul Celui de-al Doilea 
Război Mondial. 

În jurul orei 1500 echipajul a decis să se întoarcă la 
Middle Fleckney pentru a afla dacă au filmat ceva de interes 
special. 

Au schimbat direcția înapoi către Peterborough, 
coborând gradual, iar la 30 mile de Middle Fleckney au 
început procedura de aterizare de urgență, cu motoarele 
reduse la minimum, neobservați sub soarele de vară. 

Eh, presupuneau că nu au fost observați, dar persoane 
ostile interesate începuseră să bântuie prin părțile estice ale 
Angliei căutând activități neobişnuite, pe care să le 
raporteze la Berlin. Deja doi indezirabili au ajuns la vreo 
cinci mile de aerodrom şi era de aşteptat să apară şi alții. 

PRO se afla în siguranţă în hangar la numai trei minute 
după aterizare, iar specialiştii au scos filmele din aparate şi 
le-au trimis la procesare şi analiză. Membrii echipajului au 
raportat că toate sistemele de pe Canberra erau funcționale, 
apoi s-au îndreptat alene către sala Serviciului de 
Interpretare Fotografică pentru a arunca o privire peste 
filmele realizate de ei. 

Pentru analiştii din 1940 rezultatele erau de-a dreptul 


miraculoase. Aveau dintr-o singură misiune mai mult film 


decât dintr-o sută executate cu mijloace convenționale. 
Aviatorii şi analiştii au „puricat” negativele şi au developat 
cadrele cele mai interesante. 

Au marcat aerodromuri naziste ca ţinte potenţiale, din 
nordul Olandei până în sudul Britaniei, iar când în aceeaşi 
seară, mai târziu, au studiat fotografiile îndeaproape, unul 
dintre analişti a descoperit o comoară! Pe un aerodrom 
numit Gilze-Rijen, aflat cam la 30 km nord-vest de 
Eindhoven, camera verticală de pe Canberra a înregistrat 
întâmplător nişte informații vitale. 

Pe pista de decolare, aliniate pentru decolare, se aflau 
opt Me 262! 

Au găsit una dintre bazele avansate de operaţiuni pentru 
Blaue-Tod. 

AVM Morrissey şi Sir Peter Andrews au fost imediat 
convocați şi un mesaj ce conţinea informaţia a fost trimis la 
Cartierul General al Aviației de Bombardament. 

O misiune cu 60 avioane Hampden şi Halifax ce trebuiau 
să bombardeze vestul Germaniei a fost imediat anulată, 
replanificată şi redirecționată, iar la miezul nopții au fost 
lansate să anihileze aerodromul Gilze-Rijen. 

În jurul orei 0200, o ploaie de bombe s-a abătut asupra 


nefericitului aerodrom. Raidul a fost urmat îndeaproape de 


un Tornado Recce care a înregistrat efectele 
bombardamentului. Imediat după ce acesta a revenit la 
bază, analiştii au analizat imaginile în infraroşu ale 
avariilor. 

Carnagiul a fost extensiv. Bombardierele au întâmpinat 
puţină rezistență şi şi-au putut lansa bombele fără să fie 
deranjate de vânătorii de noapte sau de un prea intens foc 
de antiaeriană. Au făcut o treabă nemaipomenită, iar filmele 
făcute de Tornado au confirmat distrugerea aproape totală a 
infrastructurii aerodromului. Hangarele principale au fost 
demolate, la fel Turnul de Control, construcțiile auxiliare, iar 
pista de decolare presărată cu cratere. 

Era un succes strălucit şi Churchill a fost trezit la ora 
0400 pentru a i se comunica noutățile. 

Göring, trezit şi el la aceeaşi oră de sunetul strident al 


telefonului, a fost însă mult mai puțin mulțumit! 


* kk 


— Mein Gott! a exclamat el, în timp ce servitorul îl ajuta 
să-şi îmbrace imensul halat de mătase. În numele 
diavolului, de unde ştiu ei de Gilze-Rijen? Au fost survolați 


ieri? 


Un Oberst de la Informaţii aflat la celălalt capăt al firului 
avea câteva răspunsuri. 

— Ne  străduim să  lămurim acest fapt, Herr 
Reichsmarschall. Totuşi, este extrem de dificil pentru că 
Gilze-Rijen este în întregime distrusă. Am pierdut toate cele 
opt 262 ce-şi aveau baza acolo. 

Göring era total nefericit. 

— Ce-i voi spune Fihrer-ului? Pentru numele lui 
Dumnezeu, trebuie mutate imediat avioanele de la Arnhem. 
Se află acolo sub un risc enorm. la legătura cu Galland şi 
mută-l imediat de acolo! ACUM! 

— Unde, Herr Reichsmarschall! 

În acest moment, Göring era apoplectic de furie. 

— Nu ştiu, idiotule! Tu eşti verdamdt!2* ofițer de la 
Informaţii. Găseşte-le un aerodrom şi mută-i acolo IMEDIAT! 

Göring a trântit receptorul telefonic şi s-a culcat în pat. 
Trebuia făcut ceva. A strigat după aghiotantul său, un 
leutnant tânăr ce dormea în camera de serviciu alăturată, 
dar care aştepta deja pe coridor, fiind trezit de răcnetele 
Reichsmarshallului. 

— Schulz, vino aici! 


— Jawohl, Herr Reichsmarschall? 


— Scoate-l din pat pe idiotul de Canaris - să se prezinte 
la mine la ora 900 am. El şi echipa sa de idioţi au nevoie de 
un şut în cur - şi am să i-l dau eu! 

Aghiotantul s-a grăbit să-l trezească din somnul său 
inocent pe Admiral Canaris, şeful serviciului de spionaj 
militar german, Abwehr, în timp ce Göring plănuia 
răzbunarea asupra britanicilor. 

Mai avea doar unsprezece avioane Blaue-Tod rămase 
până ce vor fi înlocuite cu cele produse de Messerschmitt. 
Fără ele, bătălia va fi pierdută şi „Crăciunul în Londra” doar 
un vis îndepărtat. 

Fuhrer-ul trebuia să primească „capul” cuiva - dar va 
face tot ce va fi necesar ca să se asigure că nu va fi capul 


său! 


* kk 


Admiral Canaris s-a prezentat la Cartierul General al lui 
Göring conform ordinului, dar nu era nici pe departe 
intimidat de grăsun. Canaris, marinar profesionist, s-a opus 
pe față teribilei nedreptăți la care a fost supusă populația 


evreiască şi-i disprețuia profund pe nazişti. 


124 Verdamdt -— blestemat (|. germană). 


— Am auzit noutățile, Hermann. Nimic bun pentru tine 
şi Luftwaffe. 

Îl momea pe Göring, iar acesta o ştia. 

— Ce face Abwehr pentru găsirea bazei avioanelor cu 
reacție britanice, Admiral? Nu le putem permite să 
interfereze în planurile Fihrer-ului de invadare a Angliei luna 
viitoare. 

— Invazie? Nu cred că o invazie ar fi mare lucru. Führer- 
ul nu mi se pare prea interesat să invadeze Anglia. 

Göring deveni şi mai nervos. 

— Chiar nu-mi pasă ce crezi dumneata, Herr Admiral. 
Doar găseşte nenorocitul acesta de aerodrom şi Luftwaffe a 
mea îl va spulbera. La urma urmei, dumneata conduci 
Serviciul de Informaţii, nicht wahr125? 

Canaris şi-a dat seama că i se cere imposibilul. Agenţii 
săi din Anglia căutau de câteva săptămâni baza secretă şi 
acum ştia că se află undeva în estul Angliei - mult mai la 
nord decât aerodromurile de unde operau Spitfire şi 
Hurricane ce apărau Canalul Mânecii. 

Spionii săi au ajuns pe aproape şi foarte curând ar 
trebui să aibă veşti bune, dar voia să-l lase pe cățeluşul lui 


Hitler să mai transpire niţel. 


— Imediat ce am să aflu eu locaţia sigură a bazei, ţi-o voi 
spune şi ție, Hermann. 

— Ar fi bine să o faci cât mai curând, Herr Admiral, sau... 
ai putea fi surprins de consecințe. 

Canaris era imun la amenințări de acest gen. Nu se 
temea de fanfaronul Göring - dar şarpele de Himmler era 
altceva. Şi-a luat rămas bun de la Reichsmarschall. 

— Păi, dacă asta e tot, eu am treabă. La revedere, 
Hermann. 

Canaris a ieşit şi s-a întors la Cartierul său General, 
unde îl aştepta pe birou un raport referitor la Middle 


Fleckney. 


x kk 


Rosie Cartwright era bărmăniţă la un pub în Swaffham, 
nu departe de Middle Fleckney. Era foarte drăguță şi asculta 
cu atenţie tot ce auzea. Pub-ul era frecventat de tot felul de 
oameni, inclusiv de poliţişti militari ce păzeau aerodromul 
de pe care operau avioanele din 1992. 

Desigur, „ghioceii”, aşa cum erau numiți amical datorită 


caschetelor albe, au jurat să păstreze secretul, dar precum 


125 Nicht wahr - nu-i aşa? (l. germană). 


tuturor soldaţilor ce au luat la bord vreo două beri, li se 
dezlegau limbile şi Rosie a prins din zbor câte un cuvânt, 
astfel încât până la sfârşitul lui iulie a avut ce să raporteze. 

Contactul ei era Eileen Kimberley, care locuia şi opera 
stația clandestină de radio în Norwich, doar la douăzeci de 
mile mai departe. Într-o duminică de august, Rosie a luat 
autobuzul de Norwich şi cele două s-au întâlnit la jumătatea 
drumului, în micul sat Halfway, lângă Derehem. 

Rosie i-a transmis informaţiile verbal, evitând notele 
scrise ce ar fi putut fi probe incriminatorii în caz că ar fi fost 
oprite şi percheziționate. 

Eileen a memorat informaţiile, iar Rosie s-a întors cu 
autobuzul la pub. Operatoarea radio, care era şi şefa rețelei 
de spionaj a naziştilor a prelucrat acest raport împreună cu 
altele primite în ultimele zile şi a transmis informaţiile la 
Cartierul General al lui Canaris pe cinci august. 

Pe şapte, a fost executat un zbor de recunoaştere al 
Luftwaffe în zona Mahram, fiind luate fotografii ale acelui 
aerodrom şi ale altora din apropiere. Filmele au fost 
analizate, iar în dimineața de 10 august Canaris studia 
raportul. 

Amiralul ar fi trebuit să raporteze imediat descoperirile 


autorităților interesate, dar s-a abținut! 


Marele Şef al Informaţiilor nu şi-a dorit nicicând acest 
război şi prezisese înfrângerea Germaniei dacă aceasta se 
înfrunta cu marile puteri europene. Dorea ca invadarea 
Angliei să eşueze, astfel ca Germania să-şi consolideze 
puterea în loc să-şi risipească resursele limitate şi să se 
condamne singură la înfrângere. 

Aşa că a mai păstrat raportul timp de o săptămână. O 
mişcare riscantă, dar îşi mai asumase asemenea riscuri şi 


altă dată. 

Middle Fleckney 
10 august 1940 


Göring a mai avut parte şi de alte veşti proaste, 
consecință a misiunii Canberra care a descoperit baza Me 
262 din Olanda. Analiza ulterioară a fotografiilor de o 
admirabilă calitate a marcat unsprezece locaţii pentru 
Freya, sistemele radar germane pentru alertare timpurie. 
Acest echipament excelent cu o rază de acoperire de 200 km 


avea ca obiectiv principal apărarea frontierelor vestice ale 


Fatherland. Dar, era atât de bun, încât unități adiționale au 
fost asamblate pe coasta atlantică. 

Canberra ECM a bruiat cu zgomot alb aceste stații. 
Echipamentul a fost copleşit şi nu a mai putut să detecteze 
avioanele britanice. În plus, avioanele convenţionale 1940 
RAF ce zburau având la bord alt echipament specializat 
puteau mima formaţii aeriene mari şi erau capabile să 
împrăştie Luftwaffe după ţinte false. 

Totuşi, era mult mai avantajos, pe termen lung, să fie 
distruse radarele, care îndrumau cu precizie vânătorii 
nazişti asupra Spitfire şi Hurricane ce încercau să atace 
bombardierele care se năpusteau asupra aerodromurilor lor. 

Prin urmare, a fost pregătit un raid care să scoată din 
funcțiune staţiile Freya de pe coasta Atlanticului. Aceasta 
trebuia să acorde un răgaz preţios pentru RAF 1940, măcar 
până când germanii vor înlocui echipamentul distrus. 

Urma să fie o misiune cu zbor de noapte, pe la ora 0300, 
pentru a asigura pe cât posibil efectul surpriză. Toate cele 
patru Interdictor Strike Tornado erau implicate, fiecare având 
ca obiective câte patru unităţi Freya. Un Recce va survola 
întreaga linie după cinci minute de la primul atac, dinspre 
sud spre nord. Canberra ECM trebuia să patruleze la mare 


altitudine, iar cei doi vânători ADV vor asigura acoperire 


împotriva unor potențiali vânători-de-noapte nazişti. 

Toţi cei din echipajele avioanelor şi din echipele de la sol 
şi-au petrecut întreaga zi pregătind avioanele Tornado, 
încărcându-le cu bombe, rachete şi proiectile pentru 
tunurile de bord Oerlikon. Chiar şi Recce a fost înarmat cu 
rachete aer-sol — de ce nu? 

Era un plan bun care ar trebui să provoace încă un şoc 
la Berlin şi — inevitabil — să întârzie orice tentativă de invazie 
— ceea ce şi era principalul scop. 

Au decolat la 0230 şi s-au îndreptat către ţintele ce se 
întindeau de la Ault, Franța, în sud, până la Vlieland, 
Olanda, în nord. ECM asculta de sus, de la 30.000 picioare, 
bruind orice frecvențe germane active. Cei doi vânători ADV 
au rămas la 10.000 picioare în Combat Air Patrol, aşteptând 
orice vânător-de-noapte ce ar fi decolat. Ar fi avut suficient 
timp să intre în picaj pentru interceptarea oricui ar fi 
reprezentat un potenţial pericol. Bombardierele pentru 
atacul la sol aveau un excelent TFR (Terrain Following Radar 
- radar de urmărire a terenului), ce le permiteau să zboare 
foarte jos, la 100 picioare deasupra solului, deşi 250 
picioare era suficient pentru această misiune. 

Reţeaua metalică a lui Freya apărea foarte clar pe 


radarul Tornado, iar la ora 300 a.m. era prea puţină opoziție 


din partea apărării de la sol — cu excepţia santinelelor din 
posturi, ceilalți dormeau, obosiţi şi apatici. 

Bombele au căzut una după alta, spulberând ţintele, 
lăsând în urmă o brazdă de oțel contorsionat şi clădiri 
arzânde. Cinci dintre radare au avut parte de doze duble şi 
până la ora 0320, toate patru avioanele erau degajate din 
atac şi aflate pe curs de întoarcere la Middle Fleckney. 

Misiunea îndeplinită de Tornado Recce a fost niţel mai 
dură. A trebuit să zboare pe tot traseul de 270 mile cu viteza 
de 480 noduri, ceea ce a durat puţin peste 34 minute. Aşa 
că, după ce au redresat din ultimul atac cu rachetă aer-sol, 
au virat stânga şi au început să urce direcționându-se spre 
casă, pe urmele camarazilor de pe bombardiere ce-i 
precedau cam cu 20 minute. ECM se afla încă pe poziţie, la 
fel ca şi unul dintre ADV. Celălalt a însoțit bombardierele 
spre casă — în caz că era nevoie de el. 

În timp ce Recce a urcat la 20.000 picioare, ECM a 
detectat un trafic radio neobişnuit. ADV s-a folosit de 
facilitatea look-down a radarului de bord şi a descoperit 
două bogies ce se apropiau de Tornado Recce. 

— Purple 5 către Purple 9 — Buster! Aveţi două contacte în 
mişcare ce se apropie rapid dinspre şasele vostru! 


Buster era termenul-cod ce atenționa pilotul de pe Recce 


să împingă maneta de gaze la maxim. 

— Roger, Purple 5 — confirm buster. Poţi să mă asişti? 

Pilotul de pe Purple 9 îl ruga pe camaradul de pe ADV să- 
i salveze fundul. 

— Am să fac tot ce pot, „9”. Sugerez să urci la peste 
30.000 şi ai să fii dincolo de posibilităţile lor. 

— Roger, „5” — wilco. 

Recce a urcat la peste 30.000 picioare, iar ADV şi-a 
concentrat atenția asupra celor doi bandits care se aflau 
acum la 30 mile mai în față şi cinci mile mai jos. Me 262 nu 
puteau ajunge la mare altitudine, dar continuau să fie o 
amenințare pentru Recce când intra pe panta de aterizare la 
Middle Fleckney, aşa că trebuiau să încerce să le distrugă. 

Deşi nu aveau rachete ghidate prin radar - doar AIM-9 
autoghidate în infraroşu, până la urmă ar fi tot un fel de 
tragere la țintă „fixă”. 

ADV s-a strecurat în spatele Me 262 şi după ce s-a 
apropiat cam la 4 kilometri, nevăzuţi, neauziți, au lansat 
AIM-9. Flash-urile celor două explozii au precedat căderea a 
două Blaue-Tod în apele Mării Nordului. 

— Fox 2, a avertizat pilotul ADV. Ne vedem la sol. 

Foarte uşurat, navigatorul Recce a replicat: 


— Mulțam, amice, fac cinste cu o bere! 


Până la 0500, toate avioanele au fost parcate în 
siguranţă în hangar şi toată gaşca a petrecut o oră plăcută 
dând pe gât halbe de bere şi bătându-se victorioşi pe spate, 
în timp ce photogs (analiştii fotografici) şi cei de la Informații 
examinau filmele. 

Unsprezece stații radar Freya au fost distruse şi două Me 
262 doborâte. 

A fost cel mai bun raid al lor, iar când Churchill a fost 
informat la ora 0730, a acordat medalii DFC, DSO, MBE, 
BEM şi o CHE126 pentru AVM. Fiecare membru din Force 
1992 a primit câte o medalie pentru contribuția şi bravura 
lor — la fel şi mulți dintre cei din 1940. 

La Middle Fleckney a fost o zi excelentă. 

A fost, însă, şi apogeul detaşamentului. În viitor, 
lucrurile nu vor mai merge la fel de bine. 


Luftwaffe pregătea câteva surprize. 

Middle Fleckney 


126 DFC, DSO, MBE, BEM şi o CBE - medalii militare britanice. 


11 august 1940 


Jim Charles se afla în biroul AVM Morrissey, pipăind 
agitat British Empire Medal recent acordată de Winston 
Churchill. Expertul meteo nu numai că-şi învățase colegii 
din 1940 metode avansate de predicție a vremii, dar i-a şi 
consiliat referitor la modul de evitare a dârelor de condens 
lăsate de avioanele ce zboară la mare altitudine. 

Dârele de condens sunt nori artificiali (formaţi de om), 
lungi şi subţiri, ce rămân uneori în urma avioanelor. 
Formarea lor este declanşată de cele mai multe ori de 
vaporii de apă din gazele eşapate de motoarele avioanelor, 
dar şi de schimbările de presiune din vortexurile de la vârful 
aripilor, sau din aerul de pe întreaga suprafață a aripilor. 
Precum toți norii, dârele erau constituite din apă sub forma 
a bilioane de picături minuscule şi cristale de gheaţă. 

În funcţie de temperatura şi umiditatea de la altitudinea 
unde se formează dârele, ele pot rămâne vizibile câteva 
secunde sau minute, ori pot persista câteva ore pe lungimi 
de câteva mile. Norii rezultați pot semăna cu cirrus, 
cirrocumulus, sau cirrostratus, fiind uneori numiți cirrus 
aviaticus. Particulele din eşapamentul avionului acționează 


ca centre de declanşare, provocând rapida atragere şi 


condensare a vaporilor. Dârele de condensare provocate de 
motoare apar rar sub 26.000 picioare şi numai dacă 
temperatura de acolo este sub - 400C, iar umiditatea 
relativă este peste 60%. În mod normal, avioanele militare 
iau măsuri de evitare a formării dârelor ce uşurează mult 
detectarea vizuală de la distanță, alegându-şi cu foarte 
multă grijă altitudinea de zbor în zona de luptă. 

Jim Charles i-a instruit pe piloţii de vânătoare asupra 
acestui subiect şi a beneficiilor zborului dedesubtul 
stratului de condensare - pentru Canberra şi modernii 
vânători ADV nu conta, pentru că puteau oricând urca mult 
peste 40.000 picioare, unde dârele nu se formau de obicei. 
Meteorologii din 1940 nu au înțeles pe deplin ştiinţa 
referitoare la troposferă şi tropopauză, aşa că Jim le-a dat 
instrucțiuni detaliate. 

Cu toate acestea, nu subiectul „vreme” era motivul 
pentru care Jim se afla acum în fața AVM Morrissey. Ca 
urmare a micii sale discuții cu Prim-Ministrul, AVM a luat în 
considerare o potenţială uriaşă problemă referitoare la 
îngrijorătoarele revelații făcute publice de Charles. Nu s-a 
gândit că este important ca cei aflați sub comanda sa şi-au 
dat seama că anumite detalii istorice minore sunt oarecum 


diferite față de cele din propria linie temporală. 


Le-a considerat ceva minor comparativ cu sarcina lor 
principală. La urma urmei, acum nu mai putea fi schimbat 
nimic! 

Dar, desigur, în realitate era ceva profund relevant. 

AVM părea să nu priceapă conceptul de univers 
alternativ sau paralel. 

Dar Jim Charles ştia despre ce este vorba! 

— Ei, Jim, te-ai mai gândit la conversaţia noastră de 
săptămâna trecută? 

Jim Charles a profitat de oportunitate. 

— Da, sir, şi dacă-mi permiteti, aş vrea să clarific pe 
scurt situația în care ne aflăm. 

AVM i-a acordat permisiunea. 

— Te rog, continuă, Jim. Nu ai vorbit cu nimeni despre 
aceasta, nu-i aşa? 

— Nu, sir. Am ascultat ordinul dumneavoastră. Totuşi, 
trebuie să vă previn asupra unor fapte notabile. În primul 
rând, am cercetat ziarele naţionale la care sunt abonaţi cei 
din personalul local şi am descoperit nişte informații 
interesante. 

— Adică? a întrebat AVM, ştiind exact ce urma să spună 
Jim. 


— Ei bine, sir, să ne uităm doar la câteva din anomaliile 


pe care le-am depistat. Pentru început, Marea Criză 
Financiară din 1926 nu a avut loc decât în 1935. SUA este 
în haos şi dezastru financiar. Preşedintele SUA este Joseph 
Kennedy, un anglofob total, care a declarat public că nu va 
intra niciodată într-un război european şi nici nu va ridica 
un deget măcar în ajutorul nostru. Japonia şi China sunt în 
război, pe care China e pe cale să-l câştige. Rusia luptă de 
partea Chinei, iar expansiunea Japoniei pur şi simplu nu 
are loc. Hitler nu a invadat încă Norvegia, iar Italia nici 
măcar nu a intrat în război pentru că Mussolini a fost 
asasinat în 1939. 

AVM era circumspect. 

— Eh, acestea ar putea fi schimbări minore şi 
neimportante în istoria noastră. 

— Minore! Minore! glumiți, nu-i aşa? Hitler stăpâneşte 
cu o mână de fier aproape întreaga Europă, inclusiv Spania 
şi Portugalia unde Franco e doar o marionetă. Şi colac peste 
pupăză, dacă puneţi toate aceste cap la cap, peste numai 
câțiva ani, naziştii vor construi primii bomba atomică şi 
atunci am pus-o cu toţii. Deja sunt foarte avansați în cursa 
pentru propulsia reactivă şi radar. Pe scurt, eu cred cu tărie 
că am intrat într-un „univers paralel”, iar dacă şi când vom 


încerca să ne întoarcem în al nostru, va fi imposibil de 


prevăzut unde ne vom afla şi ce vom găsi. Acesta nu este 
1940 al nostru! 

AVM a înțeles că nu-l poate domoli cu niciun chip pe 
flăcău şi că trebuie să ia măsuri drastice pentru a curma 
pericolul ce-l prezenta. 

— Jim, dacă ar fi să accept toată baliverna asta despre 
„universuri paralele”, atunci tu ce ai propune? 

— Trebuie să spunem tuturor despre ce am descoperit ca 
să poată alege. Se pot întoarce cu noi pe 8 septembrie sau 
pot rămâne aici! 

Jim Charles tocmai a trecut linia şi nu mai avea cale de 
întoarcere. 

— OK, Jim, lasă-mă să cântăresc cu grijă situația. 
Trebuie acționat cu delicateţe. Te rog să-mi acorzi două zile 
pentru a discuta problema cu PM. Sunt sigur că va veni cu 
o idee, un compromis. Între timp, te rog să te mai gândeşti. 
Dacă ne dăm drumul la gură, unii dintre ai noştri ar putea 
reacționa exagerat — şi nu ne dorim aşa ceva — este? 

Jim a dat din cap, şi-a pus medalia în buzunar şi a ieşit 
din birou. 

AVM Morrissey era conştient că are de dat un telefon. În 
curând, sărmanul Jim Charles va face o călătorie fără 


întoarcere în propriul său univers paralel! Trebuie să 


„dispară” în interesul „genera!”. 

Dar, Morrissey ar fi trebuit să acorde mai multă atenţie 
acestor cercetări şi să citească niţel mai mult despre 
subiect. Dacă a acceptat faptul că saltul în timp este posibil, 
atunci ar fi trebuit să se gândească la teoria universurilor 
paralele sau alternative, conform căreia realități 
independente „separate şi uşor diferite” pot coexista alături 
de cea personală. 

Şi puteau fi sute — aşa că probabilitatea de a o găsi pe 
cea originală din care au venit şi de a se întoarce tot în ea 
era foarte, foarte scăzută. 


Dar, la urma urmei, prea puţin îi păsa. 


* kk 


De fapt, erau mari discrepanțe între cele două linii- 
temporale şi un factor major în Bătălia pentru Anglia era 
dezvoltarea lui Me 262. Era devansată cu 3-4 ani față de 
istoria cunoscută de cei din 1992 şi acest fapt putea avea 
un efect critic în războiul ce urma. 

În timp ce Jim Charles îşi dezvăluia descoperirile lui 
Morrissey, Luftwaffe a lui Hermann Göring a primit 36 de 


avioane cu reacție noi, inclusiv Recce, bombardiere de mare 


viteză şi variante pentru zborul de noapte. 


Iar pe banda de producție mai erau alte câteva sute. 

Deasupra Mării Nordului 
12 august 1940 


În această dimineaţă Luftwaffe a lansat o forţă teribilă de 
vânători şi bombardiere împotriva staţiilor radar britanice 
situate în lungul țărmurilor sudice. A fost un atac hotărât şi 


Pe) 


bine planificat ce a provocat o „ruptură” de o sută de mile în 
cortina britanică de apărare radar. Ca o consecință directă, 
controlorii ce dirijau avioanele de vânătoare au devenit 
incapabili să mai lanseze Spitfire şi Hurricane pentru a apăra 
aerodromurile ce reprezentau adevărata ţintă pentru 
Adlertag. 

Turnurile radar au fost atacate cu precizie de Stukas-uri, 
iar un grup de Do-17 a spulberat RAF Manston cu peste 
150 bombe, distrugând hangarele, construcțiile şi avioanele 


de la sol. 


Comandanții britanici trebuiau să reacționeze şi să facă 


ceva pentru a anihila această amenințare, aşa că AVM Park, 
comandantul Grupului 12 a cerut ajutor comandantului 
bazei de la Middle Fleckney. 

Cele şase Tornado rămase au fost înarmate, decolate 
imediat şi dirijate către coasta sudică cu Canberra ECM 
ascuns mult deasupra, încercând să bruieze frecvențele 
radio germane cu zgomot-alb. 

Force 1992 a intrat în formație Combat Air Patrol la 
altitudinea de 30.000 picioare, aşteptând ca cele două ADV, 
cu radarele lor de bord ce aveau capabilitatea look down — 
shoot down, să găsească ţinte ce puteau fi atacate. În drum 
spre sud, s-au apropiat de Insula Sheppey aflată în estuarul 
Tamisei, în zona căreia liderul formației a depistat o formaţie 
mare de posibile avioane de bombardament germane ce 
zburau spre vest. Tornado s-au separat în trei perechi, şi, cu 
ADV-urile în frunte, au accelerat către formaţia Do-17 
Luftwaffe. S-au postat în spatele formaţiei, făcând contactul 
cu ea la 1.500 picioare deasupra nivelului mării, imediat 
sub plafonul gros de nori. Din fericire, echipamentul modern 
de pe Tornado le permitea să coboare în siguranță sub nori, 
fără a se prăbuşi în mare. 

După ce au redresat la orizontală, ADV ce-i ghida către 


bombardiere a apelat: 


— Purple, aici Purple 5; contact multiplu cu bandits la 
ora 12, distanța 3 mile. Atacăm în perechi conform planului, 
iar după ce terminăm cabrăm la 3-0-0 şi N127 la punctul 
prestabilit Charlie. Confirmați. 

Toţi ceilalți piloți au confirmat şi a început atacul 
improvizat. 

Cele trei perechi de avioane dotate cu rachete şi tunuri, 
s-au apropiat de bombardierele naziste dinspre spatele 
formației şi le-au spulberat în bucăți, executând foc-de-voie 
cu AIM-9 şi proiectile de tun. 

Avertismente de „Fox-1” şi „Fox-2” se întretăiau cu 
repeziciune în eter, pe măsură ce avioanele germane se 
împrăştiau sau virau înapoi spre casă. 

Zece Do-17 au fost distruse cu rachetele şi alte opt cu 
rafale de tun. O victorie superbă care, probabil, a salvat 
câteva aerodromuri de la un bombardament devastator. 
După fiecare atac Tornado au degajat spre înalturi şi au 
spart plafonul de nori la 10.000 picioare. ADV lider a ajuns 
primul în cerul senin şi a virat către Middle Fleckney. A 
doua pereche a ajuns după un minut şi s-a raliat formației. 


Din păcate, pentru a treia pereche de avioane lucrurile 


127 RV — abreviere din limbajul militar: rendezvous - întâlnire, 
reconstituirea formației. 


nu au mai mers la fel de bine. Fapt ignorat de toate 
Tornado-urile, bombardierele germane aveau ca acoperire 
aeriană două Me 262. Acestea nu reuşiseră să străpungă 
plafonul într-un picaj controlat, aşa că au rămas la 10.000 
picioare, zburând la rasul norilor nimbostratus în aşteptarea 
oportunității de a intra în luptă. Se aflau în limită de 
combustibil, gata să vireze spre casă. 

Pilotul de pe Tornado, Moose Davies şi navigatorul său, 
Hoppy Harris, nici măcar nu au văzut reactorul german. A 
fost un incredibil şi devastator ghinion. În momentul când 
au străpuns plafonul, au pintenat fuselajul unuia dintre Me 
262. Ambele avioane au explodat într-o imensă minge de 
foc. Cei trei oameni au murit instantaneu. 

În timp ce resturile epavelor cădeau rostogolindu-se 
printre nori în marea de dedesubt, cei din avioanele 
coechipiere - un englez şi un german, extrem surprinşi şi 
alarmațţi - au scanat rapid cerul în căutarea unui potențial 
pericol şi s-au văzut simultan unul pe altul, cam la 1.000 
metri depărtare. 

Din fericire pentru amândouă, niciunul nu dorea să intre 
într-un dogfigt. Me 262 a virat spre est şi a intrat în picaj 
adăpostindu-se în nori, iar Tornado a cuplat postcombustia 


pentru a urca rapid la 30.000 picioare şi a contactat ADV 


pentru a raporta vestea devastatoare. 

— Roger, Purple 4, întoarce-te la bază pe curs 
independent. Ne revedem la sol! 

Purple 4 a confirmat şi cele cinci Tornado şi-au continuat 
drumul trist spre casă. 

Todd, care se afla în Purple 1, era oripilat. Acum a 
pierdut al treilea echipaj şi dacă îl includea şi pe camaradul 
german pe care a fost nevoit să-l împuşte, erau deja şapte 
morți dintre oamenii săi... 


„„.Şi încă un avion care nu se va mai întoarce în 1992. 


* kk 


Când avioanele s-au întors la Middle Fleckney, aterizarea 
lor nu a trecut neobservată. Desigur, gărzile militare au 
văzut sosirea celor cinci avioane cu înfăţişare ciudată - dar 
faptul era acum atât de banal, încât abia dacă le-au acordat 
o privire plictisită. Li se spusese că perioada de detaşare la 
Norfolk va fi scurtă, până la 8 septembrie, aşa că 
majoritatea dintre ei aşteptau doar să treacă timpul până ce 
puteau pleca în permisie sau să-şi viziteze familiile. 
Avioanele cu aspect futuristic ce decolau şi aterizau zilnic le 


trezeau prea puțin interes. Li se părea a fi doar încă o 


încercare de dezvoltare tehnică la efortului de război. 

Dar, alți ochi vigilenți scrutau cu discreţie dinspre vestul 
pistei de aterizare. Admiral Canaris îşi desfăşurase spionii în 
încercarea de a confirma rapoartele ciudate pe care le 
primise, iar în această dimineață răbdarea lor a fost 
răsplătită. 

Doi tineri - un bărbat şi o femeie - erau lungiți sub un 
boschet des dintr-un mic crâng. Povestea lor de acoperire — 
pentru cazul în care ar fi fost descoperiţi — era că sunt doi 
amorezi ce s-au întâlnit pe ascuns pentru o partidă de sex. 
Aşa că tocmai „simulau” cu conştiinciozitate un hanky- 
panky, când cele cinci Tornado au zburat pe deasupra lor şi 
au aterizat, confirmându-le ceea ce le ceruseră şefii lor din 
Berlin. Nu au îndrăznit să rişte o fotografiere, dar au putut 
să facă o descriere detaliată a avioanelor atunci când au 
raportat controlorului lor din Germania. 

În zece minute, şi-au aranjat hainele de pe ei, apoi au 
pedalat repede către Downham Market. În acea seară, 
târziu, fata s-a întors în camera sa închiriată, iar bărbatul 
acasă la el, de unde a transmis codificat la Abwehr HQ. 

Admiral Canaris a coroborat informaţiile cu cele deja 
deţinute, însă nu i le-a împărtăşit şi lui Göring. Îi va trimite 


raportul peste câteva zile şi, cu puţin noroc, poate că 


atacurile Luftwaffe asupra Britaniei vor eşua, iar invazia va 
fi amânată - sau poate chiar anulată — ceea ce, în opinia sa, 


ar fi cea mai bună variantă în acest război stupid. 

La mare altitudine deasupra Mării Baltice 


13 august 1940 


Force 1992 era într-o stare de spirit sumbră după aflarea 
morții lui Moose şi Hoppy. Fuseseră doi tineri ofițeri foarte 
apreciaţi de către toți camarazii. În acea seară a avut loc un 
scurt serviciu funerar la care cu toţii au lăsat să le scape o 
lacrimă. 

Totuşi, mai era treabă de făcut, aşa că în dimineața 
următoare, un Canberra Recce a decolat şi a urcat la 
altitudinea de aproape 50.000 picioare zburând către statele 
baltice, Estonia, Lituania şi Letonia. Toate erau ocupate de 
nazişti, iar simpatizanțţii britanicilor au transmis la Londra 
informația referitoare la un mic, dar foarte rapid avion care 
a fost observat în Lituania, în apropierea coastei. 


Ştirea i-a intrigat pe cei de la Informaţii care căutau 


aerodromul-bază şi/sau fabrica producătoare de Me 262. Ca 
urmare, a fost autorizată o misiune pentru Canberra care 
zbura acum cu mult deasupra oricărui pericol reprezentat 
de inamic fiind practic invizibil pentru ochii de la sol. 

Ruta de zbor i-a purtat peste Copenhaga şi Malmo către 
Vilnius, în Lituania. Fusese realizată din timp o hartă din 
fotografii ce acopereau douăzeci de benzi cu o lungime de 
150 mile. Dar, tot era nevoie de două zboruri pentru a 
completa misiunea, deoarece de fiecare dată timpul de 
tranzit era de circa o oră. Canberra va avea doar aproximativ 
două ceasuri pentru survolarea zonei şi realizarea de 
fotografii. 

Primul zbor al misiunii a decurs destul de monoton şi 
Canberra PR9 a luat fotografii de la altitudine de 40.000 
picioare de la verticala părții de nord a Lituaniei — aceasta va 
permite analiştilor fotografici să creeze o serie de imagini 
stereo, care vor ajuta la identificarea sigură a obiectivului. 
De fapt, au fost observați de la sol, dar nu s-a putut face 
nimic împotriva lor, aşa că Recce a virat nestingherit spre 
vest către bază şi a aterizat la prânz. Filmul a fost recuperat 
şi aparatele au fost reîncărcate cu casete în timp ce 
echipajul prânzea. 


La ora 1400 Canberra a decolat în misiunea de după- 


amiază după ce a fost realimentat şi verificat. 

Zborul către obiectiv a fost lipsit de evenimente şi 
avionul a sosit în zonă la ora 1515. În acelaşi timp, analiştii 
care studiau filmul făcut dimineață au făcut câteva 
descoperiri alarmante. 

La ora 1730, navigatorul de pe PRO a decuplat camera 
verticală după executarea ultimului tur, iar pilotul a început 
urcuşul lent către 50.000 picioare, altitudinea pentru zborul 
spre casă. Ambii erau foarte obosiţi, fiind treji de mai bine 
de 12 ore. În mod normal, nu se permitea echipajelor să 
depăşească criteriul strict al „duratei serviciului”. Dar, 
datorită situației unice şi importanța sarcinii - regulile au 
fost ignorate în ultimul timp. 

Faptul a fost cu totul dezastruos pentru Al Norman şi 
Steve Hicks. Celălalt Canberra Recce era trimis în misiune 
similară deasupra Franței şi Germaniei, şi nu a fost nicio 
cale ca cele două echipaje să fie cruțate de aceste misiuni 
excesiv de lungi şi obositoare. 

În momentul în care Canberra depăşea 45.000 picioare, 
motorul din dreapta s-a oprit. Un singur motor era suficient 
să mențină avionul în zbor şi să-l ducă acasă dacă urmau 
instrucţiunile. Însă acest tip de avion avea o problemă legată 


de poziția motoarelor pe aripi. Se aflau la câteva picioare 


depărtare de fuselaj şi atunci când unul se oprea, avionul 
avea tendința să se răsucească în partea în care se afla 
acesta. 

Procedeul standard, exersat frecvent de către echipaje, 
era ca să se apese total pe palonierul din partea opusă 
pentru a menţine avionul pe direcţie şi la orizontală. 

În anii '70 au fost câteva incidente în care au fost 
implicaţi piloți tineri ce se pare că au apăsat pe pedala 
„greşită” provocând răsucirea violentă a avionului şi intrarea 
în vrie fatală. Aşa s-a întâmplat la RAF Wyton în 1976 când 
Canberra a spiralat în vrie de la 1.000 picioare prăbuşindu- 
se peste o casă — echipajul a fost ucis. 

Poate că s-a întâmplat doar pentru că Al Norman era 
obosit, sau chiar plictisit de monotonia a zece ceasuri 
petrecute în cockpit, dar a făcut şi el aceeaşi greşeală 
mortală. 

Avionul a intrat instantaneu într-o vrie necontrolabilă cei 
ducea cu mare viteză către sol. Se aflau cam la 60 mile 
nord-est de Königsberg (Kaliningrad) - şi încă deasupra 
solului. Chiar dacă s-ar fi gândit la această variantă, nu era 
absolut nicio şansă de a controla direcția deasupra apei 
pentru a evita ca epava să cadă în mâinile inamicului. 


Când avionul a ajuns la 20.000 picioare, Al Norman a 


ordonat navigatorului să se catapultezel!28. Steve Hicks a 
tras de maneta de ejecţie a scaunului aflată între picioare. 
Într-o catapultare controlată şi calmă, mai întâi ar fi tras 
MDC - miniature detonation cord —- ce comanda detonarea 
unei trape aflate deasupra scaunului. Dar, astăzi nu a avut 
timp pentru pregătirea ieşirii, aşa că a tras doar de manetă 
cât de tare a putut. Pentru că sistemul de catapultare era 
setat ca mai întâi să acționeze asupra scaunului din față, el 
a fost ejectat primul... şi s-a izbit de trapa închisă încă. 
Nimeni, niciodată nu a supraviețuit catapultării cu scaunul 
din față dintr-un PR9 - nici Steve nu a făcut excepție. Şi-a 
rupt gâtul când a izbit trapa cu capul dislocând-o. La 
trecerea prin deschizătură, brațele i-au fost sfâşiate de 
marginile acesteia, iar pixurile din buzunarele de pe 
mânecile costumului i s-au înfipt adânc în carne. 

Dar, nimic din toate acestea nu mai contau atunci când 
trupul i-a plutit liniştit până la sol, unde, în cele din urmă, a 
fost recuperat de nişte țărani germani şi predat imediat 
autorităților, care n-au priceput nimic văzând uniforma şi, 
mai ales, plăcuțele de identificare din 1992. Vestea a ajuns 


la Berlin şi în cele din urmă, trupul a fost transportat în 


128 La varianta Canberra PR9 locul navigatorului este în fața pilotului (în 
botul avionului). 


capitală pentru examinare ulterioară. Scaunul de 
catapultare recuperat a fost un mister total! 

Al Norman a avut o soartă asemănătoare. A supraviețuit 
catapultării rezonabil de bine, trecând prin spărtura făcută 
în cupolă de sistemul automat MDC. A plutit către sol, dar, 
spre oroarea sa, şi-a dat seama că va cădea în apă, la nord 
de Königsberg. Nu a putut face nimic pentru a preveni 
inevitabilul şi a plonjat dur în apa rece ca gheața - cam 50C. 

Vântul a umflat paraşuta şi a început să-l tragă violent 
pe suprafața apei sărate. Încercă să decupleze paraşuta de 
la chingi, dar pur şi simplu nu avea destulă putere. Era în 
vârstă de 50 ani şi nu purta costum de imersiune care era 
obligatoriu la zborurile deasupra apelor reci. Dar, pentru că 
ei veneau din vara 1992, hainele pentru vreme rece nu au 
fost prevăzute şi nici purtate. 

În consecință, apa înghețată i-a umplut gura 
provocându-i accese de tuse şi stare de şoc. În curând, apa 
rece a Balticii i-a înțepenit degetele şi nu au mai avut 
îndemânarea şi forța de a deschide cataramele paraşutei. 
După ce a fost târât 300 metri pe suprafața apei, Al a murit 
de extenuare datorită expunerii la frig şi pătrunderii apei în 
stomac. Aceasta a fost cauza finală a morții. Pur şi simplu s- 


a înecat. 


Când, după câteva ceasuri, trupul i-a fost recuperat de o 
navă germană de patrulare, era înghețat bocnă. 

Şi cadavrul său a fost transportat la Berlin, iar Abwehr a 
înțeles că au un pilot şi un navigator proveniți dintr-un 
avion necunoscut. Admiral Canaris a bănuit cine ar putea fi 
aceştia şi a ordonat la Königsberg o masivă operațiune de 
căutare a avionului implicat, dar fără niciun rezultat. 
Nimeni nu l-a văzut prăbuşindu-se sau aterizând şi după 
trei săptămâni de vânătoare lipsită de succes, s-a presupus 
că misteriosul avion a căzut în mare, fiind pierdut pentru 


totdeauna. 


În 1946, când Königsberg şi zona înconjurătoare a fost 
dăruită Sovietelor, un mare număr de cetățeni sovietici au 
fost relocați acolo în încercarea de rusificare a noului 
district. Limba rusă a înlocuit limba germană şi au fost 
construite numeroase case pentru adăpostirea nou-veniților. 
Mulţi dintre rezidenții nativi germani au sfârşit în Siberia. 

În 1946, pe când se defrişa o pădure de pini pentru a 
face loc unei fabrici, a fost găsită epava veche a unui avion 


din vremea războiului. 


Lucrările de şantier au fost imediat oprite, au fost 
instituite măsuri stricte de siguranţă, iar Canberra PR9 a 
fost excavată cu grijă şi transportată la Moscova pentru 


examinare tehnică. 


Todd Morrissey a aşteptat întreaga noapte ca mult 
întârziatul PRO să se întoarcă la Middle Fleckney. La miezul 
nopții a trebuit să renunțe la orice speranță că-l va mai 
revedea. 

Era devastat. Acum erau nouă dintre prietenii săi morți 
în această teribilă experienţă. Îşi pierdea cu repeziciune 
orice urmă de răbdare în legătură cu această situație 
nenorocită. Nimeni din Formaţia FlyPast nu se angajase 
pentru aşa ceva şi a decis că primul lucru pe care trebuie 
să-l facă în dimineața următoare este să aibă o discuţie 
extrem de serioasă cu tatăl său. 

Dacă Todd îşi va impune punctul de vedere, nu va mai fi 
nicio misiune de luptă până la 8 septembrie. 

Nimeni nu va mai muri din cauza lui, sau a 
uneltitorului, mincinosului lipsit de inimă, tatăl său. 


Totuşi, spre mâhnirea sa, nimeni nu putea explica cu 


exactitate ce s-a întâmplat cu Canberra. Doar s-au sugerat 

câteva variante: 
l- S-ar fi putut să fi aterizat pe undeva ca urmare a 
unei situații de urgență şi acum erau prizonierii 
naziştilor, iar PR9 în mâinile inamicului. Nu voia să 
accepte această alternativă - nu voia să creadă că Al 
şi Steve să fi renunțat atât de uşor. 
2- S-ar fi putut să se fi prăbuşit pur şi simplu, sau să 
se fi catapultat în mare după o defecțiune tehnică 
majoră. Dacă aşa era, cei de la Middle Fleckney nu 
vor mai afla nimic despre cei doi. 
3- S-ar fi putut să fi fost doborâți - dar nu era 
posibil... sau era? Me 262 nu avea posibilitatea să 
ajungă la o asemenea altitudine. Jim Charles îi 
informase deja referitor la plafonul operaţional al lui 
262, iar PR9 zburase la 50.000 picioare - cu mult 
deasupra altitudinii la care putea ajunge orice avion 
din acea vreme. 
4- S-ar fi putut să se fi catapultat deasupra 
pământului şi acum erau prizonieri — sau morți — iar 
inamicul avea în mâinile sale o epavă valoroasă de 
cercetat şi doi captivi importanți pe care să-i 


interogheze sau să-i folosească ca ostateci. 


Todd prefera ultima variantă. Dar, indiferent care a fost 
soarta nenorocosului Canberra, prezența Force 92 la Middle 
Fleckney era cu siguranță compromisă. 

Şi dimineaţă, a fost sigur că Al şi Steve sunt dispăruți pe 
veci. 

Dar, trei zile mai târziu, un ofițer de la Informaţii — 
colonelul Blunt - a venit de la Londra cu copii ale Deutsche 
Allgemeine Zeitung şi Münchener Beobachter. Pe paginile 
şase ale acestor ziare naziste erau fotografiile lui Al Norman 
şi Steve Hicks. Era evident că sunt morți, iar articolele au 
fost traduse de colonel pentru Todd şi tatăl său. 

„Dr. Goebbels şi-a pus în priză maşina de propagandă. 
Pretinde că britanicii au atacat Germania cu o secretă şi 
teribilă armă de distrugere în masă. Zice că cei doi morți erau 
echipați în uniforme speciale cu însemne neobişnuite. Führer- 
ul va lua măsuri totale pentru a riposta acestui atac sălbatic 


şi fără precedent”. 


Într-un fel, Todd a simţit multă uşurare. Măcar ştia sigur 
că Al şi Steve nu erau prizonieri, deci nu vor suferi în 
mâinile torționarilor de la Gestapo. Totuşi, faptul nu-i 
atenua prea mult durerea ce-o resimțea. 


— Deci, asta e. Sunt morți. Dar Canberra — există vreo 


mențiune în legătură cu avionul, colonele? 

AVM era practic, cu conştiinţa netulburată, ca de obicei. 

— De fapt... nu. Ceea ce e realmente ciudat. Hunii ar fi 
dorit să expună o asemenea armă teribilă pentru ca să fie 
văzută de toți. Dar, poate că disecă epava în secret chiar 
acum pentru a-şi însuşi câte ceva din tehnologia mult mai 
avansată. 

— Eh, nu vor obţine prea multe, a spus AVM pe un ton 
sec. Canberra se bazează pe tehnica de la sfârşitul anilor '40 
- doar motoarele reactive s-ar putea să le fie de folos - dacă 
nu au fost complet distruse la prăbuşire. Însă Me 262 


dovedeşte că sunt foarte avansați în acest domeniu. 


Colonelul a plecat lăsând ziarele lui AVM, care le-a 
încuiat repede în sertarul biroului său. 

— Regret Todd, dar acestea sunt victime de război. 

— Dar nu e războiul nostru, tată. Până acum am pierdut 
unsprezece oameni buni... şi pe mama. Când se vor sfârşi 
toate astea? Chiar ne vom întoarce acasă în septembrie? 

Air Marshal era impenetrabil. 

— Moartea mamei tale m-a afectat la fel de mult ca pe 
tine, Todd, dar ea a avut o misiune în viață şi a murit 


fericită. Nu regret nicio clipă că am adus-o aici — pe ea şi pe 


oricare dintre voi. 

— Dar nu era treaba ta să iei această hotărâre, tată. Ar fi 
trebuit să le acorzi oamenilor respectul pe care-l merită şi 
să-i laşi să aleagă. 

Dar AVM nu-şi schimba atitudinea. 

— Niciodată nu a fost vorba de o alegere, Todd. Dacă nu 
ne-am fi întors în timp, atunci nici nu ne-am mai fi aflat în 
1992. 

— Aa, nu, fără chestii stil Star Trek, tată. Scuteşte-mă, te 
rog. Îmi dau seama că nu pot contrazice acest argument. 
Acum, te rog să mă scuzi, dar am treabă. 

— Exact, Todd, avem treabă, în ciuda morţii tragice a 
camarazilor noştri. Asigură-te că-ți faci treaba aşa cum 
trebuie. De asta depind vieţile noastre. 

Todd şi-a privit tatăl, apoi a plecat, nu înainte de a lansa 
o lovitură dură: 

— Asta nu va împăca familiile celor deja ucişi, nu-i aşa? 

După ce Todd a părăsit biroul, AVM şi-a cântărit 
opţiunile şi posibilele viitoare acțiuni. 

S-ar putea să aibă mai mult decât o singură problemă cu 


personalul. 

Norfolk, Berlin şi Lituania 


August 1940 


Rosie Cartwright şi-a săpat singură „groapa”. Blonda 
atractivă, în vârstă de 28 ani, bărmăniţă la taverna Red Bull 
din Swaffham, era o fătucă durdulie şi prietenoasă - ba 
spus pe a dreaptă, chiar prea „prietenoasă” cu orice soldat, 
marinar sau aviator care se întâmpla să treacă prin pub. 
Izbucnea în hohote de râs la orice glumiță şi era mereu 
disponibilă pentru una-pe-la-spate pe aleea dosnică din 
spatele tavernei. Îi asculta cu atenţie pe tinerii militari 
depănându-şi istorioarele prin care încercau să-i atragă 
simpatia. Din ele extrăgea frânturi de informaţii pe care le 
transmitea cu promptitudine contactului ei. Asta se 
întâmpla încă din 1938, de când se mutase în localitate 
venind de la Londra. Locuia deasupra tavernei într-o cameră 
micuță oferită de proprietar şi-şi plătea chiria cu câte un 
blow-job ocazional, atunci când nevasta era plecată. 

De fapt, nici nu era londoneză. Era din Augsburg, lângă 
München, şi se mutase la Londra în copilărie, când avea 4 


ani, imediat după Primul Război Mondial, în 1915. Tatăl său 


a devenit un anti-britanic convins şi s-a alăturat partidului 
nazist imediat ce a putut. Rosie a urmat şcoala în Londra, 
fiind îndoctrinată de tatăl său. În 1938 a fost infiltrată la 
Swaffham ca agent-cârtiță, unde îi storcea pe soldați de cât 
de multe informații putea. 

Spre ghinionul ei, „şi-o trăgea” în acelaşi timp cu doi 
poliţişti militari de la Middle Fleckney. Aceştia şi-au 
descoperit „coarnele” într-o dimineață când erau în acelaşi 
schimb şi, întâmplător, patrulau pe aceeaşi porțiune de 
gard. Conversaţia se învârtea în jurul sexului, aşa cum se 
întâmpla de obicei în astfel de situații. Amândoi au înțeles 
că au fost folosiți de voluptuoasa bărmăniţă şi nu a trecut 
prea mult timp ca să-şi dea seama că Rosie le ceruse 
amândurora informații despre aerodrom. 

Ca răzbunare, şi-au raportat suspiciunile ofițerului, care 
a informat autoritatea potrivită din Londra. Rosie a fost 
pusă sub supraveghere şi un agent sub acoperirea de 
aviator de la Middle Fleckney a vizitat Red Bull. Rosie a 
muşcat momeala şi i-a permis să o pipăie în spatele pub- 
ului, după ora de închidere, manifestând însă cam prea 
mult interes pentru avioanele de la baza RAF. 

În consecinţă, a fost pusă sub urmărire timp de o 


săptămână la începutul lui septembrie, ducându-i pe cei din 


Serviciile de Securitate la superiorul ei din Downham 
Market. În final, s-a ajuns la operatorul radio din Norwich — 
întreaga rețea de agenți fiind descoperită şi arestată. 

Pe 16 octombrie, după un proces scurt, Rosie şi cei doi 
colegi nazişti au fost spânzurați de Albert Pierrpoint!29 la 


Wormwood Scrubs. 


* kk 


În Berlin, venise timpul ca Admiral Canaris, şeful 
Abwehr, să-l informeze pe Hermann Göring că a localizat 
baza avioanelor cu reacție britanice din Norfolk. Nu mai 
putea să tragă de timp fără a trezi suspiciuni. Nu avea 
încredere totală în subordonații săi. 

Reichsmarschall a fost bucuros şi extrem de uşurat, dar 
nu s-a putut abține să nu-l muşte pe Canaris. 

— Nu prea te-ai grăbit! 

Într-un ceas Göring era la Luftwaffe OKW pentru a 
ordona un imediat şi devastator raid asupra aerodromului, 


în dimineața următoare, pe 18 august. 


129 Albert Pierrpoint — timp de circa 25 ani a fost călăul oficial în Anglia. I 
se atribuie 435 de execuții prin spânzurare. După război, în Germania şi 


x kk 


Reichsmarschall a mai primit şi alte veşti bune - Herr 
Profesor Messerschmitt a confirmat că un nou lot de cincizeci 
Me 262 erau gata să fie livrate. 

A primit un mesaj telefonic de la Kretinga şi confirmare 
pozitivă că piloţii de transfer au început să aducă lucitoarele 
reactoare la bazele operaţionale avansate din Franța şi 
Olanda. Până la 17 august, Luftwaffe avea trei noi 
geschwade pe poziții. Unul de vânătoare, unul de 
bombardament şi un Recce/vânător-de-noapte, complet 
dotate şi operaționale. 

Britanicii vor simți curând întreaga forță a invincibilelor 
Blaue-Todd. Baza lor de reactoare va fi spulberată de 
bombardament. 

Da, viața era frumoasă, şi abia aştepta să-i spună şi 


Făhrer-ului noutățile. 


* kk 


La Middle Fleckney, fotografiile obținute în prima 


misiune a nefericitului Canberra PR9 s-au dovedit a fi 


Austria a executat circa 200 de criminali de război. 


extrem de revelatoare. Până la 16 august, analiştii au 
examinat întreg filmul în nenumărate ceasuri petrecute la 
mesele iluminate, cu  stereoscoape moderne, şi spre 
încântarea lor au găsit în cele din urmă ceea ce căutau. 

Lângă un orăşel minuscul de pe coasta de nord-vest a 
țării, a fost depistat un aerodrom prevăzut cu trei hangare 
mari. Fotografiile au fost mărite şi s-a putut vedea clar 
avioanele Me 262 de la sol; unul pe pistă şi câteva parcate în 
linie lângă hangar. 

Cu siguranţă, era obiectivul căutat. 

Avea grupuri de barăci, turnuri de pază, garduri de 
sârmă ghimpată şi toate anexele obişnuite pe o bază 
aeriană. 

Kretinga va fi următorul lor obiectiv. 

A fost planificată o misiune pentru trei sute de 
bombardiere în noaptea de 17/18 august. 

Avioane Manchester, Whitley, Halifax, Hampden şi 
Wellington erau pregătite, cu încărcătură completă de bombe 
incendiare de 500 livre, în bazele aeriene din tot estul 
Angliei. Imediat după miezul nopţii, au decolat toate şi s-au 
adunat în formaţii la 16.000 picioare. Trei sute de avioane s- 
au îndreptat către obiectivul lor îndepărtat, cu escortă de 


vânători până la coasta olandeză. Dar, după acest punct 


germanii au ştiut că au o pradă bogată ce trebuie doborâtă. 

Avioane Messerschmitt Bf-110G, Junkers Ju-88 cărora li 
s-au alăturat şi uimitoarele Me 262 s-au ridicat în aer, 
ghidate de excelentele radare germane. 

Nu a fost o luptă dreaptă. 

Vânătorii au lovit repede şi în forță şi până ce britanicii 
au ajuns la Kretinga pentru a-şi executa misiunea de 
bombardament, au pierdut 20% dintre avioane, spulberate 
de Luftwaffe. 

Cu toate acestea, echipajele britanice au dat dovadă de 
cutezanță şi peste 240 bombardiere şi-au largat încărcătura 
nimicitoare asupra aerodromului Kretinga. A fost un atac 
devastator. Hangarele principale au fost serios avariate şi 
toate construcțiile destinate deservirii avioanelor Me 262 au 
fost distruse iremediabil. La prima vedere părea a fi un 
succes fabulos. 

Dar, aşa cum a descoperit Tornado Recce ce a survolat 
aerodromul la douăzeci de minute după ce a căzut ultima 
bombă, avioanele Me 262 părăsiseră „cuibul” înaintea 
atacului. 

Analiştii nu au putut găsi pe film nicio urmă de avion 
distrus în afara hangarelor şi chiar şi după o cercetare 


aprofundată a hangarelor bombardate, nu au găsit niciun 


rest de Me 262. 

— Ticăloşii le-au mutat înainte de atac. Shit! a exclamat 
Todd, după ce a primit veştile proaste. 

— Am mai pierdut şi 43% din cele 300 bombardiere 
trimise în raid - asta înseamnă 129 de avioane şi aproape 
600 de oameni. Şi totul pentru nimic! 

Comandantul bazei era total dezamăgit - a fost o noapte 
teribilă pentru RAF. 

Sir Peter Andrews s-a băgat şi el în vorbă: 

— Me 262 care au fost aduse de curând în Franța şi 
Olanda au masacrat formaţiile care se întorceau acasă. 
Reactoarele au făcut ce au vrut cu avioanele cu viteză mai 
mică şi puțin maniabile. Churchill a ordonat să nu mai fie 
autorizate asemenea raiduri în viitorul apropiat. 

Avioanele  împrăştiate din marea formație de 
bombardament tocmai aterizau pe aerodromurile-bază, 
multe avariate rău şi cu membri ai echipajului răniți. 
Singura consolare — poate chiar mai mult de atât — era că 
după toate aparențele linia de producție pentru noile Me 262 
de la Kretinga a fost distrusă, sau cel puțin va întârzia 
programul de dotare al Luftwaffe cu câteva luni. Sigur, doar 
dacă nu mai exista şi o altă fabrică în Germania sau în altă 


parte a Reich-ului. 


Britanicii vor afla curând. 


* kk 


Era ora 6 am şi Todd se ocupa de programarea zilnică a 
misiunilor Purple Force. Ca rezultat al eşecului distrugerii 
avioanelor Blaue-Todd, acum trebuiau să fie din nou 
descoperite bazele lor. 

De aceea, Canberra Recce şi Tornado Recce au fost 
programate să înceapă cercetarea în nordul Franței şi 
Olandei. Canberra a urcat la 50.000 picioare şi a demarat o 
cercetare după un tipar precis, care a continuat cinci ore 
lungi. 

Tornado Recce a pătruns în Franța, la joasă înălțime, 
escortat de cele două ADV ca acoperire de protecție. 

Toate au decolat la 0700. 

Canberra ECM şi cele trei bombardiere rămase, echipate 
cu rachete şi tunurile încărcate - fără bombe - au intrat în 
formație puțin după 0700, au urcat în Combat Air Patrol 
deasupra Canalului Mânecii şi au aşteptat confruntarea cu 
orice ar fi venit în zbor din Franța spre estul Angliei. 

Comitetul executiv a fost extrem de preocupat de 


eventualitatea ca germanii să execute un raid asupra Middle 


Fleckney. Apărarea aerodromului a fost considerabil întărită 
în ultimele două săptămâni. Arestarea celor doi spioni 
germani a alertat serviciile de securitate asupra 
probabilității mari de atac aerian. 

Drept urmare, un cordon de tunuri antiaeriene Bofors de 
40 mm a fost poziționat la cinci mile este de aerodrom. La 
zece mile era un altul de Oerlikon de 20 mm. În plus, 
baloane antiaeriene au fost împrăştiate neregulat în jurul 
întregului perimetru. Pe aerodromul propriu-zis erau câteva 
tunuri AA Vikers QF 3, 7 inch. 

Totul a devenit o fortăreață, iar baloanele trebuiau 
coborâte când avioanele Purple reveneau la aterizare. Din 
fericire, conceptul IFF (Identification Friend or Foe - 
identificare prieten sau duşman) a fost bine înțeles, aşa că a 
fost mult redusă probabilitatea de a fi doborâte avioanele 
amice - dar nu şi eliminată. 

VC-10 şi C-130, plus echipele lor de la sol şi echipajele 
de bord au rămas în hangar, împreună cu Tornado pentru 
piese de schimb şi nu era nimic de făcut decât să se spere şi 
să se roage, dacă venea atacul aerian german. 


Şi acesta a venit. 


* kk 


Göring era extaziat de faptul că Me 262 din Lituania au 
scăpat de distrugere la limită. Avarierea fabricii de producție 
era nefericită, dar cu puțin noroc, o alta se afla deja în 
construcție la Frankfurt. Urma să devină operațională şi să 
producă şi mai multe 262 înainte de venirea iernii. 

Următoarea sa prioritate imediată era distrugerea 
ciudatelor şi neobişnuitelor avioane din Anglia. A ordonat 
un atac în trei faze asupra Middle Fleckney. Mai întâi, un 
val de Do-17 vor lansa bombe de la altitudine medie, apoi 
Stukas vor bombarda din picaj hangarele şi clădirile 
administrative. La sfârşit, Blaue Tod vor ataca cu bombe şi 
tunurile de bord de la joasă înălțime pentru a distruge orice 
mai era în funcțional la sol. 

Trebuia să fie un raid masiv, iar Göring era încrezător în 
victoria totală. Dacă putea distruge în propriul lui cuib acest 
inamic incomod, atunci Bătălia pentru Anglia va fi câştigată 
cu uşurinţă. 

Atacul a fost planificat pentru 0800 ora Britaniei, iar 
acțiunea Me 262 la 0830, pentru a permite Stukas-urilor să 
se retragă spre est. 

Dar, precum deseori în vreme de război, providența a 


intervenit în desfăşurarea evenimentelor. 


La 0800, baza aeriană din Norfolk era pustie cu excepția 
a trei avioane din hangar. 

Şi, când bombardierele germane au survolat Lowestoft, 
Spitfire şi Hurricane le aşteptau. 

Lupta ce a urmat a fost feroce, sângeroasă şi fără 


cruțare. 


* kk 


În timp ce germanii decolau de pe aerodromurile lor din 
Franța, în eter era o hărmălaie totală creată de piloții ce 
încercau să se adune în geschwade. Pălăvrăgeau tare şi 
mult cu acea încredere în sine dată de convingerea că vor 
avea o misiune uşoară peste Wash130, unde şansele de a se 
confrunta cu vânătorii erau mici. Geografic nu se afla prea 
la sud, aproape pentru apărătorii Canalului Mânecii, dar 
nici suficient spre nord pentru a fi la îndemâna forțelor 
aeriene ce apărau Humber!3! şi zona de dincolo. 

Dar, nu aveau de unde să ştie că aproape fiecare vorbă 
rostită de germani era monitorizată de Canberra ECM şi 


imediat ce au survolat coasta franceză, un baraj oribil de 


130 Wash - o prelungire a Mării Nordului în interiorul coastei de est a 
Angliei. 


zgomot-alb a zdrobit timpanele celor din Luftwaffe. Au 
încercat să schimbe frecvențele, dar după câteva secunde 
Canberra le-a găsit şi le-a bruiat şi pe acestea. 

Urmarea a fost că formaţia de şaizeci de Do-17 a fost atât 
de zăpăcită încât au trebuit să închidă radiourile. Asta a 
însemnat că avioanele din fruntea formației nu au mai putut 
fi avertizate de cele din urmă ce erau atacate. 

Şi aşa, soarta lor a fost pecetluită. 

Tornado au picat peste cei din spate şi au doborât cât de 
multe au putut cu tunurile şi rachetele. După ce au degajat 
la altitudine şi în mare viteză, Spits şi Hurricane au intrat 
„în pâine” şi s-au servit la discreție. Nu a fost niciun vânător 
german ca acoperire, aşa cum fusese planificat. De 
asemenea, fiind neobişnuit de devreme, se aşteptaseră la 
puţină rezistență din partea RAF. 

Cu toate acestea, mai mult de 30 bombardiere au ajuns 
la Middle Fleckney pe rute alternative, separate şi au 
bombardat aerodromul, provocând avarii severe pistei de 
decolare şi clădirilor anexe. Ar fi fost şi mai rău dacă 
jumătate din forța Luftwaffe n-ar fi ratat atacul şi n-ar fi 
bombardat RAF Mahram dintr-o eroare de navigaţie cauzată 


de stresul luptei. 

Câteva Do-17 au fost doborâte de focul de anti-aeriană şi 
multe altele pe cursul de întoarcere peste Canal, în drum 
spre casă. Spitfire şi Hurricane au fost alarmate de operatorii 
radar ce coordonau apărarea. 

Atacul Stuka a avut mai mult succes. 

Pe când Spitfire şi Hurricane se întorceau la baze, 
bombardierele în picaj s-au furişat. O duzină au ajuns la 
Middle Fleckney, evitând flak152-ul şi nevăzute de Tornado, 
care acum se aflau în criză de combustibil. Chiar dacă ar fi 
interceptat Stuka-urile, nu ar fi avut destul gaz ca să se 
angajeze în combat. 

Hangarul de la Middle Fleckney a fost nimicit. 

Piloții Stuka au avut lovituri directe în capătul estic, 
provocând prăbuşirea acoperişului şi incendierea. Deşi 
echipele de pompieri au prevenit extinderea focului, avionul- 
cisternă VC-10 a fost grav avariat. Cu siguranţă, nu va mai 
zbura niciodată. Mai mult, Tornado folosit ca rezervă pentru 
piese a fost lovit de resturi şi a fost şi el foarte avariat. Ce a 
mai rămas întreg nu mai conta prea mult după standardele 
1992 - dar după criteriile 1960 încă puteau să dea un 
impuls dezvoltării aviaţiei britanice. 


Singura veste relativ bună era că C-130 parcat la capătul 


vestic al hangarului - la aproape 300 metri depărtare, a 
scăpat intact fiind atins doar de fumul incendiilor. Dar, 
parcarea în hangar a avioanelor apte încă de zbor era acum 
o problemă. Trebuiau găsite o pistă de aterizare alternativă 
şi un alt hangar, şi încă repede. 

Me 262 — varianta vânător/ bombardier — se aflau la doar 
câteva minute în urma Stuka, şi deşi Tornado ştiau unde se 
află, nu puteau face nimic, pentru că încă mai căutau cu 
disperare un loc în care să aterizeze. 

Însă, Canberra ECM a alertat controlorii de zbor ai 
vânătorilor din zona estuarului Tamisei şi a decolat un val 
nou de Spits. Bruiajul i-a ajutat pe piloţii britanici, dar era o 
înfruntare inegală. Doar faptul că erau douăsprezece Spitfire 
împotriva a şase reactoare germane a prevenit masacrul. 
Britanicii s-au ales cu avarii grele, dar au reuşit să-i 
împiedice (în afară de unul) să ajungă la Middle Fleckney. 
Acesta a fost o variantă Recce, care a evitat cu uşurinţă flak- 
ul când a survolat zona în viteză - 500 mph - făcând 
fotografii, după care s-a îndreptat înapoi peste Canal la 
foarte joasă altitudine, pentru siguranţă. 

Fotografiile analizate la Berlin au fost incredibil de 


dezamăgitoare pentru Oberkommando. Dezvăluiau faptul că 

niciun avion nu a fost distrus la sol, cu excepţia unuia de 
un tip necunoscut, cu aripile în săgeată, acoperit de ruinele 
hangarului spulberat. 

Misiunea a fost un eşec mizerabil. 

Da, aerodromul a suferit distrugeri grave, dar în 
douăzeci şi patru de ore craterele vor fi acoperite de echipele 
de reparații, iar pista va fi din nou utilizabilă. Din fericire 
pentru Force 1992, capătul vestic al hangarului a 
supraviețuit atacului şi, după aterizare, avioanele rămase au 
putut fi îngrămădite acolo. 

De fapt, au fost norocoşi că s-au putut întoarce la Middle 
Fleckney. Canberra şi Tornado care fuseseră de dimineață în 
misiune au fost nevoite să aterizeze la Mahram - la câteva 
mile mai la nord de Middle Fleckney. Când au încercat să 
aterizeze pe baza lor, a fost evident că încă nu o pot face pe 
pista afectată. Ca urmare, s-au abătut la Mahram, care era 
de asemenea avariat, nu însă şi pista. Cele opt avioane cu 
reacție au aterizat şi au oprit imediat motoarele, în speranța 
că rămăşiţele de combustibil le vor permite să execute 
zborul de cinci minute spre casă. Tot ce puteau face era să 
aştepte neajutorați, până ce pista de la Middle Fleckney va fi 
suficient de repede reparată pentru a le permite aterizarea 


fără să rişte prea mult avarierea motoarelor. Aşa că, au 


aşteptat tensionați la RAF Mahram, rugându-se să nu fie 
surprinşi în câmp deschis de un alt atac preventiv german. 

Norocul le-a surâs. Au supraviețuit destul ca să 
primească apelul telefonic de la ora 1930 ce confirma că se 
pot întoarce acasă. Au decolat imediat şi până la 2000 erau 
adăpostiți din nou în vechiul hangar avariat. 

Când Todd a ajuns în biroul tatălui său aflat în partea 
rămasă intactă a giganticului hangar, a aflat costul în 
pierderi umane al raidului german. Treizeci şi unul dintre 
membrii detaşamentului 1992 au fost ucişi şi unsprezece 
răniți — trei foarte grav. 

Todd a rămas înmărmurit. 

Pierderile au crescut inacceptabil de mult. Cum vor 
putea explica aceste pierderi când şi dacă se vor reîntoarce 
în 1992 pe 8 septembrie? I-a pus această întrebare tatălui 
său, care avea o atitudine rezervată, încercând să evite 
problema. 

— Mă gândesc la această chestiune, Todd. Cred că aş 
putea avea o soluție satisfăcătoare pentru toți cei din 1992. 
Te rog să ai încredere în mine. 


Todd nu era deloc mulțumit. 


— Toată misiunea asta lamentabilă a fost de-a mboulea 


de la început până la sfârşit. Dacă ne vom întoarce vreodată 
acasă va trebui să dai socoteală pentru faptele tale, tată — de 
fapt, pentru crimele tale. Poţi fi sigur că am să fac tot 
posibilul ca să plăteşti pentru asta! 

A ieşit furios din birou şi s-a alăturat grupului tot mai 
mare de aviatori din 1992. Toţi aveau un aer dezolat. Lupta 
tocmai le scăpase de sub control. Mulţi au pierdut prieteni 
apropiați în raid şi efectiv li se acrise de acest blestemat 
război — pe care mulți îl considerau acum ca nefiind treaba 
lor. 

Todd a făcut tot ce putea ca să-şi calmeze oamenii, dar, 
fiind spus pe bune, era total de acord cu ei şi s-a abținut cu 
mare greutate să nu se alăture furiei şi frustrării lor. 

A doua zi a urmat o nouă serie de funeralii şi servicii de 
comemorare, iar Todd, privind la fețele palide şi îndurerate 
din jurul său, a calculat costul în pierderi de oameni din 
această expediție nebunească. 

La început a avut 50 avioane — şi câte i-au mai rămas? 

Un C-130 Hercules cu 5 oameni-echipaj. 

Un Canberra ECM cu 3 oameni-echipaj. 

Un Canberra Recce cu 2 oameni-echipaj. 

Două Tornado ADV cu şase oameni-echipaj. 


Un Tornado Recce cu 2 oameni-echipaj. 


Două Tornado IDS cu şase oameni echipaj. 

Opt avioane rămase - nouă, dacă includea şi Tornado 
sursă de piese din hangar. Cât despre personal, numărarea 
pierderilor era oribilă. 

Nouă oameni-echipaj morți. 

Treizeci şi opt de oameni-echipe de la sol ucişi. 

Mai rămăseseră în viață şi apți de muncă doar 24 
oameni-echipaj şi 26 oameniechipe sol. Încă 11 erau răniţi. 

Un coşmar de proporții îngrozitoare. 

Când a încercat să se gândească la consecințele pentru 
liniile-temporale, pur şi simplu i s-a blocat mintea. Nu putea 
cuprinde toată complexitatea implicată. 

Deci, a încetat să se mai gândească la asta. Întoarcerea 
în siguranță acasă a TUTUROR celor rămaşi din 1992, era 
singura sa prioritate. Nu vor mai exista misiuni împotriva 
Luftwaffe şi, cu siguranță, nicio altă cooperare cu Churchill 
şi gaşca sa de paraziți. 

S-a săturat şi, cu prima ocazie, i-o va spune tatălui său. 

Dar nici aşa, detaşamentul 1992 nu se afla în siguranță 
în locaţia prezentă. Dacă germanii ştiau acum că ei se află la 
Middle Fleckney, înseamnă că trebuie să se mute la o bază 
nouă dacă voiau să evite un alt atac aerian, care ar putea fi 


chiar şi mai dezastruos. 


VC-10 fiind inutilizabil, a fost „stors” de ultimele picături 
de combustibil înainte de a începe procedura de demontare 
a pieselor de schimb şi distrugerea pentru totdeauna a 
oricăror urme. Tornado a fost şi el „curățat, demontat şi 
trimis la Warton, aşa cum se stabilise. 

Găsirea unui aerodrom alternativ care să adăpostească 
personalul 1992 până pe 8 septembrie nu a fost o sarcină 
uşoară. Trebuia să aibă dotări corespunzătoare şi să asigure 
o izolare completă. Sir Peter Andrews şi AVM s-au ocupat 


imediat de această problemă. 


* kk 


Şi Hermann Göring era nefericit. 

Misiunea sa de distrugere a avioanelor cu reacție 
britanice a eşuat. Hitler era roşu de furie şi a declarat că 
începând din acel moment, Londra va fi bombardată zi şi 
noapte. Totuşi, a făcut o concesie, aceea de a permite ca 262 
să continue atacurile asupra aerodromurilor RAF acționând 
ca bombardiere. Avea 50 de reactoare noi-nouțe disponibile 
pentru această sarcină şi intenționa să le folosească pe 
toate. Cu toate acestea, nu era dispus să le irosească într- 


un alt atac inutil asupra Middle Fleckney. 


Oricum, ar fi fost o pierdere de timp, pentru că până la 
24 august, în Norfolk nu a mai fost nicio urmă din Force 
1992. 

Căutarea unei baze alternative nu a durat foarte mult 
pentru că singura bază RAF adecvată era Cardington, în 
apropiere de Bedford. Aceasta avea două hangare de 812 
picioare lungime, care fuseseră utilizate pentru construirea 
şi adăpostirea dirijabilelor R100 şi R101 în anii '30. Acum 
era folosit de o unitate de operatori ai baloanelor de baraj. A 
fost o treabă simplă trimiterea acestora acasă într-o 
permisie de două săptămâni şi evident că aceştia nu au avut 
nimic de obiectat. 

Următoarea fază a fost transferarea forței militare de 
pază şi a personalului 1940 la Bedford. Avioanele şi 
personalul de deservire de la sol îi vor urma imediat ce noua 
bază va fi pregătită pentru utilizare. 

Churchill a acordat prioritate maximă acestei sarcini şi 
până la 23 august, cu doar două săptămâni înainte de 
redeschiderea ferestrei temporale, echipa 1992 era pregătită 
pentru transfer. 

C-130 a luat mai întâi tot echipamentul şi personalul de 
la sol, pentru a le permite familiarizarea cu unul dintre cele 


mai mari hangare de la Cardington. Au plecat pe 22 august, 


lăsând în urmă doar o mână de oameni ce urmau să trimită 
reactoarele de la Middle Fleckney. Aceştia vor face 
deplasarea la Bedfordshire cu camionul, după ce avioanele 
vor fi decolat. 

Totul s-a desfăşurat conform planului. C-130 a aterizat 
cu bine la Cardington pe 22, iar oamenii a făcut pregătirile 
necesare pentru primirea colegilor, a doua zi. 

Cisterna VC-10 a dispărut complet, ca şi Tornado, din 
hangarul de la Middle Fleckney. Nimic din Force 1992 nu a 
mai rămas după decolarea celor şapte avioane. Cele două 
ADV au decolat primele şi s-au rotit pe deasupra zonei ca 
măsură de protecție pentru celelalte în caz de atac aerian. 
Au fost urmate de ECM, Tornado Recce şi în final de două 
Tornado IDS. Erau doar vreo 60 mile, adică zece minute de 
zbor până la noua lor bază şi totul ar fi trebuit să meargă 
şnur. 

Din nefericire, o formație de patru interceptoare Me 262 
au ajuns la Middle Fleckney exact în momentul decolării 
celor două IDS - şi au atacat. Dar, ADV-urile de deasupra 
aerodromului şi-au făcut treaba, depistând avioanele 
inamice la timp şi s-au năpustit asupra lor, prevenind 
atacul asupra celor două IDS ce se îndreptau spre adăpost. 


Un Tornado a spulberat din prima lovitură un avion 


german. Celelalte trei Me 262 au degajat independent când 
primul a explodat datorită unei rachete autoghidate în 
infraroşu AIM-9 care a lovit în ajutajul motorului. 

A urmat un dogfight feroce de trei contra doi, ceea ce le-a 
acordat celorlalte cinci avioane timpul necesar să dispară 
din zonă. După rafale precise de tun, viraje strânse şi ani de 
antrenamente, Tornado au doborât cele trei Me 262, dar nu 
fără a suferi şi ele avarii. 

Amândouă au încasat proiectile de tun, ce au provocat 
un incendiu de motor la Purple 7 şi afectarea sistemelor de 
control la Purple 8. Nu aveau cum să se ajute unul pe altul, 
fiind preocupaţi cu manevre adecvate propriului tip de 
urgenţă. 

Purple 8 s-a îndreptat spre nord-est către Wash şi a luat 
înălțime în ideea de a câştiga timp pentru a rezolva avariile 
de la sistemele de control al zborului. Pilotul se străduia să 
împiedice avionul să se răsucească, în timp ce navigatorul 
raporta prin radio poziția. Când au ajuns la 22.000 picioare, 
CSAS!133 a cedat complet, iar Tornado s-a dat peste cap, apoi 
a intrat într-o vrie plată irecuperabilă. La 20.000 picioare, 


navigatorul a transmis apelul Mayday, şi-a coborât vizorul 


133 CSAS — Control And Stability Augmentation Systems — sisteme de 
bord ce contribuie la menţinerea stabilității şi a controlului unui avion. 


de la cască şi s-a catapultat - nu era momentul pentru 
eroisme sau ezitări. Pilotul l-a urmat imediat şi amândoi au 
plutit uşor către apele Mării Nordului. Avionul a căzut 
vertical în apă şi a dispărut fără urmă. 

După câteva ore, cei doi aviatori au fost recuperați de o 
navă de patrulare britanică, însă, asemenea a sute de alți 
piloți care au căzut în apa aproape înghețată din jurul 
coastei de est a Angliei, erau deja morți datorită hipotermiei. 
Trupurile au fost păstrate separat de altele din 1940 şi au 
fost îngropate discret într-un mic cimitir de lângă Norwich. 
Pietrele funerare se află şi azi acolo. 

Cei de pe Purple 7 au avut o soartă asemănătoare. 

Au încasat câteva lovituri în motorul din stânga, ce au 
provocat avarierea gravă şi incendierea acestuia. Au reuşit 
să controleze focul, încercând să se târască spre casă, la 
Cardington, cu un singur motor. Imediat la nord de 
Norwich, au virat spre vest cu gândul de a survola Mahram 
în zbor spre Bedford. Din nefericire pentru ei, norocul n-a 
fost de partea lor. Zburau la 2000 picioare deasupra solului, 
când dintr-odată, motorul din dreapta a început şi el să 
funcționeze aiurea. Vibra, dădea rateuri, se oprea şi 
repornea singur. Pilotul a înțeles că se impune aterizarea 


imediată, înainte de a se opri definitiv. 


Ceru navigatorului direcția către cea mai apropiată pistă 
de aterizare, oricare, chiar şi de iarbă. Acesta la informat că 
pe 2750 vor ajunge la RAF Mahram aflat drept în față la 
şase mile - 2-3 minute de zbor, după care vor fi în 
siguranţă. 

A fost cu 60 secunde prea departe. 

Pe panta finală de trei mile, motorul din dreapta a cedat, 
pilotul a pierdut toate sistemele de control, electrice şi 
hidraulice, şi Purple 7 a intrat spontan într-un picaj 
accentuat ce l-a înfipt în pământ împreună cu cei doi 
oameni aflați încă la bord. S-a întâmplat atât de repede că 
nici măcar n-au avut timp să se catapulteze. 

Nimeni nu i-a văzut prăbuşindu-se, iar zona era o luncă 
mocirloasă izolată. În cincisprezece minute a dispărut 
pentru totdeauna orice urmă a avionului din 1992, ce s-a 
scufundat încet la vreo 30 picioare sub nămolul mlaştinii. 

De fapt, nu chiar pentru totdeauna, deoarece în 1972, 
Elizabeth şi Jake Reynolds, cu ocazia săpăturilor lor anuale 
în estul Angliei, au descoperit mormântul de sub noroaie. 
Avionul a fost dezgropat după ce Reynolds a informat 


autorităţile, care au securizat zona, şi a impus tuturor 


membrilor echipei arheologice semnarea unui angajament!3+ 
de păstrare a secretului. Trupurile au fost extrase şi 
îngropate aproape de camarazii lor, lângă Norwich. 

MI6 a desfăşurat întreaga operaţiune în secret şi s-a 
asigurat că incidentul nu va fi făcut public. Erau în temă cu 
astfel de situații şi s-au asigurat să nu apară nimic 
neprevăzut. Echipei arheologice i s-a spus o povestioară 
gogonată despre „cercetare şi dezvoltare” şi „avion prototip 
secret” şi era vital ca în „interesul național” să fie păstrat cel 
mai confidențial secret. 

MI6 a cochetat cu ideea de a trata reactorul prăbuşit ca 
o rămăşiţă din filmul „Bătălia Pentru Anglia” turnat la 
sfârşitul anilor '60, dar s-a decis că pentru păstrarea tăcerii 
ar fi mai eficiente amenințările şi şantajul. 

Abia pe 2 aprilie 1982 Elizabeth şi Jake Reynolds 
împreună cu micul lor cerc de prieteni au pus cap la cap 
toate informațiile. Dar, niciunul dintre ei nu era pregătit să 
iasă în public cu această poveste de călătorie în timp, 
pentru că părea prea absurdă. În consecinţă, au păstrat 


tăcerea. 


134 Official Secrets Act — legislaţie referitoare la apărarea secretelor de 
stat. 

RAF Cardington, Bedfordshire 
27 august 1940 


Mai erau doar 11 zile până la potențţiala scăpare, înapoi 
în viitor. Totuşi, 8 septembrie părea a fi foarte, foarte 
departe - şi, raportat la rata curentă de pierderi - nu va mai 
fi nimeni care să se întoarcă! 

Todd Morrissey stătea în hangarul uriaş de la Cardington 
şi supraveghea scena. Era patetică. Poate că Bătălia pentru 
Anglia s-a desfăşurat rezonabil până acum, iar germanii 
poate au fost influențați să-şi modifice planurile de invazie, 
ceea ce i-a acordat lui Churchill acel respiro pe care-l dorise, 
dar prețul - uman şi material - plătit de Force 1992 a fost 
oribil. 

Îi mai rămăseseră doar C-130, un Canberra ECM, un 
Tornado Recce şi două Tornado IDS. A pierdut încă patru 
dintre prietenii săi în timpul transferului către această nouă 
bază, iar autoritățile nu au putut găsi niciunul dintre cele 
două avioane reactive căzute. A participat la scurta 


ceremonie funerară ținută lângă Norwich pentru cei doi 


morți în Marea Nordului, apoi s-a gândit cu seriozitate la 
viitorul său în timpul obositoarei călătorii înapoi la 
Bedfordshire. 

Subordonații săi erau epuizați, înfricoşați şi aflați dincolo 
de pragul disperării. Niciunul dintre ei nu mai credea că se 
vor mai întoarce vreodată acasă, iar ca situația să fie şi mai 
rea, Jim Charles a solicitat o nouă întrevedere cu AVM şi cu 
el. 

— Bună dimineața, Jim, l-a întâmpinat voios AVM. Cu ce 
te putem ajuta? 

Jim Charles nu mai era dispus să înghită măgării din 
partea acestui om. 

— Vreau să mă ascultați, Air Marshal, şi să încercați să 
înțelegeți dvs -— situația noastră - pentru că nu sunteți doar 
dvs implicat în tot acest... acest... coşmar! 

— Calmează-te, domnule Charles, l-a avertizat AVM. Îţi 
sugerez să-ți păstrezi demnitatea. Acum, spune-ne 
povestioara ta şi vom vedea ce-i de făcut. 

Todd, aşezat în dreapta tatălui său, a oftat ridicând ochii 
spre tavan. Această reacție nu i-a scăpat lui Met Man, care a 
înțeles imediat că are un potențial aliat în tânărul Wing 
Commander. 


— Sir, începu pe un ton scăzut, trebuie să recunoaşteți 


că toată realitatea nu este aşa cum pare. Om fi noi în 
august 1940, dar nu în augustul nostru 1940. Sunt prea 
multe discrepanțe în istoria acestei linii temporale în care ne 
aflăm. 

În Timpul nostru, noi am câştigat al doilea război 
mondial cu sprijinul Statelor Unite şi, în final, al Rusiei. 
Asta nu se va întâmpla aici. Preşedintele Joe Kennedy îi 
disprețuieşte pe britanici şi nu va ridica un deget niciodată 
ca să ne ajute. Chiar şi dvs trebuie să fi înțeles că fără 
ajutorul său, Britania va pierde războiul. 

AVM a rămas tăcut, iar Jim Charles a continuat: 

— Dezvoltarea lui Me 262 e cu trei sau patru ani 
devansată față de perioada corespunzătoare din Timpul 
nostru. Această armă puternică va toca RAF din prezentul 
1940 şi invazia Britaniei - Operaţiunea Sealion — va continua 
şi se va încheia cu succes. Hitler va fi atât de încântat de 
victoria sa asupra Britaniei încât Rusia nu va mai fi atacată 
- Barbarossa nu va mai avea loc. 

În plus, programul nuclear nazist se va desfăşura 
nestingherit, ca şi programul lor de proiectare a rachetelor. 
V2 — aşa cum le ştim noi — vor avea în cele din urmă focoase 
nucleare şi tot restul lumii va fi şantajat. Hitlerismul se va 


răspândi. 


Mai aveți nevoie şi de alte dovezi ca să le coroborați cu 
ceea ce am spus eu, Air Marshal? 

Todd a vorbit primul. 

— Continuă, Jim. Eu, cel puţin, sunt interesat de ceea ce 
ai de spus. 

Tatăl său i-a aruncat o căutătură aspră, dar a rămas 
tăcut. 

— Am conspectat ziarele şi am fost la biblioteca locală 
pentru a verifica datele istorice ca să-mi confirm ceea ce 
cred. De exemplu, în afară de anomalia cu primul Război 
mondial, actualul rege este Edward VII. El nici măcar nu a 
întâlnit-o pe Wallis s-o-ia-dracu Simpson. În schimb, s-a 
căsătorit cu o membră a unei vechi familii regale germane şi 
este pe față în favoarea semnării unui pact cu Herr Hitler. 
Chiar dacă acum s-a refugiat în Canada, alungat de 
Churchill, Hitler a declarat public că-i va permite lui Edward 
să-şi reia statutul de Rege şi Împărat - al noului Imperiu şi 
Commonwealth Anglo-German. Adăugaţi şi faptul că 
majoritatea ţărilor europene fac demersuri amicale de aliere 
cu Hitler într-o Europă Unită, şi avem o izolare completă a 
Britaniei condusă de Churchill. 

Concluzia este că tot ce am făcut de când am venit noi 


cei din 1992, este degeaba. Nu putem influența finalul 


acestei lupte, iar oamenii noştri au murit inutil — şi toți 
trebuie să afle adevărul. Merită măcar atât şi nu are absolut 
niciun rost să mai facă sacrificii pentru o cauză oricum 
pierdută. 

E timpul să se termine cu această nebunie, aşteptăm 
zece zile, apoi încercăm să ajungem acasă. 

AVM era stană. Evident, cunoştea toate aceste informații 
generale şi era conştient de riscuri şi pericole. Şi când s-au 
întâmplat, nu i-a păsat. Tot timpul a avut propriile sale 
planuri şi nimeni şi nimic nu i le va schimba acum. Dar, nu 
era momentul să-şi arate cărțile, aşa că a mers la cacealma: 

— Foarte bine, domnule Charles, admit că ai o ipoteză. 
Vrei, te rog, să mă însoțeşti azi la Londra ca să vorbeşti cu 


PM? Sunt sigur că putem ajunge la un 


compromis. Între timp, Todd, te rog să aştepţi 
întoarcerea mea la Cardington înainte de a lua măsuri 
pripite. 

Todd a fost uşurat, aşa că a dat aprobator din cap. 

— Desigur, sir. Să chem o maşină? 

— Dacă vrei, Todd. Domnule Charles, să mergem. Avem 
probleme importante de discutat. 


Jim Charles a surâs uşurat şi s-a ridicat în picioare. Cei 


doi au ieşit din încăpere şi s-au urcat într-o maşină de 
serviciu, care i-a dus direct în Downing Street nr. 10. 


Prim-Ministrul îi aştepta. 


x kk 


Winston Churchill l-a ascultat în tăcere pe Jim Charles 
timp de 30 minute, apoi i-a cerut să aştepte în antecamera 
biroului în timp ce a discutat cu AVM Morrissey. 

— Acesta este un om periculos, Air Marshal. Şi nu are 
dreptate. Hitler nu va cuceri nicicând acest popor sau 
controlul asupra insulelor. Dacă Charles deschide gura aia 
tâmpită, iar nenorocita de presă îi răspândeşte defetismul, 
atunci vom ajunge într-o situație imposibilă datorită 
extremei drepte şi a pacifiştilor. Mă înțeleg eu cu omul. 
Dumneata du-te înapoi la Bedford şi aşteaptă-mi ordinele. 
Linişteşte-ţi oamenii, Air Marshal, sau am să intervin eu! 

Air Marshal s-a ridicat gata de plecare, dar a făcut un 
singur comentariu: 

— Înţelegeţi, domnule Prim-Ministru, că trebuie să mă 
întorc pe 8 septembrie, sau totul va fi pierdut. 


Churchill l-a privit pe deasupra biroului. 


— Da, da, da! înţeleg. Te vei întoarce aşa cum am stabilit 
- chiar dacă vei fi singurul, în spatele unui Lysander. 
Scrisoarea este în siguranţă. Totuşi, până atunci, trebuie să 
te supui dorințelor şi ordinelor mele. 

— Atât timp cât suntem pe aceeaşi lungime de undă, 
domnule Prim-Ministru. 

Churchill l-a privit pe AVM Morrissey în timp ce părăsea 
biroul subteran, apoi a ridicat telefonul. 

— Menzies, am o treabă pentru tine. Trimite la mine pe 
unul dintre cei mai buni oameni ai tăi, apoi vino şi tu la ora 
6 p.m. pentru o mică discuție. 


Cel chemat era şeful SISI35. 


* kk 


Bombardamentul stil „covor de bombe” a început imediat 
la Londra, Plymouth, Southhampton, Crewe şi, mai ales, 
asupra castelului Bromwich. Serviciul German de Informații 
a furnizat echipajelor Luftwaffe date excelente referitoare la 
obiective. 


Nu numai că populația acestor oraşe a fost pusă sub o 


135 Secret Intelligence Service (SIS) - mai cunoscut sub sigla MI6 
(Military Intelligence, Section 6), este Serviciul de Informaţii britanic. 


severă presiune, dar au fost complet distruse şi trei fabrici 
vitale pentru asamblarea avioanelor Spitfire şi a motoarelor 
acestora. Ar fi nevoie de câteva luni pentru construcția de 
noi facilități — dar până atunci s-ar putea să fie prea târziu. 

Şi ca să fie nenorocirea şi mai mare, interceptoarele Me 
262 au luat cerul în stăpânire, protejând bombardierele 
Luftwaffe care atacau aerodromurile RAF, şi doborau Spitfire 
şi Hurricane cu duzinile. 

Până la 1 septembrie, RAF era epuizată, iar Churchill, 


disperat, a apelat la Force 1992 pentru un efort final. 


* kk 


Între timp, îmbătrânitul Jim Charles, după ce şi-a spus 
oful, stătea adânc sub Downing Street aşteptând un 
răspuns de la PM. Air Marshal Morrissey se întorsese la 
Bedford, ordonându-i lui Charles să aştepte instrucțiuni. 

A aşteptat câteva ceasuri, citind răbdător ziarele, 
încrezător în faptul că, probabil, i-a salvat pe cei rămaşi din 
1992. 

La ora 1700, doi oameni în pardesiu au intrat în birou şi 
s-au apropiat de el. 


— James Charles? 


— Da, cu ce vă pot ajuta? a răspuns acesta. 

— James Charles, eşti arestat sub acuzaţia de trădare. 
Poţi să nu spui nimic, dar tot ce vei declara va fi notat şi va 
putea fi folosit împotriva ta la proces. Ai înțeles? 

Jim era năucit. 

Unul dintre oameni a scos o pereche de cătuşe şi i le-a 
pus lui Jim. Apoi l-au înhățat cu duritate şi l-au escortat 
afară din clădire, la o maşină ce aştepta şi care a demarat 
către Postul de Poliţie din Bow Street. 

Secretarul din anticameră nici măcar nu a ridicat 


privirea. 


x kk 


Întreaga procedură a durat doar 11 zile. 

Jim Charles a fost interogat fără menajamente. 

Nu a putut a duce nicio dovadă ca să-şi dovedească 
identitatea şi acuzaţia a fost schimbată cu una de spionaj. 

Pe trei septembrie a fost a dus în fața unei Curți şi 
judecătorul, în şedinţă secretă, a audiat cazul prezentat de 
poliție şi l-a găsit vinovat. 

Jim Charles a fost încarcerat la închisoarea Wandsworth 


şi — ce ironie! — în zorii zilei de 8 septembrie a fost târât la 


eşafod, în timp ce-şi striga nevinovăția către oricine l-ar fi 
putut auzi. 

Nu l-a auzit nimeni, iar nenorocosul Met Man a fost 
spânzurat fără multe formalități de către notoriul călău 
Albert Pierrepoint -— fiind unul dintre cei şapte condamnați 
pe care i-a executat în acea zi pentru spionaj, crimă şi 


trădare. 

RAF Cardington 
1 septembrie 1940 


Mai era o săptămână până când potenţiala, dar intens 
promisa fereastră temporală către 1992, ar trebui să se 
deschidă. Todd Morrissey se afla în minusculul său birou şi 
analiza situația. 

Ce trebuia să facă pentru a putea pleca acasă? 

Avea şase avioane rămase după ultimul transfer 
dezastruos la Bedford - 1 x C130, 2 x Tornado IDS, 1 x 
Tornado Recce, 1 x Canberra Recce şi 1 x Canberra ECM. 


Personalul a fost sever decimat. Avea 6 pe IDS, niciun 


ADV (toți au fost ucişi, fie în acţiune, fie în raidul asupra 
Middle Fleckney). Mai rămăseseră 4 oameni pentru Tornado 
Recce şi 2 pentru Canberra Recce. Cei 3 de pe ECM au 
supraviețuit, dar 2 din cei 5 de pe VC10 au fost ucişi în 
raidul aerian, la fel ca şi copilotul de pe C130, rămânând 
doar 4. 

Deci, au mai rămas doar 22 membri-echipaj plus 5 
ofițerii şi 22 mecanici de la sol, plus cei răniți grav aflați în 
spital. 

Adică un total de 52 de oameni ce trebuiau să ajungă 
acasă peste o săptămână - plus tatăl său, Air Marshal, 
desigur. 

Acesta decăzuse serios în ochii săi, după ce Todd a 
refuzat compromisul referitor la viitoare misiuni împotriva 
Luftwaffe. Mai mult, tatăl său nu a dat nicio informaţie în 
legătură cu Jim Charles, care nu a mai reapărut după 
călătoria la Londra, săptămâna trecută. 

Todd simțea că se apropie „furtuna” şi spera din tot 
sufletul că nu va izbucni înainte ca 8 septembrie să vină şi 
să treacă cu bine. Şi-a risipit întreaga energie pentru 
readucerea acestor 53 oameni înapoi în 1992, în timpul din 
care făceau parte, fără alte belele - dar nu putea să 


garanteze că nu va mai avea alte probleme cu Churchill şi ai 


lui. 

Şi ca situația să fie şi mai complicată, Patsy l-a căutat în 
noaptea trecută şi, după o total neaşteptată dar viguroasă 
partidă de sex, i-a dat vestea cea rea. 

Era gravidă şi Todd era tatăl. 

Deci, acum avea 54 de vieţi de care trebuia să aibă grijă! 

Todd s-a străduit să-şi adune toate puterile ca să-i 
spună tatălui său, care a reacționat cu calm. Ce a fosta 
fost, nu are rost să se plângă - a mormăit şi, cu mâna, i-a 
făcut semn lui Todd să plece. 

Todd s-a întors în hangarul enorm de la Cardington şi s- 
a alăturat celorlalți la şedinţa zilnică. Fiecare avea dreptul 
să-şi expună punctul de vedere - fără restricții — şi s-au 
discutat tot felul de probleme. Subiectul numărul unu era 
plecarea de săptămâna viitoare, iar Todd a garantat că nicio 
altă misiune nu va mai fi programată până atunci. 

Cei trei răniți de la Middle Fleckney nu erau contactabili 
şi Todd făcea eforturi ca să afle unde se aflau aceştia. De 
asemenea, a pus mâna pe un exemplar din Daily Sketch, 
adus clandestin în bază de un membru al echipei de 
catering şi furat de unul dintre aviatori. 

Dovedea în mod incontestabil teoriile lui Jim Charles 


referitoare la anomaliile liniei-temporale. 


Preşedintele Joe Kennedy aproape că l-a felicitat pe 
Hitler pentru succesele sale în război, atunci când Me 262 a 
spulberat RAF, în aer şi la sol. Câţiva dintre ofițeri au 
comentat faptul că Joe Kennedy era Preşedintele US. 
Desigur, fiul său va deveni Preşedinte - însă abia în 1960 — 
dar acum n-ar fi trebuit să fie lider Franklin Roosvelt? 

Todd a încercat să abată atenţia de la această observaţie 
foarte pătrunzătoare schimbând subiectul către iminenta 
invazie a Britaniei de către forțele germane. S-a fofilat de la 
un răspuns direct, dar era clar că oamenii săi sunt cuprinşi 
de îngrijorare. 

Churchill blufa şi el şi amenința zgomotos în presă şi 
radio că „vom lupta cu ei pe țărmuri”, dar era evident că 
armata germană era pe punctul de a lansa o invazie în 
sudul Britaniei - şi, practic, nimeni nu putea face nimic 
împotrivă. 

Sau era cineva? 

În această fază, uşile hangarului au fost deschise doar 
vreo trei metri şi prin deschizătură a pătruns o limuzină 
neagră, oficială, urmată de patru camioane şi o ambulanţă, 
care s-au oprit toate la zece metri de grupul celor din 1992. 

Cam 40 de soldați bine înarmați - nu de alde băşinoşi 


rezervişti, din armata lui babacu” — au sărit din camioane şi 


au înconjurat Force 1992, cu armele desinguranțate şi 
ațintite direct asupra celor din grupul neliniştit, care s-au 
uitat la Todd aşteptându-i reacția de comandant. 

Dar, înainte ca Todd să poată reacționa, s-au deschis 
portierele limuzinei negre şi au coborât trei gentleman cu 
înfăţişare foarte gravă. 

În frunte cu Winston Churchill erau Hugh Dowding, 
şeful suprem al Fighter Command şi Sir Peter Andrews. 
Grupul a fost completat cu AVM Morrissey care li s-a 
alăturat venind din spatele lui Todd. 

Toţi cei patru s-au apropiat de grupul 1992, care acum 
erau uluiți, dar prea obosiţi ca să mai fie şi înfricoşați. 

Churchill a deschis discuția: 

— Doamnelor şi domnilor. Îmi dau seama că sunteţi 
surprinşi de această vizită neanunțată, dar vă rog să nu vă 
simțiți stresaţi. Soldaţii sunt prezenți doar pentru protecția 
mea şi în niciun caz nu vă amenință siguranța personală. 

Todd era furios. 

— Atunci de ce au nenorocitele de puşcoace ațintite la 
ceafa noastră? Acum ce dracu’ mai vreți? Am avut parte 
destul de circul vostru. Vrem doar să plecăm acasă! 

Force 1992 a aclamat zgomotos arătându-şi totala 


aprobare pentru izbucnirea lui Todd. 


Churchill şi-a direcționat următoarea remarcă spre 
întreg grupul, ignorându-l pe Todd. 

— Eu, ca şi întreaga țară, apreciem din plin contribuţia 
şi sacrificiul pe care lați făcut ca parte a efortului de război. 
Apreciez şi faptul că în luptă ați pierdut cu toții nişte 
prieteni, deşi nu a fost alegerea voastră să fiți implicați într- 
o luptă pe viaţă şi pe moarte cu Herr Hitler. 

Prim-Ministrul a făcut o pauză de efect. 

— Totuşi, sunteți implicaţi, fie că vă place, fie că nu, iar 
acesta este un fapt imposibil de negat. Da, v-aţi făcut treaba 
şi sperăm că săptămâna viitoare veți putea să vă întoarceți 
în propriul vostru Timp. Însă, ați observat desigur că 
Britania a încasat-o zdravăn şi invazia este o posibilitate 
foarte reală - ba chiar s-ar putea întâmpla înainte de 
planificata voastră plecare - ceea ce ar avea repercusiuni 
serioase pentru salvarea voastră, nu-i aşa? 

Churchill a super-dramatizat situația ca introducere la 
subiectul principal. 

Dar, Todd ştia exact ce va urma când PM a continuat. 

— Doamnelor şi domnilor, mai am să vă adresez doar o 
singură solicitare înainte ca să plecaţi acasă săptămâna 
viitoare şi vă rog să-l ascultați pe Air Marshal Morrissey, 


care vă va explica. 


Grupul compact s-a întors ca un singur om către AVM şi 
a ascultat cu deosebită atenţie — deşi mulți ghiciseră deja ce 
urma. 

— Ştiu că niciunul dintre voi nu a dorit să se afle aici şi 
că sunteți cu toții disperaţi să vă întoarceţți înapoi acasă 
peste o săptămână. Sunt conştient şi că niciunul dintre voi 
nu mă simpatizează prea mult. Cu toate acestea, nu ne 
aflăm la un concurs de popularitate, iar mie chiar nu-mi 
pasă. Dar, aşa cum a subliniat PM, germanii chiar ar putea 
ajunge în Anglia în câteva zile, iar asta ne-ar distruge orice 
şansă de a ne întoarce acasă. Forțele britanice - noi — 
trebuie să ne asigurăm că nu vor trece Canalul înainte de 9 
septembrie, ca să putem pleca. Vă dați seama că este 
esențial pentru supraviețuirea noastră? 

— Ce mama dracu’ mai vrei de la noi? a strigat o voce 
anonimă. Nu am făcut destule până acum? câţi dintre noi 
mai trebuie să moară? 

Sir Henry a continuat netulburat. 

— Agenţii Serviciului Britanic de Informaţii au descoperit 
cele două baze principale de pe care operează Me 262. 
Ambele sunt în Franța. Desigur, aţi citit în ziarele aduse pe 
sub mână că acest fenomenal avion cu reacție a spulberat 


RAF de aici. 


A fost întrerupt din nou. 

— Nici pe noi nu ne-au „menajat”, a strigat careva pe un 
ton agresiv. 

— Aşa este, exact ce vreau să spun. Aceste avioane 
trebuie eliminate - măcar temporar - sau nu vom mai 
ajunge acasă niciodată. E doar o chestiune de timp până ce 
vom fi atacați aici, în Cardington, şi atunci vom fi complet 
pierduţi! Prinşi în capcana trecutului pentru totdeauna — 
sub stăpânire nazistă! 

A urmat încă o altă pauză, pentru ca informaţia să fie 
asimilată pe deplin. 

— De aceea, trebuie să luăm în considerare ultima 
solicitare a Prim-Ministrului. Trebuie să atacăm şi să 
distrugem avioanele Me 262 la sol printr-un ultim atac 
masiv. RAF e gata să planifice un raid cu participarea a o 
mie de bombardiere în noaptea de 4/5 septembrie, şi e 
nevoie de noi pentru a proteja această forță împotriva Me 
262 vânători de noapte. Cele trei Tornado vor proteja 
bombardierele, Canberra ECM va ajuta cu bruiajul, iar 
Canberra Recce va monitoriza şi fotografia raidul de la mare 
altitudine. 

Este o misiune cu un nivel de risc relativ scăzut, dar 


esențială pentru supraviețuirea noastră. Ce aveţi de spus? 


Todd? 

Todd Morrissey a vorbit în numele tuturor. 

— Păi, spus pe-a dreaptă, după cât pot să-mi dau eu 
seama, contribuția noastră la acest raid este insignifiantă şi 
nu merită riscul, sir; deci, domnule Prim-Ministru, 
răspunsul este NU - vă puteți băga misiunea acolo unde nu 
ajunge soarele. 

A urmat încă o explozie de urale şi aplauze spontane din 
partea echipei lui Todd. 

Churchill s-a întors spre Downing şi Sir Peter Andrews. 

Dar cel care a vorbit a fost Sir Henry. Şi a fost 
necruţător. 

— Mă tem că acest răspuns negativ nu poate fi acceptat. 
Am fost informat de către gazde că dacă nu cooperăm, 
avioanele noastre vor fi sechestrate, iar noi vom fi transferați 
în închisoare sau în spitale psihiatrice dacă vom mai umbla 
cu poveşti despre călătoria în timp. Nu ne vom mai întoarce 
niciodată acasă. 

A făcut o pauză şi a schimbat tactica, zâmbind subțire. 
Dar ochii îi erau ca de oțel. 

— Totuşi, ca un gest de bunăvoință, cei trei răniți ai 
noştri ne-au fost returnați şi chiar acum sunt scoşi din 


ambulante - vă rog să le dați o mână de ajutor. 


— Deci nu avem de ales —- lupta sau închisoarea. Ce 
opţiune avem - niciuna? a obiectat Todd. 

— Da, Todd, este ca atunci când Dumnezeu, după ce a 
plămădit-o pe Eva, i-a cerut lui Adam: Ai vrut o soție? Poftim, 
alege! 

Todd s-a întors oftând spre oamenii săi. Era furios din 
cauza acestui şantaj pe față, dar era neputincios. A înțeles 
precaritatea situației lor şi era prea al dracului de obosit ca 
să se mai împotrivească. 

— OK, ai învins. O vom face, dar vrem asigurări că nu vei 
revoca înțelegerea dintre noi. Trebuie să ni se permită şansa 
de a ne întoarce acasă. 

AVM a răspuns prompt. 

— Îţi dau cuvântul meu, Todd, vom AVEA şansa de a 
scăpa săptămâna viitoare. Mi-am luat câteva măsuri 
asiguratorii. 

Sir Henry i-a aruncat o privire lui Churchill care a 
înclinat imperceptibil capul înainte de a vorbi. 

— Patria, da, Patria voastră, vă mulţumeşte şi vă doresc 
succes deplin. Probabil nu ne vom mai vedea, aşa că vă urez 
şi „Drum bun”. Bună ziua, doamnelor şi domnilor. Soldaţii 
vor rămâne în bază pentru a fi siguri de... ăă... cooperarea 


voastră. 


Cu aceasta, cei trei s-au urcat în maşină şi au plecat, 
lăsându-i pe AVM şi Todd să adune oalele sparte. 

Echipa 1992 vocifera şi lui Todd i-au trebuit câteva 
minute pentru a le stăpâni furia. 

— Uitaţi cum stă treaba, nu avem de ales, trebuie să ne 
supunem. Mai zburăm doar în această misiune. Vom sta în 
banca noastră şi să sperăm că nu vom mai avea pierderi în 
aer. L-aţi auzit pe AVM, vom AVEA fereastra temporală 
deschisă săptămâna viitoare. Sincer, sunt prea obosit ca să 
mă mai cert. Hai să o facem. Bine, măcar, că cei trei 
camarazi ai noştri s-au întors. Hai la ei, apoi pregătim 
avioanele pentru acţiune. De acord? 

Oamenii, tăcuți până acum, au dat încet, aprobator din 
cap. Todd - nu; Churchill — a ieşit învingător. 

— Foarte bine, Todd. Excelentă treabă, l-a felicitat tatăl 
său. Dar Todd nu era deloc bine dispus. 

— Du-te dracului, ticălos mincinos şi arogant! a şuierat, 


apoi s-a îndepărtat către cei trei răniți. 

RAF Cardington 


4 septembrie 


Următoarele trei zile au trecut în pregătiri frenetice ale 
celor şase avioane rămase. Dar, lui C-130 i s-a acordat o 
atenție specială. Toţi şi-au reunit cunoştinţele mecanice 
pentru a face motoarele să funcționeze aproape perfect. 
Interiorul a fost pregătit să transporte personalul de la sol, 
aviatorii fără avioane şi echipamentul rămas. Au făcut tot ce 
era omeneşte posibil ca avionul să nu devină inutilizabil în 
ultima clipă. A fost alimentat complet şi în ajun de 4 
septembrie era gata de zbor. Chiar şi AVM a asistat la unele 
operațiuni de încărcare, deşi ceilalți îl ignorau total. A fost 
lăsat să stea singur în cockpit. 

Cele trei Tornado, inclusiv Recce, au fost pregătite pentru 
misiuni de Air Defence. Ultimele rachete aer-aer au fost 
ataşate, proiectilele pentru tunuri încărcate şi rezervoarele 
suplimentare îndepărtate. Autonomia de zbor se diminua, 
dar faptul convenea echipajelor, cu cât reveneau mai repede 
la sol, cu atât mai bine. Canberra ECM va zbura la mare 
altitudine în afara oricărei acțiuni a vreunui Me 262. 
Canberra Recce va pluti la 40.000 picioare şi va fotografia 
cele două obiective, înainte şi după masivul bombardament 


din primele ore ale zilei de 5 septembrie. 


Cu niţel noroc, toate cele cinci avioane vor ateriza 
nevătămate şi vor aştepta în relativă siguranţă sosirea lui 8 
septembrie. 

Echipajele de zbor au fost alcătuite prin tragere la sorți. 

Todd şi Stumpy, Jim Davis şi Bill Earle vor zbura pe IDS, 
Harry South şi Anwar Salim pe Recce. Phil Merry şi Al 
Gibson pe Canberra PR, iar echipajul de pe ECM era oricum 
fix. Ceilalți vor rămâne în aşteptare. 

Misiunea a fost planificată sub supravegherea soldaților 
din 1940, gata oricând să deschidă focul. Nu s-a permis 
nimănui să părăsească neescortat hangarul; fiecare mişcare 
fiind supravegheată îndeaproape. Nimănui nu i s-a acordat 
vreo şansă de scăpare -— ca şi cum ar fi fost vreunul care să 
încerce ceva acum când 8 septembrie se apropia cu 
repeziciune! 

Flotila de bombardiere RAF îşi va începe misiunea prin 
adunarea în formaţii deasupra estului Angliei, după care vor 
ataca fiecare obiectiv în cinci valuri de câte o sută de 
avioane. Tornado vor decola atunci când primul val va 
survola ţărmul şi vor face tot ce le va sta în puteri ca să 
protejeze bombardierele de vânătorii de noapte nazişti. 

Todd considera misiunea ca fiind lipsită de sens şi şi-a 


instruit cele trei echipaje să evite problemele. Pentru că toți 


puteau zbura la foarte mare altitudine ar fi trebuit să fie 
suficient de „în siguranță”. Nu-şi mai asuma riscuri inutile — 


cu Churchill sau fără Churchill! 


x kk 


Reichsmarschall Hermann Göring se afla în grațiile lui 
Hitler. 

Războiul aerian împotriva  Britaniei se desfăşura 
excepțional de bine. De când Hitler a ordonat atacurile non- 
stop zi/noapte asupra marilor oraşe şi aerodromuri RAF, 
Luftwaffe a înregistrat un succes uriaş. Toate cele 50 Me 
262 au fost utilizate şi prin bombardamente şi mitraliere şi- 
au croit calea către atât de dorita victorie finală. 

Deşi câteva Blaue-Tod au fost pierdute datorită focului 
inamic, a fost un preț mic plătit pentru un asemenea 
progres tactic şi strategic. Cu toate acestea, Fuhrerul era 
oarecum agitat. 

— Hermann, avioanele reactive engleze au mai apărut? 

— Nein, Mein Führer, nu au mai fost văzute de când le- 
am atacat aerodromul din Norfolk. Cred că se ascund de 
frica  Messerschmitt-urilor. Sau poate că au fost toate 


distruse. 


Hitler nu era tot atât de încrezător - nu avea încredere în 
Hermann şi aiurelile lui. 

— Nu vreau să mai văd nicio repetare a atacurilor pe 
care le-am suferit în trecut. Îţi cer să execuţi următoarele 
ordine. Mai întâi, caută şi distruge imediat noile lor baze. 
Vreau să văd dovezi concrete ale distrugerii lor complete. 
Spune-i lui Canaris că e prioritatea lui absolută. În al doilea 
rând, trebuie să mențţii Blaue-Tod în mişcare. Este evident 
că britanicii au un Serviciu de Informaţii extrem de bun, aşa 
că  Messerschmitt-urile trebuie mutate în siguranță pe 
diverse baze. 

— Am înțeles, Führer. Le voi muta la fiecare şapte zile la 
baze aeriene noi şi la întâmplare pentru a deruta inamicul. 

Hitler tot nu era mulțumit. 

— Nu, Hermann. Fă-o la fiecare trei zile şi separă 
efectivul în patru unităţi. Trebuie să-i păcălim pe britanici. 
Azi e 4 septembrie - mută-i astăzi şi apoi la fiecare trei zile 
până ce vom fi invadat Britania. Verstehe? 

— Jawohl, mein Führer. Precum ordonati! 

Göring s-a întors la Cartierul său General şi a emis 
ordinele necesare. Comandanții de Staffel nu au fost foarte 
bucuroşi, dar s-au supus fără şovăire. Echipamentul şi 


personalul de la sol i-a urmat în scurt timp. 


Până seara, Me 262 erau relocate la noile lor baze. La 
vreo două sute de mile depărtare, 1.000 de echipaje de 
bombardiere participau la şedinţa finală de informare 
înainte de a decola la ora 2300 către obiectivele lor din 
Franța. 

Din păcate, nu vor bombarda decât betoane, iarbă şi 


hangare goale. 


x kk 


Todd a finalizat informarea la 2200 şi echipajele s-au 
îndreptat spre avioane. Canberra Recce şi ECM vor decola şi 
apoi vor urca la mare altitudine atunci când bombardierele 
convenționale se vor aduna deasupra Essex-ului. Dacă ECM 
descoperă trafic radio va bruia frecvențele germane. 
Canberra PR va patrula în zonă, aşteptând să fotografieze 
cele două aerodromuri în chestiune. Apoi, amândouă vor 
ateriza la Bedford. Cele trei Tornado vor urca în CAP 
deasupra Canalului când primele bombardiere vor survola 
coasta britanică spre aerodromurile franceze. Părea un plan 
destul de simplu. În orice caz, în afara cazului că cele trei 
Tornado erau atacate în mod direct, Todd le ordonase în 


secret să stea departe de orice acțiune. 


Însă, germanii îi aşteptau iarăşi. Excelentele radare 
Freya au detectat flotilele de bombardiere şi au transmis 
informația unităților de vânători de noapte din Franța, 
inclusiv celor patru staffel de Me 262. Vânătorii de noapte 
convenționali germani au decolat şi s-au orientat direct 
către formațiile britanice. Unităţile de flak s-au trezit la viață 
şi au împroşcat bombardierele cu proiectile AA. Avioanele 
RAF începură să cadă din ceruri. 

Me 262 au rămas în aşteptarea apariției reactoarelor 
britanice înainte de a decola. Vânătorii de noapte 
convenționali britanici şi-au ajutat colegii şi, ca urmare, un 
procentaj mare de avioane au ajuns la obiective. Un covor 
devastator de bombe extrem de explozive şi incendiare a fost 
lansat asupra lor, după care avioanele s-au întors repede 
către casă... doar pentru a se confrunta cu un flak şi mai 
intens... şi cu Me 262, în timp ce Tornado se mențineau în 
CAP fără să intervină. 

Luftwaffe a sfâşiat flota RAF aflată pe cursul de revenire 
acasă şi cu toate că Canberra ECM a făcut tot posibilul ca 
să-i distragă, germanii s-au servit din plin. 

Au decimat bombardierele până ce Todd Morrissey nu a 
mai suportat. 


— OK, băieți — s-a adresat coechipierilor. Hai să vedem 


ce putem face. 

Şi aşa au căzut direct în capcană. 

Acestea nu erau Tornado ADV (vânători); erau două 
bombardiere şi un Recce. Echipajele lor nu aveau nici 
experiența nici echipamentul necesar pentru dogfight de 
noapte. În consecinţă, când un întreg Schwarm de zece Me 
262 vânători de noapte a fost îndreptat spre poziția lor, n-au 
mai avut nicio şansă. 

La primul atac Recce a fost spulberat în bucăţi şi a 
explodat pe cerul nopţii. Pilotul şi navigatorul au murit 
instantaneu. 

Todd a văzut flash-ul, iar Stumpy a intrat în picaj către 
apa mării cât de rapid şi de abrupt a îndrăznit, strigând în 
acelaşi timp către wingman să facă la fel. 

Dar, era prea târziu pentru ei. Avionul a fost ciuruit de 
proiectile, iar cei doi aviatori n-au mai avut ce face decât să 
se catapulteze în întuneric, precedați de Tornado în apele 
foarte reci ale Mării Nordului. Nimeni, niciodată nu a mai 
recuperat avionul sau echipajul. 

Todd şi Stumpy se îndreptau spre suprafața mării şi 
când a ajuns la 3.000 picioare, Stumpy a redresat la 4G 
ajungând la orizontală abia la altitudinea de 300 picioare şi 


la viteza de 600 noduri. S-au îndreptat direct către Bedford 


zvârlindu-şi sălbatic avionul dintr-o parte în cealaltă în 
încercarea de a scăpa de orice potenţial Me 262 urmăritor. 
Fără ştirea sa, două Blaue-Tod se prăbuşiseră în mare 
datorită depăşirii rezistenței structurii şi ruperii atunci când 
au încercat să țină pasul cu picajul lui Tornado. 

Celelalte Me 262 au abandonat urmărirea şi s-au întors 
la bază, cu combustibilul la limită şi avioanele sever 
suprasolicitate. 

Stumpy s-a debarasat de rachete şi a continuat să 
zboare cu maximum de viteză către Cardington. Au aterizat 
fără alte incidente pentru că Me 262 nu au avut nicio şansă 
să-l ajungă la asemenea nivel jos de zbor în întuneric. Todd 
activase radarul de urmărire al terenului şi l-a folosit cu 
maxim de efect. 

Mult deasupra, Canberra ECM a înţeles ce se întâmplă, 
pentru că a interceptat transmisiunile dintre extrem de 
alarmatul Todd şi pilotul său. Au hotărât să se întoarcă la 
bază, dar au comis eroarea de a intra prea devreme pe panta 
de coborâre de la 30.000 picioare. Un schwarm de patru Me 
262 l-au interceptat deasupra localității Flamborough Head 
din Yorkshire şi a fost o treabă simplă pentru ei să doboare 
neajutoratul ECM. L-au ciuruit cu proiectile şi echipajul a 


fost mort cu mult înainte ca avionul să se prăbuşească în 


mare, la zece mile de coastă. 

Cei de pe Canberra Recce ascultaseră şi ei transmisiunile 
şi habar nu aveau ce trebuie să facă. Zburau la 40.000 
picioare când ultimele bombardiere şi-au lansat 
încărcăturile pe aerodromurile pustii. Marea întrebare era — 
ar trebui să-şi termine misiunea conform instructajului, sau 
ar trebui să se întoarcă acasă? 

Era o decizie dificilă. Nu aveau radar pentru zborul la 
joasă altitudine şi era evident că cele trei Tornado au fost 
atacate şi probabil doborâte. 

Până la urmă, s-au hotărât să o şteargă. Au considerat 
că aceasta este o luptă pe care sigur nu o pot câştiga. Au 
virat spre casă şi şi-au continuat zborul la mare altitudine 
către Birmingham înainte de a se înscrie pe panta de 
coborâre spre Cardington. Contactul cu Turnul de la 
aerodromul bază le-a confirmat că au luat decizia corectă. 
Spațiul aerian de deasupra Canalului era supraaglomerat de 
valuri de Me 262 şi vânători de noapte germani. 

Li s-a ordonat să aterizeze ASAP. Pe când continuau să 
zboare către punctul de înscriere pe pantă, sute de 
bombardiere britanice participante la raid se târau înapoi 
spre casă. Mai mult de trei sute au fost pierdute — doborâte 


de vânători, lovite de flak, sau ca urmare a coliziunilor din 


aer datorită aglomerației şi panicii. 

În Canberra PR9, navigatorul Al Gibson i-a dat lui Phil 
Merry instrucţiuni pentru coborâre şi acesta a tras maneta 
de gaz pentru a reduce alimentarea cu combustibil a 
motoarelor. Dar, Al şi Phil nu aveau nici ei o zi bună. Când 
maneta a ajuns la minim, ambele motoare s-au oprit. 

— Shut! a răcnit Phil. Asta n-ar fi trebuit să se-ntâmple. 
Probabil că e rahatul ăsta de combustibil din 1940. OK, 
încerc reaprinderea. 

A încercat, dar fără succes. 

— Trebuie să fim la altitudine mai joasă, Phil. Aici nu vor 
reporni, l-a avertizat 

Al. 

Au planat încă 25.000 picioare înainte ca Phil să încerce 
din nou. Nici acum nu a mers. Phil Merry a evaluat situaţia. 

— Dacă tinichelele astea nu repornesc, avem două 
variante. Fie să ne catapultăm, fie să ne prăbuşim. Îţi 
sugerez să-ți larghezi trapa cât încă mai poți. Şi caută un 
afurisit de aerodrom ca să punem chestia asta jos urgent. 

Al a fost de acord, a ejectat trapa de deasupra capului şi 
toate hârtiile pe care lucra au fost împrăştiate afară, în 
noapte. De asemenea, comunicațiile între cei doi au devenit 


extrem de dificile. 


În acelaşi timp, Phil a transmis codul Mayday şi 
solicitarea de aterizare de urgență pe oricare aerodrom. 

— Purple 11, am recepționat apelul tău Mayday. 
Aterizează la RAF Baginton, lângă Coventry. Sunt pregătiți 
pentru sosirea voastră. Aerodromul figurează pe hărțile 
voastre cu numele „Aeroportul Coventry”.  Primiţi 
coordonatele pentru TANS 136. 

Odată informația transmisă, navigatorul a introdus-o în 
echipamentul navigaţional, iar pilotul s-a luptat să menţină 
controlul avionului şi să vireze către Coventry. 

Au ajuns la 10.000 picioare, dar motoarele tot n-au 
putut fi repornite. Phil a încercat de câteva ori, dar la 5.000, 
l-a lăsat pe Al să aleagă. 

— Amice, e timpul să te hotărăşti. Catapultare sau o 
încercare de aterizare? Pentru mine e totuna dacă dăm de 
aerodrom. 

Acum, Al Gibson îl putea auzi mult mai clar pe Phil 
pentru că viteza scăzuse cam la 250 noduri. După ce i-a dat 
pilotului direcția către pista de aterizare, a spus: 

— Mai degrabă aş vota pentru aterizare, dacă n-ai nimic 


împotrivă. Aerodromul Coventry este la 8 mile drept înainte. 


136 TAN -— Terrain-Aided Navigation System - sistem navigațional la 
bordul avioanelor. 


Poţi să o faci, Phil? 

— Am să fac tot posibilul, prietene, a răspuns Phil, care 
continua să se lupte cu comenzile de zbor. Sper doar că 
trenul de aterizare va cobori. 

N-a coborât. 

Va fi o aterizare pe burtă. 

— Tot mai vrei o aterizare de urgență, Al? 

— Trei mile şi 900 picioare - e bine, Phil. Treci la treabă. 
Catapultarea din PR9 este, de obicei, fatală pentru 
navigator. 

Phil Merry a confirmat şi s-a concentrat asupra 
aerodromului din față. Luminile de aterizare erau aprinse — 
dar camuflate — în mijlocul unui câmp complet cufundat în 
întuneric. În condiţii normale nici n-ar fi găsit micuța pistă. 

600 picioare. 400.200 - Phil a ridicat botul avionului 
conform procedurii corecte şi a târât avionul pe iarbă. 
Imediat ce a atins solul, a largat cupola cockpitului ca să 
iasă mai uşor. În acest tip de aterizare iarba era preferată 
betonului - scânteile de la frecare ar fi putut aprinde 
combustibilul. Avionul a derapat de-a latul câmpului şi în 
cele din urmă s-a oprit cu o izbitură puternică într-un stejar 
bătrân de la marginea aerodromului. 


Linişte. 


— Al, acum poţi ieşi, flăcăule. 

Niciun răspuns. Tot ce vedea Phil era o siluetă vagă 
echipată în costum de zbor ce sprinta peste câmp, departe 
de avion. Phil s-a hotărât să-l urmeze. Şi-a desfăcut 
centurile, s-a ridicat în picioare şi a sărit peste marginea 
bordului pe solul aflat cu 2 m mai jos... nevătămat, a alergat 
după navigatorul pierdut în întuneric şi l-a găsit la o sută de 
metri depărtare de Canberra. 

— Nu ştiam că poți alerga, Al! 

— Până acum n-a fost nevoie, a răspuns în glumă. 

Amândoi s-au aşezat pe iarbă în aşteptarea echipelor de 
salvare. 

Între timp Force 1992 de la Cardington a tras toate 
sforile şi în mai puţin de un ceas cei doi se aflau în drum 
spre casă, iar Canberra era acoperit cu o prelată uriaşă şi 
păzit de 30 de poliţişti militari. 

Acum mai erau doar două avioane supraviețuitoare 
dintre cele venite din 1992. 

Aşa cum se prevăzuse, misiunea nocturnă a fost un 


fiasco. 


* kk 


Todd a sărit afară din Tornado şi s-a precipitat spre tatăl 
său care-l aştepta. 

A fost la un fir de păr de a-l lovi! 

Dar Todd s-a abținut, „lovindu-l” doar cu vorbele. 

— Fir ai al... nu ţi-am spus eu?! Dar n-ai vrut nici de-al 
dracu’ să mă asculți, nu-i aşa? Ce fel de om eşti? Ce planuri 
secrete ai în minte? Care-i adevărata misiune aici? Care-i 
motivul real pentru care ne-am întors în locul ăsta uitat de 
Dumnezeu? Nici măcar nu e linia noastră temporală - şi 
pentru că veni vorba - unde dracu’ e Jim Charles? Spune- 
mi imediat ce se-ntâmplă - este planul tău ca nimeni să nu 
se mai întoarcă acasă? 

Air Marshal stătea impasibil în timp ce Tod îl mustra în 
fața întregului efectiv din 1992, care priveau avid şi 
nerăbdători! Nu mai văzuseră un ofițer de un grad atât de 
mare „beştelit” în asemenea hal. Sir Henry nu a replicat, 
însă l-a invitat pe Todd în biroul său pentru a-i da 
explicaţiile cuvenite. După ce uşa a fost închisă şi urechile 
neinvitate excluse, AVM a vorbit. 

— Dacă nu ai fi fost fiul meu, Todd, te-aş fi pus în stare 
de arest pentru insubordonare. Îţi reamintesc, şi nu e 
pentru prima oară, că eşti militar şi trebuie să respecţi 


ordinele, întocmai şi la timp! Nu am obligaţia să ţi le explic, 


ție sau oricui altuia din acest detaşament, aşa că îți sugerez 
să te calmezi, să te întorci la oamenii tăi şi să vă pregătiți 
pentru 8 septembrie. Ce a fost, a fost. Nu pot schimba 
situația şi nici să-ți aduc înapoi prietenii şi camarazii. Aşa 
că fă bine şi depăşeşte momentul, Todd, şi apucă-te de 
treabă. M-am făcut bine înțeles? 

Todd era încremenit. 

Se aşteptase ca să apară măcar o mică crăpătură în 
armura tatălui său, dar... nimic. Şi-a dat seama, pentru 
prima oară, că există lucruri care depăşesc cu mult nivelul 
gradului sau al înțelegerii sale. A decis să nu mai continue 
să nu se mai dea cu capul de pereți. 

— Acum am să plec, tată, dar ai să plăteşti pentru toate 
astea atunci când vom ajunge acasă - îți garantez — pentru 
toate vieţile pierdute în acest fiasco. Nu te mai obosi să-mi 
vorbeşti. Nu mai sunt fiul tău. 

Sir Henry şi-a privit fiul cu ochi şi mai duri. 

— Cum doreşti, Wing Commander. Şi, à-propos, voi fi 
copilot pe C-130 când vom pleca. Sunt calificat pentru acest 
tip de avion, şi poți să-l asiguri pe căpitan că nu voi 
interfera cu autoritatea sa. 

Câteva secunde Todd şi-a ţinut fălcile încleştate, apoi a 


ieşit din birou, trântind cu putere uşa în urma sa. 


— Oare ce a făcut până acum, bătrânul nenorocit? s-a 


întrebat. 


x kk 


— Ja, Mein Führer, un mare succes. Sfatul dvs de a muta 
avioanele Blaue-Tod a fost, ca de obicei, extrem de bun. 
Britanicii au bombardat două aerodromuri dezafectate şi au 
ras şi câteva sate franceze micuțe cu această ocazie. 
Valoarea propagandistică este imensă. Me 262 au fost 
minunate şi au raportat distrugerea a trei reactoare 
britanice. Dacă le-am putea afla baza, le-am termina o dată 
pentru totdeauna! 

Hitler jubila. 

— Da, Hermann, a fost o noapte foarte bună. Iar 
bombardierele noastre i-au ars de vii pe britanici în oraşele 
lor. Am primit asigurări de la spionii noştri că răbdarea 
populaţiei față de Churchill se diminuează rapid. Cred că 
acum putem stabili data invaziei. Am vorbit cu Kesselring şi 
mi-a confirmat că totul este gata pentru Seelöwe. Am 
hotărât ca invazia să înceapă pe opt septembrie - peste trei 
zile. Nu eşti de acord? 


Göring nu era omul care să-l contrazică pe Hitler. 


— Minunat, Mein Führer. Luftwaffe a mea va fi gata să 
sprijine trupele de desant maritim. Mă voi ocupa personal. 

— Excelent, Hermann. Te invit să prânzeşti cu mine la 
Buckingham Palace, la timpul cuvenit, iar cu am să mă 
bucur privindu-l pe diavolul de Churchill cum se leagănă la 
capătul funiei, nicht war? 

Göring a dat aprobator din cap, apoi a părăsit încăperea. 

Steaua sa urca vertiginos. 

Trebuia să-l viziteze pe nătărăul de Canaris şi să-l 
preseze să găsească baza reactoarelor britanice. Acum însă, 
nu mai trebuiau distruse, ci capturate. Tehnologia avansată 


îi putea ajuta mult pe nazişti. 


x kk 


Sir Henry Morrissey mai avea de făcut o treabă înainte de 
a se întoarce în linia sa temporală. Nici măcar nu era sigur 
dacă se vor întoarce în propriul 1992. Era un joc calculat, şi 
era esențial să încerce. 

A convocat-o pe capricioasa Patsy Jackson şi aceasta i-a 
confirmat că într-adevăr este gravidă şi Todd este tatăl. 
Interogatoriul a fost necruţător - AVM voia să afle adevărul 


de la nefericita fată. Când a fost satisfăcut de răspunsuri, a 


chemat doi poliţişti militari ce păziseră uşa şi au escortat-o 
pe Patsy, printr-o uşă laterală, la o maşină ce aştepta. 

Patsy era oarecum alarmată de comportamentul lui 
AVM, şi a încercat să se împotrivească atunci când a fost 
îmbrâncită de poliţişti în maşină. 

— Vă rog să nu ne faceți probleme, domnişoară. Doar... o 
să vă faceți singură rău - a avertizat-o una dintre escorte. 

Maşina a demarat şi după o oră, a virat şi a mers zece 
minute pe un drum cu pietriş, apoi a oprit în fața unui 
conac mare înconjurat de pădure şi câmpuri. Era complet 
izolat. 

La intrare îi aştepta o soră medicală. 

— Domnişoara Jackson, doamnă. Acum e a dvs - a 
raportat polițistul sec. 

Maşina a plecat lăsând-o pe Patsy care o privea pe soră 
întrebându-se ce mama dracu” se-ntâmplă. 

— Te rog, vino înăuntru, draga mea. Vom lămuri 
lucrurile. 

Acum, Patsy era realmente înfricoşată. 

— Dar cum rămâne cu prietenii mei de la Cardington? 
Peste două zile este planificată plecarea noastră acasă! De 
ce am fost adusă aici? 


Sora medicală era calmă, cu un aer reținut. 


— Te rog să nu te îngrijorezi, dragă. Aceasta este casa ta 
acum - cel puțin pentru un timp. Vino înăuntru şi am să te 
conduc în camera ta. 

Patsy era în stare de şoc şi a urmat-o cu docilitate în 
interior. 

După opt luni Patsy a născut un băiețel, căruia i s-a pus 
numele de Jim. 

Ea a murit la naştere, aşa cum pățeau multe femei în 
acele vremuri; dar fiul ei a fost sănătos şi după puţin timp a 
fost adoptat de o familie de circari ambulanți. 

Lui Todd i s-a spus că ea a fugit. 

De fapt, el chiar a fost mulțumit să creadă această 
minciună fabricată. A preferat să creadă că poate aşa Patsy 
o ducea mai bine. 

Călătoria spre casă va fi plină de pericole şi-i plăcea să 


creadă că fiul său nenăscut va fi astfel în siguranță. 

RAF Cardington 


7 septembrie 


Un ultim serviciu memorial a fost ținut pentru toți 
aviatorii din 1992 căzuţi în 1940. A fost o ceremonie tristă şi 
deprimantă, dar Todd a fost motivat de faptul că poate le va 
acorda oamenilor săi oarecare linişte sufletească. S-au rugat 
pentru siguranța călătoriei, apoi au revenit la pregătirea 
celor două avioane rămase pentru un zbor scurt la Vash în 
ziua următoare. Cei trei răniți au fost declarați apți de zbor 
de către un ofițer medic local şi au fost montate dispozitive 
speciale în C-130 pentru fixarea tărgilor. 

Pentru dimineața următoare, meteorologii prognozau 
furtuni puternice însoţite de descărcări electrice, ceea ce a 
încurajat puternic echipa. Până la urmă, prezicerea despre 
fereastra de întoarcere înapoi în 1992 s-ar putea să fie 
adevărată. 

AVM nu a mai apărut, iar Todd a păstrat distanţa. 
Oamenii au fost surprinşi de fuga lui Patsy când mai era 
atât de puţin până la plecarea tuturor, dar au înțeles că n- 
aveau ce face. A fost alegerea ei. Unii au considerat chiar că 
a avut o idee foarte bună. 

Pe 7 septembrie la ora 1700 cele două avioane erau 
complet încărcate. Aveau plinul de combustibil şi erau mai 
pregătite ca niciodată. Toate resturile de echipament din 


1992 au fost strânse - nimic din ce ar fi putut dovedi 


prezența lor nu putea fi lăsat în 1940. Totuşi, erau poate mii 
de localnici conştienţi acum că s-a întâmplat ceva ciudat pe 
cerul Britaniei. Evident, guvernul va nega că a avut vreodată 
cunoştinţă despre aşa ceva şi va pune pe seama 
„experimentelor ştiinţifice” orice activitate neobişnuită. 

Variantele Recce Tornado şi Canberra - sau ce a mai 
rămas din ele - au fost dezasamblate, ambalate şi 
transferate într-un mic hangar de lângă Warton, Lancashire. 
VC10 era doar resturi şi în plin proces de reciclare, iar toate 
celelalte avioane se aflau alături de peşti în Marea Nordului. 
Cu excepţia lui ADV prăbuşit în mlaştina de lângă Middle 
Fleckney, nu n-ai era nimic de găsit. 

Întreg personalul RAF din 1940 a jurat să păstreze 
secretul, iar forțele militare de pază ale perimetrului au fost 
detaşate la noi posturi aflate pe tot cuprinsul Imperiului. În 
curând, pe măsură ce războiul se va intensifica, vor uita cu 
toții scurta perioadă petrecută la Middle Fleckney şi 
Cardington. 

Sir Peter Andrews a revenit la îndatoririle sale de 
parlamentar şi a petrecut mulți ani fericiți ocupat cu 
educaţia celor doi copii ai săi. 

La ora 1800, o maşină oficială a sosit la Cardington şi 


Prim-Ministrul s-a adresat pentru ultima oară celor din 


Force 1992. Purta iconica sa pălărie Homburg şi fuma 
obişnuitul trabuc. 

— Am venit aici în mod special ca să vă mulțumesc 
pentru contribuţia adusă la efortul de război. Din păcate, s- 
ar putea ca totul să fi fost în van. Atacul asupra 
aerodromurilor naziste din Franța a fost un eşec total — 
niciun Me 262 nu se afla acolo. Regret sincer pierderea 
camarazilor voştri într-o asemenea misiune fatală - dar 
trebuia să încercăm. În afară de asta, Informaţiile noastre 
indică faptul că Germanii sunt pe punctul de a începe 
operațiunea de invadare a Angliei. Se poate întâmpla în orice 
clipă, aşa că plecarea voastră este obligatorie şi urgentă. Vă 
urez să vă ajute Dumnezeu să vă întoarceți mâine acasă şi 
am încredere că veți găsi lumea aşa cum ați lăsat-o. Vă urez 
călătorie uşoară şi mult noroc tuturor! 

După această scurtă alocuțiune, Prim-Ministrul s-a 
urcat în maşină şi a plecat. 

Force 1992, redusă acum la doar 45 oameni, a rămas 
tăcută în timp ce vehiculul dispărea prin uşile hangarului. 

Todd a spart tăcerea primul. 

— Cred că e timpul să facem ultimele verificări înaintea 
plecării, apoi luăm masa şi ne culcăm devreme. Mâine ne 


aşteaptă o zi lungă. Decolăm la ora 0900. Informarea finală 


la 0700, apoi micul dejun. Întrebări? 


Liniştea era asurzitoare. 

17 mai 1992 
Catedrala St Clement Danes137, Londra 


Catedrala era arhiplină. 

Rude, prieteni şi colegi, alături de politicieni, ofițeri 
superiori şi public. Chiar şi Regina şi Prințul Philip stăteau 
tăcuți, în primul rând alături de Prim-Ministrul John Major. 
Arhiepiscopul de Canterbury conducea serviciul funerar, 
deşi era o ceremonie laică. Întreaga ţară privea la televizor 
pentru că transmisia era preluată pe toate canalele. 

De fapt, întreaga națiune era în doliu pentru cei 82 de 
bărbați şi femei dispăruți după extraordinarele evenimente 
de la 1 aprilie. Nu a fost găsită nicio urmă a avioanelor sau 
a trupurilor lor. Era una dintre cele mai profunde enigme cu 


care s-a confruntat vreodată lumea modernă. Cum au putut 


137 St Clement Danes - este desemnată biserica principală a Royal Air 
Force. 


să dispară pe cerul de deasupra Mării Nordului, într-o clipă, 
fără nicio urmă, 82 militari şi avioanele lor? Experții din 
întreaga lume şi-au expus teoriile, dar nimic nu a putut 
lămuri enigma. 

Căutarea va continua în Marea Nordului în încercarea de 
a recupera ceva, chiar şi cel mai mic indiciu care ar putea 
rezolva misterul. 

Între timp, lumea era îndurerată, iar acest serviciu de 
comemorare era ținut ca un semn de respect şi mâhnire. 
Răspunsuri vor fi găsite, dar pentru moment, familiilor celor 
dispăruți li se dădea prilejul de a-şi lua rămas bun. 

În spatele catedralei, două persoane, foarte discrete, erau 
extrem de interesate. Veniseră din Lancashire unde locuiau 
într-un conac mare de lângă Preston. Sir Phillip a fost invitat 
ca Director Executiv al British Aerospace şi reprezenta 
interesele companiei în legătură cu dispariția a 
douăsprezece avioane produse de ei. 

Da, Sir Phillip şi sora sa, Constance Andrews au fost 


fascinați de evenimentele de la 1 aprilie 1992. 

Undeva deasupra Wash 
8 septembrie 1940 


Todd Morrissey abia dacă a putut dormi în noaptea de 
dinaintea planificatului zbor înapoi în 1992. 

Şi era sigur că la fel a păţit fiecare dintre cei câțiva 
supraviețuitori rămaşi. 

Singurul care probabil a dormit buştean a fost afurisitul 
de tat su. Todd era încă oripilat de comportamentul de 
necrezut al acestui ofițer superior RAF. Într-o manieră 
ruşinoasă şi impardonabilă a înşelat optzeci de oameni să 
treacă printr-un portal temporal în 1940 pentru a participa 
la o bizară cauză pierdută! 

Da, Todd o considera o cauză pierdută. Dispărutul Jim 
Charles - care, fără ca Todd să ştie, a fost definitiv redus la 
tăcere din ordinul lui Churchill la ora 6 am în chiar acea zi — 
a încercat să demonstreze că linia temporală în care se aflau 
acum nu era „exact” cea dorită de AVM când a declanşat 
această misiune neautorizată. 

Me 262 era devansat cu trei ani - şi doar Dumnezeu 
putea şti cât de avansat era Hitler şi maniacii săi cu bomba 
atomică. Statele Unite îi sprijineau, mai mult sau mai puţin, 


pe nazişti, preferând o poziție de neutralitate non- 


intervenționistă, în locul implicării în conflictul european. În 
consecință, cu Japonia ca mică putere în această lume 
paralelă, americanii probabil că nici nu au luat în 
considerare punerea la punct a „Proiectului Manhattan” — 
cercetări avansate pentru realizarea bombei atomice care a 
fost lansată la Hiroshima şi Nagasaki în 1945 al lui Todd. 
Era sigur că acest lucru nu se va întâmpla, aşa că Hitler 
avea efectiv mână liberă să cucerească Imperiul Britanic şi 
să-l convertească la idealurile naziste. 

Doar o Britanie neînfrântă îi putea opri, dar se părea că 
invazia era iminentă. Dacă atacul german era victorios, 
atunci lumea civilizată era condamnată. 

Era al dracului de bine că Todd şi ai lui o ştergeau în 
această dimineață. Avea impresia că planul tatălui său 
eşuase. Printr-un capriciu al sorții Force 1992 picase unde 
nu trebuia, ceea ce-l ducea cu gândul la următoarea 
întrebare. 

Cine putea să garanteze întoarcerea în acea zi în 
universul paralel corect? Şi asta era problema - dacă Jim 
Charles avea dreptate, atunci existau un număr infinit de 
universuri paralele şi similare, dar critic diferite, care 
aşteptau să-i înghită. 


Era un scenariu terifiant şi Todd amețea doar gândindu- 


se. N-avea niciun rost să aprofundeze teoriile cu 
subordonații săi pentru că n-ar fi realizat prea multe — doar 
i-ar fi zăpăcit şi alarmat degeaba. Le va ţine pentru sine cu 
speranţa că totul se va termina cu bine. Era nerăbdător să- 
şi revadă soția şi copii — dar dacă se întorc în linia temporală 
greşită şi un alt Todd Morrissey se află deja acolo? 

O, Doamne... nici nu putea să se gândească la aşa ceva — 
aşa că s-a oprit. Era timpul să se scoale şi să se pregătească 
să plece acasă. 

Duş, bărbierit, îmbrăcat şi împachetat trusa personală. 
De asemenea şi-a pus la centură pistolul Walther PPK - 
pentru orice eventualitate. 

Când a intrat în hangar, cea mai mare parte din echipă 
se şi afla acolo, pregătiţi şi în aşteptare — era ora 0700. 

Portalul temporal urma să se deschidă chiar lângă 
Cromer, la 0935, în centrul unui uriaş nor cumulonimbus, 
practic în mijlocul unei furtuni puternice. Era incredibil de 
periculos să zbori, pentru că norul Cu-Nimb putea rupe 
într-o clipă aripile avioanelor datorită curenților de aer 
descendenți cu viteze de peste 200 mile - după cum se 
întâmplase în înregistrări anterioare. Dar, nu prea aveau de 
ales. Era o situaţie de totul-sau-nimic. Todd a servit ultima 


masă din 1940 plin de tensiune şi teamă pentru ceea ce ar 


putea aduce acea zi. Se uitase deja pe-afară ca să verifice 
starea vremii şi - spre uşurarea sa - aceasta era teribilă. 
Nori uriaşi, întunecațţi, înconjurau aerodromul şi averse 
violente cădeau la fiecare douăzeci de minute. Era exact aşa 
cum trebuia să fie pentru ca planul să reuşească. 

Totuşi, a avut parte şi de nişte veşti foarte rele în timp ce 
servea cereale cu pâine prăjită - ouăle fiind o raritate în 
acele vremuri. 

Tatăl său s-a aşezat lângă el salutându-l pe un ton 
aspru. 

— Wing Commander, suntem gata de plecare? Totul este 
în ordine şi personalul tău este cu totul pregătit? 

— Da, sir. Am planificat decolarea la 0900, ceea ce ne 
asigură 30 minute înainte de TOT138. E destul. 

— S-ar putea să fim nevoiți să devansăm ora. Am auzit 
câteva veşti neliniştitoare. Serviciul de Informaţii britanic a 
detectat o imensă forță germană de invazie ce a plecat de pe 
coasta franceză. Aviația şi navele noastre de luptă încearcă 
să o contracareze, dar mi s-a spus că este foarte probabil ca 
acest atac să reuşească. Totuşi, avem un factor în favoarea 
noastră - vremea britanică. Ca şi cu Armada spaniolă de pe 


timpul lui Drake, apele din Canal sunt extrem de agitate în 


această dimineață şi vasele germane abia reuşesc să 
înainteze. Cu toate acestea, artileria cu tragere lungă 
bombardează Dover şi aviația lor atacă în forță tot ce poate. 
De aceea, sugerez să devansăm ora de decolare. Care este 
intervalul absolut minim de timp după care putem decola în 
siguranță? Dacă decolăm în minimum de timp, Luftwaffe va 
avea mai puțin timp la dispoziție ca să se amestece în treaba 
noastră. 

Todd a clătinat aprobator din cap şi şi-a verificat notele. 

— Herc are nevoie de minim douăzeci de minute. E o 
distanță de 100 mile până la Cromer şi vom zbura cu circa 
240 noduri. 0910 este cea mai târzie oră de decolare pe care 
ne-o putem permite. 

— OK, vom decola între 0900 şi 0910 şi să sperăm că va 
fi bine şi că nu ne va găsi niciun Me 262 pe noi, înainte ca 
noi să găsim acel nor. 

— Tornado-ul meu va fi dotat cu rachete şi tunuri, deci 
voi putea să vă protejez dacă va fi necesar. Acum e timpul 
pentru informarea finală. Vreau să pornim motoarele la 
0830 şi să intrăm pe pistă la 0845. Tot personalul va fi la 
bordul lui C130, iar eu şi Stumpy îi vom urma. Vrei să te 


adresezi oamenilor înainte de decolare? 


138 TOT - Time Over Target — ora la care se ajunge în zona obiectivului. 


Sir Henry zâmbi subţire. 

— Nu cred că vreunul dintre ei doreşte să audă ce-aş 
avea de spus. Sunt un paria, asta e. Culeg ce-am semănat. 
Dar vom mai discuta despre asta, altă dată. 

Când şi-a terminat vorbele flash-ul unui enorm fulger a 
învăluit hangarul, urmat de cel mai puternic tunet pe care-l 
auzise vreodată Todd. 

— Sfinte Dumnezeule! Sper că vremea asta afurisită va 
lua o pauză ca să putem decola. 

— N-are nicio importanță, Wing Commander. Plecăm 
indiferent dacă vremea este potrivită sau nu. Chiar nu 
contează dacă zborul va fi dur, sau dacă ne vom prăbuşi în 
timpul încercării. La ora 0935 trebuie să ne aflăm la 10 mile 
de Cromer, sau vom rămâne eşuați aici pentru totdeauna. 

Todd ştia care este miza şi era pe deplin conştient că vor 
trebui să rişte decolarea indiferent de starea vremii. S-a 
ridicat şi a mers către grupul de aviatori ce aşteptau plini de 
speranță în partea din spate a lui C-130. 

Era 0800. 

Todd s-a oprit în fața oamenilor săi şi li s-a adresat 
pentru ultima oară. 

— Bună dimineața, doamnelor şi domnilor. Eh, ce v-aş 


putea spune? A fost o experiență emoţionantă şi extrem de 


stresantă. Niciunul dintre noi nu a dorit să se afle aici şi am 
pierdut foarte mulți camarazi şi prieteni în ciudata asta de 
lume alternativă. Precum voi toți, vreau doar să ajung acasă 
şi să-i revăd pe cei dragi mie. Nu ştiu ce naiba le vom spune, 
dar sunt sigur că AVM are o poveste plauzibilă. 

Sarcasmul a fost bine perceput de audienţă. 

— În cele din urmă, se vor scrie câteva cărţi şi se vor face 
nişte documentare TV şi filme despre asta. Veţi deveni cu 
toții foarte bogați, aşa că o puteţi considera ca o mică 
consolare. Eu unul aş prefera câteva răspunsuri, şi vă 
garantez că dacă, pardon, când ne vom întoarce voi pretinde 
să ni se spună adevărul. A fost o conspirație pentru 
implicarea noastră în această groaznică aventură şi cineva 
va trebui să plătească prețul trădării şi al lipsei de loialitate. 
Totuşi, asta se va întâmpla mai târziu. Acum avem de făcut 
doar o scurtă călătorie de 25 minute şi vom ajunge acasă. 
Vă mulțumesc tuturor pentru sprijinul şi efortul făcut în 
ultimele două luni. Acum, urcaţi-vă la bord şi porniţi 
motoarele. Legaţi strâns centurile şi țineți-vă bine. Noroc, ne 
revedem dincolo! 

A urmat o scurtă izbucnire de aplauze, dar Todd le-a 
ignorat şi s-a apropiat de Stumpy. Şi-au strâns mâinile, 


urându-şi noroc. 


AVM a urcat la bordul lui C-130 şi şi-a preluat 
îndatoririle de copilot, în lipsa ofițerului titular ucis în raidul 
aerian de la Middle Fleckney. 

Cei din 1940 au executat manevrele de pornire prevăzute 
pentru personalul de la sol şi în 30 minute ambele avioane 
erau în hangar cu motoarele pornite, gata să ruleze spre 
pista de decolare. 

Era 0842. 

Giganticele uşi ale hangarului s-au deschis încet şi 
ploaia a pătruns prin deschizătură. Flash-ul unui fulger a 
luminat griul întunericului de afară şi o prevestire l-a 
pătruns până la oase pe Todd. 

Hercules a rulat primul şi s-a îndreptat către breteaua 
pistei, urmat îndeaproape de ultimul Tornado rămas, 
complet înarmat. 

Cei din Herc erau cuprinşi de teamă şi anxietate, dar 
speranța, credința şi gândirea pozitivă le acoperea 
îngrijorarea. Todd nu era tot atât de încrezător. Ploua 
torențial şi pista era complet inundată. Drenajul acesteia, în 
1940, nu era la nivelul standardelor din 1992, ceea ce făcea 
ca decolarea să fie extrem de problematică. În circumstanțe 
normale, niciun comandant de aeronavă nici nu s-ar fi 


gândit să zboare în asemenea condiţii. Ar fi stat cu toţii în 


siguranță la popotă, savurând o cafea şi un baton de Kit- 
Kat, sau jucând Clag. 

Dar, aşa cum a subliniat anterior AVM, trebuiau să 
decoleze, indiferent de vreme. 

La breteaua pistei au fost gata de decolare cu roţile în 10 
cm de apă. Era 0900. 

— Purple 2, decolăm? Turnul a replicat instantaneu. 

— Purple 2, liber la decolare. Noroc, amice. N-aş vrea să 
fiu în pielea voastră. C-130 a înaintat pe pistă cu motoarele 
accelerate şi odată cu detunătura cumplită a unui tunet, 
avionul a rulat dispărând în perdelele de ploaie. Todd a 
intrat imediat pe pistă şi a apelat ATC. 

— Purple 1, gata de decolare. 

— Roger, Purple 1. Liber la decolare. Bon voyage şi 
vânătoare bună! 

Todd a click-at de două ori contactul radioului, iar 
Stumpy a accelerat motoarele. La puterea maximă a 
acestora, a eliberat frânele şi a rulat pe pista inundată. Dacă 
ar trebui să se oprească acum, cu siguranță că ar patina 
până la catastrofă. Stumpy monitoriza instrumentele, dar şi 
pe C-130 aflat deja în aer. Nu voia să-l scape din ochi pe 
vizibilitatea asta diabolică — dar n-avea prea multe speranțe. 


Tornado ezita şi se lupta violent să decoleze şi pierduse 


deja contactul vizual cu Herc. Instrucţiunile pentru această 
eventualitate prevedeau virajul la stânga 300, în timp ce 
Herc continua să zboare drept înainte, pentru a se evita 
coliziunea. Stumpy a confirmat prin radio efectuarea acestor 
instrucțiuni. 

— Purple 1 virează stânga 30 şi urcă la 10.000. 
Procedăm conform instrucțiunilor. Ne revedem în zonă. Vom 


căuta o deschidere în nori. 


— Roger, Purple 2, recepționat. Zburăm independent. N 
la 12.000. Ochiu” mare la bandiți. 

— Roger, Purple 2. ETA139 pentru N este 0918. Apel la 
N. Vom fi la 2000 deasupra. 

Todd şi Stumpy au cabrat, căutând cu disperare o 
spărtură în norii de furtună, aşa cum de obicei exista. Nu 
erau ca norii de ploaie obişnuiţi — trebuiau să existe petice 
de aer degajat printre perdelele de ploaie. 

— Bine, măcar, că germanii vor rămâne la sol pe mizeria 
asta. Ultimul lucru de dorit, ar fi nişte Me 262 în zona N, a 
mormăit Stumpy. 

Era 0915. 


Tornado a ajuns la N şi, slavă Domnului, se afla în 


spațiu degajat. Dar, cam la 10 mile spre vest era mama 
tuturor furtunilor, fulgerând, tunând şi apropiindu-se. 

— Purple 2, mă recepţionezi? 

— Afirmativ, „1”. Suntem la 2 minute de N, la 10.000 şi 
în aer limpede. Care e situația ta? 

— Purple 1 e în zonă degajată la 12.000 şi... standby... 
da... avem două contacte, cu 2000 mai jos. Coborâm ca să 
ne alăturăm vouă. Orbitaţi în N şi aşteptaţi fereastra. Un 
nor de furtună enorm se îndrepta spre noi. 

Era 0930. 

Stumpy a manevrat tornado să coboare la 10.000 
picioare şi l-a plasat în spatele lui C-130 care începuse să 
orbiteze la coordonatele prestabilite. 

Era 0933. 

— Suntem în formaţie de zbor, Purple 2. Ce urmează? 

AVM a replicat: 

— Continuăm să orbităm. 

— Roger. Purple 1 în aşteptare. 

Era 0934. 

Ambele avioane erau acum atinse de marginea norului 
Cumulonimbus ce provoca turbulențe teribil de puternice. 


Pasagerii din Hercules, deşi asiguraţi cu centurile, erau 


139 ETA - Estimated Time of Arrival — timpul estimat pentru sosire. 


scuturați violent în scaune. Câţiva aveau deja rău de 
mişcare, iar panica începea să se instaureze. 

Era 0935. 

— Purple 2, aici „1”, mă recepţionezi? şi-a pierdut Todd 
răbdarea. 

În această clipă un fulger titanic a lovit ambele avioane, 
zeâlțâind sălbatic echipajele şi pasagerii. Aerul a fost 
învăluit de mirosul metalului arzând şi ambele avioane au 
plutit nemişcate ca şi cum ar fi fost suspendate în timp. 

Apoi, tot atât de brusc, furtuna a trecut şi cele două 
avioane se aflau în aer calm şi limpede. 

AVM şi-a recăpătat primul aplombul. 

— Purple 1, mă recepţionezi? 

După 20 secunde de tăcere, Todd a răspuns. 

— Afirmativ, Purple 2, tare şi clar. Ce urmează? 

— Îţi sugerez să apelezi Mahram pe frecvența approach şi 
vezi dacă obţii un răspuns! Cred că s-ar putea să fim acasă. 

Dragă cititorule, am ajuns aproape de final. Sper că 
„Zborul” fanteziei a fost interesant, dar”, cum se poate sfârşi 
această aventură? 

Îți ofer patru variante alternative de final. Alege-o pe cea 


favorită. 

Air yice Marshal Sir Henry Morrissey era un tip egoist şi 
calculat, complet dominat de defuncta sa soție, Lady 
Constance Andrews, căreia îi era devotat total. Elaborase 
împreună cu ea planurile pentru aranjarea „re-naşterii” 
fratelui ei, deoarece o iubea şi-i prețuia fiecare vorbă. 

Inițial i-a trebuit niţel ceva timp pentru a se convinge, 
dar când ea i-a prezentat dovezi că schema putea - de fapt, 
trebuia - să funcționeze, s-a dedicat total inevitabilului. Ea 
l-a prezentat unui tânăr politician, aspirant la postul de 
Prim-Ministru. Au devenit prieteni buni şi după câteva 
cercetări detaliate, s-a descoperit că respectivul s-a născut 
în 1941 şi fusese adoptat de o familie ce lucra într-un circ 


ambulant. Mama tipului a fost Patsy Jackson, tatăl Todd 


Morrissey, iar numele viitorului Prim-Ministru era John 
Major. 

Când Major a devenit PM după căderea lui Margaret 
Thatcher, s-a înțeles cu Sir Henry şi Lady Constance să 
permită desfăşurarea evenimentului FlyPast. l-a permis lui 
Sir Henry mult prea multă autonomie în luarea hotărârilor, 
dar desigur, dacă ei nu se vor mai întoarce - atunci John 
Major nu ar mai fi existat. Era o posibilitate cu care Lady 
Constance se împăcase de-a lungul anilor. 

Sir Henry şi-a aranjat cariera cu meticulozitate, ajutat de 
Sir Peter Andrews, a cărui influență asupra prim-miniştrilor 
postbelici a fost impresionantă. AVM era perfect conştient de 
hotărârea soţiei sale de a-şi salva fratele şi i-a tolerat 
bucuros această obsesie. 

Ceea ce nu a înțeles au fost problemele implicate de 
călătoria în timp şi de potenţialele paradoxuri pe care le-au 
produs. Totuşi, era perfect conştient că existau o 
multitudine de posibile universuri paralele în care s-ar fi 
putut să se întoarcă - şi într-adevăr a fost un risc enorm, în 
primul rând, întoarcerea în 1940. Avioanele FlyPast din 
1992 ar fi putut ajunge oriunde în timp, iar planurile lui 
Constance ar fi fost dejucate cu uşurinţă. 


Cunoştea bine teoriile postulate de Jim Charles - dar, 


efectiv, i se fâlfâia. Odată ce Constance şi-a stabilit țelul 
principal, el a fost satisfăcut. Când a murit ea, flacăra vieții 
s-a stins şi în el. Realmente nu-i păsa dacă s-ar întoarce în 
1992 sau nu - în oricare univers o fi. Acceptase faptul că ar 
putea sfârşi într-un loc cumplit - o lume distopiană 
nenorocită mult mai rea decât asta — şi de ce i-ar fi păsat 
lui? 

Mai ştia că ar fi trebuit să răspundă la o grămadă de 
întrebări, iar viața i-ar fi devenit extrem de neplăcută atunci 
când supraviețuitorii şi-ar fi făcut declarațiile. 

Avea în minte toate acestea atunci când a comis faptele 
următoare. 

Dar nu era conştient de faptul că aceasta era cea de a 
cincizeci şi şaptea oară când un Air Vice Marshal Morrissey 
a încercat să traverseze continuumul spațiutimp. Toate 
celelalte încercări s-au terminat cu eşecuri, iar Constance îşi 
petrecuse o eternitate încercând să-şi salveze fratele. 


Această traversare va fi altfel? 


* kk 


— Purple 1, mă recepţionezi? 


După 20 secunde de tăcere, Todd a răspuns. 


— Afirmativ, Purple 2, tare şi clar. Despre ce e vorba? 

— Sugerez să apelezi Mahram pe frecvența de „Salvare” 
ca să vezi dacă primim un răspuns. Cred că s-ar putea să fi 
ajuns acasă. 

— Roger, Purple 2, break-break, Mahram Approach, aici 
Purple Leader pe frecvența de salvare. Mă auzi? Over. 

Aproape că putea vedea un enorm semn de întrebare ce 
apărea deasupra RAF Mahram. 

— Avionul care apelează Mahram, repetă-ţi indicativul. 

Todd a explodat de uşurare, în timp ce lui Stumpy îi 
scăpa un zgomotos whoop din scaunul din față. 

— Mahram, aici Purple 1, cerem vectori radar pentru 
aterizare. Suntem două avioane, un jet şi un C-190. 

Şi mai multe semne de întrebare. 

— Purple Leader, faci o glumiță idioată. Precizează-ţi 
poziția şi transmite codul Squawk 7145, virează 3600 
pentru identificare şi te rog explică încă o dată cine eşti 
exact. 

Todd era confuz. 

— Mahram, aici Purple 1, Wing Commander Todd 
Morrissey, la comanda a ceea ce a mai rămas din Formaţia 
de Comemorare a Victoriei din Insulele Falkland. 


Cerem asistență radar pentru aterizarea la Mahram. 


Virez 3600 şi transmit codul Squawk, aşa cum ați ordonat. 

Traficul Aerian de la Mahram nu-şi putea crede 
urechilor. Ofiţerul de la stație dădu câteva ordine scurte 
asistentului său. 

— Cheamă-l pe SATCO140, pe Comandantul Bazei, OC 
Ops şi OC Police Flight. 

—/V 

Să vină aici IMEDIAT! între timp îi dirijez pe şmecherii 
ăştia ceva mai aproape şi trag de timp. 

Ofițerul a respirat adânc şi a continuat. 

— Formația Purple, confirmaţi că sunteți două avioane. 
Dați-ne numărul de persoane de la bord şi reafirmați-vă 
intențiile. 

Todd a hotărât să colaboreze. În mod evident, la sol 
exista o problemă ce trebuia rezolvată. 

— Roger, Mahram. Două avioane, doi POB141 în 
Tornado din Squadron 619 şi 50 POB în Hercules din 
Squadron 47, inclusiv Air Vice Marshal Sir Henry Morrissey. 
Ai recepționat? 

— Roger, Purple 1, virează dreapta pe 0-9-0. 


Autentificăm mesajul vostru. Shit, se gândi Todd, poate că 


140 SATCO - Senior Air Traffic Control Officer — ofițerul comandant al 
Traficului Aerian de pe un aerodrom militar. 


ne-am întors într-un timp diferit. Şi i-a venit o idee. 

— Mahram, Purple 1 întrebă ce dată este astăzi? Ofițerul 
ATC devenea tot mai confuz. 

— Roger, Purple 1, este 8 septembrie. 

— Şi anul? a cerut Todd. 

— 1992 — de-a ce te joci, Purple 1? a întrebat incredul 
ATCO. Todd şi Stumpy au lăsat să le scape un oftat de 
uşurare. 

— Mulțam al dracu” pentru asta, a strigat Stumpy. 

— ezi blând, amice, am întârziat şase luni. Nu e de 
mirare că, acolo jos, e atâta confuzie. Trebuie să mai verific 
şi alte chestii. 

— Mahram, Purple 1, vreţi să-mi mai răspundeți — vă rog 
- la numai două întrebări? Unu, când s-a terminat Al Doilea 
Război Mondial şi când a murit Winston Churchill? 

În acest moment al conversaţiei patru ofițeri superiori au 
ajuns în turn, iar comandantul bazei a preluat 
comunicațiile. 

— Todd, dacă chiar tu eşti, aici Group Captain 142 Martin 
Osborne. Ne cunoaştem unul pe altul şi-ţi recunosc vocea, 


aşa că deocamdată am să-şi accept spusele, sper doar că 


141 POB - Persons On Board - persoane la bord. 
142 Group Captain - grad militar în RAF (cod NATO OF-5); echivalent 


chiar eşti cel ce spui că eşti. Al Doilea Război Mondial s-a 
sfârşit în 1945, iar Churchill a murit în „05, dacă-mi 
amintesc bine. 

— Martin, eu sunt, Todd. Îmi dau seama că v-am 
provocat oarece consternare acolo, jos, dar jur că eu sunt. 
Scuze pentru sosirea noastră cu întârziere, dar avem o 
grămadă de explicaţii de dat. Vă rog, lăsaţi-ne să aterizăm — 
suntem extenuați. 

Comandantul bazei şi-a privit colegii căutând un sprijin, 
dar toți trei au ridicat doar din umeri dezorientați. CO a luat 
decizia. 

— OK, Todd, vă acord permisiunea să aterizaţi, dar vei 
avea de dat imediat nişte explicaţii. Se presupunea că 
sunteţi morţi. Încă de acum şase luni! 

Todd a încercat să-i liniştească pe cei din turn. 

— Înţeleg, dar se va clarifica totul - mă rog, atât cât o pot 
face eu. 

— Acum te predau către ATC, Todd, iar ei te vor îndruma 
spre casă, l-a anunţat CO. 

Sir Henry Morrissey ascultase întreaga conversaţie şi 
făcuse şi el unele verificări. A ascultat postul „World Service” 


la radioul de pe Herc şi au avut confirmarea datei la 


colonel. 


buletinul de ştiri de la ora 10 am. A fost suficient pentru el. 

ATC a dirijat cele două avioane către Mahram şi l-a 
poziționat pe C-130 să aterizeze înaintea lui Tornado. Când 
avioanele au ajuns la cinci mile pe panta de apropiere, 
căpitanul a încercat să scoată trenul de aterizare, dar spre 
consternarea sa, la bord s-au aprins trei lumini roşii, de 
avarie. 

Fără ca el să ştie, AVM a îndepărtase siguranțele la puţin 
timp după decolare şi roțile nu mai puteau fi coborâte. Cu 
toate acestea, căpitanul trebuia să acționeze. 

— Mahram, Purple 1, am o problemă cu trenul de 
aterizare şi cer o inspecție vizuală din partea lui Purple 1 — 
poate că e doar o defecțiune a indicatoarelor de avarie. 

— Roger, Purple 2, wilco. Break-break, Purple 1, ai auzit? 
Poţi să te apropii pentru a face o verificare vizuală a trenului 
de aterizare. Îl urc la 2000 picioare şi-l direcţionez pe 0-9-0. 

Todd a confirmat şi nu a ştiut niciodată ce s-a întâmplat 
în continuare. 

Tornado a manevrat pentru a ajunge sub avionul cu 
elice, în vederea inspecției vizuale de la mică distanţă. 

La această viteză redusă, Stumpy se lupta cu manşa - 
mai ales din cauza turbulenţelor produse de cele patru elice, 


dar a reuşit să se strecoare sub Herc şi şi-a raportat poziția. 


— Roger, Purple 2 de la „1”. Toate roţile sunt blocate 
înăuntru. Nu a coborât niciuna. 

Exact acest lucru aşteptase Sir Henry Morrissey. 

Era hotărât ca nimeni să nu cunoască vreodată adevărul 
- oricum nu ar fi fost crezut, iar Prim-Ministrul subliniase 
că nimeni nu trebuie să se întoarcă viu din această misiune. 

Deci, Sir Henry a preluat manşa lui Hercule în clipa când 
Tornado se afla exact dedesubt, la douăzeci de picioare, şi a 
împins cu toată puterea. Marele avion de transport s-a 
năpustit într-un picaj brusc şi abrupt, lovind cockpitul lui 
Tornado. Todd şi Stumpy au fost ucişi instantaneu. 
Fuselajul lui Tornado a pătruns în burta lui C-130 şi ambele 
avioane au explodat la impact, trimițând resturi şi trupuri în 
cascadă către peisajul rural al Norfolk-ului aflat la 2000 
picioare dedesubt. 

Avioanele au lovit pământul după câteva secunde, 
fragmente arzânde de fuzelaj răspândindu-se pe o mare 
suprafață. 


Nu a supraviețuit nimeni. 


* kk 


Serviciul de salvare a reacționat, dar nimic cu adevărat 


de valoare — ca evidenţă - nu a scăpat din acest infern. 

Autorităţile care au investigat accidentul au dat vina pe o 
eroare de pilotaj, dar au fost incapabile să aducă vreo 
lumină asupra misterului dispariției Formaţiei FlyPast 
Falklands. 

Doar înregistrările din turnul de la Mahram a dat unele 
indicii asupra problemei, dar după câteva luni, întreaga 
întâmplare a fost uitată. 

A existat totuşi încă o informare pentru familiile echipei 
FlyPast, dar niciun fel de investigaţii nu puteau explica 
dispariția şi scurta reapariție parțială. 

Un ultim serviciu memorial a fost ținută pe 1 aprilie 
1993 şi un mic monument a fost ridicat în satul Mahram 
după o foarte reuşită subscripţie publică. Cele cincizeci şi 
două de trupuri au fost recuperate din resturile epavelor, 
identificate cu ajutorul plăcuțelor şi înmormântate. 

Noul instalat Prim-Ministru Tony Benn a participat 
personal şi a dedicat ceremonia bravilor aviatori din 
Formaţia FlyPast Falklands. 

SFÂRŞIT (1) 

— Purple 1, mă recepţționezi? 

După 20 secunde de tăcere, Todd a răspuns. 

— Afirmativ, Purple 2, tare şi clar. Despre ce e vorba? 

— Sugerez să apelezi Mahram pe frecvența de „Salvare” 
ca să vezi dacă primim un răspuns. Cred că s-ar putea să fi 
ajuns acasă. 

— Roger, Purple 2, break-break, Mahram Approach, aici 
Purple Leader pe frecvența de salvare. Mă auzi? Over. 

Aproape că putea vedea un enorm semn de întrebare ce 
apărea deasupra RAF Mahram. 

— Avionul care apelează Mahram, repetă-ți indicativul. 

Todd a explodat de uşurare, în timp ce lui Stumpy îi 
scăpa un zgomotos whoop din scaunul din față. 

— Mahram, aici Purple 1, cerem vectori radar pentru 
aterizare. Suntem două avioane, un jet şi un C-190. 


Şi mai multe semne de întrebare. 


— Purple Leader, faci o glumiță idioată. Precizează-ţi 
poziția şi transmite codul Squawk 7145, virează 3600 
pentru identificare şi te rog explică încă o dată cine eşti 
exact. Avionul vostru nu este recunoscut şi nu este 
autorizat să execute operațiuni în acest sector. 

Todd era acum de-a dreptul descumpănit, aproape 
perplex. 

— Mahram, aici Purple 1, Wing Commander Todd 
Morrissey, la comanda a ceea ce a mai rămas din Formaţia 
FlyPast Falklands.  Solicităm asistență radar pentru 
aterizare la Mahram. Conform ordinului, executăm un viraj 
de 3600 şi transmitem codul Squawk. 

Operatorul de la Traficul Aerian Mahram nu-şi putea 
crede urechilor. Ofiţerul de serviciu a dat câteva ordine 
scurte asistentului său. 

— Cheamă-l pe SATCO, pe Comandantul Bazei, OC Ops 
şi OC Police Flight. 

Să vină aici IMEDIAT! între timp îi dirijez pe şmecherii 
ăştia ceva mai aproape şi trag de timp. Şi ia legătura cu 
Coningsby ca să decoleze o patrulă de vânătoare în alarmă. 

Ofițerul ATC a respirat adânc şi a continuat. 

— Formaţia Purple, confirmaţi că sunteți două avioane. 


Daţi-ne numărul de persoane de la bord, reafirmați-vă 


intențiile şi autoritatea sub care operați. 

Todd a hotărât să colaboreze. În mod evident, la sol 
exista o problemă ce trebuia rezolvată. 

— Roger, Mahram. Două avioane, doi POB în Tornado din 
Squadron 619 şi 5-0 POB în Hercules din Squadron 47, 
inclusiv Air Vice Marshal Sir Henry Morrissey. Ai 
recepționat? 

— Roger, Purple 1, virează dreapta pe 0-9-0. Autentificăm 
mesajul vostru. Shit, se gândi Todd, poate că ne-am întors 
într-un timp diferit. Şi i-a venit o idee. 

— Mahram, Purple 1 întrebă ce dată este astăzi? Ofițerul 
ATC devenea tot mai confuz. 

— Roger, Purple 1, este 8 septembrie. 

— Şi anul? a cerut Todd. 

— 1992 - de-a ce te joci, Purple 1? Vei da explicaţii 
pentru această  insubordonare, a răspuns acum 
neîncrezătorul ATCO. 

Todd şi Stumpy au oftat uşurați. 

— Mulțam al dracu” pentru asta, a strigat Stumpy. 

Dar, controlorul de Trafic Aerian de la Mahram şi-a 
pierdut răbdarea cu Todd şi comportamentul său irațional. 

— Formaţia Purple, repet că indicativul tău şi alte detalii 


nu sunt recunoscute de această unitate şi suntem obligați 


să vă tratăm ca ostili. Formația Purple, sunteţi înarmați? 

Todd şi Stumpy deveneau tot mai alarmaţi, ca şi 
echipajul de pe C-130. Îngrijorarea lor s-a dublat când au 
apărut două avioane de vânătoare - unul în stânga lui Todd 
şi altul în dreapta lui Hercules. 

— Shit, avem însoțitori, a mormăit Stumpy. 

Todd se uita la cele două avioane reactive, dar nu reuşea 
să le identifice pentru că nu mai văzuse aşa ceva. 

— Stumpy, tu te pricepi bine la recunoaşterea 
avioanelor, ce tip sunt astea? Dar Stumpy era şi el palid. 

— Să fiu al dracu” dacă îmi dau seama. Seamănă cu un 
hibrid între F-14 şi MIG-23 - sunt nedumerit — dar uite-te la 
cocarde — nu le recunosc! Mahram a apelat din nou. 

— Repet, Purple Leader, sunteţi înarmați? Piloții noştri 
raportează că aveți rachete sub aripi. Sunt active, de luptă? 

— Mahram, da suntem înarmați, dar NU suntem ostili. 
Vă asigur că suntem prieteni şi singura noastră dorință este 
să aterizăm în siguranță. După aceea vă putem explica 
totul. 

Mahram a ignorat afirmaţiile. 

— Formaţia Purple, solicitarea voastră este refuzată. Veţi 
continua să orbitați pe poziția curentă, escortați de 


avioanele noastre, până ce obținem permisiunea de la 


autoritatea superioară. Rămâneți în aşteptare. 

Todd avea nevoie de o confirmare. 

— Purple 2, ce părere ai de toate astea? 

AVM nu putea ajuta cu nimic. 

— Nu recunosc acest tip de avioane, dar cocardele sunt 
foarte familiare. Cred că cele mai negre coşmaruri ale 
noastre devin realitate! 

Todd nu a mai replicat şi au continuat să se rotească 
însoțiți de cele două avioane, iar după vreo zece minute 
Mahram a apelat din nou. 

— Formaţia Purple, cererea voastră pentru aterizare a 
fost aprobată. Avionul cu elice va ateriza primul, urmat de 
cel cu reacție. Vă prevenim că orice rezistență sau 
înşelăciune va avea drept consecință utilizarea 
armamentului. Purple, confirmă luarea la cunoştinţă! 

Todd nu prea mai ştia ce să creadă despre permisiunea 
de a ateriza - începea să înțeleagă cam ce urma să se 
întâmple. 

— Roger, Mahram, avionul cu elice va ateriza primul, 
urmat de noi. Cerem vectori radar de la PAR143. Poate că 


avioanele voastre de vânătoare mă pot ghida - break - 


143 PAR - Precision Approach Radar - radarul de pe un aeroport ce 
dirijează avioanele în ultima etapă dinaintea aterizării. 


Purple 2, eşti pe mâna ta, aterizare bună! 

Purple 2 a confirmat, apoi a urmat o serie de instrucțiuni 
din partea Traficului Aerian Mahram care i-au permis lui C- 
130 să aterizeze după cincisprezece minute. Todd şi Stumpy 
au zburat pe panta de apropiere în formaţie cu cele două 
avioane escortă, aterizând la cinci minute după Herc. 
Avioanele-escortă s-au întors la baza lor. 

Pe când Tornado rula pe pistă, a trecut pe lângă o linie 
de bombardiere parcate ce semănau cu F-111 şi Sukhoi, dar 
erau sensibil diferite de acestea. 

Totuşi, un lucru pe care toate îl aveau în comun erau 
cocardele de pe fuselaj şi ampenaje. 

Chiar sub cockpit erau mari Cruci de Fier ale Luftwaffe, 
iar pe fiecare ampenaj vertical era câte o Swastikă roşie- 
strălucitoare. La fel ca pe cele două avioane de vânătoare 
escortă! 

Tatăl lui Todd a avut dreptate — era un scenariu de iad. 

Când Tornado a încetat rulajul, a fost înconjurat rapid 
de Stormtroopers puternic înarmați, APC144-uri, maşini de 
pompieri, poliție şi limuzine. Todd presupuse că în acele 
mari Mercedesuri erau baştanii bazei aeriene. 


Nu s-a înşelat. ATC a continuat: 


— Formația Purple, avionul cu elice trebuie să execute 
manevrele de oprire totală, iar personalul va rămâne la bord. 
Confirmă! 

Căpitanul lui Herc s-a conformat. 

— Purple Leader, trebuie să opriți şi voi, să deschideţi 
cupola şi să aruncaţi orice armă personală pe care o aveţi în 
cockpit. Confirmă! 

Cei doi nu puteau face nimic altceva decât să se supună. 
Stumpy a oprit toate sistemele, iar Todd şi-a aruncat 
Walther-ul când canopia s-a deschis. 

ATC era intransigent. 

— Aruncați armele şi ridicați-vă în picioare pe scaunele 
de catapultare. Ridicaţi mâinile şi aşteptaţi ca ofițerii de 
securitate să vină la voi. Fără şmecherii, sau deschidem 
focul asupra voastră! 

Todd şi Stumpy şi-au deconectat PEC-urile (Personal 
Equipment Connectors), ceea ce a însemnat şi întreruperea 
radio-contactului, respectiv încetarea comunicării (happy- 
chappy) cu Controlul Aerian — adică un răgaz. 

Scări metalice portative au fost ataşate rapid pe 
lateralele cockpit-ului şi doi poliţişti masivi au urcat pentru 


a-i escorta pe Todd şi Stumpy la coborârea pe tarmac. Când 


144 APC — Armoured personnel carrier — transportor blindat. 


au ajuns pe sol, au fost încătuşațţi cu brutalitate şi escortațţi 
către una dintre limuzine. Trei ofițeri în uniformă aşteptau 
cu aroganță, cu mâinile la spate, rânjind cinic. Todd şi 
Stumpy au fost aduşi în fața celui ce părea a fi ofițerul cu 
cel mai înalt grad. 

Purta o uniformă gri-albăstrie şi avea gradul de colonel 
plin. În jurul gâtului avea panglica albastră-aurie a Crucii de 
Fier. 

— Bună dimineața, Wing Commander - un grad care 
cred că a dispărut cu ceva ani în urmă - aşa că poate ar 
trebui să ne adresăm cu Colonel. Sunt Oberst Fritz Maier, 
comandantul FlugplatzI45 Mahram. Vi-l prezint pe Herr 
Major Dieter Richards, OC Operations şi Herr Major Manfred 
Jones, OC Flying Operations. Şi, desigur, trebuie să-l 
cunoaşteţi şi pe Obersturmbannfiihrer146 Miller, de la 
Gestapo, care are multe întrebări pentru dumneavoastră. 
Acum poate că ar trebui să mergeţi cu dânsul, iar noi vom 
face cunoştinţă cu camarazii dumneavoastră din acel 
minunat avion de 

?? 


Transport care v-a însoțit. Deocamdată „la revedere”, 


145 Flugplatz — bază aeriană (lb. germană). 
146 Obersturmbannführer — grad militar în SS ; echivalent locotenent- 


Herr Oberst, poate că diseară vom cina împreună? 

Colonelul lovi din călcâie salutând elegant, înainte de a 
pleca spre Hercules, care acum se „bucura” de întreaga 
atenție a forțelor de securitate. 

Todd şi Stumpy au fost îngrămădiți într-o maşină a 
Gestapo şi conduşi în linişte către o clădire din centrul 
bazei. Când Stumpy a încercat să vorbească, tipul de la 
Gestapo a reacționat violent. 

— Linişte! O să aveţi destule ocazii să vorbiți mai târziu! 

Stumpy a priceput şi a tăcut - aruncând o privire 
îngrijorată lui Todd ce era stupefiat. 

Au fost duşi în sediul Gestapo şi procesațţi în linişte. Au 
fost forțați să se dezbrace în pielea goală, controlaţi în 
amănunt — inclusiv intern - penisurile le-au fost inspectate 
pentru semne de circumcizie, iar în final li s-au dat salopete 
şi tenişi. Apoi au fost escortați amândoi în celule separate şi 
lăsați să fiarbă -— timp de patru ore. Nu li s-a dat mâncare 
sau apă. 

Între timp, la Hercules, cei ce mai rămăseseră din echipa 
FlyPast 1992 au fost trataţi la fel de dur. Au fost înghesuiți 
în camioane, duşi în barăci, unde au fost subiectul aceluiaşi 


tratament inuman ca Todd şi Stumpy. 


colonel. 


Singurele excepții au fost membrii echipajului şi ofițerii 
care au fost duşi la sediul Gestapo, procesați similar, apoi 
închişi în celule vecine cu Todd şi Stumpy. 

Air Vice Marshal a fost escortat de către Comandantul 
bazei în biroul său, unde au servit un ceai şi au discutat 
întreaga chestiune timp de patru ore. S-au luat note 
amănunțite, iar conversaţia a fost înregistrată pentru 
transmiterea către ierarhia superioară de la Berlin. Sir 
Henry Morrissey a relatat întreaga poveste uimitului Oberst 
Maier care la început a fost neîncrezător. Totuşi, după un 
timp - cu evidența în fața ochilor, pe tarmac - a trebuit să 
accepte că Sir Henry s-ar putea să spună ceva ce poate fi 
considerat adevărat. 

După trei ore de discuții, la biroul comandantului a sosit 
un document care a lămurit problema. 

Erau înregistrări din arhive datând din 1940 care au 
confirmat povestea spusă de AVM. Erau probe care 
dovedeau că un squadron de avioane cu reacție britanice au 
intervenit în luptele din august şi septembrie din acea vară, 
dar au dispărut pe neaşteptate, fără nicio urmă. Mai mult, 
mormintele câtorva aviatori misterioşi au fost descoperite în 
Norwich, iar dosarele personale ale lui Winston Churchill au 


relevat că o asemenea forță chiar a existat. În anii '50 


rămăşiţele unui avion reactiv ciudat au fost descoperite într- 
un depozit abandonat din Preston, iar în 1972, o echipă de 
muncitori constructori care ridicau un complex de locuinţe 
au dezgropat un avion similar în estul Angliei. Mai erau şi 
alte fapte şi dovezi coroborate care acordau credit mărturiei, 
inclusiv două cadavre şi un avion misterios recuperate la 
Königsberg. 

Totul fusese ţinut secret doar pentru că naziştilor le 
plăcea secretomania şi nu vedeau niciun câştig în a admite 
că s-ar fi putut ca britanicii să fi avut o tehnologie 
superioară în 1940. Aşa ceva, cu siguranță, n-ar fi fost 
benefic propagandei germane din acele vremuri. Mai mult, 
Hitler declarase categoric că este imposibilă călătoria în 
timp, deci întregul dosar a fost adânc îngropat în arhivele 
Serviciului de Informații. Fuhrer-ul avea lucruri mai 
importante cu care să-şi bată capul! 

Dar acum, era o problemă. 

Ce aveau de făcut cu cincizeci şi ceva de oameni dintr-o 
linie diferită a timpului? Era o imensă belea potenţială! 

Evident, trebuiau să fie interogați şi storşi de orice 
informație utilă. Cele două avioane vor avea o folosință 
incalculabilă, dar soarta oamenilor era în balanţă. 


Dar, deocamdată, Todd şi tatăl său au fost invitaţi în 


această seară la cină la comandant, unde vor fi prezenți un 
grup selectat de ofițeri şi alte persoane importante. 

Todd a fost luat la ora 1800 şi i s-a dat o uniformă 
germană cu echivalentul gradului său pe epoleți. Tatălui său 
i s-au acordat aceleaşi onoruri şi s-au reîntâlnit la un 
aperitiv la recepţia de la ora 1930. 

Todd era în stare de şoc, dar tatăl său părea calm şi 
resemnat. Ca şi cum nici nu i-ar fi păsat ce s-a întâmplat. 
Conversa voios cu ofițerii germani - care erau mai mult 
britanici — dar cu ciudate nume anglo-germane. 

În fața selectei audienţe, Todd a răspuns cu sinceritate şi 
francheţe la întrebările despre aventurile sale şi despre viața 
sa anterioară, dar la cină s-a hotărât să obţină nişte 
răspunsuri pentru sine. 

— Herr Oberst, dacă tot am fost atât de cooperant, pot să 
vă pun şi eu două întrebări? 

— Vă rog, desigur, l-a îndemnat comandantul. 

— Mai întâi, mă puteţi asigura că oamenii mei sunt pe 
mâini bune? Comandantul a zâmbit uşor. 

— Desigur, Todd, foarte lăudabil că te gândeşti la 
oamenii tăi — acum cinează cu toţii, iar în această noapte vor 
dormi în paturi confortabile. Desigur, suntem obligați să 


luăm anumite măsuri de securitate prin care să ne 


asigurăm că grupul vostru nu prezintă nicio amenințare şi 
bineînțeles că trebuie să menţinem secretă prezența lor aici 
- pentru siguranța voastră şi a noastră. Todd a zâmbit cu 
oarecare uşurare. 

— Şi a doua întrebare, Herr Oberst Leutnant? 

Todd a respirat adânc, apoi a dat drumul întrebării pe 
care şi-o punea încă de când aterizase înapoi la Mahram. 

— Ce dracu” s-a întâmplat aici după 1940? Pentru că nu 
e lumea noastră. În timpul nostru, naziştii au fost înfrânți 
de America, Marea Britanie şi aliații au obținut pacea. Ce s- 
a întâmplat de s-au schimbat toate acestea? 

Oaspeţii anglo-germani ai dineului au făcut o tăcere 
amenințătoare în timp ce se uitau unii la alții în jurul mesei. 
Doar unul dintre ei, a vorbit. 

— Herr Morrissey, sunt James Himmler - poate că 
recunoaşteți numele. Unchiul meu a fost însuşi marele om, 
iar eu sunt un înalt oficial ale ăăă Serviciului de Poliţie — ca 
să zic aşa. Sper să vă pot explica. 

Todd era îngrozit - Himmler - un „mare om”! Niciodată! 
Totuşi, şi-a ținut gura - evident tipul era cineva important şi 
toți ceilalți din jurul mesei îl tratau cu deferenţă. 

— Să o iau cu începutul. În 1939, Britania a declarat 


război poporului german după preluarea politică stabilită de 


comun acord cu Franța. Nu a folosit la nimic, iar în 1941, 
Britania a fost invadată şi a devenit un satelit al celui de-al 
Treilea Reich German. Edward al VIII-lea a domnit până la 
moartea sa în 1980, când poporul a decis abolirea 
monarhiei. Germania şi-a asumat controlul Imperiului 
Britanic şi am devenit buni prieteni cu SUA, care ni s-au 
alăturat în lupta împotriva comunismului. Preşedintele 
McCarthy a fost un aliat special şi am reuşit să menţinem 
Răul Roşu într-o zonă relativ mică în jurul Moscovei şi 
Stalingradului. Prietenii noştri chinezi controlează Orientul 
îndepărtat, unde politicile de dreapta au adus multora o 
incredibilă dezvoltare şi prosperitate. Conform idealurilor 
etnice naziste, am purificat părțile lumii aflate sub controlul 
nostru. Foamea, sărăcia, bolile şi conflictele politice sunt de 
domeniul trecutului. Fiihrer-ul nostru a avut în totalitate 
dreptate şi încă mai deplângem pierderea sa, la douăzeci de 
ani după decesul său în 1972. 

Todd rămase cu gura căscată, fără a mai putea spune 
ceva. 

— Vă văd oarecum şocat, Herr Morrissey. Pot să 
continui? Cred că da. Lumea s-a dezvoltat enorm în ceea ce 
priveşte tehnologia - am aterizat pe lună în 1968, iar în 


prezent, douăzeci şi cinci de mii de oameni trăiesc acolo în 


pace şi armonie. Deci, vedeți, Herr Morrissey, ne-am 
descurcat bine. Într-adevăr, aş putea petrece toată noaptea 
făcând apologia virtuților şi progresului înregistrat sub 
conducerea Partidului. 

Ceea ce el nu a menționat a fost continua exterminare a 
oricui, în toată lumea, care nu se supunea idealurilor 
naziste. Nu a amintit lagărele de muncă forțată şi milioanele 
de sclavi. Nici total dystopiana societate din lume. 

Todd şi-a strâns pumnii. 

— Dar despre Israel, China comunistă, cursa înarmării 
nucleare, şi câştigarea de către Anglia a Cupei Mondiale în 
1968? Nu s-a întâmplat nimic din toate acestea? 

James Himmler păru dezorientat. 

— Nimic din ceea ce spuneți nu ne este familiar. Cât 
despre Cupa Mondială - la fotbal, presupun - Germania a 
câştigat-o de şase ori la rând! Sigur, am limitat participarea. 
Echipele din Africa şi America de Sud nu joacă fotbal la un 
standard suficient. 

Todd a realizat pe deplin situația dificilă în care se aflau 
şi a mai vorbit foarte puțin în restul serii, în timp ce tatăl 
său a intrat în discuție cu entuziasm. Todd era uimit de 
comportamentul său, dar nu a mai reuşit să vorbească cu 


dânsul. 


Când cina şi conversaţia /interogatoriu s-au sfârşit, Todd 
a fost readus în celulă, dezbrăcat de uniformă şi a petrecut 
o noapte mizerabilă pe salteaua plină de cocoloaşe a unui 
pat suspendat. A presupus, corect, că oamenii săi au fost 
trataţi în aceeaşi manieră. 


Abia dacă a reuşit să doarmă. 


* kk 


În dimineața următoare, la ora 0900, un paznic l-a scos 
din celulă şi l-a escortat la ofițerul Gestapo pe care-l 
întâlnise ieri. Interogatoriul a fost scurt, dar la obiect. 

— Wing Commander, am aşteptat peste cincizeci de ani 
reapariția voastră şi avem dovezi incontestabile referitoare la 
crimele comise de voi împotriva Statului. Aţi zburat înarmați 
în misiuni împotriva forțelor Fatherlandului şi pentru că ați 
fost responsabili de moartea multor cetățeni germani loiali — 
mai ales pe un aerodrom din Danemarca, lângă Esbjerg în 
august 1940. Pentru aceste acte împotriva Reichului, veți fi 
pedepsiți. Sentința este moartea prin împuşcare, ce va fi 
dusă la îndeplinire imediat. Luaţi-l! 

Todd era parcă pe altă lume, amortit, redus la tăcere, în 


stare de şoc; a fost târât, în timp ce se zbătea violent, prin 


coridoare întunecate, trei nivele mai jos, şi într-o sală din 
subsolul umed şi împuţit a fost împuşcat fără multă 
ceremonie în ceafă. 

Aceeaşi soartă a avut-o fiecare dintre membrii echipei 
FlyPast 1992 - cu excepţia a şapte bărbaţi circumcişi — 
despre care s-a presupus a fi evrei şi nu au putut dovedi 
contrariul. Aceştia au fost deportaţi într-un lagăr de muncă 
forțată din Maroc, unde au murit pe rând. 

AVM Morrissey s-a sinucis. S-a spânzurat imediat după 
cina-recepțţie, în dormitorul alocat lui în „kaserne” sau 
Căminul ofițerilor. 

Tehnicienii nazişti au mişunat prin măruntaiele celor 
două avioane şi în trei ani au proiectat şi construit o flotă de 
Tornado multi-rol perfecționate şi o variantă superbă de C- 
130. 

Nu a rămas nicio fărâmă de dovadă umană a nefastei 
misiuni venită din trecut. Toate dovezile documentare — 
hârtii, haine şi obiecte personale - au fost puse în cutii sub 
securitate strictă şi transportate la Berlin pentru o 
inspectare ulterioară. 

Ultimele cuvinte auzite de Todd Morrissey înainte de a fi 
împuşcat, au confirmat scurt şi cu răutate adevărul 


îngrozitor — „Winston Churchill a fost spânzurat în septembrie 


1940 — Heil Hitler! 
SFÂRŞIT (2) 


EPILOG - Varianta III 


— Purple 1, mă recepţționezi? 

După 20 secunde de tăcere, Todd a răspuns. 

— Afirmativ, Purple 2, tare şi clar. Despre ce e vorba? 

— Sugerez să apelezi Mahram pe frecvența de „Salvare” 
ca să vezi dacă primim un răspuns. Cred că s-ar putea să fi 
ajuns acasă. 

Însă Stumpy şi Todd se străduiau să vadă încotro se 
îndreptau. Avionul era învăluit într-un nor dens, gri- 
întunecat, care reducea vizibilitatea la zero. Stumpy se 
străduia să mențină avionul în zbor orizontal, dar 
turbulențele puternice îl scuturau violent. Pe deasupra, nici 
motoarele nu mai funcționau corect. 

— Purple Leader, avem turbulenţe puternice. Sugerez să 
încercăm să urcăm deasupra acestora. Dacă mai rămânem 
în falia temporală Cu-Nimb, riscăm producerea de avarii 
structurale majore. M-ai recepționat, Purple 2? 


Căpitanul lui Purple 2 se lupta şi el cu comenzile 


avionului şi pasagerii sufereau rău de tot acolo, în spate. 
Toţi țipau speriaţi, vomitau, iar încărcătura era în pericol 
iminent de a se rupe din legăturile de ancorare. 

— Roger, Purple Leader. Şi noi ne confruntăm cu 
turbulențe severe şi dacă nu ieşim din ele al dracului de 
repede, avionul se va prăbuşi. Accelerăm motoarele la 
maxim şi urcăm. Vă avertizăm că avem defecţiuni la 
sistemele navigaționale şi GPS-ul este nefuncțional. Ne 
vedeam deasupra norilor. 

Todd a confirmat. 

— Roger 1, urcăm şi noi pe direcția 2700 şi ne vom roti 
deasupra norilor ca să vă aşteptăm. Terminat. 

Stumpy a împins maneta de gaze la maxim şi a executat 
un cabraj la 3G — procedură urgentă de urcare la altitudine. 
Aceasta era în mod obişnuit rezervată pentru când era 
vreme rea şi zborul la joasă altitudine, sau noaptea în 
operațiuni cu TFR (Terrain Following Radar). Avionul se 
ridica departe de sol cât mai repede posibil, aceasta 
reducând şansele de a lovi un munte sau alt tip de înălțime 
terestră. 

Tornado a urcat la cinci, zece, cincisprezece mii de 
picioare fără a obţine nicio ameliorare a vizibilității sau o 


micşorare a stratului de nori. La nouăsprezece mii, 


cockpitul s-a luminat, iar la douăzeci şi două de mii de 
picioare, Stumpy şi Todd au ajuns la cerul limpede, 
albastru. 

— Mulţumesc lui Dumnezeu, a murmurat Todd. N-am 
mai văzut nor ca ăsta. Trebuie să fi fost o furtună a 
dracului. Nu ştiu cum e la tine, dar aici, spatele cockpitului 
este acoperit de un fel de praf negru. 

— La fel şi la mine. Seamănă cu cenuşa, confirmă 
Stumpy. 

Todd s-a forțat să privească în urma avionului şi a fost 
siderat de ce a văzut. 

— E ceva ciudat, Stumpy. Norul se ridică la cel puţin 
patruzeci de mii de picioare - dar nu apare nicăieri forma 
specifică de nicovală - doar o suprafață plată de nor negru 
cât vezi cu ochii. Ciudat! Ce sistem meteo putea produce 
asemenea cantități de nori negri şi cer albastru-strălucitor 
deasupra? Nu e niciun cirrus deasupra noastră, iar soarele 
este orbitor. Ce crezi despre asta? 

— Eu sunt doar bucuros că am ieşit din rahat. N-ar 
trebui să apelăm pe careva? 

Stumpy îşi monitoriza motoarele cu atenţie şi spre marea 
sa uşurare, toate aparatele indicau normal. 


Totuşi, Todd nu era complet satisfăcut şi s-a hotărât să 


lanseze un apel de ajutor şi să se întoarcă la Mahram ASAP 
- deşi era convins că aterizarea în aceste condiții meteo ar fi 
ridicat probleme insurmontabile. Dacă stratul de nori 
cobora până la nivelul solului, atunci trebuiau să se 
îndrepte spre un alt aerodrom. 

— Stumpy, verifică nivelul de combustibil. Aparatura 
mea de navigație e scoasă din uz. GPS-ul e mort, Doppler nu 
localizează nimic, TACA şi Navigatorul Inerțial nu 
funcționează corect. Radarul este inutil prin asemenea nor, 
aşa că trebuie să ne îndreptăm în altă parte. Trebuie să 
aplicăm altă tactică şi eu sugerez să micşorăm viteza pentru 
a economisi gazul. Am să încerc radioul. Stai cu ochii pe 
Herc în timp ce ne rotim -— în curând vor ieşi şi ei din norii 
ăştia întunecați. 

Stumpy a confirmat sugestiile şi în timp ce reducea 
maneta de gaze, Todd a încercat radioul. Înainte de orice a 
apelat Mahram approach. A estimat că se aflau cam la 
treizeci de mile nord de Mahram, în interiorul razei de 
acțiune a radioului. 

Aprecie că toate zborurile de astăzi au trebuit anulate, 
iar echipajele se aflau în sălile squadron-urilor jucând Clag, 
un joc de cărți similar cu whist foarte popular printre 


aviatori atunci când operaţiunile de zbor erau imposibile. 


Cât şi-ar fi dorit să se afle şi el în sala echipajelor! 

— Mahram approach, aici Formaţia Purple, două avioane 
care cer asistență radar pentru aterizare. 

A aşteptat douăzeci sau treizeci de secunde, dar nu a 
răspuns nimeni. 

Încercă din nou. 

Nimic. 

— Ciudat, Stumpy. 

— Încearcă şi pe alte frecvenţe. Încă nu-l văd pe C-130. 

Ca de obicei, circumspectul Stumpy era imperturbabil. 
Aşa că Todd a selectat o altă frecvență V/UHV presetată şi 
încercă din nou. 

Nimic. Nada 147. Niciun răspuns. 

Apoi a încercat altă frecvenţă — apoi alta şi alta. 

Nimeni nu era acasă. 

Se prefigura o situaţie mai mult decât iritantă. 

În acel moment, Stumpy a văzut Herc-ul ieşind din masa 
de nori şi îndreptându-se către poziția lor, aflată cam la trei 
mile depărtare. 

Todd s-a simțit uşurat  văzându-şi compatrioții 
nevătămați şi i-a apelat. 


— Purple 2, aici liderul. Vă avem la vedere şi vă apropiați 


de poziția noastră. Vă sugerez să reduceţți la viteza 
economică. S-ar putea să avem o problemă. 

Air Marshal a replicat instantaneu din scaunul 
copilotului. 

— Roger, Purple Leader, care-i situația? 

Todd i-a spus despre lipsa contactului cu solul, iar tatăl 
său i-a sugerat din nou să apeleze pe frecvența de salvare — 
frecvența internațională pentru urgențe. Todd a fost de 
acord şi şi-a transmis indicativul de apel în UHF — 243, 0. 

Nimic. 

Atunci a încercat pe 121, 5 - canalul VHF de Salvare. 

Din nou nimic timp de vreo treizeci de secunde, apoi o 
transmisiune slabă a venit prin nori şi eter. 

— Persoana care apelează pe 121, 5 megacicli, repetă 
mesajul, te rog! 

Cu siguranță, nu era procedura radio standard, iar Todd 
a fost perplex. Totuşi, era mulțumit că recepționa un 
răspuns, aşa că a încercat să clarifice situația. 

— Staţia care a răspuns, aici Formaţia Purple. Ai 
transmisia slabă, abia audibilă. Te rog să te identifici şi să-ți 
precizezi locaţia. 


A urmat o tăcere lungă, apoi vocea s-a auzit din nou. 


147 Nada - nimic (lb. spaniolă). 


— Salut Formaţia Purple, aici Bill Forbes. Transmit din 
adăpostul meu din Peterborough. Cum pot să te ajut? 

AVM i se adresă direct lui Todd. 

— Todd, fii deschis la minte. Cred că suntem într-o 
problemă serioasă. S-ar putea să nu ne aflăm acasă - 
„acasă” al nostru. Vezi ce poți afla de la amicu’ fără să-l 
nelinişteşti. 

Todd nu-şi putea crede urechilor. Ceea ce susținuse Jim 
Charles se dovedea a fi adevărat - se aflau într-o realitate 
similară dar diferită? Trebuia să afle — şi încă repede. 
Combustibilul se consuma şi trebuiau să găsească urgent o 
pistă pentru aterizare. 

— Roger, Purple 2, am înţeles. Break - bună dimineața, 
Bill, mulțumesc că mi-ai răspuns. Vrei să spui că nu te afli 
pe un aerodrom şi nu ştii dacă vremea rea de astăzi se 
întinde peste toată țara? 

Sărmanul Bill Forbes a fost complet debusolat de cererile 
de informații ale lui 

Todd. 

— Uite ce, dom'le, nu ştiu unde ai fost în ultimii cinci 
ani, dar DA, vremea este la fel — peste toată Europa - şi este 
aşa de la războiul din 87. ŞI NU, nu mă aflu pe un aerodrom 


- sunt în adăpostul comunitar din Peterborough. Nu e 


niciun aerodrom prin împrejurimi — şi, în general, nu mai e 
niciunul pe nicăieri — oricum, nu după ,87. 

Todd era pur şi simplu şocat. Deşi se aştepta oarecum la 
un răspuns care să însemne un nou dezastru pentru Purple, 
şocul a fost la fel de puternic. 

— Oh, fir-ar mă-sa-l dracului, mormăi Stumpy aproape 
resemnat. AVM a intervenit din nou. 

— El nu ne poate ajuta, fiule, nimeni de acolo de jos nu 
poate. Trebuie să găsim noi înşine unde să aterizăm. Un 
mare aeroport civil sau o autostradă. Află la ce altitudine 
este baza norilor. 

Bill Forbes ascultase convorbirea. 

— Hei, domnu”, vrei să spui că vă aflați într-un avion? 
Todd încerca să rămână calm. 

— Corect, domnule Forbes. Suntem două avioane, un 
Tornado cu reacţie şi un Hercules de transport şi trebuie să 
aterizăm urgent. Forbes era incredul. 

— Faci mişto, dom'le? Nu mai există avioane din „87. Nu 
mai există nicăieri — poate exceptând China - ei au avut mai 
puţin de suferit. 

Todd pricepea acum cam care era situaţia, dar a insistat. 

— Da, domnule Forbes, suntem avioane şi TREBUIE să 


aterizăm. Poţi să-mi spui cam la ce înălțime deasupra 


solului este baza norilor? Forbes izbucni în râs. 

— De unde să ştiu dom'le, n-am mai ieşit pe-afară de trei 
ani. Nimeni n-a ieşit. Nu avem măşti sau costume de 
protecţie contra radiaţiilor nucleare şi n-am să ies pentru 
voi. Acolo sunt cinci grade sub zero. 

Sentimentul de disperare al lui Todd creştea odată cu 
fiecare cuvânt al lui Forbes. Dar trebuia să afle ce s-a 
întâmplat în 87. 

— Domnule Forbes, te asigur că ne aflăm în zbor şi 
probabil că n-ai să-mi înţelegi explicaţiile despre cum şi de 
ce, dar poţi să-mi explici - aşa, ca la tâmpiței — ce s-a 
întâmplat în ,87? 

Forbes devenea nerăbdător, dar a hotărât să mai 
menţină un timp legătura cu Todd. 

— Nu mai pot rămâne la radio prea mult timp - bateriile 
sunt descărcate. Am vorbit cu voi doar pentru că sunteți 
primii flăcăi pe care i-am auzit la radio în ultimul an. 
Oricum, în „87 naziştii au început un război cu America şi 
Rusia. Hitler tocmai murise şi era un fel de luptă pentru 
putere la ei, apoi, în câteva zile, totul a devenit o nebuneală. 
Bombe nucleare şi rachete zburau peste tot şi Britania, 
Europa, cea mai mare parte a Rusiei şi SUA au fost 


distruse. Au fost ucişi milioane de oameni; apoi arabii au 


început să se bage şi ei în seamă, iar China i-a bombardat... 
şi asta e tot ce ştiu. De cinci ani e iarnă nucleară şi au 
supraviețuit doar o mână de oameni. Mulţi dintre noi sunt 
bolnavi, mulți au murit de foame - este atât de întuneric şi 
frig, că nimic nu creşte. lar acum veniți voi cu miştocăreala 
asta de poveste despre avioane. Cred că am să întrerup 
legătura cu voi, dom'le! 

— Nu, te rog, nu închide, Bill. Îmi pare rău că te-ai 
supărat, dar eu nu mint. Încă ceva, dacă poți să-mi spui. 
Germania a invadat Britania în 1940? 

— Sigur că da, prostule. Ne-au făcut pe toți nazişti şi ca 
s-o spun p-a dreaptă, ne e mai bine acum, decât atunci 
când ticăloşii ăia ucigaşi erau la putere. Idioţii de yankei şi- 
au dat seama prea târziu, iar Kennedy ar trebui să dea 
socoteală pentru astea! 

Todd era mut de uimire şi nu mai ştia ce să spună. 

Air Marshal a intervenit. 

— Bill, aici Henry Morrissey. Poţi să-mi mai răspunzi la o 
întrebare? Este posibil să trăieşti la suprafață - oriunde în 
Europa? 

— Uite care-i treaba, Henry, practic nu ştiu nimic. Tot ce 
pot spune este că am auzit zvonuri la radio că ar fi oameni 


în Islanda, care este liberă de nori şi cenuşă radioactivă, şi 


se poate trăi afară. Asta e tot ce ştiu. 

— Mulţumesc, domnule Forbes. Nu vă mai facem 
probleme. S-aveţi o zi bună. 

Todd a fost zguduit de întreruperea legăturii radio decisă 
de tatăl său. 

— Ce vrei să spui, că trebuie să renunțăm? 

— Nu, fiule, este evident din explicaţiile date de 
sărmanul om, cât şi din starea vremii cu care ne-am 
confruntat noi înşine, că nu putem ateriza aici. Trebuie să 
ne îndreptăm spre nord. C-130 poate ajunge în Islanda — 
dar mi-e teamă că voi trebuie să vă descurcațţi singuri. Ce 
autonomie mai aveți fiule? 

C-130 a început să vireze spre nord şi să urce uşor 
pentru a economisi carburantul. 

Atât Todd cât şi Stumpy erau împietriți de duritatea 
acțiunilor unilaterale ale Air Marshal-ului. 

— Mai avem combustibil pentru numai nouăzeci de 
minute — e imposibil să reuşim. Până la Reykjavik trebuie să 
fie o mie de mile! Asta înseamnă că e cel puţin cu o oră de 
zbor mai departe decât putem noi ajunge. Pentru numele lui 
Dumnezeu, tată, nu ne poți abandona! 

AVM era lipsit de emoţii şi practic... 


— Tu hotărăşti, fiule. Poţi ateriza şi să-ți încerci norocul; 


poţi să ne urmezi şi să te prăbuşeşti în Atlantic când vei 
rămâne fără combustibil; sau să te îndrepți spre Insulele 
Faroe. S-ar putea să fie dincolo de zona contaminată. Şi ai 
dreptate, sunt o mie de mile de zburat şi nu ne putem 
permite să irosim combustibil aşteptându-vă pe voi. Am un 
avion plin cu oameni de care trebuie să am grijă. 

Todd începuse să se gândească deja la o soluție 
independentă, dar Stumpy a intervenit. 

— De ce să nu aterizăm amândoi undeva unde ne poți 
lua la bord. Ai destul gaz. 

— Cu siguranţă că nu în Anglia, Stumpy, dar poate că în 
Insulele Shetland sau Orkney. Dacă zona va fi degajată şi 
putem ateriza în siguranţă, este posibil. Dar trebuie să ţin 
cont în primul rând de oamenii mei. 

Todd era furios. Se săturase de tatăl său. 

— Acum este al dracului de târziu pentru asta, ticălos 
nesimtit şi parşiv ce eşti! 

— Pot să-ți înțeleg supărarea, fiule, dar am luat o 
hotărâre. Fie ne urmați, fie aterizați şi vă încercaţi norocul 
la sol. Purple 2, terminat. 

Todd a mai încercat să-şi convingă tatăl să-şi schimbe 
hotărârea, dar nu recepţionau decât zgomotul static. AVM 


nu voia să răspundă. 


Bill Forbes ascultase schimbul de replici şi a mai 
transmis o foarte slabă comunicare în timp ce Stumpy vira 
spre nord pe urmele lui C-130. 

— Mult noroc, Purple — oricine ai fi, vei avea nevoie. 


SFÂRŞIT (3) 


EPILOG - Varianta IV 


— Purple 1, mă recepţționezi? 

După 20 secunde de tăcere, Todd a răspuns. 

— Afirmativ, Purple 2, tare şi clar. Despre ce e vorba? 

— Sugerez să apelezi Mahram pe frecvenţa de „Approach” 
ca să vezi dacă primim un răspuns. Cred că s-ar putea să fi 
ajuns acasă. 

Stumpy a virat Tornado mai departe de imensul nor Cu- 
Nimb şi către Mahram, lar Todd manevră radioul. Departe 
de furtună, cerul era limpede şi strălucitor şi el zâmbea 
mulțumit în sinea lui, selectând frecvența pentru Mahram. 

— Mahram approach, aici Formaţia Purple, două avioane 
care solicită asistență radar şi vectori pentru aterizare. 

Vocea care a răspuns la radio era febrilă şi evident 


neîncrezătoare. 


— Roger, Purple, squawk 7345 şi 46 şi virează stânga 
treizeci de grade pentru identificare. Te rog confirmă că 
sunteți acea Formaţie Purple! 

Todd nu era surprins că Mahram este suspicios, aşa că 
replică pe cât de calm putu. 

—  Afirmativ, Mahram, dar nu suntem decât două 
avioane - un Tornado şi un C-130 cu un total de patruzeci şi 
şapte POB. 

A urmat o oarecare întârziere, în timp ce controlorul de 
zbor se străduia să-şi mențină calmul profesional. 

— Recepţionat, Purple, eşti identificat. Pune Tornado pe 
direcția 2-5-0 şi redu viteza la 3-60 noduri pentru pantă şi 
aterizare. C-130 comută pe 345, 9 şi PAR pentru aterizare. 

C-130 a confirmat şi a comutat frecvențele, bucuros că 
este îndrumat de ATC pe ultima etapă a călătoriei spre casă. 
Tornado a continuat să zboare către Mahram cu 3-60 noduri 
şi va ateriza cu câteva minute înaintea lui Hercules. 

Totuşi, personalul de la Mahram a rămas în alertă. 

— Purple, aici Mahram, comută pe frecvența Turnului. 
Vei primi următoarele instrucțiuni. 

— Roger, Mahram - la Turn, Purple 1. 

— Probabil că se întreabă cu toții unde mama dracului 


am fost până acum - iar eu mă întreb în ce dată suntem? a 


bodogănit Stumpy. 

Înainte ca Todd să poată răspunde, o voce familiară s-a 
auzit în radio - Andy Millar, vechiul său comandant de 
squadron. 

— Todd, aici Andy Millar, acum eu sunt CO aici. Unde 
dracu” ați fost? întreaga țară vă caută de câteva luni — ar fi 
interesante nişte explicații! 

— Hello, Andy, vocea ta e ca o muzică în urechile mele, şi 
DA - avem de spus o poveste. E destul de uimitoare - dar 
vom răspunde tuturor întrebărilor voastre după ce aterizăm. 

— Unde sunt celelalte avioane, Todd. Sunteţi cu 
treisprezece mai puţine. Sunt pe drum? 

Todd s-a simțit tentat să răspundă deşi ar fi vrut să 
aştepte să aterizeze mai întâi, înainte de a începe explicațiile 
complete. Din fericire, a fost întrerupt de tatăl său. 

— Turnul Mahram, aici Air Vice Marshal Morrissey. 
Group Captain Millar, întreg personalul Purple va fi reținut 
după aterizare şi nu va avea niciun contact cu nimeni din 
bază. Biroul Prim-Ministrului trebuie contactat imediat. I se 
va cere să deschidă un plic etichetat „Morrissey”, pe care-l 
va găsi în seif-ul din Cabinetul Secretarului. Întreg 
personalul din Turn va fi şi el izolat — inclusiv dvs - şi va 


trebui să aşteptaţi instrucțiuni din Downing Street. Această 


acțiune este TOP SECRET şi nu trebuie să se răspândească 
nicio informație referitoare la sosirea noastră. Tornado va 
trebui adăpostit într-un HAS148 liber, iar C-130 va fi dirijat 
şi parcat în colțul sud-estic al aerodromului. M-am făcut 
clar înțeles, Group Captain? 

— Cu prisosință, sir, a răspuns absolut confuz 
comandantul bazei şi a trecut la executarea ordinelor. 

Todd era din nou bulversat. 

— Purple 2 pentru „1”, explicaţi, vă rog? Air Marshal a 
replicat scurt şi sec. 

— Purple 1, vei ateriza şi vei urma instrucţiunile. Fără 
comentarii. Terminat. 

Din nou, tatăl său prelua controlul. 

Oare ce chestie parşivă mai punea acum la cale? Totuşi, 
Todd nu putea face nimic din cockpit, aşa că l-a instruit pe 
Stumpy să aterizeze, ceea ce a şi făcut după cinci minute, 
urmat de C-130 după alte zece minute. Ambele avioane au 
rulat conform instrucțiunilor şi în zece minute Tornado a 
fost în siguranţă în interiorul unui HAS, iar C-130 a rămas 
în cel mai liniştit colț al aerodromului. Nimeni nu a fost 
desemnat să le păzească, pentru că AVM dăduse ordine 


stricte ca avioanele să fie izolate până la sosirea Primului 


148 HAS — hardened aircraft shelters — adăpost betonat pentru avioane. 


Ministru. 

Între timp, Andy Millar l-a contactat pe Air Officer 
Commanding şi după ce i-a explicat situația, Prim-Ministrul 
a fost luat politicos de la un prânz de protocol şi informat 
asupra celor întâmplate. Acesta l-a convocat pe Secretarul 
de Cabinet, care după ce a ascultat povestea, a scos din seif 
plicul în chestiune. Fusese predat din mână în mână de-a 
lungul anilor — în cel mai strict secret — fiecărui funcționar 
civil ce ocupase postul de Secretar de Cabinet şi păstrat în 
siguranță până la ivirea unor astfel de circumstanţe. 

Plicul uzat şi îngălbenit a fost predat Prim-Ministrului şi 
după ce a rupt sigiliul şi l-a deschis, a descoperit un alt plic 
interior cu mesajul „A fi citit în particular de către Prim- 
Ministru — „For His Eyes Only” — şi distrus după ce se ia la 
cunoştinţă conținutul”. 

Prim-Ministrul era atât intrigat cât şi neliniştit pe când 
se afla singur în sufrageria din Downing Street 10, citind 
scrisoarea. 

Fusese scrisă pe hârtie cu antetul Downing Street şi 
datată 8 septembrie 1945. Cerneala era puțin decolorată, 
dar scrisul ferm şi clar lizibil. 

„Prim-Ministru, 


Nu sunt sigur când va fi citită această scrisoare, dar 


dacă informația dată de Air Marshal Morrissey este corectă, 
atunci ar trebui să fie în 1992. Raportul pe care-l scriu este 
remarcabil şi inexplicabil — dar vă asigur că evenimentele pe 
care vi le voi relata CHIAR sau petrecut, şi până în prezent 
nimeni, cu excepţia unui politician de rang foarte înalt, a lui 
Morrissey şi a soției sale, nu a fost la curent cu acest secret. 
Air Marshal şi cu mine am discutat mult referitor la finalul 
acestei poveşti şi am căzut de acord că nu poate exista decât 
o singură soluție”. 

Scrisoarea continua relatând saga Formațţiei Purple, 
începând cu sosirea ei în 1940, când Britania era 
îngenuncheată. Spunea despre bravura cu care a luptat 
Todd Morrissey şi câți dintre camarazii din squadron şi-au 
dat viața pentru a stăvili amenințarea invaziei germane, şi 
despre eventuala lor întoarcere în 1992 — astăzi. Nu a fost 
omis niciun detaliu. Se încheia într-o notă sumbră: 

„Aceşti oameni au salvat patria de la dezastru. 

Nu i-am fi putut niciodată respinge pe Hitler şi ai săi 
Stormtroopers dacă nu ar fi acționat Formaţia Purple venită 
din viitor. Am fi fost invadațţi în 1940 şi este foarte probabil 
că am fi pierdut războiul, iar istoria mondială ar fi fost 
dramatic modificată pentru totdeauna. 


Suntem datori din plin acestor câțiva. Cu toții suntem. 


Totuşi, cum poate cineva explica unui public incredul 
aceste fapte fără precedent? 

Cum poate cineva să prevină enormul scandal şi 
protestele publice? 

Cum poate cineva convinge un parlament sceptic că 
aceste evenimente s-au întâmplat cu adevărat? 

Ei nu vor crede nici măcar UN SINGUR cuvânt, iar dvs 
veţi fi înlăturat din funcție extrem de repede. 

Şi acum urmează o enigmă şi mai provocatoare: 

Ce veți face pentru a rezolva problema ce v-am prezentat- 
o astăzi? 

Nu vă invidiez pentru decizia importantă ce trebuie luată 
- pentru că sigur nu există decât o singură soluție realistă. 

Air Marshal Morrissey este la curent cu faptele şi 
opţiunile şi, mai mult ca sigur, a izolat personalul Purple 
rămas la baza RAF Mahram. 

Vă urez noroc, O inston Churchill 

Prim-Ministrul era şocat dincolo de limite. Se afla în post 
de numai două luni, iar enormitatea acestei scrisori 
devastatoare era fenomenală. Desigur, era la curent cu 
teribilul dezastru din 1 aprilie 1992 - chiar participase la 
serviciul memorial. Totuşi, nicicând nu şi-ar fi imaginat că 


acesta este răspunsul la toate speculaţiile referitoare la 


soarta Formației Purple. 

Prin minte îi treceau un mare număr de întrebări. 

Cine a fost acel „politician de rang foarte înalt” menţionat 
de Churchill? 

Ce s-ar întâmpla dacă presa ar afla povestea? 

Era acest Morrissey cu adevărat cel ce susținea că era? 

Era totul adevărat şi nu doar o uriaşă mistificare? 

Ce dracu” trebuia să facă el acum? 

Trebuia să se gândească! 

Cel mai important lucru era ca numai un număr cât mai 
mic de oameni să fie la curent. Pentru că exista riscul să 
ajungă de râsul întregului mapamond. Cariera sa s-ar fi 
încheiat înainte de a fi început. Era un coşmar imposibil. 

Apoi şi-a dat seama. „Politicianul de rang foarte înalt” 
trebuie să fi fost predecesorul său. Îşi consultă agenda şi 
dădu un telefon. Cineva a răspuns. 

— John, aici Phillip. Trebuie să vorbesc cu tine — urgent 
— tocmai am citit o scrisoare — ceva de necrezut. Trebuie să 
vii imediat în Downing Street. 

La capătul firului a urmat un moment de tăcere, înainte 
ca omul să răspundă. 

— Domnule Prim-Ministru, nu pot să vă ajut cu nimic. 


Nu voi face nimic. Bună ziua. 


Puse receptorul în furcă, deplin conştient de consecinţele 
acțiunilor sale. 

Prim-Ministrul s-a lăsat să cadă înapoi în fotoliul său de 
piele. Evident, afurisitul era conştient de situație, dar nu 
dorea câtuşi de puţin să-şi prejudicieze propria viață sau 
reputație. 

La urma urmei nu era nimic surprinzător. Cine ar fi 
făcut-o? Era un scenariu absurd, iar el începea încet, dar 
sigur, să înțeleagă indiciul subtil ce arăta de care acțiune 
trebuia să uzeze conform scrisorii lui Churchill. 

Exista o singură soluție. 

Negarea şi controlul problemelor. 

A cerut să-i vină maşina şi şi-a instruit şoferul să 


meargă la RAF Mahram. Luase o hotărâre. 


* kk 


Prim-Ministrul nu trebuia să fie îngrijorat. 

Sir Henry Morrissey avea situația sub control. A folosit 
radioul avionului pentru a verifica un fapt, iar după aceea a 
fost mulțumit şi ferm să continue. 

Ştia exact ce trebuie făcut. De dragul lui Constance - nu 


putea şi nici nu voia să-l forțeze pe Prim-Ministrul Phillip 


Andrews în cumplitul act. 

Pregătise terenul în timpul petrecut în 1940 şi acum era 
momentul să-şi îndeplinească datoria finală. 

În timpul misiunii avusese asupra sa un mic dispozitiv 
radio telecomandă ataşat la inelul pentru chei, şi în timp ce 
pasagerii din C-130 aşteptau să debarce, Air Vice Marshal 
Henry Morrissey, veritabil erou al Bătăliei Angliei, a apăsat 
micul buton. 

Aproape instantaneu, Hercules a explodat datorită unei 
duzini de încărcături explozive detonate simultan, plasate de 
AVM la Middle Fleckney. Toţi cei de la bord au avut o 
moarte oribilă, iar timp de o nanosecundă, când apăsa 
butonul, Henry Morrissey a avut o urmă de regret. 

Era un act crud, lipsit de sentimentalism, dar conform 
cu temperamentul său rece. Era un om hotărât - şi 
neclintirea sa era garanția că fratele soției sale Phillip nu va 
fi obligat să ia neplăcuta decizie cu care se confruntase în 


această după-amiază. 


x kk 


Când Prim-Ministrul a ajuns la Mahram şi a aflat despre 


tragedie petrecută în acel colț liniştit de aerodrom, s-a simțit 


atât devastat cât şi deosebit de uşurat. 

Mai avea doar trei probleme de rezolvat. Personalul de pe 
Mahram martor la reapariția rămăşițelor Formaţiei Purple, 
echipajul de pe Tornado şi scrisoarea. 

Micul grup de militari de la RAF Mahram ce erau la 
curent cu incidentul au fost adunați în sala mare de şedinţe. 
Erau Comandantul bazei, jumătate de duzină de militari de 
la ATC - ofițeri şi subofițeri — o duzină din Poliția Militară şi 
câțiva tehnicieni de la HAS. Prim-Ministrul i-a informat 
personal explicându-le că a fost vorba de o crudă înşelătorie 
pusă la cale de patru aviatori. Nu existase niciun pasager în 
Hercules şi întreg episodul trebuie tratat ca fiind STRICT 
SECRET. Se pare că un fost ofițer RAF a fost răpit, interogat 
şi torturat pentru a dezvălui informaţii confidențiale. Planul 
lor a fost să-l momească pe prim-Ministru într-o capcană 
mortală. Teroristul de la bordul lui C-130 s-a sinucis odată 
cu conspiratorii, când şi-a dat seama că planul a fost 
dejucat. 

Ulterior, cu personalul implicat de la Mahram s-a 
discutat individual, reamintindu-i-se fiecăruia că 
responsabilitățile lor intrau sub incidenţa Legii Secretului 
Oficial, apoi au fost promovați şi detaşaţi în toate colțurile 


lumii. Nu se vor mai întâlni niciodată unul cu altul, iar 


secretul va rămâne pentru totdeauna în siguranță. Oricum, 
cine s-ar fi îndoit că totul nu a fost decât o groaznică 
bazaconie teroristă? 

Însă Todd şi Stumpy constituiau o problemă diferită. 

După ce au fost scoşi din Tornado şi separați, au fost 
transportaţi la Londra şi storşi de informaţii de către MI6. 

Prim-Ministrul nu s-a mai implicat când şi-a dat seama 
că informațiile de care dispunea îl făceau să acorde credit 
„poveştii”. 

MI6 a constatat, după câteva luni, că cei doi oameni fie 
delirau, fie au avut creierele profund spălate de adevărații 
terorişti care au planificat mistificarea. 

Amândoi şi-au petrecut restul vieții puternic sedați în 
Spitalul Psihiatric Broadmoor pentru criminalii bolnavi 
mintali. 

Cât despre scrisoarea lui Churchill? 

Cine ştie ce s-a întâmplat cu ea - sau măcar dacă a 


existat vreodată? 

